
Pastorale  arhiereşti 


tANTONIE 

DIN  MILA  LUI  DUMNEZEU  ARHIEPISCOP  AL  SIBIULUI 
ŞI  MITROPOLIT  AL  ARDEALULUI , 

CRIŞANE1  ŞI  MARAMUREŞULUI 

P.C.  Stareţi  şi  stareţe,  prea  cucernicilor  protopopi,  preoţi  şi  diaconi 
şi  tuturor  binecredincioşilor  creştini  dm  de  Dumnezeu  păzită  noastră 
Eparhie,  Har,  bucurie  şi  pace  de  la  Părintele  ceresc,  iar  de  la  noi  arhie¬ 
rească  binecuvântare! 

Iubiţi  credincioşi, 

lată-ne  ajunşi  să  sărbătorim  şi  anul  acesta  marea  sărbătoare  a  Naş¬ 
terii  lui  Hristos.  După  ce  toţi  am  trecut  prin  zilele  postului,  iată  că  acum 
ne-a  ajutat  Dumnezeu  de  am  ajuns  şi  ziua,  când  Fiul  lui  Dumnezeu  s-a 
născut  printre  oameni,  în  minunata  zi  a  Crăciunului.  Deşi  o  serbăm  în 
fiecare  an,  totuşi  ea  vine  ca  şi  cum,  chiar  acum  s-a  născut  Hristos,  par¬ 
că  s-ar  fi  întâmplat  ieri.  Sufletele  noastre  trăiesc  evenimentul  acesta 
chiar  aşa:  parcă  Iisus  Hristos  s-ar  naşte  acum  pentru  prima  oară,  parcă 
acum  ne-am  întâlni  cu  El,  şi  ne  simţim  duhurile  noastre,  asemenea  cu 
duhul  Lui,  şi  de  ce  să  n-o  spunem,  parcă  ne  simţim  că  ar  fi  trebuit  să 
fim  mai  buni,  mai  calzi,  mai  omenoşi,  pentru  că  aşa  e  El,  Fiul  lui 
Dumnezeu. 

Căci  auzim,  parcă  pentru  prima  oară,  cuvânt  de  la  Dumnezeu- 
Tatăl,  ca  să-l  lăudăm  pe  Hristos,  ca  pe  Fiul  cel  trimis  din  ceruri,  venind 
să  ne  deschidă  porţile  Raiului,  din  care  am  căzut.  El  vine  acum  încă  o 
dată,  pentru  ca  Încă  o  dată  să  ne  spună  că  nu  suntem  singuri  pe  lume, 
că  viaţa  noastră  e  scurtă,  că  vom  muri  şi  ne  vom  întoarce  la  Tatăl,  în 
faţa  Căruia,  deschizându-ne  sufletele  în  modul  cel  mai  adevărat,  El  să 
ne  judece  şi  să  ne  fixeze  in  eternitate  soarta  noastră. 

Aşa  cum  citim  în  Simbolul  credinţei,  alcătuit  de  Sfinţii  Părinţi  in 
Sinodul  de  la  Niceea  şi,  în  care  spunem  „care  din  Tatăl  s-a  născut,  mat 
înainte  de  toţi  vecii".  Adică  Fiul  a  existat  din  eternitate.  N-a  fost  nici  o 
zi  în  care  El  să  nu  fi  existat,  de  aceea  zicem  că  El  este  »de  o  fiinţă  cu 
Tatăl",  astfel  El  este:  „ Dumnezeu  adevărat  din  Dumnezeu  adevărat 
Aşadar  Fiul  vine  din  eternitate  „pentru  noi  oamenii  şi  pentru  a  noastră 
mântuire".  El  s-a  pogorât  din  ceruri,  şi  s-a  întrupat  de  la  Duhul  Sfânt 
şi  din  Fecioara  Maria  şi  s-a  făcut  om. 

Deci  El  este  Dumnezeu  Care  s-a  întrupat  ca  om.  Era  însă  Dumne¬ 
zeu  pogorât  din  ceruri.  Dar  deşi  coboară  în  starea  de  om,  precum  sun¬ 
tem  şi  noi,  totuşi  spre  deosebire  de  noi,  El  este  om  adevărat,  dar  şi  Dum¬ 
nezeu  adevărat,  de  aceea  va  fi  şi  fără  păcat. 

Iubiţi  credincioşi, 

Mare  este  acest  eveniment,  mai  mare  decât  toate  celelalte  petrecu¬ 
te  pe  pământ,  adică  întruparea  lui  Dumnezeu  printre  oameni.  De  ce 
oare  s-a  întrupat  Dumnezeu?  Pentru  că  oamenii  căzuseră  atât  de  mult, 
legea  veche  îi  ţinea  parcă  în  această  cădere,  şi  a  trebuit  să  vină  însuşi 
Dumnezeu,  ca  să  schimbe  lucrurile  pe  pământ,  să  le  dea  oamenilor  o 
nouă  speranţă,  ca  să  se  poată  ridica  din  nou  la  ceruri.  Căci  se  spune  în 
acelaşi  Simbol  al  credinţei,  că  El  „ pentru  noi  oamenii  şi  pentru  a  noas¬ 
tră  mântuire  s-a  pogorât  din  ceruri" . 

Iată,  iubiţii  mei,  de  ce-1  numim  noi  Izbăvitorul,  Mântuitorul,  Lumi¬ 
na  cunoştinţei.  El  s-a  numit  pe  sine  „Calea,  adevărul  şi  via  a"  (lom  14, 
€)  şi  „omul  care  v-a  spus  adevărul “  (lom  8,  40),  atunci  când  a  zis  „Eu  şi 
Tatăl  una  suntem “  (lom  10,  30).  Dealtfel  prin  tot  ce  a  făcut  s-a  dovedit 
a  fi  fără  de  păcat,  a  făcut  numai  bine,  până  când  oamenii  L-au  răstignit. 
El  nu  a  scris  nimic,  dar  despre  El  s-a  scris  cum  nu  s-a  mai  scris  despre 
altcineva.  N-a  avut  bani,  nici  armate,  iar  ca  ucenici  şi-a  luat  pe  nişte 
simpli  pescari,  şi  totuşi  a  cucerit  lumea  înlocuind  religii,  filosofii,  imperii. 
El  n-a  oferit  nimic,  decât  învăţătura  Sa,  şi  pe  Sine  ca  jertfă  pentru  mul¬ 
ţimea  oamenilor  lumii,  şi  totuşi  pentru  nimeni  n-au  murit  atâţia,  cât  au 
murit  pentru  credinţa  în  El.  învăţătura  Sa  rămâne  omeneşte  incompa¬ 
rabilă,  şi  aproape  neverosimilă,  din  partea  unuia  care  n-a  fost  la  şcoli, 
ci  până  la  vârsta  matură  a  lucrat  la  tâmplărie  în  casa  lui  Iosif  şi  a  Mă¬ 
riei.  Nimeni  în  afară  de  Dânsul  n-a  spus  niciodată  despre  Sine  că  ar  fi 
Dumnezeu.  El  a  spus  acest  lucru,  şi  învăţătura  Lui  probează  că  nu  era  un 
iresponsabil.  Totul  se  leagă  de  minune,  în  tot  ceea  ce  s-a  scris  despre 
Dânsul. 

A  făcut  minuni  pe  care  nimeni  niciodată  nu  le-a  mai  făcut,  vinde¬ 
când  orbi  din  naştere,  ologi,  leproşi,  paralitici,  demonizaţi  şi  a  înviat  pe 
mulţi  din  mori.i,  fapte  înscrise  în  Sfintele  Evanghelii,  şi  propovăduite  de 
către  martori  contemporani,  vrednici  de  crezare,  cei  mai  mulţi  murind 
pentru  mărturiile  lor,  fără  să  le  infirme.  A  fost  apoi  condamnat  la  răs¬ 
tignire,  şi  a  murit  ruşinos,  dispre.uit  de  contemporanii  cu  putere,  ceea 
ce  ar  fi  trebuit  să  rrducă  mişcarea  Sa  la  dimensiunea  unui  destin  tre¬ 
cător.  Dar  în  loc  să  fie  aşa,  abia  prin  această  moarte,  îşi  consolidează 
rostul  în  lume,  şi  învăţătura.  Pentru  că  El  inviază  din  morţi,  după  ce  trei 
zile  a  fost  înmormântat  ca  toţi  morţii.  Se  arată  apoi  la  mulţime  de  per¬ 
soane,  probează  însuşiri  supraomeneşti,  precum  dematerializare  —  intră 
prin  uşile  încuiate  —  şi  ubicuitate  —  e  prezent  dintr-un  moment  în  altul 
la  distanţe  mari  unele  de  altele,  şi  în  sfârşit  se  înalţă  la  ceruri,  în  faţa 
mai  multor  martori. 

Deci  nu  mai  moare  niciodată.  Se  întoarce  la  Tatăl. 

Iată  de  ce  sărbătorim  Naşterea  Domnului  Iisus  Hristos  cu  bucurie, 
şi  ne  reînno'.m  credinţa  în  dumnezeirea  Sa,  şi  în  dumnezeirea  învăţătu¬ 
rilor  Sale.  învăţăm  să  fim  mai  buni,  mai  drep  i,  mai  iertători,  mai  iu¬ 
bitori  unii  faţă  de  alţii,  pentru  că  toţi  suntem  fii  ai  aceluiaşi  Tată  Ceresc. 

Drept  măritori  creştini , 

Iată  v-am  spus  toate  acestea,  ca  să  ştiţi  cine  a  fost  Cel  care  ne-a 
atras  spre  Dumnez'u.  Dacă  verificăm  faptele  Lui,  vedem  că  ele  întrec 
orice  gândire  omenească.  Numai  Dumnezeu  putea  să  facă  ceea  ce  a  făcut 
El,  pentru  noi  oamenii.  Staţi  şi  analizaţi  şi  veţi  vedea  că  nici  un  om  n-ar 
fi  putut  să  învie  El  pe  alţii,  aşa  cum  a  făcut  Iisus.  N-ar  fi  putut  să  îi  iu¬ 
bească  pe  toţi,  chiar  şi  pe  cei  care  îi  făceau  rău,  aşa  cum  a  făcut  Iisus. 

Rămâne  deci  să  ne  bucurăm  de  Naşterea  Lui,  de  tot  ceea  ce  a  făcut 
El,  şi  apoi  să  ne  aducem  aminte  şi  de  Botezul  Lui,  când  ne-a  descoperit 
pe  Tatăl  şi  pe  Duhul  Sfânt,  o  credinţă  care  exista  în  Vechiul  Testament, 
dar  care  fusese  uitată  de  oameni. 

La  numai  câteva  zile  după  Naşterea  Domnului,  iată  că  va  veni  şi 
Anul  Nou  2004.  Odată  cu  urările  mele  de  a  petrece  ziua  Naşterii  cu  de¬ 
pline  bucurii,  în  bisericile  dumneavoastră,  şi  în  familiile  dumneavoastră, 
va  îndemn  pe  toţi:  primiţi  colindătorii  pe  la  ferestre,  potrivit  vechilor 
tradi  ii  strămoşeşti,  ca  să  vă  spună  şi  ei,  că:  n Astăzi  s-a  născut  Hristos,  / 
Mesia  chip  luminos“ . 

Ingăduiţi-mi  să  vă  fac  şi  eu  bune  urări  pentru  Anul  Nou  2004.  Să 
dea  Dumnezeu  să  fie  un  an  bun,  în  care  să  avem  spor  în  toate.  Puteri  noi 
de  muncă.  Să  vă  întărească  credinţa  in  Domnul  nostru  Iisus  Hristos,  şi-n 
facerea  de  bine  către  aproapele  nostru. 

Ţineţi  minte  că  Domnul  s-a  născut  pentru  noi,  că  a  suferit  pentru 
noi,  pentru  ca  noi  să  fim  mai  buni,  să  iertăm  toate  câte  ne-au  greşit  al¬ 
ţii,  spre  a  putea  să  ne  bucurăm  de  Naşterea  Domnului. 

Harul  Domnului  nostru  Iisus  Hristos,  şi  dragostea  lui  Dumnezeu 
Tatăl  şi  împărtăşirea  Sfântului  Duh  să  fie  cu  voi  cu  to.i,  acum  şi  pururi 
şi-n  vecii  vecilor,  amin. 


Al  vostru  al  tuturor,  de  tot  binele  voitor 
şi  pururea  către  Domnul  rugător 

f  Dr.  ANTONIE 

Arhiepiscop  al  Sibiului  şi  Mitropolit 
al  românilor  ortodocşi  din  Transilvania, 
Crişana  şi  Maramureş 


t  BARTGLOMEU 

PRIN  HARUL  LUI  DUMNEZEU,  ARHIEPISCOP 
AL  VADULUI,  FELE  ACU  LUI  ŞI  CLUJULUI 

IUBITULUI  NOSTRU  CLER  ŞI  POPOR: 

HAR,  PACE,  AJUTOR  ŞI  MILĂ  DE  LA  DUMNEZEU, 

IAR  DE  LA  NOI,  ARHIEREASCĂ  BINECUVÂNTARE! 

Iubiţii  mei  fii  sufleteşti, 

Naşterea  unui  copil  într-o  familie  este  un  eveniment  dureros  care 
devine,  imediat,  sărbătoare.  Mama  a  uitat  de  chinuri  şi  trăieşte  nespusa 
bucurie  de  a-şi  simţi  pruncul  la  sân.  Când  tatăl  merge  la  primărie  să-şi 
anunţe  odrasla,  nu  uită  să-şi  trezească  vecinii  şi  să  se  laude  pe  drum; 
dacă  se  află  la  serviciu,  îşi  cinsteşte  colegii  cu  un  păhărel;  dacă  se  află 
undeva,  departe,  în  misiune,  vestea  i  se  prinde  de  umeri  ca  nişte  aripi. 
Botezul  e  urmat  de  o  petrecere  cu  mâncare,  băutură,  muzică  şi  joc,  ca  la 
nuntă.  Pe  alocuri  se  mai  păstrează  datina  ca,  la  un  an,  copilul  să  fie  dus 
la  naşi,  unde  primeşte  prima  tunsoare  a  părului,  în  faţa  icoanelor,  cu  co¬ 
lac  şi  urări  de  sănătate.  De  pretutindeni,  mama  primeşte  felicitări,  pre- 
vestindu-i-se  un  viitor  fericit  şi  sprijin  la  bătrâneţe. 

Nici  naşterea  Domnului  nu  e  văzută  altfel  decât  ca  o  imensă,  lumi¬ 
noasă  sărbătoare.  Momentele  grele,  precum  anevoioasa  călătorie  a  Sfin¬ 
tei  Fecioare,  inospitalitatea  orăşelului  de  baştină  în  care  ea  devenise  o 
străină,  porţile  închise  ale  hanului,  singurătatea  peşterii,  naşterea  taini¬ 
că,  reacţia  lui  Irod,  pribegia  egipteană,  toate  acestea  au  pălit,  copleşite 
de  certitudinea  că,  prin  ceea  ce  s-a  petrecut  în  Betleem,  însuşi  Dumne¬ 
zeu  S-a  întrupat  în  persoana  Fiului  Său  pe  care-L  născuse  mai  ’nainte 
de  to  i  vecii,  făcând  aceasta  numai  şi  numai  din  iubire  pentru  noi,  oa¬ 
menii,  şi  pentru  propria  noastră  mântuire.  Umbrele  s-au  destrămat,  bu¬ 
curia  a  năpădit  universul,  totul  e  transfigurat:  peştera  a  devenit  cer,  ie¬ 
slea  s-a  prefăcut  in  leagăn,  pântecul  Fecioarei  e  tron  de  heruvimi.  Toată 
această  revărsare  de  lumină  adie  şi  prin  colindele  noastre.  La  naşterea 
Mântuitorului: 

. îngerii  cântau. 

Păstorii  fluierau. 

Magii  se'nchinau 
Toii  se  bucurau 

Natura  însăşi  se  poartă  cu  mare  gingăşie  faţă  de  Dumnezeiescul 
Prunc,  ocrotindu-L  de  intemperii: 

„Vântu-L  bate, 

Nu-L  răzbate, 

Neaua  ninge, 

Nu-L  atinge". 

In  calendarul  creştin,  Crăciunul  este,  prin  excelenţă,  o  sărbătoare 
a  florilor  dalbe.  V-am  spus-o  cu  alte  prilejuri.  Iată  că  v-o  amintesc  şi  azi. 

în  văzduhul  istoric  al  naşterii  Domnului  există  însă  un  moment 
care  tulbură  seninătatea  celor  spuse  până  acum.  Momentul  este  istorisit 
de  Sfântul  Evanghelist  Luca,  şi  asupra  lui  aş  vrea  să  mă  opresc  în  anul 
acesta.' 

La  patruzeci  de  zile  de  la  naşterea  lui  Iisus,  Sfânta  Fecioară  Maria, 
însoţită  de  Iosif,  a  mers  cu  Pruncul  la  templul  din  Ierusalim  ca  să  adu¬ 
că  jertfa  de  curăţire  prescrisă  de  legea  lui  Moise.  în  Sfânta  Cetate  locuia 
pe  atunci  şi  un  om  foarte  bătrân,  anume  Simeon,  despre  care  ni  se  spu¬ 
ne  că  „era  drept  şi  temător  de  Dumnezeu ",  adică  un  om  cu  viaţă  curată 
şi  sfântă.  Nu  e  de  mirare  deci  că  „Duhul  Sfânt  era  peste  el",  ceea  ce  în¬ 
seamnă  că  bătrânul  avea  darul  profetic,  însuşirea  de  a  vedea  ceea  ce  oa¬ 
menii  obişnuiţi  nu  sunt  în  stare.  Mai  ştim  că  el  se  număra  printre  cei 
ce  aşteptau  „mângâierea  lui  Israel".  Cunoaştem  din  Sfânta  Scriptură  că 
întreaga  omenire  decăzuse  din  cauza  neascultării  primilor  oameni,  Adam 
şi  Eva,  şi  că  însuşi  poporul  ales  fusese  pedepsit  de  Dumnezeu  pentru  re¬ 
petatele  lui  abateri  din  calea  poruncilor  divine.  Cu  toate  acestea,  profe¬ 
ţii  Vechiului  Testament,  inspiraţi  de  Duhul  Sfânt,  anunţaseră  că  va  veni 
o  vreme  când  Dumnezeu  îi  va  trimite  omenirii  —  inclusiv  lui  Israel  — - 
un  Mântuitor  care  să  aline  suferinţele  şi  să  curme  răul  din  lume.  In  vir¬ 
tutea  acestor  profeţii,  cei  mai  buni  şi  mai  luminaţi  dintre  fiii  lui  Israel 
se  aflau  într-o  permanentă  stare  de  veghe,  aşteptare  şi  speranţă.  In  ceea 
ce-1  priveşte  pe  Simeon,  lui  anume  i  se  descoperise  că  „nu  va  vedea 
moartea  până  ce  nu-L  va  vedea  pe  Hristosul  Domnului".  Foarte  bătrân, 
Simeon  trăia  acea  vârstă  când  anii  îi  devin  omului  o  povară  din  ce  în 
ce  mai  greu  de  purtat;  pentru  un  asemenea  om,  „a  vedea  moartea",  adi¬ 
că  a  şti  limpede  că  i-a  sosit  sfârşitul,  însemna  o  adevărată  eliberare  din- 
tr-o  viacâ  care-i  devenise  temniţă. 

Ei  bine,  la  o  vreme  când  şedea  în  casă,  bătrânul  a  primit  îndemnul 
Duhului  Sfânt  de  a  se  duce  de  îndată  la  templu.  Aco’o,  în  aşteptare,  a 
văzut-o  pe  Maria  intrând  cu  Pruncul  în  braţe.  Atunci  el  L-a  întâmpinat 
pe  Prunc  cu  sfântă  iluminare,  L-a  luat  din  braţele  Mamei  şi  L-a  trecut 
în  braţele  lui  tremurânde,  mulţumind  lui  Dumnezeu  şi  rugându-L  ca,  de 
acum,  să-l  elibereze,  de  vr  me  ce  ochii  lui,  după  atâta  aşteptare,  văzuse¬ 
ră  Lumina  prin  care  toate  neamurile  lumii  —  inclusiv  Israel  —  aveau 
sâ-şi  descopere  putinţa  de  a  se  mântui.  Cuvintele  de  atunci  ale  Iui  Si¬ 
meon  au  pătruns  in  cultul  creştin,  iar  noi  Ie  putem  auzi  la  fiecare  slujbă 
a  vecerniei,  spre  sfârşit. 


1.  Lc  2,  22—35. 

Dacă  lucrurile  s-ar  fi  încheiat  aici,  am  rămâne  în  spaţiul  senin  al 
momentului.  Dar  nu  s-au  terminat  aici.  înapoind  Pruncul  în  braţele  Ma¬ 
mei,  Simeon  a  binecuvântat-o  şi  i-a  spus  aceste  cuvinte:  „lată,  Acesta 
[adică  Pruncul]  este  pus  spre  căderea  şi  spre  ridicarea  multora  din  Is¬ 
rael  şi  spre  semn  de  împotrivire  —  şi  chiar  prin  sufletid  tău  va  trece  sa¬ 
bie  —  pentru  ca  gândurile  din  multe  inimi  să  se  descopere" . 

Iubiţii  mei  fii  sufleteşti, 

M-aş  opri  mai  întâi,  pe  foarte  scurt,  la  verbul  „a  binecuvânta",  cu 
substantivul  „binecuvântare",  de  vreme  ce  numeroşi  creştini  nu  au  o 
idee  foarte  clară  asupra  lor.  Binecuvântarea  este  o  rostire,  de  obicei  în- 
sovită  de  un  gest.  Când  Dumnezeu  binecuvintează  un  om  sau  o  comuni¬ 
tate  umană,  înseamnă  că  acel  om  sau  acea  comunitate  a  intrat  sub  pro¬ 
tecţia  divină.  Când  un  om  sau  o  comunitate  umană  îl  binecuvintează  pe 
Dumnezeu,  înţelesul  este,  pe  de-o  parte,  că  omul  vorbeşte  despre  Dum¬ 
nezeu  —  sau  lui  Dumnezeu  —  numai  de  bine  şi,  pe  de  alta,  că  îl  laudă 
şi-I  mulţumeşte  pentru  binecuvântările  —  sau  binefacerile  —  revărsate 
asupra  omului.  Când  un  părinte  îşi  binecuvintează  copilul,  înseamnă  că-i 
doreşte  prosperitate  şi  fericire.  Când  un  arhiereu  sau  preot  binecuvintea- 
zâ  pe  cineva,  rostirea  şi  gestul  binecuvântării  nu  sunt  o  simplă  urare,  ci 
invocarea  harului  dumnezeiesc  asupra  celui  binecuvântat.  Când  însă  e 
vorba  de  un  om  cu  viaţă  sfântă,  binecuvântarea  cuprinde  în  ea  şi  pro¬ 
feţia  că  urarea  de  bine  se  va  plini,  că  va  deveni  o  realitate.  Sfânta  Fe¬ 
cioară  auzise  acest  cuvânt  din  gura  îngerului  care-i  binevestise  chemarea 
lui  Dumnezeu:  „Binecuvântată  eşti  tu  intre  femei"2 3,  dar  şi  din  gura  Eli— 
sabetei,  mama  Sfântului  Ioan  Botezătorul,  îndată  după  bunavestire:  „Bi¬ 
necuvântată  eşti  tu  între  femei  şi  binecuvântat  este  rodul  pântecelui  tău"} 
Maria  avea  toate  motivele  să  creadă  că  viaţa  ei  va  fi  lipsită  de  umbre. 

Dar,  în  cazul  de  faţă,  ce  observăm?  Pe  de-o  parte,  Simeon  o  bine¬ 
cuvintează  pe  Mama  Pruncului,  dar,  pe  de  alta,  îi  prevesteşte  o  sabie  ca¬ 
re-i  va  străbate  sufletul,  adică  viitoarea  durere  de  a-şi  vedea  Fiul  răs¬ 
tignit  pe  cruce,  ceea  ce  ar  fi  totuna  cu  un  blestem.  Or,  după  cea  mai  lim¬ 
pede  judecată  omenească,  binecuvântarea  şi  blestemul  se  exclud  reci¬ 
proc,  ele  fiind  în  evidentă  contradic.ie. 

.A  ici  însă,  dragii  mei,  am  ajuns  la  miezul  cuvântului  meu  de  astăzi. 
Dacă  Simeon  ii  prevesteşte  Măriei  o  sabie  a  durerii,  despre  Prunc  el  spu¬ 
ne  că  a  fost  pus  —  adică  rânduit  de  Dumnezeu  —  să  fie  spre  semn  de 
împotrivire.  Or,  în  acest  verset  al  Noului  Testament,  „împotrivire"  în¬ 
seamnă  „contradic.ie".  A  fi  în  contradicţie  cu  spusele  cuiva  sau  cu  o  a- 
numită  stare  de  lucruri  înseamnă  a  fi  în  dezacord  cu  acel  cineva  sau  cu 
acea  stare  de  lucruri,  a  avea  nu  numai  o  altă  părere,  dar  şi  o  altă  pozi¬ 
ţie,  atitudme  sau  activitate.  Dacă  starea  de  lucruri  e  bună,  contradicţia 
nu  poate  fi  decât  rea:  Adam  şi  Eva,  trecând  de  partea  diavolului,  au  m- 


2.  Lc  1,  28 

3.  Lc  1,  42. 

trat  în  contradicţie  cu  porunca  lui  Dumnezeu  şi  au  plătit  cu  fericirea. 
Dacă  însă  starea  de  lucruri  este  rea,  contradicţia  nu  poate  fi  decât  bună: 
Sfântul  Ioan  Botezătorul  a  intrat  în  contradicţie  cu  adulterul  din  casa 
regelui  şi  a  plătit  cu  viaţa.  Aşadar,  contradicţia  e  o  stare  de  tensiune 
între  două  părţi,  la  capătul  căreia  cineva  plăteşte.  Ea  nu  trebuie  pusă 
pe  seama  oamenilor  cu  „spirit  de  contradicţie",  adică  a  celor  ce  au  nă¬ 
ravul  de  a  contrazice  numai  de  dragul  contradicţiei.  Ea  e  o  provocare,  o 
reacţie  la  o  anumită  aşezare  care  trebuie  schimbată  sau  în  care  trebuie 
introduse  schimbări.  In  cazurile  pozitive,  contradicţia  e  un  factor  de 
progres. 

In  cele  ce  urmează  voi  încerca  să  lămuresc  ce  anume  a  vrut  să 
spună  Dreptul  Simeon  prin  afirmaţia  că  Fiul  Măriei  a  fost  rânduit  de 
Tatăl  Său  „spre  semn  de  împotrivire" ,  adică  de  contradicţie. 

In  vremea  Mântuitorului,  viaţa  publică  a  iudeilor  din  Palestina  era 
dominată  de  o  clasă  socială  distinctă,  alcătuită  din  farisei,  saduchei,  căr¬ 
turari  şi  preoţi.  Fariseii  şi  saducheii  erau  două  partide  poiitico-religioase, 
alcătuite  din  oameni  bogaţi  şi  foarte  influenţi,  care  afişau  o  evlavie  ex¬ 
cesivă  şi  pretind'au  onoruri  din  partea  celor  mulţi.  Cărturarii  erau  învă¬ 
ţa, ii  care  cunoşteau  legile  lui  Moise,  dar  şi  pe  cele  civile,  şi  care  îi  in- 
struiau  pe  tinerii  învăţăcei  meniţi  să  li  se  alăture  sau  să  le  urmeze. 
Preoţii  erau  casta  sacerdotală  în  descendenţa  lui  Aaron,  fratele  lui  Moi¬ 
se;  exercitau  cultul  divin,  iar  dintre  ei  se  alegeau  marii-preo  i  sau  arhie¬ 
reii,  care  prezidau  sinedriul,  adică  tribunalul  religios,  politic  şi  social. 
Preoţia  era  ereditară,  se  moştenea  din  tată-n  fiu  şi  se  bucura  de  nume¬ 
roase  şi  importante  privilegii  materiale. 

în  rest,  populaţia  era  alcătuită  din  negustori,  zarafi,  mici  mese¬ 
riaşi,  muncitori  agricoli,  dar  şi  din  funcţionari  publici;  aceştia  din  urmă 
formau  categoria  „vameşilor",  perceptorii  care  încasau  taxele  şi  impozi¬ 
tele  datorate  statului,  adică  imperiului  roman  care  stăpânea  pe  atunci 
Palestina;  urâţi  de  popor  şi  dispreţul  i  de  conducători,  vameşii  aveau 
proasta  reputaţie  de  oameni  corup, i,  tot  atât  de  păcătoşi  ca  şi  desfrâna¬ 
tele.  Desigur,  ca  oriunde  în  lume,  mişunau  şi  aici  cerşetori,  invalizi,  va¬ 
gabonzi,  hoţi  şi  tâlhari,  săraci  şi  dezmoşteniţi  ai  sorţii. 

într-o  astfel  de  lume  se  iveşte  Iisus,  un  bărbat  ca  la  treizeci  de 
ani,  care  răsare  din  gloată  şi  c  prezentat  de  către  Ioan  Botezătorul  drept 
„Mielul  lui  Dumnezeu,  Cel  ce  ridică  păcatul  lumii “  *  Extraordinară  reco¬ 
mandare,  dacă  ţinem  seama  de  marea  personalitate  a  lui  Ioan  şi  de  uria¬ 
şul  său  prestigiu.  Aşadar,  Mielul  e  pus  în  reia, ie  directă  cu  Dumnezeu, 
iar  misiunea  Lui  este  aceea  —  nici  mai  mult,  nici  mai  puţin  —  de  a 
mântui  lumea  (întreaga  lume!)  de  păcat.  O  provocare  nemaiîntâlnită  în 
istoria  omenirii  şi  in  aceea,  mai  strânsă,  a  Iui  Israel.  De  la  bun  început, 
anunţul  contrazice  starea  de  fapt;  de  la  bun  început,  cei  doi  poli  ai  con¬ 
tradicţiei  se  conturează:  pe  de-o  parte,  Ei,  adică  fariserii,  saduche.i,  cărtu¬ 
rarii  si  preoţii,  înţepenii  în  ale  lor;  pe  de  alta.  El,  Cel  ce  contrariază  prin 
noutate. 


4.  In  1,  29. 

Ei,  cei  cu  nume  de  rezonanţă  socială;  El,  un  anonim. 

Ei,  cu  câte  un  arbore  genealogic  în  spate;  El,  un  nimeni. 

Ei,  şcoliţi  în  tradiţia  rabinică;  El,  un  autodidact. 

Ei,  de  origine  nobilă;  El,  despre  care  se  spune  că  e  fiul  unui 
dulgher. 

Până  acum,  toate  acestea  sunt  doar  nepotriviri,  dar  lucrurile  se 
complică  pe  măsură  ce  acest  Iisus  pare  că  vrea  să  întoarcă  totul  pe  dos, 
să  conteste  datini  şi  obiceiuri  adânc  înrădăcinate. 

Ei  obişnuiesc  să  se  roage  în  public,  pe  uliţe  şi-n  pieţe;  El  pretinde 
că  adevărata  rugăciune  se  face  în  taină.5 

Ei,  când  postesc,  arborează  ţinută  de  doliu;  El,  dimpotrivă,  cere 
post  luminat.6 

Ei  consideră  că  e  obligatoriu  să-ţi  speli  mâinile  înainte  de  masă; 
El  propovăduieşte  tocmai  contrariul:  Nu  ceea  ce  intră  in  gură  îl  spurcă 
pe  om,  ci  ceea  ce  iese  din  gură.7 

Un  mare  scandal  se  aprinde  pe  seama  Sâmbetei:  Ei  ştiu  că  ea  tre¬ 
buie  ţinută  cu  sfinţenie;  El,  dimpotrivă,  spune  că  nu  omul  e  făcut  pen¬ 
tru  Sâmbătă,  ci  Sâmbăta  pentru  om.8 

Ei  socotesc  că  săracii  sunt  vrednici  de  milă;  El  afirmă  că  sunt  vred¬ 
nici  de  fericire.9 

Ei  ştiu  că  legea  boga  ilor  este  aceea  de  a-şi  spori  averile;  El  răs¬ 
toarnă  totul  şi  le  porunceşte  să  renunţe  la  ele  in  favoarea  săracilor.10 

Ei  au  moştenit  legea  răzbunării,  a  ta1  ion  ului:  Ochi  pentru  ochi  şi 
dinte  pentru  dinte;  El  impune  iertare  nelimitată  şi  —  culmea:  —  iubi¬ 
rea  de  vrăjmaşi." 

Ei  se  ţin  la  distanţă  de  plebe,  de  vulg,  de  păcătoşi;  El,  în  văzul 
tuturor,  stă  la  masă  cu  vameşii  şi  primeşte  cu  încântare  ofranda  desfrâ¬ 
natelor.12 

Ei  pretind  că  deţin  monopolul  cinstei,  corectitudinii,  respectării 
legii;  El  îi  preferă  pe  vameşi,  ca  fiind  mai  buni.13 

Ei  ştiu  că  sunt  fiii  lui  Avraam,  ucenicii  lui  Moise  şi  exponenţii  po¬ 
porului  ales;  El  stârneşte  o  adevărată  furtună  afirmând  că  împărăţia  lui 
Dumnezeu  le  va  fi  transferată  păgânilor.14 

O  prăpastie  de  netrecut:  Ei  cred  intr-un  singur  Dumnezeu,  al  lui 
Avraam,  al  lui  Isaac  şi  al  lui  Iacob;  El  pretinde  că  Dumnezeu  are  un 


5.  Mt  6,  6 

6.  Mt  6,  16—18. 

7.  Mt  15,  1—10. 

8.  Mt  12,  1—8;  Mc  2,  27. 

9.  Mt  5,  3;  Lc  6,  20. 

10.  Mt  19,  16—26. 

11.  Mt  18,  21—22. 

12.  Mt  9,  10;  26,  6—13;  Lc  7,  36—50 

13.  Lc  18,  9—14. 

14.  Mc  12,  1—9. 

Fiu  şi  că  Acesta  nu  e  altcineva  decât  chiar  EI,  Iisus,  Căruia  Tatăl  I-ar  fi 
încredinţat  şi  puterea  dumnezeiască  de  a  face  minuni.15 

Iată,  dragii  mei,  atâtea  laturi  ale  contradicţiei  dintre  Iisus  şi  pătura 
conducătoare  a  lui  Israel.  An  de  an  şi  lună  de  lună,  ea  se  va  întărâta  şi 
va  deveni  conflict.  Confruntările  vor  fi  directe,  fără  ocolişuri.  Iisus  îi  va 
denunţa  pe  cărturari  şi  farisei  ca  pe  nişte  nebuni,  orbi,  hrăpăreţi,  laşi, 
ipocriţi,  făţarnici,  morminte  văruite,  şerpi,  pui  de  vipere,  şi  le  va  pro¬ 
mite  focul  gheenei.16  La  rândul  lor,  aceştia  II  vor  condamna  la  moarte 
şi-L  vor  răstigni;  la  piciorul  crucii,  mama  Sa  va  simţi  sabia  cum  îi  stră¬ 
punge  sufletul. 

Iisus  însă  s-a  aflat  în  contradicţie  şi  cu  propriii  Săi  ucenici,  cu  men¬ 
talitatea,  interesele  şi  aspiraţiile  lor. 

Ei  cred  că  vor  cuceri  lumea  strivind-o  cu  minuni;  El  îi  trimite  ca 
pe  nişte  miei  în  mijlocul  lupilor.17 

Ei,  care  pentru  El  părăsiseră  totul,  întreabă  de  răsplată;  El  le  fâră- 
duieşte  viaţa  viitoare.18 

Doi  dintre  ei  Ii  solicită  înalte  ranguri  boiereşti;  El  le  porunceşte  să 
devină  slugi.10 

Ei  II  numesc  Domn  şi  învăţător;  El,  ca  o  slugă,  le  spală  picioarele.20 

Iisus  îl  contrariază  chiar  şi  pe  Inaintemergătorul  Său,  justiţiarul 
Ioan  Botezătorul,  când  acesta  îi  reproşează  că  întârzie  să-i  stârpească  pe 
cei  păcătoşi:  Acum  nu  lucrează  securea  care  răneşte,  ci  Mielul  Care  vin¬ 
decă.21 

Iubiţii  mei  fii  sufleteşti. 

Din  toate  cele  spuse  până  acum  reiese  limpede  că  Domnul  Iisus 
venise  să  zgâlţâie  şi  să  trezească  o  lume  amoriită  în  mentalităţi  învechi¬ 
te,  în  formalism,  în  rutină,  în  suficien.ă  de  sine,  într-un  conformism  ni¬ 
velator,  materialist,  care  nu-i  punea  omului  nici  un  fel  de  problemă  pen¬ 
tru  viaţa  lui  lăuntrică,  în  care  chiar  noţiunea  de  „suflet"  fusese  degrada¬ 
tă  Ia  un  înţeles  grosolan:  „Suflete  —  îşi  zicea  omul  suprasaturat  de  bel¬ 
şug  — -  ai  multe  bunătăţi  strânse  pentru  mulţi  ani;  odihneşte-te,  măn'mcă, 
bea,  veseleşte~te!“ 22  Aşadar,  era  imposibil  ca  Domnul  să  nu  deschidă 
frontal  problema  existenţei  sufletului  ca  entitate  spirituală,  a  nemuririi 
şi  veşniciei  lui,  a  stării  lui  In  viaţa  viitoare.  E  motivul  pentru  care  a  ros¬ 
tit  parabo'a  bogatului  nemilostiv,  din  care  se  vede  cu  limpezime  că,  în 
viaţa  de  după  moartea  fizică  a  omului,  sufletul  trăieşte  într-o  stare  de 


15.  In  12,  23—50. 

16.  Mt  23,  1—36. 

17.  Mt  10,  16—22;  Lc  10,  3 

18.  Mt  19,  27—29. 

19.  Mc  10,  34—35. 

20.  In  13,  1—17. 

21.  Lc  7,  19—23. 

22.  Lc  12,  19. 

fericire  sau  nefericire  pe  măsura  sensibilităţii  sau  nesim  irii  lui  din  a- 
ceastă  lume. 

Iată  însă  că,  abordând  şi  noi  această  problemă,  ne  trezim  în  faţa 
unei  mari  nedumeriri:  Dacă  citatele  biblice  de  până  acum  ne-au  făcut 
să  înţelegem  că  Iisus  intrase  în  contradicţie  cu  mai-marii  poporului,  cu 
proprii  Săi  ucenici  şi  cu  propriul  Său  înaintemerpător,  de  data  aceasta 
El  pare  să  fi  intrat  în  contradicţie  chiar  cu  Sine  însuşi.  El,  care  fusese 
prevestit  de  către  profeţi  ca  „Domn  al  picii".  El,  Cel  care  le  spunea  u- 
cenicilor  Săi:  „Pace  vă  las  vouă,  pacea  Mea  v-o  dau",  El,  Cel  care-i  în¬ 
demna  pe  semeni:  „Trăiţi  în  pace  unii  cu  alţii “  ,n  El,  Cel  care  saluta  cu 
cuvintele:  „Pace  vouă",  tot  El  este  Cel  care,  la  un  moment  dat,  spune: 
„Să  nu  socot  ţi  că  am  vend  să  aduc  pace  pe  pământ;  n-am  venit  să  aduc 
pace,  ci  sabie"; Evident,  aici  nu  putea  fi  vorba  de  lupte  sau  războaie 
sângeroase,  în  care  cad  morţi  sau  răni  i  sub  sabie  de  oţel.  Domnul  folo¬ 
seşte  aici  cuvântul  „sabie"  în  sensul  metaforic  in  care  îl  folosise  şi  Drep¬ 
tul  Simeon  în  faţa  Sfintei  Fecioare,  adică  acela  de  „durere",  „suferinţă". 
Pentru  aceasta,  El  spune  mai  departe:  „Căci  am  venit  să-l  despart  pe  fiu 
de  tatăl  său,  pe  fiică  de  mama  sa,  pe  noră  de  soacra  ei".  Acum  vă  rog  să 
reţineţi  nuanţa  acestei  rostiri.  Ea  nu  spune  că  Domnul  a  venit  să  despar¬ 
tă  pe  tată  de  fiu,  ci  pe  fiu  de  tată;  nu  pe  mamă  de  fiică,  ci  pe  fiică  de 
mamă;  nu  pe  soacră  de  noră,  ci  pe  noră  de  soacră.  Rostirea  vesteşte  fap¬ 
tul  că  absoluta  noutate  a  mesajului  evanghelic  e  menită  să-i  provoace 
pe  semeni  la  o  clară  opţiune  între  vechi  şi  nou  şi  că  această  opţiune,  la 
rândul  ei,  va  provoca  inerente  dispute  şi  rupturi  nu  numai  în  societate, 
ci  şi  în  sânul  aceleiaşi  familii.  Or,  în  timp  ce  vârstnicii,  de  obicei,  sunt 
şi  rămân  conservatori,  noile  generaţii  (fii,  fiice,  nurori)  vor  opta  pentru 
mesajul  cel  nou,  pentru  Legea  cea  nouă,  pentru  Testamentul  cel  nou. 
Alegerea  noului  înseamnă  despărţire  de  ceea  ce  e  vechi  şi  învechit,  iar 
despărţirea  nu  se  face  fără  preţul  suferinţei  (aminti, i-vă  de  suferinţele 
tânărului  Pavel  în  urma  despărţirii  de  părinţii  sâi  spirituali,  care-1  so¬ 
coteau  trădător;  amintiţi-vă  şi  de  tânăra  muceniţă  Varvara,  prigonită  de 
propriul  ei  tată,  care  rămăsese  păgân). 

Şi,  pentru  ca  să  dea  mai  multă  putere  spuselor  Sale,  —  dar  şi  pen¬ 
tru  a  le  da  vârstnicilor  şansa  mântuirii  — ,  Domnul  continuă:  „Cel  ce-şi 
iubeşte  pe  tatăl  său  ori  pe  mama  sa  mai  mult  decât  pe  Mine,  nu  este 
vrednic  de  Mine;  cel  ce-şi  iubeşte  pe  fiul  său  ori  pe  f’ica  sa  m  i  midt 
decât  pe  Mine,  nu  este  vrednic  de  Mine".  El,  Iisus,  Cel  care  spune:  „N-am 
venit  să  stric  leg^a,  ci  s-o  plinesc",25  acum  pare  că  vrea  să  desfiinteze  po¬ 
runca  a  cincea  din  legea  lui  Moise:  „Cinsteşte  pe  tatăl  tiu  şi  pe  mama 
ta".26  Cu  toate  acestea,  El  nu  desfiinţează  porunca.  Legea  îi  cerea  omu¬ 
lui  să-şi  „cinstească"  părinţii.  Iisus  însă  nu  pretinde  cinstire,  ci  iubire; 
şi  anume,  iubire  totală.  Potrivit  propriilor  Sale  spuse,  iubirea  poate  fi 


23.  Mc  9,  50. 

24.  Vt  10.  34—39. 

25.  Mt  5,  17. 

26.  Iş  20,  12. 

cantitativă:  „ Cehii  ce  iubeşte  mult  i  se  iartă  mult,  iar  celui  ce  iubeşte 
puţin  i  se  iartă  puţin" : 27  Când  insă  vine  momentul  ca  omul  să  aleagă  in¬ 
tre  Iisus  şi  contrariul  Său,  El,  Iisus,  solicită  o  iubire  pe  care  nu  înţelege 
s-o  împartă  cu  nimeni.  Oricât  li-ai  iubi  părintele  sau  copilul  sau  fratele, 
dacă  acesta  se  împotriveşte  opţiunii  tale  pentru  Iisus  şi-ţi  cere  să  râmai 
de  partea  cealaltă,  atunci  eşti  dezlegat  de  iubire;  îi  poţi  păstra  însă 
cinstirea. 

Dar  Iisus  nu  se  opreşte  aici,  ci  continuă:  „Cel  ce  nu-şi  ia  crucea  sa 
şi  nu-Mi  urmează  Mie,  nu  este  vrednic  de  Mine".  Aici,  dragii  mei,  am 
ajuns  în  culmea  urcuşului  nostru  de  astăzi,  la  ceea  ce  se  cheamă  Îndeob¬ 
şte  „paradoxul  crucii":  pe  de-o  parte,  crucea  este  contradicţie,  întrucât 
cele  două  braţe  ale  ei  au  direcţii  opuse;  pe  de  alta,  ea  este  armonie,  în¬ 
trucât  cele  două  braţe  se  unesc  la  mijloc  şi  alcătuiesc  un  singur  semn; 
pe  de-o  parte,  ea  înseamnă  suferinţă  şi  moarte;  pe  de  alta,  biruinţă  şi  în¬ 
viere.  Cunoaştem  că  drumul  Domnului  spre  înviere  a  trecut  prin  cruce, 
ştim  că  în  Duminica  Paştilor  nu  se  poate  ajunge  trecând  prin  Vinerea  Pa¬ 
timilor.  Acesta  este  adevărul  care  străbate  întreaga  istorie  a  mântuirii 
noastre.  A-ţi  lua  crucea  ta  şi  a-I  urma  lui  Hristos  înseamnă  că,  din  iubire 
pentru  El,  să-,i  asumi  partea  ta  de  suferinţă  şi  moarte,  aşa  cum  a  fă¬ 
cut-o  El  pentru  tine.  Paradoxul  crucii  constă  în  aceea  că  Hristos,  Cel 
răstignit  pe  ea,  le-a  fost  iudeilor  „piatră  de  poticnire",  păgânilor  semn  de 
„nebunie",  iar  creştinilor  „Puterea-lu’-Dumnezeu-şi-tn.elepchinca-lui- 
Dumnezeu“2S ;  din  pricina  crucii  vor  fi  creştinii  prigoniţi,  dar  prin  ea  îşi 
vor  dobândi  mântuirea;  pe  de  o  parte,  batjocură  şi  ruşine,  pe  de  alta, 
onoare  şi  mândrie.  Opţiunea  pentru  Hristos  înseamnă  opţiunea  pentru 
cruce,  iar  opţiunea  pentru  cruce  înseamnă  opţiunea  pentru  viaţa  veşnică. 
Numai  aşa  putem  înţelege,  laolaltă  cu  miile  de  martiri  ai  Bisericii,  anga¬ 
jarea  totală  pe  care  Hristos  i-o  cere  fiecărui  creştin,  atribuind  cuvântului 
„viaţă"  cele  două  valenţe  contradictorii  ale  crucii:  „Cel  ce  va  vrea  să-şi 
scape  viaţa  [de  aici],  O  va  perde  [pe  cea  de  dincolo];  dar  cel  ce  pentru 
Mine  îsi  va  pierde  viata  Ide  aici],  O  va  afla  [pe  cea  de  dincolo]".  (Mt. 
16.  25). 

Iubiţii  mei,  pe  toate  acestea  vi  le-am  spus  din  dorinţa  de  a  vă  aju¬ 
ta  să  înţelegeţi  că,  de  fapt,  întreaga  noastră  credinţă  ortodoxă  îşi  are 
profunzimea  şi  frumuse.ea  tocmai  in  acest  semn  al  contradicţiei,  Iisus 
Hristos,  intuit  profetic  de  către  Dreptul  Simeon.  Prin  El  ştim  că  Dum¬ 
nezeu  este,  în  acelaşi  timp,  deasupra  lumii  şi  în  lume,  grai  şi  tăcere,  tai¬ 
nă  şi  revelaţie;  că  Iisus  Hristos  a  fost  în  acelaşi  timp,  Dumnezeu  şi  om; 
că  Sfânta  Maria  a  fost,  în  acelaşi  timp,  fecioară  şi  mamă;  că  Biserica  es¬ 
te  totodată  în  cer  şi  pe  pământ;  că  siânta  cruce  este,  in  acelaşi  timp,  ra¬ 
nă  şi  balsam,  înfrângere  şi  biruinţă,  durere  şi  bucurie,  moarte  şi  înviere; 
că  însăşi  întâmpinarea  Domnului,  sărbătorită  la  2  februarie  —  adică  la 
patruzeci  de  zile  de  Ia  Naştere  —  este  ea  însăşi  o  uimitoare  contradicţie: 
Bătrânul  Simeon  îşi  ţine  în  braţe  Creatorul. 


27.  Lc  7,  36—50. 

28.  1  Co  1,  23—24. 

Privegherea  de  noapte  a  acestei  sărbători  cuprinde  o  salbă  de  cân¬ 
tări,  numite  catavasii,  închinate  emoţionantei  întâlniri  dintre  Creator  şi 
creatură.  în  câteva  din  marile  mănăstiri  din  Moldova,  aceste  cântări  erau 
numite  „Legănuţul'1,  dar  nu  pentru  că  Simeon  l-ar  fi  legănat  în  braţe  pe 
Iisus,  ci  pentru  că  ele  erau  însoţite  de  „legănarea"  celor  două  candelabre 
ale  bisericii;  având  toate  făcliile  aprinse,  acestea  erau  pendulate  într-o 
parte  şi  in  alta,  dar  in  sensuri  opuse:  cel  din  pronaos,  pe  direcţia  est- 
vest,  iar  cel  din  naos,  pe  direcţia  nord-sud,  în  aşa  fel  încât  cele  două 
jerbe  luminoase  alcătuiau  o  cruce  aeriană,  adică  semnul  contradicţiei  pre¬ 
vestite  de  Simeon,  sprijinit  pe  cântările  celor  două  strane. 

Iată,  iubiţii  mei,  imaginea  superbă  a  tainei  creştinătăţii,  pe  care 
v-o  doresc  eu,  în  sufletele  voastre,  pe  toată  durata  acestor  Sărbători.  Fie- 
vă  inimile  ca  nişte  lumini  zburătoare  in  văzduhul  bucuriilor  şi  veseliei 
voastre! 

Şi  nu-i  uitaţi  pe  săraci! 


t  BARTOLOMEU 

Arhiepiscop  al  Vadului,  Feleacului  şi  Clujului 


t  A  N  D  R  E  I 

Din  harul  lui  Dumnezeu,  Arhiepiscop  al  Alha  Iuliei, 

cinstitului  cler,  cuviosului  cin  monahal  şi  iubiţilor  credincioşi, 
doriri  de  bucurii  sfinte  de  la  Hristos, 

Care  vine  să-şi  instaureze  împărăţia  în  inimile  noastre 

Iubiţi  credincioşi. 

De  mii  de  ani  oamenii,  asupriţi  de  împărăţii  tiranice,  aşteptau  îm¬ 
părăţia  lui  Dumnezeu,  aşteptau  împărăţia  lui  Mesia.  In  acea  împărăţie 
urma  ca  poporul  care  orbecâia  în  întuneric  să  vadă  lumină  mare  şi  peste 
cei  ce  locuiau  in  latura  umbrei  morţii  să  strălucească  Soarele  dreptăţii 
(Isaia  9,  1).  In  acea  împărăţie  „lupul  va  locui  laolaltă  cu  mielul  şi  leopar¬ 
dul  se  va  culca  lângă  căprioară;  şi  viţelul  şi  puiul  de  leu  vor  mânca  îm¬ 
preună  şi  un  copil  îi  va  paşte “  (Isaia  11,  6).  împăratul  acelei  împărăţii 
urma  să  fie  Mesia,  Unsul  lui  Dumnezeu,  Hristos. 

Cei  trei  crai  din  Răsărit  aşteptau  şi  ei  acest  lucru,  aşteptau  şi  ei 
această  împărăţie  şi  pe  împăratul  ei.  De  aceea  când  au  sosit  la  Ierusalim 
întrebau:  „Unde  este  împăratul  iudeilor.  Cel  ce  S-a  născut?  Căci  am  vă¬ 
zut  la  Răsărit  steaua  Lui  şi  am  venit  să  ne  închinăm  Luiu  (Matei  2,  2). 

Fariseii  de  pe  vremea  Domnului  Hristos,  care-L  aveau  de  fapt  pe 
împăratul  în  mijlocul  lor,  erau  şi  ei  frământaţi  de  această  întrebare: 
„când  va  veni  împărăţia  lui  Dumnezeu ?“  (Luca  17,  20). 

Şi  noi  creştinii,  de  două  mii  de  ani,  in  cea  mai  importantă  rugăciu¬ 
ne  —  Tatăl  nostru  —  Ii  cerem  lui  Dumnezeu  mereu  acest  lucru:  „Vie 
împărăţia  Ta"  (Matei  6,  10). 

Iubiţi  fraţi, 

Mântuitorul  ne  răspunde  nouă  astăzi,  ca  şi  fariseilor  atunci,  unde 
este  şi  când  vine  împărăţia  lui  Dumnezeu:  „ împărăţia  lui  Dumnezeu  nu 
va  veni  în  chip  văzut.  Şi  nu  vor  zice :  lat-o  aici  sau  acolo.  Căci,  iată,  îm¬ 
părăţia  lui  Dumnezeu  este  înăuntrul  vostru “  (Luca  17,  20 — 21). 

împărăţia  lui  Dumnezeu  este  în  inimă  şi  vine  atunci  când  inima 
este  curată.  Lucrul  acesta  ni-1  spune  tot  Hristos:  „ Fericiţi  cei  curaţi  cu  ini¬ 
ma,  că  aceia  vor  vedea  pe  Dumnezeu “  (Matei  5,  8). 

Din  nefericire  inima  noastră  este  intr-o  stare  jalnică,  nu  este  cura¬ 
tă.  wCăci  din  inimă  ies:  gânduri  rele,  ucideri,  adultere,  desfrânări,  furti¬ 
şaguri,  mărturii  mincinoase,  hule “  (Matei  5,  19).  Intr-o  astfel  de  inimă 
n-are  loc  Hristos.  Plină  fiind  de  patimi  şi  răutăţi  nu-i  poate  oferi  Dom¬ 
nului  Hristos  loc  unde  să-şi  poată  odihni  capul. 

O  cântare  bisericească  din  apropierea  Crăciunului  spune  acest  lu¬ 
cru  folosindu-se  de  mijloace  poetice:  „Pe  mine,  cel  ce  am  ajuns  peşteră 
de  tâlhari,  arată-mă,  Doamne,  Cel  ce  in  peşteră  Te-ai  născut,  locaş  al  Tău 
şi  al  Tatălui  şi  al  dumnezeiescului  Tău  Duh,  ca  să  Te  slăvesc  întru  toţi 
vecii"/ 

Dreptmăritori  creştini, 

Cum  ieşim  noi  din  această  situaţie  tristă?  Cum  ne  putem  curăţi  ini¬ 
ma?  Cum  o  facem  vrednică  de  a-L  primi  în  ea  pe  împăratul  cerului  şi 
al  pământului?  Răspunsul  ni-1  dă  Sfânta  Scriptură:  prin  pocăinţă!  Prin- 
tr-o  pocăinţă  adevărată,  nu  prin  una  formală  cum  o  propo /ăduiesc  pre¬ 
tinşii  „pocăi  i". 

Sfântul  Ioan  Botezătorul  care  pregătea  omenirea  pentru  primirea 
împăratului  Hristos,  „propovăduia  in  pustia  Iude  i,  spunând:  poc  iţi- că 
că  s-a  apropiat  împărăţia  cerurilor"  (Matei  3,  2).  Iar  Domnul  Hristos  şi-a 
început  predica  cu  acelaşi  cuvânt:  „pocăiţi-vă,  căci  s-a  apropiat  împără¬ 
ţia  cerurilor “  (Matei  4,  17). 

Sfântul  Ioan  Damaschin  ne  şi  spune  ce  este  pocăinţa:  „întoarcerea 
prin  asceză  şi  osteneV,  de  la  starea  cea  contra  naturii  la  starea  naturală, 
şi  de  la  diavolul  la  Dumnezeu “/  Pocăinţa  presupune  nevoinţă,  presupu¬ 
ne  post  şi  rugăciune,  presupune  hotărârea  de  a  nu  mai  repeta  păcatul. 
Când  Ucenicii  Domnului  Hristos  n-au  putut  scoate  dracii  dintr-un  tânăr, 
şi  L-au  întrebat  pe  Mântuitorul  de  ce,  El  le-a  răspuns:  „acest  neam  de  de¬ 
moni  nu  iese  decât  cu  rugăciune  şi  cu  post “  (Matei  17,  21). 

Cuvântul  pocăinţă  vine  în  româneşte  de  la  slavonescul  pokajanie, 
care  înseamnă  părere  de  rău.  Insă,  pocăinţa  este  mai  mult  decât  o  pă¬ 
rere  de  rău,  ea  presupune  şi  o  schimbare  a  vie. ii,  o  schimbare  a  felului 
de  a  gândi  şi  acţiona.  De  aceea  cuvântul  corespunzător  în  greacă  este 
metanoia,  care  înseamnă  schimbarea  sufletească,  schimbarea  lăuntrică.  In 
latină  această  lucrare  se  numeşte  poenitentia. 

în  orice  caz,  pocăinţa  presupune  neapărat  şi  o  bună  spovedanie.  O 
mărturisire  a  păcatelor.  „Dacă  zicem  că  pacat  nu  avem,  spune  Sfântul 
Ioan  Evanghelistul,  ne  amăgim  pe  noi  înşine  şi  adevărul  nu  este  in  noi. 
Dacă  mărturisim  păcatele  noastre,  El  este  credincios  şi  drept  ca  să  ne 
ierte  păcatele  şi  să  ne  curăţească  pe  noi  de  toată  nedreptatea"  (1  Ioan 
1,  8—9). 

Păcatele  le  mărturisim  în  faţa  duhovnicului  care  a  primit,  prin  pu¬ 
nerea  mâinilor  episcopului,  puterea  de  a  lega  şi  dezlega  păcatele.  In  du¬ 
minica  învierii  Lomnului,  Hristos  a  apărut  în  mijlocul  ucenicilor  „a  su¬ 
flat  asupra  lor  şi  le-a  zis:  luaţi  Duh  Sfânt;  cărora  veţi  ierta  păcatele,  le 
vor  fi  iertate  şi  cărora  le  veţi  ţine,  vor  fi  ţinute"  (Ioan  20,  22 — 23). 

Prin  pocăinţă  redobândim  frumuseţea  sufletească  pe  care  am  căpă¬ 
tat-o  când  ne-am  botezat.  La  ea  trebuie  să  apelăm  mereu  şi,  dacă  am  că- 


1.  M’nei  pe  Decembrie,  Bucureşti,  1991,  p.  333. 

2.  Dogmatica,  II,  30,  Bucureşti,  1993,  p.  93. 

zut,  să  nu  deznădăjduim.  Sfântul  Petru  Damaschinul  ne  spune  că  „ dacă 
vrem,  harul  cel  de-al  doilea  al  lui  Dumnezeu,  sau  pocăina,  poate  să  ne 
ridice  iarăşi  la  frumuseţea  străveche.  Dar  dacă  nu  avem  gnj  i  n'ci  de 
aceasta,  vom  merge  neapărat,  ca  şi  dracii  care  nu  se  pocăiesc,  la  muncile 
veşnice,  împreună  cu  ei,  mai  mult  vrând  decât  nevrând “.3 

Iubiţi  credincioşi. 

Prin  pocăinţă  ne  curăţim  inima  şi  facem  loc  în  ea  pentru  Hristos. 
Maica  Domnului,  pământeanul  cu  cea  mai  curată  inimă.  L-a  primit  în  sâ¬ 
nul  său  pe  împăratul  Hristos  Dumnezeu.  Sfântul  Simeon  Noul  Teolog 
spune:  „Crezând  din  tot  sufletul  şi  căindu-ne  cu  căldură,  zămislim  . . .  pe 
Cuvântul  lui  Dumnezeu  în  inimile  noastre,  ca  Fecioara,  dacă  avem  su¬ 
fletele  noastre  fecioare  curate.  Şi  precum  pe  aceea,  fiindcă  era  prea  ne¬ 
prihănită,  nu  a  topit-o  focul  dumnezeirii,  aşa  nici  pe  noi  nu  ne  topeşte, 
dacă  avem  nimile  curate  şi  neprihănite,  ci  se  face  in  noi  rouă  din  cer  şi 
izvor  de  apă  şi  râu  de  viaţă  nemuritoare"  .* 

Pocăinţa  noastră,  spovedania  noastră,  trebuie  făcută  cu  seriozitate. 
Dacă  o  facem  formal,  sau  împinşi  de  la  spate  de  către  cei  aprop^ţi,  ea 
nu  ne  va  folosi  Ia  nimic.  „Semnele  pocăinţei  adevărate,  spune  Bătrânul 
Filotei,  este  o  profundă  conştiinţă  a  păcătoşeniei,  frângerea  şi  străpunge¬ 
rea  inimii,  suspinele,  rugăciunea,  postul,  privegherea  şi  lacrimile.  Aceasta 
este  pocăinţa  autentică  şi  adevărată.  Această  pocă  nţă  este  de  folos,  căci 
ea  aduce  iertarea  păcatelor  şi  împăcarea  cu  Dumnezeu".5 

Peste  efortul  nostru  de  a  ne  pocăi  se  revarsă  de  sus  harul  lui  Hris¬ 
tos  pentru  că,  de  fapt,  El  este  cel  ce  ne  curăţeşte  inima.  EI  este  „Mielul 
lui  Dumnezeu,  Cel  ce  ridică  picatul  lumii"  (Ioan  1,  29)  şi  „sângele  Lui 
ne  curăţeşte  pe  noi  de  orice  păcat “  (1  Ioan  1,  7) 

Ştim  că  Fericitul  Ieronim  a  petrecut  câţiva  ani  lângă  peştera  din 
Betleem,  atunci  când  a  tradus  Biblia  din  greacă  in  latină.  Se  spune  că  el 
adesea  era  răpit  cu  duhul  şi-L  vedea  pe  Domnul  Hristos  Pruncuşor,  cul¬ 
cat  în  iesle.  Ii  vedea  pe  crai  cum  Ii  aduc  daruri,  pe  păstori  cum  Ii  cânta 
din  fluier,  pe  dobitoace  cum  II  încălzesc.  Şi-i  zicea:  „Pruncule  Dumneze¬ 
iesc,  toate  creaturile  îţi  dau  câte  ceva,  ce  să-ţi  dau  eu  bietul  Ieronim,  căci 
n-am  nimic?  Ce  ţi-aş  putea  da  eu  ca  să  n-ai  Tu,  pentru  că  de  fapt  toate 
sunt  ale  Tale?"  Iar  Pruncul  Dumnezeiesc  i-a  răspuns:  „Ieronime  ai  şi  tu 
ceva,  ce  n-am  Eu.  Tu  ai  păcate  şi  Eu  nu  am.  Dă-mi  păcatele  tale". 

Domnul  Hristos  pnntr-o  bună  spovedanie,  făcută  cu  părere  de  rău 
şi  cu  hotărârea  de  a  nu  mai  păcătui,  ne  curăţeşte  inima.  De  aceea  eu  vă 
îndemn  să  vă  spovediţi  des. 


3.  învăţături  duhovniceşti,  Filocalia  5,  Bucureşti,  1976,  p.  40. 

4.  întâia  cuvântare  morală,  Filocalia  6,  Bucureşti,  1977,  p.  157. 

5.  Dionysios  Tatsis,  Paroles  des  Anciens,  Diisseldorf,  1999,  p.  62. 

Iubiţi  fraţi, 

Intr-o  inimă  curăţită  de  harul  lui  Dumnezeu,  prin  pocăinţă,  vine 
Hristos  şi-şi  întemeiază  împărăţia  Sa.  Intr-o  inimă  curată  Hristos  este 
prezent  spiritual,  în  mod  nevăzut.  Dar  în  fiinţa  omului,  ce  s-a  spovedit 
sincer  şi  s-a  curăţit  prin  pocăinţă,  Hristos  vine  şi  simţit.  Vine  în  Taina 
împărtăşaniei.  Inima  unui  astfel  de  om  este  ieslea  curată  din  Betleem  în 
care  se  naşte  Hristos. 

In  acest  sens  Vasile  Voiculescu  a  scris  un  „Colind.":6 7  „In  coliba-n- 
tunecată  /  Din  carne  şi  os  lucrată,  /  A  intrat  Hristos  de-odatâ.  /  Nu  fă¬ 
clie  ce  se  stinge,  /  Nu  icoană  ce  se  frânge,  /  Ci  El  însuşi  trup  şi  sânge, 
/  Preschimbat  pentru  făptură  /  Intr-o  scumpă  picătură,  /  Dulcea  Cumi¬ 
necătură.  /  Coliba  cum  L-a  primit  /  S-a  făcut  Cer  strălucit . .  .“ 

Iar  noi,  creştinii,  care  am  postit  şi  ne-am  nevoit,  apoi  ne-am  spove¬ 
dit  sincer,  îi  spuneam  Domnului  tot  cu  cuvintele  lui  Voiculescu:  „Şi  noi. 
Doamne,  ne-am  sculat  /  Colibele-am  curăţat  /  Uşi,  ferestre,  toate-s  noi, 
/  Doamne,  intră  şi  la  noi''.1 

Vă  urăm  tuturor  ca  acum,  la  sărbătorile  Crăciunului,  împăratul 
Hristos  să  intre  în  inimile  dumneavoastră,  aducându-vă  bucuria  şi  pa¬ 
cea  pe  care  numai  El  o  poate  da. 

Sărbători  fericite  şi  ani  mulţi  vă  doreşte  Arhiepiscopul  dumnea¬ 
voastră: 


t  ANDREI 

Arhiepiscop  al  Alba  Iuliei 


6.  Integrala  operei  poetice,  Anastasia,  1999,  p.  575. 

7.  Ibidcm 


+  I  O  A  N 

DIN  MILA  LUI  DUMNEZEU  EPISCOP 
i  AL  DE  DUMNEZEU  PĂZ1TEI  EPISCOPII  ORTODOXE 

ROMÂNE  A  ORADIEI 

Iubitului  cler,  cinului  monahal  şi  binecredincioşilor  creştini, 
har,  milă  şi  pace  de  la  Hristos,  Domnul  nostru,  iar  de  la 
smerenia  noastră  arhiereşti  binecuvântări. 

„Şi  Cuvântid  trup  S-a  făcut  şi  S-a  sălăşluit  intre  noi 
şi  am  văzut  slava  Lui,  slavă  a  Unuia  Născut  din  Tatăl, 
plin  de  har  şi  de  adevăr (In.  1,  14) 

Iubiţi  credincioşi. 

Cu  ajutorul  lui  Dumnezeu  am  ajuns  din  nou  la  marea  sărbătoare 
a  Naşterii  Domnului  nostru  Iisus  Hristos  prilej  de  reînnoire  sufletească 
pentru  noi  creştinii.  Am  socotit  de  cuviinţă  ca  în  anul  acesta  să  dezbatem 
împreună  legătura  care  există  între  „ cuvânt  şi  putere 

Am  fost  mereu  preocupat  de  ceea  ce  am  întâlnit,  nu  rareori,  pe  că¬ 
rările  vieţii,  la  unele  persoane,  diferenţierea  dintre  cuvântul  rostit  şi  pu¬ 
terile  unor  energii  ce  se  zvârcolesc  in  cele  dinlăuntru  ale  noastre.  Poetul 
zicea  oarecând  „ ca-n  basme-i  a  cuvântului  putere".  Poate  o  asemenea 
realitate  s-a  întrupat  în  mod  deosebit  în  persoana  Domnului  nostru  Iisus 
Hristos,  despre  care  se  spune  următoarele:  „cuvântul  Lui  era  cu  putere “ 
(Luca  4,  32).  In  ceea  ce  ne  priveşte  pe  noi  oamenii,  cuvântul  nostru  de¬ 
seori  se  dovedeşte  a  fi  lipsit  de  putere,  fapt  constatat  de  însuşi  Mântui¬ 
torul  prin  cuvintele:  „Acest  popor  Mă  cinsteşte  cu  buzele,  dar  cu  inima 
este  departe  de  Mine"  (Matei  15,  8).  Rămân  pentru  noi  ca  un  îndemn  cu¬ 
vintele  rostite  de  episcop  către  diacon  la  slujbele  arhiereşti  care  sună 
astfel:  „ Dumnezeu ,  pentru  rugăciunile  Sfântului  Apostol  şi  Evanghelist 
(N)  să-ţi  dea  ţie,  celui  ce  binevesteşti,  cuvânt  cu  putere  multă,  spre  pli¬ 
nirea  Evangheliei  iubitului  Său  Fiu,  a  Domnului  nostru  Iisus  Hristos 
Diferenţierile  dintre  cuvânt  şi  putere  duc  la  mari  neajunsuri  în 
viaţa  socială,  în  ce'a  ce  priveşte  comuniunea  dintre  oameni  a  cărei  fun¬ 
damentare  se  bazează  pe  sinceritate  şi  care  sinceritate  In  acest  caz  lip¬ 
seşte.  S-ar  putea  întâmpla  ca  cineva  să  vorbească  deosebit  de  frumos,  În¬ 
ţelept  în  cele  auzite  şi  văzute,  dar  dmeolo  de  toate  acestea  în  cele  din¬ 
lăuntru  să  existe  cu  totul  alte  puteri,  care  sunt  mai  dătătoare  de  ton  de¬ 
cât  vorbirea,  decât  cuvântul,  care  nu  numai  că  slăbesc  comuniunea  dar 
pot  merge  maj  departe  ajungând  uneori  la  trădare.  Rămâne  de  dorit  pli¬ 
nirea  „ca  din  prisosul  inimii  să  vorbească  gura “  (Matei  12,  34)  şi  indem- 

nul  pe  care-1  întâlnim  în  cultul  Bisericii  care  zice  sub  formă  de  rugăciu¬ 
ne:  „ şi  ne  dă  nouă  cu  o  gură  şi  o  inimă  să  mărim  preacinstitul  şi  de  ma¬ 
re  cuvnn'ă  numele  Tău,  al  Tatălui  şi  al  Fiului  şi  al  Sfântului  Duh“,  deci 
cu  o  gură  nedespărţită  de  inimă  să  mărim  Treimea  cea  de  o  fiinţă  şi 
nedespărţită. 

O  întrebare:  De  ce  este  grea  această  plinire  a  identificării  cuvântu¬ 
lui  cu  inima?  Mai  întâi  rostirea  unui  cuvânt  nu  este  aşa  de  grea  de  înde¬ 
plinit,  ordonarea  unui  lâuntru,  în  ceea  ce  priveşte  puterile  ce-1  străbat 
este  mult  mai  prea  Rostirea  este  doar  o  lucrare  biologică,  iar  pentru  or¬ 
donarea  lăuntrică  se  cere  o  luptă  contra  duhurilor  străine.  Noica  în  lu¬ 
crarea  sa  despre  „ Devenirea  intru  fiinţă “  susţine  pe  bună  dreptate  că 
răul  este  în  afară  de  noi,  dar  şi  în  noi.  Tot  aşa  şi  binele.  Starea  de  fapt 
este  întărită  şi  de  Sfântul  Apostol  Pavel  care  consemnează  că  „lupta  noas¬ 
tră  nu  este  împotriva  trupului  şi  a  sângelui,  ci  împotriva  începător  iilor, 
împotriva  stăpănitorilor  acestui  veac,  împotriva  duhurilor  răutăţii  care 
sunt  în  văzduhuri “  (Efeseni  6,  12). 

Iubiţii  noştri  credincioşi, 

Experienţa  luptelor  duhovniceşti  o  întâlnim  la  marii  bărbaţi  duhov¬ 
niceşti  prezentaţi  de  scrierile  filocaliee.  In  Epistola  către  Evrei  11,  38  a 
Sfântului  Apostol  Pavel  sunt  prezentaţi  aceşti  luptători  tari  în  credinţă 
şi  biruitori  prin  puterea  ei  asupra  tuturor  suferinţelor,  susţinând  „că  lu¬ 
mea  nu  era  vrednică  de  e>“. 

Atitudinile  noastre  în  luptă,  în  comparaţie  cu  aceşti  „eroi  ai  spiri¬ 
tului  şi  mari  conştiinţe  ale  Bisericii"  sunt  mult  diferenţiate  şi  astfel  di¬ 
ferenţiate  rămân  realităţile  dintre  cuvânt  şi  putere.  Ei  au  reuşit  după  tru¬ 
de  şi  har  să  vorbească  ceea  ce  simţeau  şi  să  simtă  ceea  ce  vorbeau.  Mi-a 
plăcut  să  numesc  această  punere  la  punct  a  celor  sufleteşti,  „gospodări¬ 
rea  celor  dinlăuntru “  care  gospodărire  începe  după  părinţii  filocalici  cu 
tăcerea,  fapt  semnalat  şi  de  Sfântul  Apostol  Iacov  care  ne  îndeamnă  să 
fim  zăbavnici  la  vorbire  (Iacov  1,  19).  Nu  fără  însemnătate  în  mănăstiri 
există  acei  schimnici,  care  au  rânduiala  de  a  nu  vorbi  mai  mult  de  şapte 
cuvinte  pe  zi. 

Vremea  pe  care  noi  o  trăim  este  o  vreme  a  tehnicii  sofisticate  a 
cărei  rezultat  a  dus  la  acele  călătorii  cosmice,  la  acele  tainice  galaxii.  Ei 
nu  este  nici  pe  departe  asr menea  cu  acel  cosmos  din  lăuntrul  nostru,  cu 
acele  galaxii  nepătrunse.  Datorită  tehnicii  mulţi  dintre  noi  au  mari  do¬ 
ruri  de  călătorii  în  lungul  şi  latul  pământului  şi  sunt  mai  pu  in  cuprinşi 
de  dorul  de  a  călători  în  cosmosul  nostru  lăuntric.  De  ce?  Pentru  că  ne¬ 
preocupaţi  de  gospodărirea  lui,  el  a  ajuns  într-o  paragină,  şi-a  pierdut 
din  frumuseţe,  poate  ne  e  chiar  frică  să  coborâm  în  el,  fapt  pentru  care 
căutăm  mângâierile  cele  din  afară;  nu  ne  place  ca  să  stăm  singuri  de 
vorbă  cu  noi  înşine.  Contrar  nouă,  marii  duhovnici  se  îndeletniceau  cu 
singurătatea  spre  a-şi  observa  acest  cosmos  lăuntric.  însuşi  Mântuitorul 
practica  această  retragere  „uneori  până  la  a  patra  strajă  din  noipte". 
To.i  aceşti  bărbaţi  duhovniceşti  au  înţeles  că  „împărăţia  lui  Dumnezeu 
nu  stă  in  cuvmte,  ci  in  putere “  (I  Corinteni  4,  20). 

Dreptmăritori  creştini, 

Revenim  la  noi  cei  de  rând,  deosebiţi  desigur  de  marii  cuvioşi  şi 
de  Mântuitorul  nostru  Iisus  Hristos.  Ce  putem  încerca  noi  din  această  lu¬ 
crare  de  a  reduce  această  diferenţiere  dintre  vorbire  şi  puterile  inimii. 

Una  dintre  primele  noastre  îndeletniciri  în  această  lucrare  este 
aceea  de  a  avea  o  mare  atenţie  la  înşelare,  la  acea  amăgire  a  puterilor 
străine  de  adevăr  care  reuşesc  să  bombasticizeze  nimicurile  şi  să  mini¬ 
malizeze  principalul.  în  cazul  nostru  să  reducă  totul  la  propovăduire. 
Aşa  se  explică  faptul  că  întâlneşti  peste  tot  propovăduitori  ai  cultelor 
neoprotestante  în  gări,  în  pieţe  sau  chiar  şi  pe  stadioane.  De  fapt  ideea 
nu  este  nouă,  ci  o  găsim  susţinută  chiar  şi  de  Martin  Luther  care  vor¬ 
bind  de  „puterea  cheilor,  ad’că  de  darul  legării  şi  dezlegării  păcatelor, 
învăţa  că  cel  ce  propovăduieşte  dezleagă  şi  că  cel  ce  ascultă  se  dezleagă 
de  păcate ",  Tot  datorită  acestei  practici  au  schimbat  numele  Tainei  Preo¬ 
ţiei  în  cel  de  ministeriu  care  este  legat  mai  mult  de  partea  învăţătoreas- 
că.  Deci  pentru  noi  denumirea  de  preoţie  nu  poate  fi  înlocuită  cu  cea  de 
ministeriu,  bine  ştiindu-se  că  însuşirea  învăţătorească  este  doar  una  din 
cele  trei  însuşiri  ale  preoţiei,  adică:  conducătoare,  învăţătorească  şi  sfin- 
ţitoare. 

Nu  se  cade  niciodată  a  uita  puterea  iubirii  susţinută  cu  insistenţă 
de  Mântuitorul  prin  cuvintele:  „Să  iubeşti  pe  Domnul  Dumnezeul  tău  cu 
toată  inima  ta,  cu  tot  sufletul  tău,  cu  tot  cugetul  tău.  Aceasta  este  marea 
şi  întâia  poruncă,  iar  a  doua  la  fel  cu  aceasta,  să  iubeşti  pe  aproapele 
tău  ca  pe  tine  însuţi “  (Matei  22,  37). 

Plinirea  acestor  porunci  de  către  Mântuitorul  nu  a  constat  doar  în 
propovăduire  ci  în  jertfa  Sa  până  la  moartea  pe  cruce. 

De  ce  insistăm  la  acest  fapt,  la  această  putere  frumoasă  a  iubirii, 
ea  va  înfrumuseţa  şi  cuvântul  propovăduit  şi  va  crea  astfel  o  atmosferă 
duhovnicească  care  duce  la  acea  citire  lăuntrică,  dincolo  de  cuvântul  ros¬ 
tit.  Am  avut  totdeauna  şi  am  şi  acum  convingerea  că  rostul  predicii  este 
acela  de  a  crea  atmosferă  duhovnicească  în  inima  ascultătorilor.  Ori,  ca 
să  creezi  atmosferă  duhovnicească,  se  cade  a  avea,  cel  ce  propovăduieşte, 
inima  încărcată  de  frumuseţea  acestei  atmosfere.  Ca  urmare  se  cade  a  fi 
preocupat  de  cele  ce  le  simţi,  nu  de  cuvintele  ce  le  rosteşti.  Tot  legat  de 
aceste  convingeri  cred  că  o  predică  identică  până  la  punct  şi  virgulă  ros¬ 
tită  de  două  persoane  nu  va  avea  acelaşi  răsunet  în  inima  ascultătorilor, 
pentru  că  acest  răsunet  depinde  de  atmosfera  lăuntrică  a  celui  care  o 
rosteşte. 

Iubiţii  mei  fii  sufleteşti, 

Una  dintre  cele  mai  grele  predici  de  ţinut  este  aceea  contra  învăţăm 
turilor  greşite  ale  altor  culte.  De  ce?  Pentru  că  ea  trebuie  să  întrupeze 
simţăminte  părinteşti  din  care  reiese  că  te  dor  aceste  abateri  ale  unor 
persoane  şi  ascultătorii  să  citească  aceste  simţăminte  în  inima  preotului. 
Dară  aruncăm  asupra  lor  cuvinte  de  ocară,  poporul  va  răspunde:  „Ce  are 

popa  cu  ei,  că  şi  aceştia  sunt  oameni Dacă  nu  reuşim  să  ne  ridicăm  la 
astfel  de  realităţi  spirituale,  atunci  este  mai  bine  să  tăcem  şi  să  învăţăm 
prin  tăcere,  de  care  învăţătură  avem  o  aşa  de  mare  lipsă.  De  multe  ori 
cei  ce  ne  ascultă  şi  ne  privesc  învaţă  din  gesturile  noastre  ca  preoţi,  din 
felul  cum  cădim,  cum  ne  facem  semnul  Sfintei  Cruci,  cum  ne  mişcăm. 

De  ce  avem  lipsă  de  astfel  de  atmosferă  duhovnicească  plină  de  li¬ 
nişte  sufletească,  asemenea  unui  ocean,  cum  îmi  place  să  zic? 

Pentru  că  noi  avem  în  fa  ă  ascultători  de  cele  mai  multe  ori  neli¬ 
niştiţi,  preocupaţi  de  diferite  probleme,  şi  atunci  nu  vor  avea  folos  aceşti 
neliniştiţi  de  la  un  predicator  tot  tulburat  şi  neliniştit.  Ei  au  nevoie  în 
întâlnirea  lor  de  un  om  liniştit,  paşnic  şi  echilibrat. 

Preocuparea  noastră  în  ceea  ce  priveşte  pregătirea  predicii,  nu  se 
cade  a  se  reduce  doar  la  citiri  extrase  şi  fraze  alese,  ci  mai  ales  la  întă¬ 
rirea  unei  linişti  sufleteşti  deosebite.  învăţam  pe  studenţii  noştri  că  dacă 
până  sâmbătă  seara  predica  din  punct  de  vedere  formal  era  pregătită,  de 
acum  până  duminică  urmează  ispita  predicii,  o  problemă  nu  uşor  de  re¬ 
zolvat.  în  ce  constă  această  ispită?  în  pierderea  liniştii  sufleteşti  prin  pre¬ 
zenţa  unor  neîn.elegeri  în  familie,  cu  personalul  de  slujbă  ş.a.  Dacă  ne 
vom  pierde  această  linişte,  toată  truda  noastră  de  o  săptămână  va  fi  ra¬ 
tată.  Dacă  totuşi  se  întâmplă  ca  să  cădem  în  tulburare,  să  căutăm  ca  tot 
timpul  de  sâmbătă  la  vecernie  şi  duminică  la  utrenie,  să  nu  avem  altă 
preocupare  decât  aceea  de  a  ne  dobândi  din  nou  prin  rugăciune  şi  răbda¬ 
re,  liniştea  pierdută,  pentru  ca  astfel  să-i  putem  linişti  şi  pe  cei  ce  ne 
ascultă. 

In  urma  unor  lupte  de  formare  duhovnicească,  ajungem  la  convin¬ 
gerea  că  nu  este  deloc  uşoară  aducerea  la  un  numitor  comun  a  cuvântu¬ 
lui  cu  puterile  spirituale  ale  inimii,  fapt  pentru  care  această  lucrare  nu 
poate  rămâne  numai  pentru  pregătirea  predicii,  ci  toată  una  vreme.  De 
fapt  acelaşi  lucru  îl  întâlnim  şi  în  pregătirea  intelectuală  a  predicii.  Din 
timp  trebuie  adunate  seminţele  înţelepciunii  în  hambarul  cunoştinţelor, 
nu  ad-hoc  fraze  luate  de  aici  şi  de  acolo,  pe  care  le  repetăm  ca  un  com¬ 
puter.  însuşite  în  timp  ele  se  vor  aşeza  în  subconştient,  vor  deveni  con¬ 
vingerile  noastre  personale,  vor  fi  ca  zămislite  din  noi  şi  vor  fi  rostite 
ca  atare. 

Numai  aşa  ne  putem  explica  şi  jertfele  martirilor  credinţei  în  Dum" 
nezeu,  care  nu  doar  în  urma  propovăduirii  au  devenit  martiri,  ci  în  ur¬ 
ma  puterii  credinţei  din  inima  lor  pe  care  au  experiat-o  din  plin.  Exem¬ 
plul  Sfântului  Arhidiacon  Ştefan  este  ziditor.  Oricât  de  grele  au  fost  lo¬ 
viturile  cu  pietre,  totuşi  avea  faţa  plină  de  lumină  şi  inima  plină  de  iu¬ 
bire,  putând  rosti  în  liniştea  sufletului  său  cuvintele:  „Doamne  nu  le  ţi¬ 
ne  lor  păcatul  acesta". 

Să  ne  străduim  şi  noi  credincioşii  şi  preoţii,  ca  urmaşi  ai  acestor  în- 
duhovniciţi,  să  nivelăm  drumul  dintre  cuvânt  şi  inimă,  pentru  întărirea 
comuniunii  frăţeşti,  după  îndemnul  înţelept  al  Sfântului  Apostol  Pavel 
din  Epistola  către  Efeseni  4,  13,  care  zice:  „să  ajungem  toţi  la  unitatea 
credinţei  şi  a  cunoaşterii  Fiului  lui  Dumnezeu,  la  starea  bărbatului  de¬ 
săvârşit,  la  măsura  vârstei  deplinităţii  lui  Hristos". 

De  Sfintele  Sărbători  ale  Naşterii  Domnului  rugăm  pe  Bunul  nos¬ 
tru  Dumnezeu  să  ne  dăruiască  fiecăruia  dintre  noi,  familiilor  noastre  şi 
ţârii  noastre  multă  putere  în  cuvânt  şi  faptă  pentru  a  fi  plăcuţi  lui  Dum¬ 
nezeu  şi  de  folos  semenilor  spre  marele  nostru  bine  vremelnic  şi  veşnic, 

t  IOAN 

Episcopul  Oradiei,  Bihorului  şi  Sălajului 

sincer  rugător  pentru  toţi  credincioşii 
noştri  în  toată  una  vreme. 


t  JUSTINI AN 

DIN  MILA  LUI  DUMNEZEU 
EPISCOP  AL  MARAMUREŞULUI  ŞI  SĂTMARULUI 

Iubitului  nostru  cler,  cinului  monahal,  dreptcredinciosului  nostru 
popor  din  Episcopia  Ortodoxă  Română  a  Maramureşului  şi  Sătmandui: 
Har,  binecuvântare  şi  pace  de  la  Dumnezeu,  iar  de  la  noi,  calde  urări 
de  linişte  şi  fericire  pentru  Sfintele  Sărbători  ale  Naşterii  Domnului 

Prea  cinstiţi  şi  iubiţi  fraţi. 

Dacă  îi  pare  cuiva  un  lucru  deosebit  de  minunat,  ca  omul,  prin 
Iisus  Hristos,  să  devină  un  dumnezeu  prin  har,  mult  mai  minunat  este 
că  Dumnezeu  S-a  făcut  om,  S-a  zămislit  din  Fecioara  Maria  şi  S-a  făcut 
om,  această  faptă  mai  presus  de  orice  închipuire,  această  minune  mai 
presus  de  toate  minunile  o  sărbătorim  noi  astăzi.  Iată,  Cel  necuprins,  Cel 
veşnic,  Cel  Atoateţiitor,  Cel  prin  care  toate  s-au  făcut  din  câte  s-au  fă¬ 
cut  „Fiul  şi  Cuvântul  lui  Dumnezeu"  îl  vedem  cu  ochii  minji  şi  cu  ochii 
sufletului,  cu  ochiul  inimii,  ca  pe  un  prunc  în  jurul  Căruia  îngerii  cântă, 
păstorii  i  se  închină,  magii  îi  aduc  daruri  şi  întreg  neamul  lui  Adam  se 
luminează,  pământul  se  transfigurează,  pentru  că  Dumnezeu  şi-a  făcut 
„aici  pe  pământ  casă“,  iar  noi  acum,  iubiţii  mei  fraţi  şi  surori,  cu  adâncă 
credinţă  şi  dragoste  vă  zicem:  Hristos  se  naşte,  măriţi-L,  Hristos  din  ce¬ 
ruri,  întâmpinaţi-L,  Hristos  pe  pământ,  înălţaţi-vâ. 

Şi  la  aceste  sfinte  sărbători  ale  Naşterii  Domnului,  a  Tăierii  împre¬ 
jur,  a  Bobotezei,  cu  inima  sunt  alături  de  voi,  sunt  între  voi,  sunt  aple¬ 
cat  în  faţa  fiecărui  sfânt  altar,  şi  prin  omul  lui  Dumnezeu,  prin  coman¬ 
dantul  slugilor  lui  Dumnezeu,  mâ  rog  pentru  voi,  şi  împreună  cu  toţi 
creştinii  dreptcredincioşi  ne  rugăm  pentru  toată  lumea,  pentru  că  mai 
mult  decât  oricând,  lumea  are  nevoie  de  ajutorul  lui  Dumnezeu. 

De  la  cel  mai  modest  om  şi  până  la  marii  conducători  de  popoare, 
toţi  îşi  simt  neputinţa  în  faţa  vânturilor  şi  a  valurilor  ce  frământă  ome¬ 
nirea.  Toată  atmosfera  este  încărcată  de  nelinişte,  oamenii  au  nevoie  de 
pace,  de  siguranţă,  de  mângâiere  şi  bucurie  iar  pe  acestea  omul  nu  le 
poate  câştiga  nici  cu  puterea  şi  nici  cu  armele,  oricât  de  mult  ne-am 
înarma,  ci  numai  prin  ajutorul  lui  Dumnezeu,  şi  acest  ajutor  ni-1  trimi¬ 
te  Dumnezeu  numai  dacă  ne  dezbrăcăm  de  păcate,  dacă  ne  rugăm  cu 
inimă  curată. 

Cei  credincioşi  nu-şi  pierd  încrederea  in  Dumnezeu,  in  Cel  ce  S-a 
făcut  om.  Rugaţi-vă  neîncetat,  zice  apostolul.  Fapta  bună  este  rugăciu¬ 
nea  pe  care  Dumnezeu  a  dorit-o,  atunci  când  a  zis:  „Rugaţi-vă  neînce¬ 
tat".  Fapta  bună  să  ne  lumineze  şi  în  anul  acesta  Crăciunul. 

Şi  in  anul  acesta,  ca  în  fiecare  an,  Biserica  noastră,  Biserica  lui 
Hristos,  s-a  pregătit  pentru  cel  mai  mare  praznic,  Praznicul  Naşterii 
Domnului  nostru  Iisus  Hristos,  când  cerul  şi  pământul,  îngerii  şi  oa¬ 
menii,  întâmpină  Naşterea  Domnului,  îl  întâmpină  pe  Fiul  lui  Dumne¬ 
zeu,  Care  S-a  coborât  de  pe  scaunul  slavei,  Care  a  plecat  din  sânul  Ta¬ 
tălui,  Care  a  îmbrăcat  pe  lângă  firea  Sa  dumnezeiască,  firea  omenească, 
şi  S-a  făcut  om,  ca  să  lumineze  toată  creatura  ce  se  întunecase  din  cauza 
neascultării  omului.  Acest  eveniment,  acest  act  al  lui  Dumnezeu,  care  l-a 
făcut  din  iubirea  Sa  pentru  oameni,  această  naştere  a  Fiului  lui  Dumne¬ 
zeu  pe  pământ,  care  este  mai  presus  de  tot  ceea  ce  a  făcut  Dumnezeu  de 
la  facerea  lumii  şi  până  la  sfârşitul  tuturor  timpuri1  or,  trebuie  întâmpi¬ 
nat  cu  cea  mai  mare  dragoste,  recunoştinţă,  credinţă  şi  umilin  ă,  postind 
şi  lăudând  pe  Cel  ce  pentru  no>  oamenii  şi  pentru  a  noastră  mântuire  S-a 
pogorât  din  ceruri  şi  S-a  întrupat  de  la  Duhul  Sfânt  şi  din  Fecioara  Mă¬ 
ria  şi  S-a  făcut  om,  aşa  cum  credem  şi  mărturisim  toţi  cei  ce  suntem  fiii 
împărăţiei  lui  Dumnezeu. 

Iubiţii  mei  fii  duhovniceşti. 

Sfântul  Post  al  Naşterii  Domnului  este  mai  luminat,  mai  frumos, 
mai  binecuvântat  parcă  decât  toate  posturile.  In  acest  post,  Ia  sfârşit  de 
an,  oamenii  se  apropie  mai  mult  de  casă,  de  familie,  de  cei  dragi,  de  co¬ 
pii,  de  părinţi.  Parcă  şi  vremea  de  afară  il  îndeamnă  pe  om  să-şi  aducă 
aminte  de  soarele  cald  de  primăvară,  dar  mai  ales  de  Soarele  Vievii,  Iisus 
Hristos,  Care  coborându-se  în  sânul  creaturii  Salo,  a  luminat-o,  a  încăl- 
zit-o,  a  mântuit-o  de  stihiile  întunericului  şi  a  morţii  veşnice,  în  care 
creatura  era  căzută  şi  era  cuprinsă  de  întuneric,  din  momentul  in  care  o 
parte  din  puterile  cerului,  Lucifer  cu  îngerii  lui,  s-au  răzvrătit,  s-au  ridi¬ 
cat  împotriva  Creatorului,  au  călcat  legile  firii  date  de  Dumnezeu,  spu¬ 
nând:  „îmi  voi  pune  scaunul  mai  presus  de  Cel  Prea  înalt'1. 

Atunci  întreg  universul  a  fost  cuprins  de  întuneric,  de  o  răceală 
ucigătoare  care  a  pustiit  planetele,  a  ucis  tot  ce  se  găsea  viu  în  spaţiu, 
şi  de  aceea,  împotriva  întunericului  şi  a  frigului  celui  dinăuntru,  a  întu¬ 
nericului  şi  a  frigului  spiritual,  a  venit  Soarele  Vieţii,  Iisus  Hristos,  ca 
prin  întruparea  Sa  să  încălzească,  să  lumineze  şi  să  refacă  viaţa  crea¬ 
turii  Sale  supreme,  care  este  Cmul.  Când  neamul  acesta  se  va  reîntoar¬ 
ce  in  sânul  Celui  ce  a  creat  via va,  atunci  şi  creatura,  făptura,  firea  cea 
materială,  din  nemărginire  în  nemărginire  se  va  îndrepta,  se  va  lumina, 
şi  va  fi  atunci  un  cer  nou  şi  un  pământ  nou  iar  Fiul  şi  Cuvântul  lui 
Dumnezeu,  „prin  care  toate  s-au  făcut,  din  câte  s-au  făcut",  va  fi  Soa¬ 
rele,  care  mai  presus  de  toate  corpurile  cereşti,  va  lumina  şi  cele  mate¬ 
riale  şi  cele  spirituale,  şi  toate  atunci  vor  fi  una,  şi  peste  toate  va  domni 
legea  dreptăţii  şi  a  libertăţii.  Pe  toate  acestea  le  trăieşte  in  sufletul  lui 
omul  in  aceste  zile,  când  cele  dinafară  îi  îndreaptă  gândul  şi  inima  spre 
cele  dinăuntru. 

postul  Naşterii  Domnului,  Praznicul  acesta  în  care  răsărit-a  lumi¬ 
na  cunoştinţei,  este  împodobit  la  noi,  de  poporul  nostru  binecuvântat  de 
Dumnezeu  încă  cu  un  dar,  care  pentru  câteva  săptămâni  schimbă  atmo- 

sfera  din  satele  noastre,  chiar  şi  din  oraşele  noastre.  In  acest  timp,  toată 
suflarea  românească  şi  creştinească  începe  să  cânte  cântări  deosebite, 
cântece  ce  se  cântă  numai  acum.  Cântece  ce  se  aseamănă  cu  cântecele  de 
leagăn  pe  care  mamele  le  cântă  in  negrăită  dragoste,  atunci  când  îşi  iau 
copilul  în  braţe  şi  îl  leagănă  uşor,  şoptindu-i  cele  mai  frumoase  şi  dulci 
cuvinte.  Aşa  sunt  colindele  noastre.  Ele  sunt  cântece  de  leagăn,  prin  ca¬ 
re  fiecare  creştin  şi  român,  de  la  copilul  cel  nevinovat  şi  până  la  bătrâ¬ 
nul  încărcat  de  ani,  le  cântă  marelui  nostru  Stăpân  şi  împărat,  Domnului 
nostru  Iisus  Hristos,  pe  Care  de  două  mii  de  ani  îl  avem  în  faţă. 

Acum,  la  aceste  sărbători,  Domnul  şi  Dumnezeul  nostru  în  chip 
minunat  ni  se  arată  prunc  mic,  culcat  în  cel  mai  sărac  locaş  de  pe  pă¬ 
mânt.  El,  Dumnezeul  nostru,  cum  zice  colinda,  n-are  scutec  de-nfăşat, 
nici  hăinuţe  de-mbrăcat. 

După  naşterea  din  Fecioara  Maria,  îl  vedem  pe  Iisus  Hristos  mer¬ 
gând  prin  pustiu  spre  Egipt,  ca  să  scape  de  mânia  unui  împărat  întune¬ 
cat.  Prin  pustiu  nici  oamenii,  nici  îngerii  nu-1  însoţeau  pe  Iisus,  Care 
este  împăratul  cerului  şi  al  pământului,  ci  singur  în  braţele  mamei  Lui, 
a  Preacuratei  Fecioare  Maria  şi  călăuzit  de  bătrânul  Iosif,  se  pregăteşte 
să  ne  deschidă  nouă  raiul.  Cunoscut  fiind  doar  de  Maica  Lui,  că  El  este 
Emanuel,  adică  Cel  prin  Care  Dumnezeu  este  cu  noi,  îl  vedem  ca  pe  un 
simplu  om,  ca  pe  un  simplu  muncitor.  El  este  Fiul  lui  Dumnezeu,  mun¬ 
cind  alături  de  dulgherul  Iosif  în  Nazaret,  înconjurat  de  o  familie  nume¬ 
roasă,  formată  din  Iosif  şi  fratele  său  Cleopa,  soţia  acestuia,  Maria  lui 
Cleopa,  cei  patru  fii  şi  două  fete  ale  acestora,  pe  care  oamenii  îi  numeau 
„fraţii  Lui“. 

Pe  Domnul,  Ce  ni  se  arată  acum  culcat  într-o  iesle,  în  timp  ce  noi 
ne  odihnim  într-un  pat  cald,  îl  auzim  vestind  lumii  Cuvântul  Tatălui, 
de  la  Care  El  a  venit,  prin  gura  slujitorilor  sfintelor  altare.  Cuvântul 
Lui  a  schimbat  faţa  lumii.  Şi  pe  cei  ce  cred  şi  pe  cei  ce  nu  cred  în  El, 
El  i-a  făcut  oameni  şi  i-a  învăţat  că  au  totuşi  un  Tată  în  cer  şi  de  aceea, 
ei  aici  pe  pământ  trebuie  să  trăiască  ca  nişte  fraţi.  Şi  pentru  că  cuvântul 
Lui  nu  l-au  ascultat,  de  aceea  este  atâta  suferinţă,  întuneric  şi  nedrep¬ 
tate  pe  pământ. 

In  Apus  şi  în  Răsărit,  steaua  Lui,  în  această  zi,  în  urmă  cu  două 
mii  de  ani,  a  răsărit,  şi  ne  cheamă  pe  toţi  să  ne  ridicăm,  să  ne  întoarcem 
cu  faţa  către  Dumnezeu,  pe  care  în  acest  timp  l-am  rănit  adânc,  l-am 
întristat  pentru  că  ne-am  lepădat  de  El,  pentru  că  l-am  ascultat  pe  Sa¬ 
tana,  pentru  că  am  ridicat  sabia  împotriva  fratelui  nostru.  Creştinul  îl 
ucide  pe  alt  creştin,  evreul  îl  ucide  pe  musulman,  cei  bogaţi  ii  uită  şi 
îi  dispreţuiesc  pe  cei  săraci.  Omul  ce  cunoaşte  puţină  carte  se  poartă  mai 
rău,  ca  un  sălbatic,  batjocorind  pe  Dumnezeu.  Acum  omul  a  uitat  cu¬ 
vântul  pe  care  Fiul  lui  Dumnezeu  l-a  spus  că,  atunci  când  va  veni  cu 
slavă  mare,  înconjurat  de  înfricoşătoarele  cete  îngereşti,  ca  să  judece  lu¬ 
mea  şi  să  facă  dreptate  în  cer  ri  pe  pământ,  ne  va  zice:  „Flămând  am 
fost,  dezbrăcat  am  fost,  străin  am  fost,  bolnav  şi  in  temniţă  am  fost  şi  voi 
nu  m-aţi  cercetat. 

i  Iubiţi  fraţi  şi  iubite  femei  creştine, 

,  Astăzi  să  nu-i  uităm  pe  cei  flămânzi,  care  sunt  foarte  mulţi  pe  pă¬ 
mânt.  Să  nu-i  uităm  pe  cei  ce  nu  au  căldură  şi  nici  lumină  în  casă.  Să 
ne  solidarizăm,  să  ne  rugăm  mai  mult  şi  cu  mai  multă  credinţă,  ca  Dom¬ 
nul  să  ne  ierte  păcatele.  Pentru  că  din  cauza  păcatelor  oamenilor,  în  vara 
trecută  s-a  uscat  pământul  în  multe  ţări  din  Apus,  precum  şi  în  unele 
părţi  din  ţara  noastră.  în  multe  ţări  au  ars  pădurile,  s-au  uscat  izvoare¬ 
le,  s-au  stins  luminile.  Cincizeci  de  milioane  de  oameni  dintr-o  mare  ţară 
de  pe  glob,  în  noaptea  de  Sfânta  Maria  a  fost  scufundată  în  întuneric. 
Să  ne  rugăm  şi  să  ne  îndreptăm. 

La  Sfânta  Mărie  Mare  am  cerut  poporului  de  la  mănăstirea  la  care 
am  fost  să  se  roage  toată  noaptea  pentru  iertarea  păcatelor.  Poporul  m-a 
ascultat  şi  toată  noaptea  s-au  înălţat  acolo  rugăciuni  şi  strigăte  de  umi¬ 
linţă  şi  pocăinţă  către  cer.  Şi  cerul  ne-a  ascultat  iar  în  ziua  praznicului, 
după  Sfânta  Liturghie,  Dumnezeu  a  făcut  sâ  cadă  pe  pământ  o  ploaie 
îmbelşugată.  Amintiţi-vă  de  acest  semn,  de  acest  dar  dat  de  Dumnezeu, 
iubi.i  credincioşi  din  Maramureş  şi  Sătmar,  din  tot  ţinutul  de  nord-vest 
al  României. 

Dumnezeului  nostru  să-i  aducem  slavă.  Anul  care  vine  va  fi  un  an 
foarte  însemnat.  El  va  fi  un  an  bun  dacă  cei  ce  conduc  ţara,  judeţele, 
oraşele  şi  satele,  vor  fi  oameni  drepţi  şi  cu  credinţă  în  Dumnezeu. 

Iubiţi  fraţi  preoţi  şi  voi  cei  ce-i  ascultaţi, 

Fiţi  treji,  eliberaţi-vă  de  nepăsare,  de  răceala  sufletească,  aprin¬ 
deţi  făcliile  bisericii;  împliniţi  rugăciuni  dar  şi  fapte  bune.  Nici  un  om 
nenorocit  să  nu  rămână  în  comunitatea  voastră,  în  parohia  voastră,  nea¬ 
jutat.  Nici  un  orfan  să  nu  rămână  nemângâiat.  Nici  un  tânăr  să  nu  ră¬ 
mână  neluminat.  Văduvele  şi  bătrânii  să  fie  supravegheaţi  iar  dacă  au 
nevoie,  să  fie  ajutaţi. 

Rugaţi-vă  pentru  toată  lumea.  Conducătorii  popoarelor  să  se  cer¬ 
ceteze  pe  sine  şi  să  se  întrebe  ce  vor  acei  ce  fac  acte  de  terorism.  Care 
este  cauza  răzvrătirii  lor?  Care  sunt  cauzele  tuturor  relelor  din  lume? 
Să  ne  întrebăm  fiecare  de  ce  unii  din  copiii  noştri  săvârşesc  fapte  îngro¬ 
zitoare.  Pentru  că  copiii  noştri  au  nevoie  de  un  cămin  curat,  de  o  fami¬ 
lie  luminată  şi  plină  de  pace.  Să  le  creăm  copiilor  noştri  condiţii  de  via¬ 
ţă  creştină.  Să  le  îndreptăm  privirea  către  Hristos.  El,  Iisus  Hristos,  este 
salvatorul  lumii  şi  îndrumătorul  tuturor,  a  tinerilor,  a  bătrânilor,  a  fe¬ 
meilor,  a  bărbaţilor.  Bucuria  şi  pacea  de  la  El  vin,  să-L  urmăm. 

Iubiţi  fraţi  şi  iubite  surori, 

în  ziua  aceasta  sfântă,  care  este  mai  mare  decât  toate  zilele  din  an, 
pentru  că  în  această  zi,  în  urmă  cu  două  mii  de  ani,  însuşi  Dumnezeu 

S-a  coborât  pe  pământ  şi  S-a  făcut  om,  ca  pe  tot  omul  să-l  facă  fiu  al 
lui  Dumnezeu. 

Acest  mare  şi  dumnezeiesc  praznic  al  Naşterii  Domnului  dacă  nu 
ar  fi  avut  loc,  atunci  n-ar  fi  fost  nici  Înviere,  nici  înălţare,  nici  Pogorâ¬ 
re  a  Duhului  Sfânt;  n-ar  fi  v  nit  nici  mântuirea,  nici  împăcarea  cu  Dum¬ 
nezeu,  nici  Raiul  nu  s-ar  fi  deschis  şi  nici  Iadul  nu  ar  fi  fost  biruit.  Nici 
n-ar  fi  apărut  în  lume  Lumina,  care  a  împărţit  istoria  în  două,  aşezată 
pe  o  temelie  nouă,  din  care  s-a  dezvoltat  cultura  şi  civilizaţia  de  azi. 

în  această  zi,  a  Naşterii  Fiului  lui  Dumnezeu,  Care  a  dat  naştere 
la  nenumărate  cete  de  eroi  şi  sfin  i,  suntem  datori  să  ne  am.ntim  şi  de 
eroii  şi  de  sfinţii  noştri.  Pentru  că  după  cum  am  spus,  şi  spun  mereu, 
din  poporul  nostru  dreptcredincios  s-au  născut  mulţi  sfinţi.  în  cimitirele 
noastre  odihnesc  nenumăraţi  eroi  şi  sfinţi,  necunoscuţi  de  noi,  dar  pri¬ 
miţi  de  Dumnezeu  în  rândul  aleşilor  Lui.  Aceşti  sfinţi,  care  sunt  dintr- 
un  neam  cu  noi,  se  roagă  pentru  noi. 

Să  nu  uităm  că  în  vara  aceasta,  doi  patriarhi  şi  un  mare  sobor  de 
mitropolivi,  arhiepiscopi,  episcopi  şi  preoţi  au  binecuvântat  altarul  de  la 
Catedrala  noastră,  care  va  fi  inima  şi  maica  tuturor  bisericilor,  a  tutu¬ 
ror  altarelor  din  eparhia  Maramureşului  şi  Sătmarului.  în  acelaşi  timp, 
întreg  soborul,  împreună  cu  miile  de  credincioşi  au  recunoscut  canoni¬ 
zarea,  adică  a  trecerii  în  rândul  sfinţilor,  pe  marele  arhiereu  şi  mărtu¬ 
risitor  al  lui  Hristos,  Iosif,  cel  ce  pentru  Legea  Românească,  pentru  cre¬ 
dinţa  strămoşească,  a  suferit  mari  chinuri  şi  temniţă  grea.  De  aceea 
Hristos  l-a  încununat  cu  cununa  sfinţeniei  şi  i-a  dat  putere  să  se  roage 
pentru  noi.  Maramureşul,  Sâtmarul  şi  tot  Ardealul  are  acum  pe  acest 
mare  sfânt  şi  ocrotitor  al  poporului  român  din  această  parte  a  ţării 
noastre.  Sfântul  Iosif  Mărturisitorul  se  roagă  acum  neîncetat  pentru  noi, 
pentru  Biserica  noastră,  pentru  poporul  român  de  aici,  care  este  drept  şi 
credincios. 

în  această  strălucită  sărbătoare  să  ne  amintim  şi  de  voievodul  mar¬ 
tir  şi  erou  Constantin  Brâncoveanu,  care  şi-a  dat  viaţa  pentru  Hristos. 
El  şi  cei  patru  fii  ai  lui  şi-au  plecat  capetele  sub  securea  călăului,  adu¬ 
când  slavă  şi  cinste  poporului  şi  Bisericii  noastre,  aducând  în  faţa  lumii 
întregi  o  mărturie  de  tărie  a  credinţei  precum  şi  dragostea  lor  faţă  de 
Biserica  noastră. 

Care  suflet  de  creştin  poate  rămâne  nepăsător,  văzând  atâtea  jertfe 
ce  s-au  adus  pentru  slava  lui  Dumnezeu,  Care  pentru  mântuirea  noastră, 
a  săvârşit  cea  mai  mare  jertfă,  întrupându-Se,  făcându-Se  om. 

De  asemeni,  în  anul  care  vine,  iubiţi  fraţi  şi  surori,  se  vor  împlini 
cinci  sute  de  ani  de  la  adormirea  lui  Ştefan  cel  Mare  şi  Sfânt,  care  face 
parte  dintre  cei  mai  mari  eroi  ai  lumii  şi  sfinţi  ai  Bisericii  lui  Hristos,  ca¬ 
re  prin  vitejia  lui,  a  ostaşilor  lui,  a  înfrânt  valurile  păgânilor  şi  a  salvat 

Europa  de  hoardele  străine  de  spiritualitatea  şi  de  cultura  Europei,  a  că¬ 
rui  soartă  ar  fi  fost  poate,  cu  totul  alta,  dacă  nu  ar  fi  stat  de  veghe,  aici 
la  porţile  Europei,  poporul  român  cu  voievozii  şi  ostaşii  lui. 

★ 

Binecuvântarea  Domnului  să  vină  peste  voi,  cu  al  Său  har  şi  cu  a 
Sa  iubire  de  oameni,  Sărbători  fericite  şi  un  An  Nou  binecuvântat. 
La  Mulţi  Ani! 

Al  vostru  al  tuturor,  fierbinte  rugător  către  Dumnezeu, 

|  JUSTINIAN  CHIRA 
Episcopul  Maramureşului  şi  Sătmarului 


t  10  AN 

DIN  MILA  LUI  DUMNEZEU 
EPISCOP  AL  COVASNEI  ŞI  HARGHITEI 

Iubitului  nostru  cler,  cinului  monahal  şi  dreptcredincioşilor  creştini, 
har,  milă  şi  pace  de  la  Dumnezeu  Tatăl,  iar  de  la  noi, 
părintească  binecuvântare. 

„Cu  adevărat,  mare  este  taina  dreptei  credinţe: 

Dumnezeu  S-a  arătat  in  trup  ..."  (1  Tim.  3,  i6) 

Iubiţii  mei  fii  duhovniceşti, 

Naşterea  Domnului  nostru  Iisus  Hristos  este  praznicul  bucuriei 
creştineşti.  Sfânta  Scriptură  ne  pune  în  faţă  in  mod  desluşit  că,  la  „pli¬ 
nirea  vremii"  Dumnezeu  a  trimis  pe  Fiul  Său  cel  Unul  Născut,  „ca  pe 
cei  de  sub  Lege  să-i  răscumpere"  (Gal.  4,  4 — 5).  La  „plinirea  vremii"  a 
venit  în  lume  Domnul  nostru  Iisus  Hristos,  născându-Se  din  femeie,  în 
afară  de  păcat,  pentru  a  noastră  mântuire. 

în  Evanghelia  după  Ioan,  găsim  scris  despre  acest  mare  eveniment 
din  istoria  mântuirii  lumii:  „Cuvântul  S-a  făcut  trup  şi  S-a  sălăşluit  în¬ 
tre  noi  şi  am  văzut  slava  Lui,  slavă  ca  a  Unuia  Născut  din  Tatăl,  plin  de 
har  şi  de  adevăr"  (In.  1,  14). 

întruparea  Fiului  lui  Dumnezeu  a  adus  în  lume  mesajul  de  iubire 
a  lui  Dumnezeu  faţă  de  om  şi  întreaga  Sa  creaţie,  precum  şi  vestea  cea 
bună  a  mântuirii,  a  împăcării  omului  cu  Dumnezeu  şi  îndemnul  fierbin¬ 
te  ca  oamenii  şi  popoarele  să  trăiască  în  lumina  iubirii  şi  păcii  Părinte¬ 
lui  luminilor.  Mesajul  păcii  şi  bunâvoirii,  al  dragostei  creştine,  a  fost 
vestit  lumii  în  noaptea  Naşterii  Domnului  nostru  Iisus  Hristos,  când  în¬ 
gerii  cântau:  „Slavă  întru  cei  de  sus  lui  Dumnezeu  şi  pe  pământ  pace, 
între  oameni  bunăvoire!"  (Lc.  2,  14). 

Leg' a  păcii  şi  a  dragostei,  a  bunăvoirii  între  oameni,  ca  lege  fun¬ 
damentală  a  vieţuirii  creştine,  ne-a  fost  lăsată  ca  testament  şi  poruncă 
de  Mântuitorul  nostru  Iisus  Hristos: 

„Precum  Eu  V-am  iubit  pe  voi,  aşa  şi  voi  să  vă  iubiţi  unul  pe  al¬ 
tul"  (In.  13,  34),  iar  Sfinţii  Apostoli  ne  dau  şi  îndemnul  sfânt  de  a  „um¬ 
bla  în  iubire"  (Efes.  5,  2). 

Pacea  intre  om  şi  Dumnezeu,  pacea  dintre  oameni,  pacea  din  sufle¬ 
tele  noastre  este  izvorul  de  putere  pentru  a  putea  trăi  aici  pe  pământ, 
pentru  a  dobândi  fericita  şi  veşnica  pace  din  împură,ia  bucuriei  şi  păcii 
dm  ceruri. 

Sfântul  Grigorie  de  Nyssa  ne  spune  că  „pacea  este  singurul  leac  al 
tuturor  relelor". 

Oricine  iubeşte  darul  dumnezeiesc  al  vieţii,  trebuie  „să  se  ferească 
de  rău  şi  să  facă  binele,  să  caute  pacea  şi  s-o  urmeze  pe  ea"  (1  Petru. 
3,  10—11). 

Hristos  Domnul  S-a  întrupat  şi  pentru  ca  să  „îndrepte  picioarele 
noastre  pe  calea  păcii"  (Le.  1,  79). 

Astăzi  ne  luminăm  sufletele  prin  învăţătura  Sfintei  Scripturi  şi  a 
Bisericii,  care  ne  arată  că  Dumnezeul  nostru  nu  este  al  neorânduielilor, 
ci  al  păcii,  chemându-ne  pe  toţi  la  pace,  prin  Domnul  nostru  Iisus  Hris¬ 
tos,  care  ne-a  lăsat  drept  moştenire,  pacea  Lui. 

Sfântul  Ioan  Gură  de  Aur  ne  arată  că  „pacea  este  maica  tuturor 
bucuriilor",  iar  roadele  dreptăţii  se  „seamănă  în  pace  de  cei  care  lucrea¬ 
ză  pacea". 

Slavă  lui  Dumnezeu  că  astăzi  avem  pace  în  ţară,  dar  să  ne  uităm 
la  orizont,  căci  a  apărut  iarăşi  flacăra  urii,  a  războaielor  care  neliniştesc 
popoarele. 

Iubi  ii  mei,  să  ne  rugăm  neîncetat  ca  Dumnezeu  să  reverse  pe  mai 
departe  pacea  Sa  peste  poporul  şi  ţara  noastră,  peste  copilul  din  leagăn, 
peste  omul  încărcat  de  suferinţă.  Numai  în  liniştea  binecuvântată  a  păcii 
se  poate  merge  spre  împărăţia  Cerurilor.  Pacea  este  aceea  care  dă  viaţă 
planetei  noastre. 

Sfinţii  Părinţi  ai  Bisericii  noastre  ne  arată  că  acolo  unde  este  uni¬ 
tate  prin  iubire  şi  pace,  acolo  este  şi  binecuvântarea  lui  Dumnezeu. 

Iubiţi  fraţi  creştini, 

Prin  întruparea  Sa,  Fiul  lui  Dumnezeu  a  început  tainica  lucrare  de 
înnoire  a  oamenilor  într-o  împărăţie  a  dragostei  şi  a  păcii. 

întreaga  omenire  este  aşezată  intr-o  legătură  de  iubire  cu  Dum¬ 
nezeu.  Din  dragoste  faţă  de  neamul  omenesc  S-a  întrupat,  cu  un  scop 
bine  definit  —  mântuirea  noastră,  fiindcă  „în  El  a  binevoit  Dumnezeu 
să  sălăşluiască  toată  plinirea”  (Col.  1,  19). 

La  plinirea  vremii.  Fiul  lui  Dumnezeu,  Logosul,  „S-a  pogorât  din 
ceruri”  pe  pământ.  Pentru  această  „plinire"  se  ruga  Psalmistul  David: 
„Doamne,  pleacă  cerurile  şi  Te  pogoară “  (Ps.  143,  5). 

întruparea  Cuvântului,  a  Fiului  lui  Dumnezeu,  a  fost  pregătită  cu 
veacuri  şi  veacuri  înainte,  a  fost  vestită  prin  graiurile  Sfinţilor  Prooroci 
ai  Vechiului  Testament.  înţelegerea  dumnezeieştii  taine  a  întrupării,  pe 
cât  era  omeneşte  cu  putinţă  această  înţelegere,  a  fost  chezăşuitâ  de  cre¬ 
dinţa  în  întrupare,  dorită  dintru  începuturi  de  neamul  nostru  cel  căzut 
în  păcat  şi  pradă  suferin,elor  şi  a  mori  ii. 

Sfinţii  Părinţi  s-au  aplecat  cu  multă  smerenie  şi  atentă  cercetare 
asupra  tainei  întrupării  şi  au  constatat  că  nu  numai  Proorocii  Vechiului 
Testament,  dar  şi  marii  filozofi  ai  Antichităţii  s-au  referit  în  cugetările 
lor  la  întruparea  Domnului.  Pentru  acest  motiv  ei  se  găsesc  picta ,i  pe 
pereţii  multor  biserici. 


t  10  AN 

DIN  MILA  LUI  DUMNEZEU 
EPISCOP  AL  COVASNE1  ŞI  HARGHITEI 

Iubitului  nostru  cler,  cinului  monahal  şi  drcptcredmcioşilor  creştini, 
har,  milă  şi  pace  de  la  Dumnezeu  Tatăl,  iar  de  la  noi, 
părintească  binecuvântare. 

„Cu  adevărat,  mare  este  taina  dreptei  credinţe: 

Dumnezeu  S-a  arătat  in  trup  ..."  (1  Tim.  3,  i6) 

Iubiţii  mei  fii  duhovniceşti, 

Naşterea  Domnului  nostru  Iisus  Hristos  este  praznicul  bucuriei 
creştineşti.  Sfânta  Scriptură  ne  pune  in  faţă  in  mod  desluşit  că,  la  „pli¬ 
nirea  vremii"  Dumnezeu  a  trimis  pe  Fiul  Său  cel  Unul  Născut,  „ca  pe 
cei  de  sub  Lege  să-i  răscumpere"  (Gal.  4,  4 — 5).  La  „plinirea  vremii"  a 
venit  în  lume  Domnul  nostru  Iisus  Hristos,  născându-Se  din  femeie,  în 
afară  de  păcat,  pentru  a  noastră  mântuire. 

în  Evanghelia  după  Ioan,  găsim  scris  despre  acest  mare  eveniment 
din  istoria  mântuirii  lumii:  „Cuvântul  S-a  făcut  trup  şi  S-a  sălăşluit  în¬ 
tre  noi  şi  am  văzut  slava  Lui,  slavă  ca  a  Unuia  Născut  din  Tatăl,  plin  de 
har  şi  de  adevăr"  (In.  1,  14). 

întruparea  Fiului  lui  Dumnezeu  a  adus  în  lume  mesajul  de  iubire 
a  lui  Dumnezeu  faţă  de  om  şi  întreaga  Sa  creaţie,  precum  şi  vestea  cea 
bună  a  mântuirii,  a  împăcării  omului  cu  Dumnezeu  şi  îndemnul  fierbin¬ 
te  ca  oamenii  şi  popoarele  să  trăiască  în  lumina  iubirii  şi  păcii  Părinte¬ 
lui  luminilor.  Mesajul  păcii  şi  bunăvoirii,  al  dragostei  creştine,  a  fost 
vestit  lumii  în  noaptea  Naşterii  Domnului  nostru  Iisus  Hristos,  când  în¬ 
gerii  cântau:  „Slavă  întru  cei  de  sus  lui  Dumnezeu  şi  pe  pământ  pace, 
între  oameni  bunăvoire!"  (Lc.  2,  14). 

Leg' a  păcii  şi  a  dragostei,  a  bunăvoirii  intre  oameni,  ca  lege  fun¬ 
damentală  a  vieţuirii  creştine,  ne-a  fost  lăsată  ca  testament  şi  poruncă 
de  Mântuitorul  nostru  Iisus  Hristos: 

„Precum  Eu  V-am  iubit  pe  voi,  aşa  şi  voi  să  vă  iubiţi  unul  pe  al¬ 
tul"  (In.  13,  34),  iar  Sfinţii  Apostoli  ne  dau  şi  indemnul  sfânt  de  a  „um¬ 
bla  in  iubire"  (Efes.  5,  2). 

Pacea  între  om  şi  Dumnezeu,  pacea  dintre  oameni,  pacea  din  sufle¬ 
tele  noastre  este  izvorul  de  putere  pentru  a  putea  trăi  aici  pe  pământ, 
pentru  a  dobândi  fericita  şi  veşnica  pace  din  impurăja  bucuriei  şi  păcii 
d.n  ceruri. 

Sfântul  Grigorie  de  Nyssa  ne  spune  că  „pacea  este  singurul  leac  al 
tuturor  relelor". 

Oricine  iubeşte  darul  dumnezeiesc  al  vieţii,  trebuie  „să  se  ferească 
de  rău  şi  să  facă  binele,  să  caute  pacea  şi  s-o  urmeze  pe  ea“  (1  Petru. 
3,  10—11). 

Hristos  Domnul  S-a  întrupat  şi  pentru  ca  să  „îndrepte  picioarele 
noastre  pe  calea  păcii"  (Lc.  1,  79). 

Astăzi  ne  luminăm  sufletele  prin  învăţătura  Sfintei  Scripturi  şi  a 
Bisericii,  care  ne  arată  că  Dumnezeul  nostru  nu  este  al  neorânduieliior, 
ci  al  păcii,  chemându-ne  pe  toţi  la  pace,  prin  Domnul  nostru  Iisus  Hris¬ 
tos,  care  ne-a  lăsat  drept  moştenire,  pacea  Lui. 

Sfântul  Ioan  Gură  de  Aur  ne  arată  că  „pacea  este  maica  tuturor 
bucuriilor",  iar  roadele  dreptăţii  se  „seamănă  în  pace  de  cei  care  lucrea¬ 
ză  pacea". 

Slavă  lui  Dumnezeu  că  astăzi  avem  pace  în  ţară,  dar  să  ne  uităm 
la  orizont,  căci  a  apărut  iarăşi  flacăra  urii,  a  războaielor  care  neliniştesc 
popoarele. 

Iubi  ii  mei,  să  ne  rugăm  neîncetat  ca  Dumnezeu  să  reverse  pe  mai 
departe  pacea  Sa  peste  poporul  şi  ţara  noastră,  peste  copilul  din  leagăn, 
peste  omul  încărcat  de  suferinţă.  Numai  în  liniştea  binecuvântată  a  păcii 
se  poate  merge  spre  împărăţia  Cerurilor.  Pacea  este  aceea  care  dă  viaţă 
planetei  noastre. 

Sfinţii  Părinţi  ai  Bisericii  noastre  ne  arată  că  acolo  unde  este  uni¬ 
tate  prin  iubire  şi  pace,  acolo  este  şi  binecuvântarea  lui  Dumnezeu. 

Iubiţi  fraţi  creştini, 

Prin  întruparea  Sa,  Fiul  lui  Dumnezeu  a  început  tainica  lucrare  de 
înnoire  a  oamenilor  într-o  împărăţie  a  dragostei  şi  a  păcii. 

întreaga  omenire  este  aşezată  într-o  legătură  de  iubire  cu  Dum¬ 
nezeu.  Din  dragoste  faţă  de  neamul  omenesc  S-a  întrupat,  cu  un  scop 
bine  definit  —  mântuirea  noastră,  fiindcă  „în  El  a  binevoit  Dumnezeu 
să  sâlăşluiascâ  toată  plinirea"  (Col.  1,  19). 

La  plinirea  vremii,  Fiul  lui  Dumnezeu,  Logosul,  „S-a  pogorât  din 
ceruri"  pe  pământ.  Pentru  această  „plinire"  se  ruga  Psalmistul  David: 
„Doamne,  pleacă  cerurile  şi  Te  pogoară “  (Ps.  143,  5). 

întruparea  Cuvântului,  a  Fiului  lui  Dumnezeu,  a  fost  pregătită  cu 
veacuri  şi  veacuri  înainte,  a  fost  vestită  prin  graiurile  Sfinţilor  Prooroci 
ai  Vechiului  Testament.  înţelegerea  dumnezeieştii  taine  a  întrupării,  pe 
cât  era  omeneşte  cu  putinţă  această  înţelegere,  a  fost  chezâşuită  de  cre¬ 
dinţa  în  întrupare,  dorită  dintru  începuturi  de  neamul  nostru  cel  căzut 
în  păcat  şi  pradă  suferin.elor  şi  a  mor  pi. 

Sfinţii  Părinţi  s-au  aplecat  cu  multă  smerenie  şi  atentă  cercetare 
asupra  tainei  întrupării  şi  au  constatat  că  nu  numai  Proorocii  Vechiului 
Testament,  dar  şi  marii  filozofi  ai  Antichităţii  s-au  referit  in  cugetările 
lor  la  întruparea  Domnului.  Pentru  acest  motiv  ei  se  găsesc  picta, i  pe 
pereţii  multor  biserici. 

Răscumpărarea  şi  restaurarea  omului  s-a  făcut  prin  întruparea 
Domnului,  prin  vieţuirea  şi  activitatea  Sa  pământească,  prin  moartea  şi 
învierea  Sa. 

Sfântul  Antonie  cel  Mare  ne  spune  că  „pentru  mântuirea  noastră 
S-a  pogorât  Logosul  cu  îndurare “.  Fiul  lui  Dumnezeu  S-a  pogorât,  S-a 
întrupat.  S-a  smerit  pentru  înălţarea  noastră. 

Iubiţi  fraţi  şi  surori  in  Domnul, 

Sfintele  Scripturi  mărturisesc  şi  ne  învaţă  despre  dumnezeiescul 
adevăr  al  întrupării: 

„Cu  adevărat,  mare  este  taina  dreptei  credinţe:  Dumnezeu  S-a  ară¬ 
tat  în  trup,  S-a  îndreptat  în  Duhul,  a  fost  văzut  de  îng  ri,  S-a  propovă¬ 
duit  între  neamuri,  a  fost  crezut  în  lume,  S-a  înălţat  întru  slavă* 
(1  Tim.  3,  16). 

Acest  adevăr  îl  mărturisim  în  simbolul  credinţei,  când  zicem:  „pen¬ 
tru  noi  oamenii  şi  pentru  a  noastră  mântuire, .  .  .  S-a  întrupat  de  la  Du¬ 
hul  Sfânt  şi  din  Fecioara  Maria  şi  S-a  făcut  om“.  în  Iisus  Hristos  întru¬ 
pat  din  Prea  Sfânta  Fecioara  Maria,  „locuieşte  trupeşte  toată  plinătatea 
Dumnezeirii"  (Colos.  2,  9).  Prin  sfânta  şi  tainica  întrupare,  Cel  ce  este 
Se  naşte,  Cel  ce  este  Se  face,  adică  Dumnezeu  Se  face  om  fără  să  înce¬ 
teze  a  fi  Dumnezeu,  ne  spune  Sfântul  Ioan  Gură  de  Aur. 

Cuvântul  întrupat  este  identic  cu  Dumnezeu  şi  „S-a  făcut  trup  şi 
S-a  sălăşluit  între  noi“,  este  identic  cu  Iisus  Hristos,  prin  care  a  venit 
în  lume  harul  şi  Adevărul  (In  1,  14). 

Fraţilor,  folosim  noi  astăzi  îndeajuns  această  unică  posibilitate  de 
mântuire,  pe  care  ne-a  dat-o  Iisus  Hristos  prin  întruparea  şi  jertfa  Sa?  Să 
ne  dovedim  a  fi  vrednici  prin  necontenita  sârguinţă  şi  râvnă  creştină, 
prin  virtuţile  nădejdii  şi  ale  dragostei  faţă  de  Dumnezeu  şi  faţă  de 
aproapele. 

„Slăviţi,  dar,  pe  Dumnezeu  în  trupul  vostru  şi  în  duhul  vostru, 
care  sunt  ale  lui  Dumnezeu".  (1  Cor  6,  20). 

Sfântul  Iustin  Martirul  şi  Filozoful,  referindu-se  la  învâ  ătura  creş¬ 
tină  despre  Cuvântul  întrupat,  ne  arată  că  El  este  izvorul  unei  bogăţii  de 
energie  divină,  din  care  creştinul  trebuie  să  se  împărtăşească  spre  a  do¬ 
bândi  o  existenţă  umană  superioară,  năzuind  spre  desăvârşire,  spre  o 
realizare  a  comuniunii  cu  Dumnezeu. 

Sfântul  Antonie  cel  Mare  ne  spune  că,  Dumnezeu  S-a  pororât  pe 
pământ  pentru  a  ne  ridica  pe  noi  la  cer.  Tot  ce  au  săvârşit  Sfinţii  Apos- 
to  i  şi  urmaşii  lor,  au  săvârşit  şi  săvârşesc  prin  Cuvântul  întrupat,  prin 
Hristos  Domnul. 

Totul  în  biserică  se  realizează  prin  lucrarea  Fiului  lui  Dumnezeu 
întrupat,  care  este  cu  noi  până  la  sfârşitul  veacurilor.  Prin  prezenţa  Sa 
întru  noi,  ne  sfinţeşte  şi  ne  dă  arvuna  indumnezeirii. 

Se  cuvine  dar  să  depunem  toată  râvna  creştină  in  faptele  noastre 
de  fiecare  zi  pentru  a  ne  dovedi  pildă  vie  de  virtute  şi  iubire  nemărgi¬ 
nită  pentru  semenii  noştri. 

Realitatea  timpului  în  care  trăim,  ne  cere  cu  deosebire  să  luăm  a- 
minte  şi  să  urmăm  îndemnul  Sfintei  Scripturi:  „Pacea  lui  Hristos,  întru 
care  aţi  fost  chemaţi,  ca  să  fiţi  un  singur  trup,  să  stăpânească  în  inimile 
voastre"  (Col.  3,  15). 

Să  ne  ajutăm  unii  pe  alţii  ca  fraţi  buni,  ca  să  plinim  Evanghelia  şi 
să  se  bucure  toată  suflarea  de  Praznicul  Naşterii  Domnului  nostru  Iisus 
Hristos  şi  să  zicem  cu  Psalmistul: 

„Doamne,  pleacă  cerurile  şi  te  pogoară" 

Şi  rămâi  pe  veci  la  noi  în  ţară. 

Al  vostru  al  tuturor  de  tot  binele  voitor, 

t  ioan 

Episcopul  Covasnei  şi  Harghitei 

UNITATE  IN  DIVERSITATE.  EVOLUŢIA  ISTORICA 
A  BISERICILOR  IN  PRIMUL  MILENIU  CREŞTIN 


Sfinţii  Părinţi  participanţi  la  Sinodul  al  II-lea  ecumenic  de  la  Con- 
stantinopol  (381)  au  definit  Biserica  lui  Hristos  „una,  sfântă,  soborni¬ 
cească  şi  apostolică".  Această  definiţie  nu  era  o  creaţie  nouă  a  Părinţi¬ 
lor  din  a  doua  jumătate  a  secolului  al  IV-lea,  ci  postularea  învăţăturii 
de  credinţă  a  Mântuitorului  printr-o  decizie  sinodală  însuşită  unanim  de 
întreaga  Biserică.  Definirea  concisă  a  învăţăturilor  de  credinţă  intr-un 
cadru  sinodal  nu  a  fost  posibilă  până  în  secolul  al  IV-lea  datorită  statu¬ 
tului  de  „religie  ilicită"  pe  care  l-a  avut  creştinismul  până  în  anul  313. 
Pe  de  altă  parte  ereziile  antitrinitare  care  s-au  ivit  în  Biserică  începând 
cu  a  doua  jumătate  a  secolului  al  III-lea  au  atentat  la  unitatea  Bisericii 
deoarece  ele  nu  susţineau  acea  latură  pozitivă  a  ei  —  diversitatea,  ci 
produceau  discordie  şi  separare  întrucât  promovau  învăţături  de  credin¬ 
ţă  eronate,  opuse  revelaţiei  unice  transmisă  de  Sfinţii  Apostoli  şi  con¬ 
semnată  în  Sfânta  Tradiţie. 

Biserica  a  încurajat  diversitatea  în  ceea  ce  priveşte  tradiţia  liturgi¬ 
că,  limba  folosită  în  cult,  trăirea  spirituală,  muzica  şi  poezia,  chiar  unele 
obiceiuri  locale,  atât  timp  cât  acestea  se  înscriau  în  normele  de  credin¬ 
ţă  dând  vieţii  bisericeşti  o  varietate  care  nu  deranja,  care  nu  separa,  dar 
nu  putea  admite  diversitatea  în  credinţă  întrucât  acest  lucru  atenta  la 
fiinţa  şi  unitatea  ei. 

Una  din  formele  de  manifestare  a  diversităţii  în  Biserică  a  fost  tra¬ 
diţia  pascală,  în  Răsărit  puternic  influenţată  de  tradi.ia  pascală  iudaică 
până  la  a  reţine  ca  dată  a  serbării  Paştilor  14  nisan  indiferent  de  ziua 
săptămânii,  în  comparaţie  cu  tradiţia  apuseană  care  orientându-se  tot 
după  dată  de  14  nisan  stabilea  serbarea  Paştilor  în  ziua  Duminicii,  aşa 
cum  relatează  referatul  biblic  (Mt.  28,  1;  Mc.  16,  1 — 2;  Lc.  24,  1;  In.  20, 
1).  Deşi  s-au  purtat  discuţii  pe  această  temă  fără  să  se  ajungă  un  timp 
la  o  soluţie  unanim  acceptată,  unitatea  şi  comuniunea  Bisericii  nu  s-a 
rupt.  Doar  atunci  când  diversitatea  tradiţiei  pascale  a  dus  la  o  exegeză 
defectuoasă  a  semnificaţiei  morţii  şi  învierii  Domnului,  reglementarea 
acestei  probleme  încercând  să  se  facă  în  mod  abuziv  de  papa  Victor  al 
Romei,  creându-se  astfel  premisele  ruperii  comuniunii  bisericeşti  dintre 
Biserica  Romei  şi  Bisericile  din  Asia  la  sfârşitul  secolului  al  III-lea,  si¬ 
noadele  de  la  Arelate  (314)  şi  Niceea  (325)  au  stabilit  principiul  calculului 
pascaliei,  care  respectat  de  toate  bisericile  ar  fi  dus  la  serbarea  Paştilor 
la  aceeaşi  dată.  Se  ştie  însă  că  datorită  existenţei  mai  multor  calendare 
şi  după  această  reglementare  sinodală  unele  comunităţi  au  respectat  pas- 

caliile  lor,  ceea  ce  însă  nu  conducea  la  excomunicare,  aşa  cum  nici  astăzi 
diferenţa  de  timp  dintre  serbarea  Paştilor  în  Răsărit  şi  în  Apus  nu  con¬ 
stituie  un  impediment  în  refacerea  unităţii  Bisericii.1 

Comparativ  cu  cele  relatate,  în  problema  baptismală  Biserica  a  fost 
mult  mai  tranşantă.  Botezul  nu  mai  era  o  chestiune  de  tradiţie  (excep¬ 
tând  modul  de  săvârşire  al  acestei  taine),  ci  avea  la  bază  mărturisirea  de 
credinţă  trinitară.  Dacă  atitudinile  au  fost  diferite  în  ceea  ce  priveşte 
vrednicia  săvârşitorului  (ce  putea  duce  la  nuanţe  donatiste),  la  reprimi¬ 
rea  lapsilor  în  comuniunea  Bisericii  se  cerea  expres  mărturisirea  credin¬ 
ţei  în  Sfânta  Treime  iar  Sinodul  I  ecumenic,  confirmând  hotărârile  altor 
sinoade  locale  care  au  combătut  antitrinitarismul  (Antiohia  264/269),  a 
recunoscut  validitatea  botezului  săvârşit  numai  în  numele  Tatălui  şi  al 
Fiului  şi  al  Sfântului  Duh  (canoanele  8  şi  9).2 

Diversitatea  continuă  să  se  manifeste  în  Biserica  primară  în  toate 
formele  de  concretizare  a  vieţii  liturgice  şi  de  organizare  bisericească, 
excepţie  făcând  întotdeauna  conţinutul  doctrinar  întrucât  deosebirile  în 
acest  domeniu  însemnau,  cum  s-a  spus  şi  mai  sus,  naşterea  ereziilor. 

Biserica,  locaşul  de  desfăşurare  cu  preponderenţă  a  cultului  divin, 
n-a  avut  întotdeauna  şi  pretutindeni  aceeaşi  formă.  După  relatările  bi¬ 
blice  primele  comunităţi  creştine  (deşi  formate  preponderent  din  iudei 
încreştinaţi  mai  continuau  să  menţină  legătura  culticâ  cu  sinagoga)  au 
folosit  ca  loc  de  rugăciune  şi  de  săvârşire  a  Sfintei  Euharistii  case  parti¬ 
culare  spaţioase  puse  la  dispoziţie  de  unii  creştini  mai  înstăriţi.  Astfel 
tradiţia  a  consemnat  folosirea  casei  lui  Ioan-Marcu  în  Ierusalim  la  Cina 
cea  de  Taină,  la  Pogorârea  Sfântului  Duh  şi  pentru  frângerea  pâinii,  pe 
locul  căruia  împăratul  Constantin  cel  Mare  a  zidit  biserica  „Cenaclum", 
reconstruită  de  cruciali  după  anul  1099.  De  asemenea  erau  folosite:  casa 
lui  Acvila  şi  Priscila  din  Corint  (Rom.  16,  3,  5)  şi  din  Efes  (1  Cor.  16,  19), 
a  lui  Ştefana,  a  lui  Aristobul  şi  a  lui  Narcis  în  Corint  (1  Cor.  16,  15; 
Rom.  16,  10,  11),  a  Lidiei  în  Tiatira  în  Macedonia  (F.A.  16,  14 — 15),  a  lui 
Iason  în  Troia  (F.A.  20,  7 — 11),  a  lui  Filimon  în  Colose  (Filimon  2),  a  lui 
Gaius  în  Roma  (Rom.  16,  23),  a  lui  Nimfas  în  Laodiceea  (Col.  4,  15)  etc. 
Astfel  de  case  s-au  folosit  până  Ia  sfârşitul  secolului  al  II-lea,  ele  fiind 
destinate  cu  timpul  exclusiv  cultului  divin.  Deşi  în  paralel  s-au  construit 
şi  locaşuri  de  cult  proprii  (basiîici),  ele  nu  difereau  ca  formă  de  atrium-ul 
caselor  greco-romane,  prevăzut  şi  cu  un  bazin  (impluvium)  sau  de  tricli- 
nium-ul  (sala  de  mese).  In  general  aveau  formă  dreptunghiulară,  împăr¬ 
ţită  longitudinal  în  trei  încăperi  delimitate  de  coloane. 

începând  cu  secolul  al  IV-lea  s-au  construit  biserici  încăpătoare  cu 
arhitectură  deosebită.  Forma  lor  este  însă  foarte  variată:  dreptunghiu¬ 
lare,  pătrate,  cruciforme,  poligonale,  rotunde  etc.  Orientarea  altarului  era 
în  general  spre  răsărit,  deşi  la  bisericile  din  Roma,  Tyr  şi  Ierusalim  (bi¬ 
serica  învierii)  era  orientat  spre  apus.  Se  recomanda  însă  mai  mult  for¬ 
ma  dreptunghiulară  care  simboliza  mai  bine  corabia.3 

Cu  timpul  s-a  generalizat  un  stil  arhitectonic  specific  întregului 
spaiiu  creştin  sau  numai  unei  anumite  regiuni.  Modul  de  construcţie  şi 
forma  bazilicilor  creştine  a  evoluat  de-a  lungul  timpului,  modificându-se 
după  părerile  diferite  formulate  de  teologi  despre  fiinţa,  rolul  şi  simbo- 

lismul  bisericii,  după  cerinţele  de  cult,  după  gustul  estetic  manifestat  în 
diferite  perioade  şi  la  diferite  popoare,  după  materiale  şi  posibilităţile 
constructorilor  şi  ctitorilor,  după  evoluiia  vieţii  religioase  etc.  Astfel  s-a 
impus  în  Răsărit  stilul  basilical  şi  cel  bizantin,  iar  în  Apus  stilurile  basi- 
lical,  romanic,  gotic,  renascentist,  neoclasic.4  Stilul  arhitectonic  variat  de 
la  o  zonă  la  alta  sau  între  tradiţia  orientală  şi  cea  occidentală  nu  a  con¬ 
stituit  motiv  de  discordie,  ci  diversitatea  lui  a  dat  o  mare  frumuseţe  ar¬ 
tei  creştine. 

în  strânsă  legătură  cu  locaşul  de  cult  stă  cultul  liturgic  propriu- 
zis.  Formele  de  cult  care  încep  să  se  cristalizeze  în  Biserica  primară  au 
favorizat  dezvoltarea  cultului  după  încetarea  persecuţiilor,  la  formele 
vechi  adăugându-se  altele  noi  menite  să  dea  mai  multă  frumuseţe  şi  mă¬ 
reţie.  Dezvoltarea  dar  şi  fixarea  formelor  de  cult  a  fost  impusă  şi  de  a- 
parLia  ereziilor  care  atentau  la  unitatea  Bisericii.  Astfel  pe  de  o  parte  au 
fost  fixate  prin  canoane  şi  alte  decizii  disciplinare  vechile  forme  de  cult, 
iar  pe  de  altă  parte  s-au  transmis  formulările  doctrinare  ale  adevărului 
de  credinţă  prin  imnuri  noi  îmbogăţind  cultul  divin  cu  tropare,  condace, 
stihiri  şi  canoane  compuse  de  talentaţi  imnografi  şi  melozi  (Roman  şi 
Cozma,  Andrei  Criteanul,  Ambrozie  al  Milanului,  Gherman  al  Constan- 
tinopolului,  Ioan  Damaschinul,  Iosif  şi  Teodor  Studitul,  s.a.).  Acestea  au 
dus  la  alcătuirea  câr.ilor  de  cult  (Octoih,  Triod,  Penticostar,  Antologhion, 
Minee,  etc.)  folosite  atât  în  Răsărit  cât  şi  în  Apus,  chiar  dacă  se  observă 
o  mai  mare  varietate  şi  solemnitate  a  cultului  răsăritean  dat  de  spiritul 
contemplativ  al  Orientului  în  comparaţie  cu  cel  practic  al  Occidentului. 
Biserica  a  fost  receptivă  şi  la  formele  de  cult  aduse  de  creştinii  prove¬ 
niţi  dintre  păgâni  pe  care  însă  le-a  încreştinat  dând  astfel  o  mai  mare 
varietate  cultului  ei. 

Cea  mai  mare  fastuoasă  formă  de  cult  o  constituie  Sfânta  Liturghie. 
Analiza  istorică  a  evoluţiei  riturilor  liturgice  arată  că  la  origini  a  existat 
ritul  ierusalimitean  (sec.  I — III)  care  era  uniform  în  Biserica  universală 
şi  din  care  s-au  dezvoltat  riturile  antiohian,  alexandrin,  galican  şi  ro¬ 
man.  La  rândul  lor  aceste  rituri  liturgice  au  stat  la  baza  liturghiilor  din 
Biserică  în  diferite  regiuni:  Liturghia  Sfântului  lacob  care  în  versiunea 
greacă  a  dat  liturghiile  folosite  astăzi  de  Bisericile  ortodoxe  şi  in  versiu¬ 
nea  siriacă  liturghiile  Bisericilor  necalcedoniene  cu  mai  multe  anaforale 
de  schimb;  Liturghia  Sfântului  Marcu  din  care  s-a  dezvoltat  liturghia 
copţilor  şi  etiopienilor;  misele  gotice  care  au  dat  liturghia  milaneză  şi 
mozarabă;  Liturghiile  ordinelor  călugăreşti  care  au  dat  missa  romană  ac¬ 
tuală  cu  influenţe  galicane.  Prin  urmare  astăzi  se  oficiază  in  lumea  creş¬ 
tină  10  liturghii  cu  cca  87  de  anaforale  de  schimb  (în  special  la  necalce- 
donieni)  însă  toate  păstrează  schema  tradiţională  care  demonstrează  ori¬ 
ginea  lor  comună,  varietatea  liturgică  dezvoltată  in  perioada  patristică 
constituind  frumuseţea  şi  bogăţia  cultului  creştin5. 

Discuţii  contradictorii  intre  Răsărit  şi  Apus  şi  pe  această  temă  au 
apărut  atunci  când  s-a  încercat  justificarea  dogmatică  a  practicilor  litur¬ 
gice  specifice  unei  anumite  zone:  folosirea  pâinii  dospite  în  Răsărit  şi  a 
azimei  în  Apus;  momentul  prefacerii  Sfintelor  Daruri  în  Trupul  şi  Sân- 

gele  Mântuitorului:  in  Răsărit  la  epicleză,  în  Apus  la  cuvintele  de  insti¬ 
tuire  a  acestei  Taine:  lua.i  mâncaţi  . . .  beţi  dintru  acestea  toţi. 

Un  element  legat  indispensabil  de  cultul  divin  il  constituie  limba 
folosită.  întrucât  cărţile  Noului  Testament  au  fost  scrise  în  limba  greacă 
(exceptând  Evanghelia  după  Matei  care  a  fost  scrisă  iniţial  în  limba  ara- 
maică)  implicit  şi  cultul  divin  a  fost  oficiat  preponderent  in  această  lim- 
bă.  Acest  lucru  nu  exclude  folosirea  limbii  latine  sau  limbilor  vorbite  de 
popoarele  din  Orient.  Faptul  că  Sfânta  Scriptură  a  fost  tradusă  încă  din 
secolul  al  IV-lea  în  limbile  latină  (Vulgata),  siriană  (Peşito),  armeană  (în 
anul  410  cu  ajutorul  alfabetului  alcătuit  de  călugărul  Mesrop  se  traducea 
Sfânta  Scriptură  în  limba  armeană)  şi  gotă  (Biblia  lui  Wulfila)  confirmă 
acest  lucru.6  Am  văzut  mai  sus  că  liturghiile  actuale  constituie  transmi¬ 
terea  şi  îmbogăţirea  ritului  ierusalimitean  în  limbile  greacă,  siriacă,  cop¬ 
tă,  latină,  arabă,  ş.a.  Prin  urmare  în  Biserica  primară  exista  o  mare  va¬ 
rietate  de  limbi  liturgice  fără  a  constitui  un  motiv  de  discuţie  sau  dis¬ 
cordie.  Această  tradi.ie  s-a  păstrat  până  astăzi  în  Răsărit,  în  timp  ce  Apu¬ 
sul  a  impus  limba  latină  ca  singura  limbă  de  cult,  fiind  introduse  limbi- 
le  naţionale  abia  prin  decizia  Conciliului  II  Vatican  (1962 — 1965),  excep¬ 
tând  bineînţeles  Bisericile  reformei,  care  făcuseră  acest  lucru  încă  din  se¬ 
colul  al  XVI-lea. 

Biserica  răsăriteană  a  păstrat  cu  consecvenţă  această  tradiţie  şi.  s-a 
opus  cu  fermitate  trilingvismului  susţinut  de  Biserica  romană  care  cău¬ 
tă  să  contracareze  succesul  misiunii  printre  slavi  al  fraţilor  Chirii  şi  Me- 
todie.  Este  semnificativ  răspunsul  dat  de  Sfântul  Chirii  la  interogatoriul 
privind  introducerea  unei  noi  limbi  liturgice:  „Ploaia  nu  cade  oare,  tri¬ 
misă  de  Dumnezeu,  peste  toată  lumea?  Soarele  nu  trimite  lumina  lui  în 
acelaşi  fel  peste  toată  lumea?  (Mt.  5,  45).  Nu  respirăm  toţi  aerul  în  ace¬ 
laşi  fel?  Nu  vă  este  ruşine  să  fixaţi  doar  trei  limbi  şi  să  porunciţi  ca 
toate  celelalte  popoare  şi  naţii  să  rămână  oarbe  şi  surde?  .  . .  Noi  cunoaş¬ 
tem  numeroase  popoare  care  ştiu  Scriptura  şi  laudă  pe  Dumnezeu  în  lim¬ 
ba  'or  proprie.  Se  ştie  că  acestea  sunt:  armenii,  perşii,  abasgii,  ivirii,  go¬ 
ţii,  avarii,  turcii,  hazarii,  arabii,  egiptenii,  sirienii  şi  încă  mulţi  alţii".7 

Legat  tot  de  diversitatea  formelor  de  săvârşire  a  cultului  divin  în 
general  şi  a  Sfintei  Liturghii  în  special  este  şi  vestimentaţia  liturghisito- 
ruiui.  Deşi  a  cunoscut  o  dezvoltare  specifică  in  Răsărit  (diversificată  şi 
aici  între  ortodocşi  şi  vechii-orientali)  şi  în  Apus,  în  general  ea  conduce 
la  forma  veşmintelor  din  Biserica  primară,  care  la  rândul  lor  îşi  găsesc 
corespondent  în  veşmintele  liturgice  ale  arhiereului,  preoţilor  şi  leviţilor 
din  Vechiul  Testament  şi  în  vestimentaţia  greco-romană.  Astfel  avem 
stiharul  sau  alba,  orarul  sau  stola,  epitrahilul  (care  nu  este  altceva  decât 
orartul  atârnat  de  gât  cu  ambele  laturi  apropiate),  brâul  sau  cingulum, 
felonul  sau  casula,  sacosul  sau  dalmatica,  omoforul  sau  pallium,  m*tra 
sau  tiara  şi  altele  care  au  cunoscut  o  dezvoltare  continuă  din  secolul  al 
III-lea  până  în  secolul  al  V-lea,  unele  veşminte  ca  sacosul  şi  mitra  gene- 
ralizându-se  la  toţi  episcopii  abia  în  secolele  XIV — XVI.8. 

Pe  lângă  veşmintele  liturgice  un  rol  important  în  săvârşirea  Sfintei 
Liturghii  îl  au  sfintele  va'.e.  Astfel  discul  sau  patena  şi  potirul  sau  cahx- 
ul  folosite  în  toate  bisericile  au  provenien.ă  apostolică.  Ele  au  primit  de 

la  început  aceeaşi  întrebuinţare  liturgică  deşi  ca  formă  şi  valoare  artis¬ 
tică  au  cunoscut  o  mare  varietate  in  decursul  istoriei  creştinismului.  Din 
motive  practice  dar  şi  ca  mod  de  îmbogăţire  a  solemnităţii  cultului  di¬ 
vin,  în  Răsărit  s-au  adăugat  alte  vase  liturgice  ca  steluţa,  copia,  linguriţa 
şi  altele  începând  cu  secolul  al  VlII-lea,  care  însă  nu  au  fost  considera¬ 
te  de  Biserica  apuseană  inovaţii  şi  respinse  ca  atare. 

Lista  tradiţiilor  liturgice  poate  fi  continuată  arătând  varietatea  lor 
care  însă  nu  a  afectat  unitatea  Bisericii.  încercarea  de  uniformizare  a  lor 
prin  reglementările  canonice  ale  Sinodului  quinisext9  s-a  soldat  cu  eşec 
întrucât  tradiţii  specifice  Răsăritului  şi  Apusului  creştin  erau  deja  bine 
conturate  şi  fundamentate  pe  baze  culturale,  lingvistice,  naţionale  şi  nu 
în  ultimul  rând  politice  şi  canonice.  Dimpotrivă  aceste  reglementări  au 
făcut  ca  ceea  ce  se  impusese  ca  tradiţie  să  fie  considerată  inovaţie  şi 
abatere  de  la  predania  apostolică  eviden.iind  diferenţele  şi  minimalizând 
fondul  comun  al  credinţei. 

Disputele  cauzate  de  Sinodul  quinisext  au  fost  amplificate  în  tim¬ 
pul  iconoclasmului  când  bizantinii  care  acuzaseră  pe  apuseni  de  inova, ii, 
erau  la  rândul  lor  anatematizaţi  de  Biserica  Romei  şi  de  patriarhiile 
orientale  ca  eretici  iconoclaşti.10  Deşi  cinstirea  icoanelor  era  practicată  în 
întreaga  Biserică,  fundamentarea  teologică  prezenta  nuanţe  diferite.  în 
timp  ce  Sfântul  Ioan  Damaschinul  folosea  ca  argument  forte  întruparea 
Mântuitorului  Hristos,11  papa  Grigorie  al  II-lea  preluând  argumentaţia 
antecesorului  său,  papa  Grigorie  cel  Mare12  accentuează  rolul  didactic  al 
icoanei,  menţionând  că  ele  sunt  necesare  pentru  instruirea  religioasă  a 
copiilor  şi  catehumenilor13.  Nuanţări  diferite  s-au  remarcat  în  cele  două 
ramuri  ale  creştinismului  care  au  influenţat  dezvoltarea  cultului  icoane¬ 
lor  în  secolele  următoare  fără  însă  o  respingere  reciprocă  a  lui  motivată 
de  diversitatea  de  manifestare  in  Răsărit  şi  Apus. 

De  remarcat  este  şi  faptul  că  Bisericile  Vechi-Orientale,  deşi  nu  au 
mai  participat  la  disputele  teologice  din  Bizanţ  după  Sinodul  de  la  Cal- 
cedon  şi  nu  şi-au  însuşit  oficial  hotărârile  ultimelor  patru  sinoade  ecu¬ 
menice,  au  în  tradiţia  lor  icoane  şi  practică  cinstirea  lor  în  cultul  divin.14 
Restabilirea  comuniunii  sacramentale  cu  ele,  nu  ar  impune  însuşirea 
tradiţiei  iconografice  bizantine  sau  romane,  ci  s-ar  respecta  tradi.ia  lor 
proprie  ca  o  altă  formă  de  folosire  a  icoanelor  în  Biserică. 

Unitate  în  diversitate  nu  exclude  categoric  formulări  diferite  pri¬ 
vind  adevărul  de  credinţă,  însă  orice  formulă  dogmatică  trebuie  să  redea 
corect  învă.âtura  mântuitoare.  Se  poate  vorbi  aşadar  despre  diversitate 
în  unitate  sau  unitate  în  ceea  ce  este  esen.ial  pentru  credinţă;  diversi¬ 
tate  privind  modurile  de  exprimare  a  credinţei  şi  a  vieţii  religioase. b 

După  părerea  Sfinţilor  Părinţi  nu  trebuie  să  se  ţină  cu  stricte, e  la 
uniformitate  în  ceea  ce  priveşte  definirea  adevărului  de  credin.ă,  deoa¬ 
rece  acesta  poate  fi  redat  in  diferite  moduri  şi  expresii.  Fără  îndoială  că 
formulele  au  importanţa  lor  dar  pot  fi  diferite  moduri  şi  expresii.  Fără 
îndoială  că  formulele  au  importanţa  lor  dar  pot  fi  diferite  exprimând  a- 
ceiaşi  adevăr  de  credm.ă.  Sfântul  Atanasie  cel  Mare,  care  a  sus,inut 
consecvent  termenul  „homoousios"  este  de  părere  că  în  urma  dialogului 
se  poate  constata  că  şi  prin  alte  expresii  se  poate  defini  acelaşi  adevăr 

de  credinţă  şi  ca  atare  expresii  diferite  pot  fi  recunoscute  unanim,  deo¬ 
sebirea  dintre  ele  fiind  doar  formală16. 

Sfântul  Grigorie  de  Nazianz  spune  că  Sfântul  Atanasie,  convocând 
cele  două  grupări  aflate  in  conflict  şi  analizând  formulele  lor  de  credin¬ 
ţă,  a  constatat  că  gândesc  la  fel  şi  că  in  realitate  nu  există  decât  deose¬ 
biri  de  expresii.  Prin  urmare  exista  unitatea  de  credinţă  în  varietate  de 
formulări.17 

Din  nefericire  acest  mod  de  a  trata  lucrurile  nu  a  fost  menţinut  cu 
consecvenţă  în  Biserică  ajungându-se  să  se  vadă  unitatea  aproape  exclu¬ 
siv  în  uniformitate,  neglijându-se  şi  minimalizând  diversitatea.  Acest  lu¬ 
cru  s-a  datorat  în  mare  măsură  evoluţiei  politice  a  Imperiului  Roman 
începând  cu  secolul  al  V-lea.  Imperiul  Roman  de  Apus  a  căzut  sub  do¬ 
mina  ia  popoarelor  barbare  in  anul  476.  Ca  urmare  episcopul  Romei  nu 
reprezenta  în  faţa  noilor  stăpânitori  numai  interesele  spirituale  ale  cre¬ 
dincioşilor  ci  şi  pe  cele  politice.  De  fapt  după  mutarea  capitalei  imperiu¬ 
lui  de  la  Roma  la  Constantinopol  în  anul  330,  el  îşi  întărea  poziţia  in  Bi¬ 
serică  şi  în  reia, iile  Bisericii  cu  statul.  Elocventă  este  concepţia  Sfântului 
Ambrozie  in  această  privinţă,  el  militând  pentru  scoaterea  Bisericii  de 
sub  autoritatea  statului  pe  care  căutau  s-o  extindă  împăraţii  dinastiei 
constantiniene  şi  asupra  Apusului  în  perioada  disputelor  ariene.18  Mai 
mult  decât  atât  întâietatea  onorifică  primită  de  episcopul  Romei  alături 
de  cel  al  Alexandriei  şi  Antiohiei  la  Sinodul  I  ecumenic  de  la  NIceea  din 
anul  325  prin  canonul  6!9,  a  fost  dezvoltată  Intr-un  primat  universal,  ceea 
ce  a  făcut  ca  centralismul  papal  să  distrugă  diversitatea  din  Biserică  prin 
uniformitate. 

Nici  Răsăritul  creştin  nu  a  fost  ocolit  de  această  tendinţă,  însă  nu 
a  luat  amploarea  celei  din  Apus.  Se  ştie  că  deja  la  Sinodul  al  III-lea  e- 
cumenic  de  la  Efes  (431)  prin  canonul  8  se  acorda  autocefalie  Bisericii 
din  Cipru  faţă  de  Patriarhia  Antiohiei,  astfel  de  reglementări  continuând 
şi  în  secolele  următoare  până  astăzi. 

Rivalitatea  dintre  scaunele  episcopale  din  Alexandria  şi  Constan¬ 
tinopol  determinată  de  reglementările  canonului  3  al  Sinodului  II  ecu¬ 
menic  de  la  Constantinopol  din  anul  381 2 J,  amplificată  de  interese  poli¬ 
tice  atât  ale  imperiului  în  Egipt  cât  şi  ale  episcopului  Alexandriei  în  Con¬ 
stantinopol  s-a  soldat  uneori  cu  incidente  regretabile  cum  a  fost  cazul 
Sfântului  Ioan  Gură  de  Aur.  Disputa  origenistă11  declanşată  atunci  ar  fi 
putut  fi  rezolvată  fără  depunerea  din  scaun  şi  exilarea  Sfântului  Ioan 
dacă  se  aplica  principiul  unitate  în  credinţă,  diversitate  in  exprimarea  ei. 
De  fapt  Sfinţii  Părinţi  s-au  folosit  de  concepte  dogmat.ce  formulate  de 
Origen  desigur  condamnând  erorile,  fără  ca  prin  formulări  diferite  să 
spargă  unitatea  de  credin.â. 

Diversitatea  de  expresii  în  definirea  aceluiaşi  adevăr  de  credinţă  a 
stat  la  baza  semnării  formulei  de  unire  la  12  aprilie  433  de  Sfântul  Chi¬ 
rii  al  Alexandriei  şi  Ioan  al  Antiohiei22  care  ar  fi  trebuit  să  aducă  îm¬ 
păcarea  dintre  alexandrini  şi  antiohieni  după  Sinodul  al  III-lea  ecume¬ 
nic  de  la  Efes  din  anul  431.  Din  nefericire  rigorismul  expresiilor  unifor¬ 
me  a  învins  şi  după  moartea  Sfântului  Chirii  (444)  s-a  redeschis  conflic- 

tul  dintre  cele  două  grupări.  Acest  lucru  s-a  continuat  cu  mai  mare  du¬ 
ritate  după  Sinodul  al  IV-lea  ecumenic  de  la  Calcedon  din  anul  451, 
alexandrinii  respingând  definiţia  calcedoniană  ca  fiind  de  nuanţă  nesto- 
riană.  Şi  de  data  aceasta  rivalitatea  şi-a  spus  cuvântul  atât  din  partea 
Romei  (cu  privire  la  canonul  28  care  stabilea  raportul  de  egalitate  din¬ 
tre  Biserica  Romei  şi  cea  a  Constantinopolului)  cât  şi  a  Alexandriei.  De 
aceea  alexandrinii  au  respins  formula  de  la  Calcedon  deşi  era  categoric 
chiriliană  pentru  simplul  motiv  că  în  locul  expresiei  „o  singură  fire", 
folosită  de  Sfântul  Chirii  pentru  a  defini  unicitatea  persoanei  sau  a  ipo- 
stasului  Mântuitorului  Hristos  întrupat,  s-a  folosit  expresia  „în  două  firi“ 
pentru  a  arăta  că  în  persoană  unică  a  Logosului  întrupat  sunt  unite  ce¬ 
le  două  firi  (divină  şi  umană)  în  mod  neamestecat,  neschimbat,  neîmpăr¬ 
ţit  şi  nedespărţit.23 

Disputele  religioase  se  împleteau  cu  interesele  politice  de  care  nu 
erau  complet  străini  ierarhii  Bisericii.  Imperiul  Roman  de  Răsărit  rămâ¬ 
nând  singurul  continuator  al  Imperiului  Roman  universal  se  eleniza  şi 
viza  menţinerea  unităţii  prin  limbă,  cultură,  administraţie,  Biserică,  etc. 
Acest  lucru  ducea  la  accentuarea  tot  mai  mare  a  uniformităţii  neglijând 
diversitatea.  Astfel  în  domeniul  credinţei  formulele  jucau  un  rol  extrem 
de  important  şi  unitatea  de  credinţă  se  credea  asigurată  prin  uniformi¬ 
tatea  de  expresii.  Aşa  s-a  ajuns  la  exagerări  (este  adevărat  că  nu  tot¬ 
deauna  lipsite  de  fundament  dogmatic)  ca  în  cazul  neîmelegerilor  pen¬ 
tru  o  simplă  prepoziţie  (en  sau  ek)  când  se  vorbea  despre  unirea  ipostatică. 

Pe  de  altă  parte  orientalii  (copţii,  armenii,  sirienii,  arabii,  etc.),  do¬ 
rind  să-şi  menţină  identitatea  de  cultură,  limba,  tradiţii  se  opuneau  cen¬ 
tralismului  şi  uniformismului  bizantin  folosindu-se  în  special  de  moşte¬ 
nirea  religioasă.  Toleranţa  faţă  de  diversitatea  expresiilor  în  exprimarea 
aceluiaşi  adevăr  de  credinţă  nu  mai  era  promovată  ca  în  timpul  Sfinţilor 
Atanasie  şi  Chirii,  patriarhi  ai  Alexandriei,  ci  Bizanţul  sau  Biserica  ecu¬ 
menică  (melkită  cum  mai  era  numită)  în  căutarea  unor  modalităţi  de 
împăcare  şi  refacere  a  unită, ii  bisericeşti  se  lovea  de  intoleranţa  şi  for- 
ma’ismul  unor  episcopi  orientali  ca  Timotei  Elur  sau  Teodor  Askidas, 
dar  mai  ales  Iacob  Baradai  şi  Sever  al  Antiohiei.24 

Astfel  s-a  ajuns  ca  diversitatea  din  Biserica  Răsăritului  cumulată 
cu  respingerea  sau  chiar  condamnarea  unor  expresii  şi  formulări  şi  cu 
anatematizarea  promotorilor  lor  să  derive  in  despăr.ire  şi  separare  a  Bi¬ 
sericilor  Orientale  de  Biserica  ecumenică.  Acest  lucru  s-a  accentuat  cu 
atât  mai  mult  cu  cât  împăraţii  bizantini  din  secolul  al  Vl-lea  căutau  să 
impună  cu  for, a  formulele  consacrate  prin  sinoadele  ecumenice  orienta¬ 
lilor.  Nu  este  de  mirare  că  ocuparea  provinciilor  orientale  ale  Imperiu¬ 
lui  Bizantin  de  arabi  în  secolul  al  VlI-lea  a  fost  considerată  de  Biserici¬ 
le  de  aici  ca  o  eliberare  de  sub  supremaţia  politică  şi  religioasă  a  impe¬ 
rialilor.  Astfel  diversitatea  în  unitate  s-a  transformat  în  diversitate  - 
despărţire  şi  separare. 

Dacă  aşa  stăteau  lucrurile  între  calcedonieni  şi  necalcedonieni,  intre 
Răsărit  şi  Apus  domina  principiul  diversitate  în  unitate  întrucât  în  ma¬ 
terie  de  credinţă  Biserica  Romei,  Patriarhia  de  Constantinopol  şi  patriar- 

hiile  orientale  păstrau  unitatea  şi  respectau  hotărârile  dogmatice  şi  ca¬ 
nonice  (cu  unele  excepţii)  ale  sinoadelor  ecumenice. 

Disensiunile  au  apărut  intre  Răsărit  şi  Apus  în  momentul  în  care 
diversitatea  liturgică,  patristică,  culturală,  lingvistică,  administrativă  şi 
canonică  n-a  mai  fost  întrutotul  tolerată,  ci  considerată  diferenţă,  ino¬ 
vaţie,  abatere  de  la  normele  Bisericii.  Acest  lucru  s-a  evidenţiat  prin  re¬ 
glementările  canonice  ale  Sinodului  Quinisext,  prin  disputele  cauzate  de 
iconoclasm,  de  schisma  mihiană,  de  controversa  t  tragamică,  de  univer¬ 
salismul  papal  dar  mai  ales  de  încreştinarea  slavilor.  Aceste  dispute  nu 
erau  exclusiv  de  natură  teologică,  ci  aveau  un  puternic  substrat  politic. 
Adaosul  „Filioque"  de  exemplu  se  generaliza  în  Apus  prin  acţiunea  lui 
Carol  cel  Mare  care  fusese  încoronat  împărat  al  Imperiului  franco-ger- 
man  rivalizând  cu  împăratul  bizantin.  Astfel  se  ridica  un  nou  suveran 
creştin,  încoronat  chiar  de  papa,  care  reglementa  chestiuni  bisericeşti, 
prerogativă  pe  care  o  avusese  până  atunci  numai  împăratul  din  Bizanţ. 
Ca  atare  o  problemă  care  ţinea  de  o  tradiţie  locală  din  Spania  extinsă 
apoi  şi  in  alte  provincii  ale  Apusului  şi  care  constituia  un  element  de 
diversitate  liturgică  şi  formulare  teologică  devenea  prin  această  regle¬ 
mentare  sinodală  (Aachen  809)  sub  patronaj  imperial  o  controversă  teo¬ 
logică  de  amploare,  una  din  cauzele  religioase  majore  a  schismei  de 
la  1054. 

Tradiţia  preoţilor  şi  diaconilor  căsătoriţi  foarte  extinsă  în  Răsărit 
şi  aproape  inexistentă  în  Apus  care  ţinea  tot  de  aspectul  diversităţii  vie¬ 
ţii  bisericeşti,  devenea  o  problemă  controversată  şi  cauză  a  schismei  după 
întâlnirea  celor  două  tradiţii  în  Moravia,  Bulgaria  dar  mai  ales  în  Cala- 
bria  şi  Sicilia  unde  exista  un  arhiepiscopat  grec.  Când  tradiţia  preoţilor 
căsători  i  împiedica  exercitarea  autorităţii  clerului  latin  celibatar  în  Bul¬ 
garia  sau  reforma  cluniană  în  sudul  Italiei,  grecii  erau  acuzaţi  de  nico- 
laism  nemaiţinându-se  cont  de  reglementarea  canonică  a  Sinodului  I  e- 
cumenic  privind  acest  aspect. 

Acelaşi  lucru  se  întâmpla  şi  cu  practica  apuseană  a  azimei,  a  pos¬ 
tului  lejer,  a  unor  reguli  tipiconale  specifice  ritului  roman  respinse  de 
răsâriteni  ca  inova, ii  sau  tradiţia  răsăriteană  a  administrării  Tainei  Mir- 
ungeii  de  preoţi,  respinse  de  latini.  Toate  acestea  au  existat  în  Biserică 
până  atunci  ca  forme  variate  de  manifestare  a  vieţii  religioase  fără  să 
strice  unitatea  de  credinţă  a  ei.  Suntem  convinşi  că  dacă  se  menţinea 
această  toleranţă,  se  rămânea  la  principiul  divesită,ii  în  unitate  şi  nu  se 
accentua  centralismul  papal  şi  unifortrusmul  religios,  nu  s-ar  fi  declarat 
niciodată  schisma  dintre  Răsărit  şi  Apus. 

Este  interesant  de  remarcat  faptul  că  la  sinodul  din  Constantinopol 
din  anii  879/880  cu  acordul  patriarhului  Fotie,  al  legaţilor  papei  Ioan  al 
VIII-lea,  al  patriarhiilor  din  Orient  şi  al  celorlal.i  sinodali  prezen.i  se  de¬ 
clara  că  Bisericile  din  Roma  şi  Constantinopol  îşi  recunosc  reciproc  au¬ 
toritatea,  sunt  păstrătoare  şi  mărturisitoare  ale  credinţei  comune  definite 
în  mod  expres  în  simbolul  de  credinţă  niceo-constantinopolitan  fără  adao¬ 
sul  „Filioque"  şi  li  se  respectă  ca  legitime  tradiţiile  şi  obiceiurile  proprii 
care  nu  afectează  învăţătura  de  credinţă  în  esenţa  ei.25 

Este  o  afirmare  clară  a  respectării  şi  păstrării  diversităţii  în  uni¬ 
tate.  Din  nefericire  acest  mod  de  a  trata  lucrurile  nu  a  mai  fost  menţi¬ 
nut  la  1054  şi  astfel  schisma  s-a  produs26.  După  acest  eveniment  se  mai 
poate  vorbi  de  unitate  în  diversitate  doar  la  nivel  confesional  şi  nu  al 
întregii  Biserici. 

Misiunea  Bisericilor  astăzi  este  să  identifice  fondul  comun  al  cre¬ 
dinţei  şi  să  raporteze  tradiţiile  proprii  la  acesta.  In  acest  mod,  analizând 
lucrurile  cu  toleran.ă,  iubire,  învelegere  şi  credinţă,  vor  găsi  din  nou  po¬ 
sibilităţi  de  reactivare  a  unităţii  in  credinţă  şi  diversitate  în  manifesta¬ 
rea  ei  religioasă. 


Pr.  Prof.  Dr.  NICOLAE  CHIFAR 

i: 


PRINCIPII  ALE  PEDAGOGIEI  CREŞTINE  OGLINDITE 
IN  „CALENDARUL  BUNULUI  CREŞTIN"  DE  LA  SIBIU 


IMPORTANŢA  TEMEI 

Nu  de  puţine  ori  furaţi  de  aşa-numita  „teologie  a  traducerilor", 
care  pare  că  asanează  caracterul  creativ  al  propriei  noastre  teologii  orto¬ 
doxe  româneşti,  uneori  traducerea  impietând  grav  asupra  conţinutului  de 
credinţă,1  am  trăit.  Intr-un  anumit  fel,  drama  uitării  propriilor  noastre 
opere  teologice.  Şi  când  spun  aceasta  nu  mă  refer  numai  la  opere  funda¬ 
mentale  —  uitând  de  exemplu  de  contribuţii  ca  ale  Sfântului  Gheorghe 
de  la  Cernica  sau  preferând  autori  străini  (Schmemann,  Mayendorf  ş.a.) 
unor  teologi  la  fel  de  remarcabili  de  limbă  română.  Ci  şi  la  contribuţia 
pe  care  reviste  populare  au  adus-o,  de  exemplu,  în  domeniul  catehizării 
omului  simplu,  a  ceea  ce  în  teologia  catehetică  modernă  occidentală  se 
numeşte  „cateheza  populară".2  Atenţi  prea  mult  la  teologia  pentru  „in¬ 
telectuali"  şi  „iniţiaţi"  am  uitat  în  parte  de  iniţierea  oamenilor  în  ele¬ 
mentele  de  referinţă  ale  creştinismului,  de  eforturile  remarcabile  pe  care 
Biserica  Ortodoxă  Română  le-a  făcut  pentru  „alfabetizarea"  duhovni¬ 
cească  a  credincioşilor  ei.  De  aici  nevoia  aplecării  celui  care  studiază  ca¬ 
teheza  românească  asupra  catehezei  din  mass-media,  astăzi,  odinioară 
mai  ales  prin  ziare,  reviste,  almanahuri  (calendare),  cele  care  puteau 
puncta,  atât  geografic  cât  şi  economic  (financiar  nefiind  un  efort  nici 
pentru  cel  mai  simplu  ţăran  achiziţionarea  unor  astfel  de  mijloace  de  „în¬ 
văţare"  a  adevărurilor  de  credinţă).  Pentru  a  putea  redescoperi  şi  apoi 
reafirma  resorturile  misionar-pastorale  pe  care  Biserica  le  punea  la  dis¬ 
poziţia  omului  (credincios  sau  nu)  pentru  ca  unite  cu  resorturile  psiholo¬ 
gice,  de  convertire,  care  ţineau  oamenii  în  Biserică,  religiozitatea  popu¬ 
lară,  altfel  avidă  de  „ghicitori,  basme,  eresuri"  (M.  Eminescu),  să  fie  hră¬ 
nită  constant  cu  elemente  de  cultură  creştină.  Şi,  de  ce  nu,  pentru  a  re¬ 
adapta  tirul  scrierilor  teologice  în  adresabilitate,  cât  mai  aproape  inclu¬ 
siv  de  oamenii  simpli,  dar  curaţi,  cu  nevoi  reale  de  viaţă  comunitar- 
ecelesialâ.3 

Desigur  cateheza  populară  a  fost  principalul  mijloc  de  descoperire 
a  adevărului  de  credinţă  credincioşilor  şi  ea  va  rămâne,  până  la  sfârşit, 
una  din  pârghiile  care-1  mişcă  pe  om  către  Dumnezeu.  Că  mijloacele  de 
realizare  se  schimbă  în  continuu  —  de  unde  şi  dinamica  catehizării  şi 
comunicării  adevărurilor  de  credinţă  —  că  auditoriul,  în  scris,  suferă 
mutaţii  importante  la  nivel  de  intelect,  conştiinţă  sau  credinţă  se  va  vedea 
şi  din  analizarea  conţinuturilor  catehetice  ale  „Calendarului  bunului 
creştin".  Ea  nu  este  doar  o  problemă  a  Bisericii  Ortodoxe  Române,  nici 
măcar  numai  a  Bisericii  Ortodoxe  în  special.  Este  o  problemă  generală. 

care  vizează  toate  spaţiile  ecclesiale  în  care  se  binevesteşte  cuvântul  lui 
Dumnezeu. 

Exemplificarea  ne  este  uşor  de  realizat.  De  exemplu  în  Biserica 
Catolică,  o  carte  devenită  clasică  „Delle  cinque  piaghe  della  santa  Chie- 
sa",  a  lui  Antonio  Rosmini4,  (1832 — 1847  scrisă  în  preajma  apariţiei  pri¬ 
mului  număr  din  C.B.C.)  două  capitole  de  excepţie  („plăgi"  ale  Bisericii) 
sunt  rezervate  „diviziunii  poporului  de  Cler  în  cultul  public"  (plaga  din 
mâna  stângă  a  Bisericii)  şi  „insuficienţei  educaţionale  a  preoţilor"  (plaga 
mâinii  drepte  a  Bisericii).5  In  ambele  situaţii  distanţarea  între  cultura 
pur  preoţească  şi  imposibilitatea  sau  insuficienta  transmitere  a  adevăru¬ 
lui  de  credinţă  către  credincioşi  este  prezentată  şi  amendată  cu  rigoare. 
Şi  aceasta  într-o  ramură  a  catolicismului  (cea  italiană)  în  care  Benedeto 
Croce  identifica  un  întins  capitol  de  literatură  de  devoţiune  largă  şi  ac¬ 
ceptată  de  popor6,  acceptată  «ad  coram  populo»  cu  un  discernământ,  de 
altfel  prezent  în  permanenţă  în  conştiinţa  populară,  activ,  care  a  identi¬ 
ficat  mereu  pe  cei  care  îi  ajută  în  desăvârşire,  îi  luminează  şi  îi  pot  în¬ 
drepta  pe  calea  credinţei,  a  nădejdii  şi  ai  dragostei.  Este  acel  segment 
de  scriitori  „umili",  smeriţi,  care  mai  întâi  probează  înaintea  oamenilor 
că  ceea  ce  mărturisesc  este  realizabil.7 

Dacă  în  Franţa,  de  exemplu,  se  poate  realiza  un  excurs  elocvent  prin 
simpla  inşirare  a  eforturilor  catehumenale5  se  remarcă  totodată,  înce¬ 
pând  cu  anii  1965 — 80  o  reîntoarcere  la  cateheza  populară,  teologia  fiind 
aceea  care  este  chemată  la  un  „rendez-vous"  cu  cateheza,  cu  provocarea 
pe  care  lumea  rurală  (în  sensul  cel  mai  adânc)  a  făcut-o  teologilor  prac¬ 
ticieni9.  A  rezultat  ceea  ce  specialiştii  socotesc  a  fi  „le  langage  catechu- 
menal  evolue"10  care  însă,  în  esenţă,  se  constituie  intr-o  întoarcere  la 
predicarea  şi  catehizarea  populară,  atentă  la  mediile  în  care  se  reali¬ 
zează.  Spre  exemplu,  aşa  se  va  fi  născut  lucrarea  lui  Pierre  Riches  „Note 
de  catehism  pentru  ignoranţii  culţi"11,  arc  peste  timp  al  lucrării  lui  Ni- 
colae  Cusanus17,  nici  ea  altfel  decât  o  „punere  la  punct"  a  intelectuali¬ 
tăţii  prin  arma  simplităţii  discursive. 

în  literatura  ortodoxă,  dincolo  de  scrierile  Sf.  Părinţi,  o  seamă  de 
personalităţi  post-patristice  au  intrat  in  evlavia  credincioşilor  pentru  ca¬ 
litatea  şi  capacitatea  de  a  se  face  înţeleşi.  în  domeniul  catehezei  popu¬ 
lare  există  modelul  grecesc  ai  căror  reprezentanţi  de  frunte  au  fost  Ni- 
codim  Aghioritul15  (pentru  mediul  monahal)  şi  Cosma  Etolianul14  —  pre¬ 
dicator  it.nerant  de  marcă.  Lor  se  adaugă  fie  Cuviosul  David  (1336),  fie 
ucenicul  său  de  după  400  de  ani,  Fericitul  Iacov  Tsalikis.15  De  altfel  efor¬ 
tul  editorial  al  Editurii  Evanghelismos  şi  al  Schitului  Lacu  au  adus 
înaintea  obştei  creştine  româneşti  astfel  de  cateheze  populare  semnate 
Paisie  Aghioritul  („Cu  durere  şi  cu  dragoste  pentru  omul  contemporan", 
„Trezvie  duhovnicească",  „Nevoin,ă  duhovnicească")  sau  Epifanie  Teo- 
doropulos  („Crâmpeie  de  via.ă",  „Familiei  ortodoxe  cu  smerită  dragos¬ 
te").  Acestora  se  adaugă  crâmpeie  de  predici  ale  Sf.  Nectarie,  Episcop  de 
Egina  sau  alţii  dintre  aceia  care  au  adus  trezvia  duhovnicească  a  creşti¬ 
nilor  greci  după  1821  până  în  zilele  noastre  (Arsenie  Capadocianul  sau 
Nicolae  Planas). 

In  Rusia  Ortodoxă  poate  cea  mai  interesantă  producţie  a  catehezei 
populare  este  legată  de  una  din  cele  mai  „îndrăzneţe"  nevoinţe  —  rugă¬ 
ciunea  lui  Iisus.  Pentru  că,  în  fond,  la  cateheză  populară  amplă  se  pot 
înscrie  „Povestirile  unui  pelerin  în  căutarea  rugăciunii  neîncetate1'.16 
Cum,  ca  figuri  de  marcă  ale  catehizaţiei  populare  i-am  putea  remarca 
pe  Arhiep.  Luca  al  Crimeii17  sau  pe  teologul  de  marcă  şi  predicatorul  de 
excepţie,  Părintele  Alexandru  Men18,  preotul  evreu,  convertit  la  Ortodo¬ 
xie,  primul  preot  autorizat  de  statul  sovietic  să  predea  religie  în  liceu 
(1986).  Fără  a  uita  prin  aceasta  marele  şir  de  stareţi  ai  Optinei  (Începând 
cu  Sf.  Nazarie  de  la  Valaam)  sau  Lavrei  Pecerska,  în  general  marele  şir 
de  duhovnici  —  care  au  predicat  maselor  de  credincioşi  la  bunul  lor 
nivel. 

Nici  Biserica  Ortodoxă  Română  n-a  fost  lipsită  de  astfel  de  catehi- 
zanţi  populari  — •  fie  prin  predică,  fie  prin  lucrări.  Cu  toată  reticenţa  u- 
nora  dintre  teologii  „rasaţi"  totuşi  discursul  teologic  al  Părintelui  Nico- 
dim  Măndi.ă19  sau  de  Părintele  Iosif  Trifa20,  ca  şi  excelenta  capacitate  de 
cuplare  la  masse  a  părintelui  Cleopa21  de  la  Sihăstria,  rămân  valori  ines¬ 
timabile  al  modului  „popular"  de  catehizaţie,  în  care  atât  vorbirea  cât 
şi  receptarea  cuvântului  au  avut  valoare  în  desţelenirea  sufletească  a 
mii  de  oameni. 

Din  mediul  monahal  au  răzbătut  către  poporul  binecredincios  pre¬ 
dicile  populare  ale  unui  alt  glas  de  excepţie:  Părintele  Arsenie  Boca. 
Noul  val  de  editări22  ale  cuvintelor  sale  trebuie  privit  însă  cu  atenţie. 
Realizarea  de  cărţi  doar  după  scurte  notiţe  sau  tradiţii  orale  este  totuşi 
periculoasă,  mai  ales  atunci  când  parte  din  materiale  par  a  nu  fi  auten¬ 
tice.  Pe  aceeaşi  linie  a  unei  predici  la  inima  poporului  —  mai  ales  a  tine¬ 
retului  —  se  înscrie  cuvântul  Părintelui  Teofil  Pârăianu  de  la  Mănăsti¬ 
rea  Sâmbăta,  Dar  în  cazul  Părintelui  Teofil23  ca  şi  al  Părintelui  Rafail 
Noica,  cuvântul  presupune  o  „alfabetizare"  prealabilă,  adică  tocmai  pre¬ 
zenţa  unei  cateheze  populare  largi,  pregătitoare  de  teren.  Căci  Părinţii 
amintiţi  lucrează  mult  mai  adânc  cu  al  lor  cuvânt. 

Că  o  astfel  de  „predanie"  mai  simplificată,  alfabetizatoare,  este  ne¬ 
cesară  ne-o  dovedeşte  fără  tăgadă  simplitatea  cu  care  atacă  problemele 
legate  de  credinţă  denominaţiunile  neoprotestante.  Nu  este  cazul  să  in¬ 
sistăm  acum,  dar  probabil  că  o  analiză  concretă  asupra  resorturilor  mi¬ 
sionare  pe  care  le  pune  în  funcţiune  o  predică  neoprotestantă  ne-ar  aju¬ 
ta  să  punem  la  punct  o  strategie  misionară  prin  predică  mai  activă,  mai 
atent  elaborată  şi  expusă  mai  atent.  Personal  cred  că  analizând  atent  lu¬ 
crări  de  referen.i,25  inclusiv  din  domeniul  misiunii  şi  pastoralei  neopro¬ 
testante  se  pot  trage  suficient  de  multe  învăţăminte  pentru  a  nu  mai  tra¬ 
ta  cu  superficialitate  partea  de  catehizaţie  nu  doar  a  copiilor  şi  tinerilor, 
ci  şi  a  adulţilor,  mai  ales  prin  ceea  ce  am  putea  numi  „formarea  conti¬ 
nuă",  după  buna  tradiţie  a  sporirii  duhovniceşti. 

Desigur  nu  avem  pretenţia  epuizării  acestei  teme.  Dar  am  reuşit 
să  creionăm,  credem  suficient,  spaţiul  în  care  se  amplasează  ca  tehnică 
de  catehizare  presa  bisericească,  mai  cu  seamă  Calendarul  Bunului  Creş¬ 
tin.  Trebuie  să  arătăm  din  nou  că  nu  este  in  ideea  noastră  analizarea  is- 

torică  a  apariţiei  acestei  editoriale.  Ea  face  parte  din  amplul  demers  edu¬ 
caţional  pe  care  fericitul  întru  pomenire  Mitropolit  Andrei  Şaguna,  îl 
pune  la  punct  pentru  ca  poporul  binecredincios  român  din  Ardeal  să  nu 
se  constituie  într-un  „element  minoritar"  în  ceea  ce  priveşte  cultura  du¬ 
hului  ortodox.  Asupra  viziunii  Mitropolitului  Şaguna  în  ceea  ce  priveşte 
culturalizarea  poporului  român  am  insistat  cu  altă  ocazie26.  Continuitatea 
de  care  a  dat  dovadă  apari, ia  Calendarului  Bunului  Creştin,  indiferent 
de  numele  pe  care  le-a  avut  ulterior,  pe  parcursul  istoriei  mitropoliei 
Ardealului,  arată  că  viziunea  de  început,  şaguniană,  şi-a  aflat  o  preţioa¬ 
să  împlinire  în  demersul  celorlalţi  mitropoliţi.  Rezistenţa  în  t.mp  ale  ce¬ 
lor  trei  opere  de  bază:  institutul  teologic  (ca  nucleu  pentru  emancipa¬ 
rea  intelectuală  a  preoţilor);  Telegraful  Român  (punte  de  diamant  între 
cultură  laică  şi  teologică  dar  şi  amvon  de  valoare  în  susţinerea  Ortodo¬ 
xiei  şi  a  românismului  de  bună  calitate)  şi  acest  Calendar  al  Bunului 
Creştin,  arată  că  în  planul  misionar  al  mitropoliţilor  ardeleni  nici  o  cli¬ 
pă.  Nici  una  din  dimensiunile  vocaţionale  ale  pastoralei  nu  putea  fi 
eludată27. 


Scurtă  analiză  a  principiilor  pedagogiei  creştine. 

Oglindiri  in  texte  ale  CALENDARULUI . . . 

Dintru  început  ancoraţi  în  cuvintele  poruncii  Mântuitorului  Iisus 
Hristos:  „Mergând  învăţaţi  toate  neamurile,  botezându-le  în  numele  Ta¬ 
tălui  şi  al  Fiului  şi  al  Sfântului  Duh“  (Mt.  28.19),  apostolii  creştini  au 
considerat  ca  primă  poruncă  de  îndeplinit  —  îndată  după  aceea  p.ivind 
desăvârşirea  personală:  „Fiţi  sfinţi,  precum  şi  Tatăl  vostru  din  Ceruri 
desăvârşit  este"  (Mt.  5.48)  —  aceea  a  propovăduirii  împărăţiei  lui  Dum¬ 
nezeu  şi  a  mijloacelor  prin  care  aceasta  poate  deveni  „modus  ViVendi" 
pentru  fiecare  suflet  atins  de  raza  de  har  a  învierii  lui  Hristos.  Mijloa¬ 
cele  utilizate,  întotdeauna  adaptate  locului  vestirii  şi  nu  atât  timpului,28 
au  cuprins  nu  de  puţine  ori  şi  presa,  iar  atunci  când  ea  s-a  specializat 
ca  atare,  ceea  ce  am  numi  astăzi  „presa  bisericească".  Nu  este  vorba 
doar  de  o  catehizaţie  unilaterală  pentru  că  în  esenţă  Ortodoxia  a  propus 
în  permanenţă  un  proiect  cultural  complex.  Pentru  Ardeal,  cu  atât  mai 
mult,  mijlocul  acesta  —  presa  bisericească  —  s-a  constituit  în  perma¬ 
nenţă  într-un  excelent  sprijin  în  vestirea  Evangheliei,  mai  ales  după  ce 
Andrei  Şaguna  —  lucid  şi  perspicace  —  a  reuşit  realizarea  unor  „uni¬ 
tăţi"  de  presă  de  excep.ie.  Nu  este  singurul  care  remarcă  necesitatea 
unei  astfel  de  aplicaţii  în  viaţa  Bisericii.  Nici  la  noi,  nici  altundeva.  Poa¬ 
te  exemplul  cel  mai  la  îndemână  pentru  timpul  şi  spaţiul  misionar  ase¬ 
mănător  (sec.  XVII,  Padova,  Nordul  Italiei  aflat  şi  el  sub  jug  străin  de 
interesele  naţionale  ale  poporului)  este  sfântul  Gregorio  Barbarigo  din 
Padova,29  a  cărui  misiune  centrală  a  fost  readucerea  cuvântului  lui  Dum¬ 
nezeu  pe  masa  şi  în  sufletul  poporului,  prin  mijloace  cât  mai  la  îndemâ¬ 
nă  pentru  el  (conceptul  este:  c  jangelizare  pauperibus  —  cf.  Luca  5.18). 
Sigur  diferenţa  de  200  de  ani  (Barbarigo  moare  in  1697)  face  din  Andrei 
Şaguna  un  mai  atent  utilizator  al  presei  în  misiunea  de  evanghelizare 

a  poporului  binecredincios.  El  prefaţează  fericit  o  doctrină  de  viaţă  bi¬ 
sericească,  pastoral-catehetică,  care  arată  că  nu  numai  naşterea  şi  moar¬ 
tea,  căsătoria  sau  botezul  pruncilor  sunt  momente  privilegiate  ale  reli¬ 
giozităţii  populare,  ci,  evident,  şi  alte  multe  şi  complexe  momente,  care 
se  reunesc  în  „experienţă  cotidiană"  a  lui  Dumnezeu,  mai  ales  în  viaţa 
acelora  care-şi  legau  atât  de  mult  viaţa  de  Dumnezeu  prin  mediul  şi  na¬ 
tura  lucrurilor  lor  de  zi  cu  zi.30 

Pornind  de  la  aceste  premise,  schiţate  numai,  îmi  voi  îngădui  să 
vorbesc  despre  „Calendarul  Bunului  Creştin"  ca  despre  o  catedră  şi  o 
tradiţie,  ca  despre  o  şcoală,  în  cel  mai  curent  şi  corect  sens.  O  şcoală 
scrisă  dar,  cu  atât  mai  mult  valoroasă  pentru  mărturia  ei.31 

Din  primul  număr  al  „Calendarului  Bunului  Creştin"  —  1852,  a 
„Hronologiei"  şi  a  „calendarului"  arată  premisa  dintâi  a  editării  Calen¬ 
darului:  să  stea  pe  masa  omului  ca  îndreptar  şi  sursă  de  informaţie.  Că 
e  aşa  ne-o  arată  şi  un  alt  aspect  practic,  care  poate  părea  ilar  dar  el 
există  ca  atare:  fiecărei  pagini  de  calendar  îi  corespunde  o  pagină  goa¬ 
lă,  pentru  „notiţe"  —  cum  i-am  spune  astăzi.  Altfel  spus,  se  urmărea  rea¬ 
lizarea  unei  „agende"  de  lucru  pe  masa  fiecărui  „bun  creştin". 

Tot  în  prima  ediţie  —  lucru  păstrat  constant  în  mai  toate  apari¬ 
ţiile  lui  până  la  desfiinţarea  sa  —  „Calendarul  Bunului  Creştin"  cuprin¬ 
dea  şi  „pătratele  (fazele)  lunilor  (lunii)"  (p.  17 — 20)  precum  şi  alte  date 
care  doar  în  aparenţă  par  de  zodiac,  dar  care  în  esenţă  erau  date  astro¬ 
nomice  atât  de  necesare  plugarului  sau,  în  genere,  celui  care,  legat  de 
pământ  şi  cer  îşi  avea  hrana  şi  viaţa  în  mâinile  Domnului  Cerului  şi  al 
Pământului  (p.  20 — 22).  Mare  parte  din  numerele  Calendarului  vorbesc 
şi  despre  „însemnatul  fagurilor"  (p.  70 — 77,  în  1852). 

De  remarcat  că  pe  lângă  aceste  date  cam  toate  ediţiile  de  început 
cuprind  date  de  însemnătate  pentru  acea  vreme:  de  exemplu  cursul  poş¬ 
telor  (până  la  Viena,  în  Ardeal,  în  toată  România),  data  târgurilor  (1852), 
cuprinse  în  ultimele  pagini. 

începutul  textului  în  sine  se  face  cu  date  istorice  privind  familia 
regală  (imperială)  austro-ungară  în  prima  fază,  precum  şi  date  din  viaţa 
Eparhiei  „de  Dumnezeu  scutită"  a  Bisericii  dreptcredincioase  greco-răsă- 
ritene  din  Ardeal  (p.  25 — 28/1852),  precum  şi  acte  oficiale  ale  Curţii  de 
la  Viena,  diploma  de  decorare  a  lui  Şaguna  cu  ordinul  Leopoldin  (p.  18 — 
30/1852). 

Urma  ceea  ce  am  numi  astăzi  „calupul"  cu  informaţie  —  „calupul 
diverse"  —  cuprinzând  date  şi  informaţii  din  domenii  extrem  de  variate. 
Remarcăm  în  primele  numere:  „Despre  grădini"  (1852),  continuat  în  1854 
de  Dr.  Pavel  Baciu  (p.  28—58),  1856  (p.  32 — 54),  „Despre  Biserică  şi  des¬ 
pre  lucrurile  cele  sfinte",  1857  (p.  35 — 45),  „Despre  obişnuitele  rugăciuni 
bisericeşti"  (p.  45 — 48),  „Vredniciile  bisericeşti",  1858  (p.  31 — 34)  şi  „Des¬ 
pre  Durrnezeiasca  Liturghie"  (1858,  25 — 62),  urmate  de  un  text  ştiinţific 
pur:  „Meteorologia  —  sau  cunoştinţe  despre  umblarea  vremii"  (p.  63 — 
69),  „Cuvânt  la  punerea  pietrei  de  temelie  a  Gimnaziului  nostru  de  le¬ 
gea  dreptcredincioasă  răsăriteană  din  Braşov,  Andrei  Şaguna,  17  septem¬ 
brie  1851“  (1859,  p.  35—41),  „Cu  privire  la  Biblie  —  punct  de  vedere 
dogmatic,  traducerea  Bibliei  pentru  popoarele  Bisericii  noastre  (41  53), 

lor  adăugându-se  în  anul  1859  câteva  „Variaţiuni" :  „Ce-i  un  bilion?“, 
„Mulţimea  animalelor  şi  a  plantelor",  „Democrit",  „Omul  în  frig  şi  în 
căldură",  „Masa  crailor"  etc.  texte  deosebite  sunt  şi  cele  din  1857:  „Un 
cuvânt  în  privinţa  creşterii"  (p.  48 — 52)  ca  şi  acelea  cu  un  remarcabil  ac¬ 
cent  de  românism.  Aici  se  cuvin  a  fi  amintite  texte  ca:  „Bătălia  de  la 
Cetate  (1853  —  în  România)"  (în  nr.  3/1856),  „Constantin  Brâncoveanu" 
(nr.  1/1854),  „Odă  României"  —  Odobescu,  „Seminţe  morale",  „Proverbe 
la  români",  etc.  veneau  să  accentueze  caracterul  moral  al  calendarului. 
Tot  cu  rol  formativ  socotim  că  erau  aşezate  în  pagina  calendarului  poezii 
ca  „Muierea  cu  bărbatul  beţiv",  „Bărbatul  cu  muierea  rea",  sau  diferite 
balade  care,  dincolo  de  ecoul  moral,  vizau  şi  formarea  unei  estetici 
poetice. 

Am  prezentat,  pe  cât  s-a  putut,  cât  mai  schiţat  cu  putinţă,  cuprin¬ 
sul  primelor  numere  de  calendar  apărute  la  Sibiu. 

Ce  se  adaugă  începând  cu  1900?  Să  vedem:  „Afaceri  de  poştă  şi 
telegraf",  „Marc  Tuliu  Cicero  —  biografia  şi  Însemnătatea  lui  ca  bărbat 
de  stat  şi  ca  scriitor"  (p.  123  ş.u.  în  1990),  „Crâmpeie"  (fragmente  litera¬ 
re  din  Dumitru  Stăncescu),  „Cugetări  înţelepte  ale  unei  mame  de  fami¬ 
lie"  (1901),  „Printre  cruci",  „Popa  cel  fără  gând"  (1903)  şi  înşirarea  ar 
putea  continua.32  Dincolo  de  faptul  că  se  făcuse  deja  trecerea  la  scrierea 
cu  caractere  latine  —  ceea  ce  nouă  ne  uşurează  citirea  —  apar  ca  nou¬ 
tăţi  şematisme  extrem  de  bine  puse  la  punct  —  pe  „tracturi"  sau  insti- 
tu.ii  ale  Bisericii  —  (sunt  convins,  bune  izvoare  în  cercetarea  sociologică 
sau  istorică).  Dar,  fără  a  exista  editoriale  în  fiecare  număr  al  Calenda¬ 
rului  . . .,  se  cristalizează  deja  linia  „şcolii '  din  Calendarul . . .  arh.diece- 
zan.  Textelor  amintite  se  adaugă  texte  ale  unor  cuvântări  cu  adevărat 
deosebite  —  este  cazul  discursului  lui  Nicolae  Ivan,  „Icoane  din  viaţa  po¬ 
porului  nostru"  (1904,  p.  124  ş.u.).  De  altfel,  unele  texte  sunt  redate  toc¬ 
mai  pentru  „modelul  pe  care-1  prezintă".  Este  corpul  textului  „Botoşa¬ 
nii"  a  lui  N.  Iorga  —  „model  de  stil  din  cartea:  „Drumuri  şi  oraşe  în  Ro¬ 
mânia"  (1905,  p.  133 — 141).  Se  reiau  teme  economice  —  gropatul  grâului, 
cultura  porumbului  (1905,  p.  165 — 176).  începe  şi  perioada  biografiilor: 
Biserica  Catedrală,  Oraşul  Făgăraş  (1907),  Vasile  Maug:a  (1917,  p.  162), 
„O  pagină  din  trecut  —  Grecii  şi  românii  din  cetatea  S.biului"  (O.  Ghi- 
bu,  19i5,  p.  158).  Aspectul  economic  sporeşte  în  spaţiul  editorial  prin  re¬ 
clame,  atât  pentru  particulari,  cât  şi  pentru  Librăria  bisericească. 

Cdată  cu  anii  deceniului  I  şi  al  II-lea,  materialele  editate  cuprind 
aspecte  din  viaţă  istorică  imediată.  Remarcabile  sunt  fotografiile  din  nr. 
3,19.8  sau  medalioanele  lui  Vasile  Micula,  subl.  Nicolae  Brote,  medicul 
Nicolae  Aron,  Sorin  Barcianu  4/1919.  Totodată  apar  mai  bine  cristalizate 
ce,a  ce  am  numi  „diversele"  sau  „fel  de  fel"  (băile  la  soare,  oftica  sau 
tuberculoza,  banii  răspândesc  boli,  îngrijirea  nervilor,  despre  temat.că, 
copilul  nu  trebuie  legănat  etc.). 

Anul  1930  marca  aparjţla  în  coloanele  Calendarului ...  a  unei  ru¬ 
brici  largi:  „Ştiri  şi  fapte  privitoare  la  viaţa  bisericească  in  anul  1929". 
Simpla  inşirare  a  cuprinsului  acesteia  este  relevantă:  „Data  menţinută  (era 
anul  trecerii  la  noul  calendar)  —  Bugetul  —  Preoţimea  şi  politica  —  Noul 

stat  —  Peste  ocean  —  Sănătatea  poporului  şi  vechea  plagă  —  Adunări 
eparhiale  —  Casă  de  credit  —  Facultate  sau  academie?  —  Daniile  credin¬ 
cioşilor  —  A  zecea  comemorare  —  Concordatul  —  Act  de  demnitate  — 
Societatea  ortodoxă  a  femeilor  —  Salarizarea  preoţilor  —  Asociaţia  preo- 
teselor  —  Cursuri  populare  —  Şcoli  confesionale  —  Recreare  şi  meditaţie 
religioasă  —  Şcolare  —  Congrese  misionare  —  La  moartea  Regelui  —  Noui 
Regent  —  La  o  sută  de  ani  —  Congres  naţional-bisericesc  (107 — 123). 
Ideea  devine  permanentă  şi  fie  că  poartă  alt  titlu  „Reprivire  asupra  anu¬ 
lui  precedent1'  (1932)  —  oarecum  rigid  ca  expresie  —  sau  „Partea  de  în¬ 
văţătură  şi  de  zidire  sufletească"  (1938)  —  secţiunea  din  Calendar . ... 
acoperă  aceeaşi  realitate,  aceea  a  unor  texte  scurte  cu  larg  orizont,  din 
păcate  nu  întotdeauna  ancorate  în  zidirea  sufletească  sau  învăţătura  ce 
se  cădea  a  fi  dată  de  o  publicaţie  „oficioasă".  Poate  tocmai  aceasta  o 
transformă  într-o  hrană  gustată  de  „bunii  creştini"  ai  anilor  ’30.  De  alt¬ 
fel,  larga  paletă  a  informaţiilor  cuprinse  în  Calendar  .  \ .  este  surprinsă 
—  de-ar  fi  să  luăm  numai  un  exemplu  —  în  „Calendarul  Bunului  Creş¬ 
tin"  pe  anul  1939.  în  partea  de  învăţătură  şi  de  zidire  sufletească  sunt 
prezentate  împreună  texte  ca:  „Privegheaţi  şi  vă  rugaţi"  (Despre  rugă¬ 
ciune  şi  folosul  ei  duhovnicesc.  Spicuiri  din  învăţăturile  Sfinţilor  Pă¬ 
rinţi);  „Te  rogi  tu?",  „Comoara  din  Biblie";  articole  ca:  „S-a  stins"  (la 
moartea  Reginei  Maria),  „Mitropolitul  Andrei  Şaguna  —  130  de  ani  de 
la  naşterea  marelui  Ierarh",  „Mărturisiri  la  Congresul  Oastei  Domnului 
din  anul  1939“  sau  spicuim  „Din  lumea  mare:  războaie  şi  zăngănit  de 
arme ..."  —  războiul  spaniol,  chino-japonez,  tulburări  în  Palestina, 
„Austria  nu  mai  este",  precum  şi  ştiri  de  interes  ca:  „Televiziunea  (ve¬ 
derea  la  distanţă)",  „Cea  mai  mare  locomotivă"  aproape  că  te  duc  cu 
gândul  nu  la  un  Almanah,  cât  la  un  bazar  de  ştiri.  De  o  unitate  duhov¬ 
nicească  remarcabilă  este  numărul  din  1940.  Partea  de  zidire  şi  de  învă¬ 
ţământ,  realizată  de  preotul  Nicolae  Vonica  (p.  130),  este  balsam  pe  ră¬ 
nile  istoriei  care  se  redeschideau.  Amintim  câteva  titluri:  „Străini  şi  că¬ 
lători  suntem  pe  pământ!",  „Aşa  zice  Domnul!",  „Aşa  zice  Faraon!", 
„Răspândirea  Bibliei  în  lume"  (147),  „Vestea  cea  Bună"  (166)  ele.  Din 
păcate  istoria  obligă  la  o  noutate:  „Caii  din  Apocalipsă  umblă  prin  lu¬ 
me"  —  spune  un  articol  (p.  177).  Războiul  are  partea  lui  în  spaţiul  Ca¬ 
lendarului:  „Frământările  lumii  în  anul  1939"  sau  „Cum  au  ajuns  răz¬ 
boaiele  în  anul  1940“  —  până  la  1945  —  rubrici  largi  ori  de  bază.  Cu 
toată  starea  tensionată  textele  abundă  de  superlative  —  uneori,  de  ce 
să  nu  o  spunem,  penibile  —  la  adresa  germanilor  (sau  „aliaţilor"  de  a- 
cum).  90  de  ani  de  Calendar  . .  .  erau  sărbători  .i  în  numai  o  pagină  (168) 
a  numărului  din  1942  (deşi  numărul  pe  1941  anun,a  o  marcare  mai  im¬ 
portantă  a  evenimentului  editorial.  Ştirile  cuprinse  în  ediţiile  1940 — 1944 
erau  de  acum  marcate,  uneori  prea  mult,  de  istoria  imediată  (excelează 
numirele  din  anii  1940,  1943,  1944). 

Lesigur  şi  pentru  Calendar.  . .  ca  şi  pentru  întreaga  Biserică,  anii 
1948 — 1949  încep  să  aducă  modificări  de  conţinut,  unele  dmtre  ele  pu¬ 
tând  să  pară  drept  compromisuri,  mai  ales  pentru  corifeii  „criticismului 
activ"  la  adresa  Bisericii  şi  oamenilor  ei.  Desigur  sunt  amendabile  unele 
excese  („Date  din  istoria  mişcării  muncitoreşti  internaţionale  şi  române", 

p.  32 — 43,  fiind  modelul  pentru  materialele  moderate  din  punct  de  ve¬ 
dere  al  limbii  de  lemn  specific,  inaugurate,  din  păcate,  şi  în  Calendarul 
Arhiepiscopiei  odată  cu  1949)  cum  ar  fi  cele  din  1949,  „Guvernul  popo¬ 
rului  şi  înfăptuirile  sale“  (p.  134 — 138)  sau  „Republica  Populară  Română 
merge  cu  paşi  hotărâţi  spre  socialism"  (1950,  p.  86 — 89)  alături  de  altele 
de  genul:  „Lupta  pentru  pace  a  URSS  şi  uneltirile  de  război  ale  capita¬ 
liştilor"  (1950,  p.  82 — 85)  sau  „Gospodăria  colectivă,  din  comuna  Tumi- 
şor,  jud.  Sibiu"  (1950,  p.  108 — 109). 

Orientarea  discursului  către  realităţi  din  URSS  (1951,  p.  93)  sau 
insistenţa  pe  tema  uniaţiei  (zeci  de  pagini  în  anii  1949 — 1951)  erau  rea¬ 
lităţi  la  care  istoria  obliga.  Datele,  de  altfel,  nu  sunt  lipsite  de  impor¬ 
tanţă  şi  cred  că  revine  istoricilor  misiunea  de  a  recupera  istoria  acestor 
clipe  de  cutremurător  compromis,  dar  şi  de  adâncă  măreţie.  In  1951  când 
se  prăznuia  „anul  al  o  sutălea  al  Calendarului  tipărit  la  Tipografia  biseri¬ 
cească  din  Sibiu"  (p.  121 — 122)  putem  remarca  şi  apariţia  unor  articole 
de  reală  contribuţie  la  cunoaşterea  teologică:  „Puterea  Duhului  Sfânt  — 
să  ne  rugăm  cu  stăruinţă  '  (p.  61 — 62)  sau  „Taina  Euharistiei  —  împăr¬ 
tăşania  cu  Sf.  Cuminecătură,  mijloc  de  întărire  duhovnicească"  (p. 
79—82) 

De  altfel  anii  1953  şi  1954  nu  sunt  altceva  decât  cea  mai  elocventă 
icoană  a  măreţiei  rezistenţei  Bisericii.  Refuzând  orice  „aliniere",  Calen¬ 
darul  publică  anul  Bisericesc  —  fiecare  zi  cu  sfântul  şi,  pe  scurt,  viaţa 
acestuia  (1953)  sau  tâlcuirea  Evangheliei  din  Duminici  de  peste  an  (1954, 
p.  49 — 97)  sau  ale  sărbătorilor  religioase  (1954,  p.  98 — 117).  Tot  astfel  es¬ 
te  constituit  şi  Calendarul . . .  din  1959.  Probabil  că  se  urmărea  prin  a- 
ceasta  nu  doar  punerea  la  îndemâna  preoţilor  şi  oamenilor  simpli  ele¬ 
mente  de  catehizare,  ci  şi  modele  de  rezistenţă. 

Odată  cu  implicarea  mai  largă  a  profesorilor  de  teologie  de  la  Aca¬ 
demia  Andreiană  (ani  ’50)  calitatea  materialelor  creşte,  ca  şi  fundamen¬ 
tarea  temelor  tratate,  par  a  transforma  Calendarul  ...  în  catehismul  pe 
care  poporul  binecredincios  îl  aştepta.  N-ar  fi  rău  de  realizat  o  culegere 
le  texte  din  acestea,  simple  şi  bogate  în  aceeaşi  vreme.  Mai  ales  că  ele 
aduc  argumentul  fundamental  că,  oricât  de  încâinite  ar  fi  fost  zilele  şi 
oricât  de  mare  presiunea  comunismului  asupra  Bisericii,  slujitorii  ei  au 
scris  in  primul  rând  mărturisiri  de  credinţă.  Anul  1955  de  exemplu,  are 
articole  d  mne  de  remarcat  din  punctul  de  vedere  al  catehezei:  „Despre 
mântuire",  (Pr.  prof.  G.  Marcu,  pg.  52 — 55),  „Condiţiile  mântuirii:  cre¬ 
dinţa  şi  faptele"  (pg.  55 — 56),  „Insuflarea  sau  inspiraţia  divină"  (Prof. 
N  Neaga,  pg.  56 — 58),  alte  articole  despre  Sf.  Scriptură,  Crezul  Bisericii. 
Memoria  Bisericii,  Sf.  Tradiţie,  Cercetarea  Bisericii  (D.  Călugăr),  Sf.  Spo¬ 
vedanie,  Sf.  împărtăşanie,  Sfinţi  etc.  toate  pagini  remarcabile  de  teolo¬ 
gie  practică,  urmărindu-se  în  primul  rând  fundamentarea  teoretică  dar 
legată,  Întotdeauna,  de  valoarea  practică  a  lucrurilor.  Din  anul  1955  în¬ 
cep  să  apară  —  pentru  aproape  20  de  ani  —  îndrumări  tipiconale,  supli- 
nindu-se  astfel  editarea  unei  cărţi  de  Tipic,  probabil  greu  de  realizat  in 
acele  vremuri.  De  acum  Calendarul ...  va  conţine  tot  mai  multe  teme 
majore  din  învăţătura  Bisericii.  Inclusiv  date  legate  de  Istoria  Bisericeas¬ 
că  Universală  (Sf.  Sinoade,  1956,  p.  63 — 68,  cum  deseori  se  va  reveni  pe 

teme  ale  Istoriei  Bisericii  Ortodoxe  Române,  de  exemplu:  „Vechile  noas¬ 
tre  biserici  de  lemn"  (Pr.  Teodor  Bogodae,  1958/p.  80 — 83)  sau  „Ierarhi 
cărturari  ai  Bisericii  noastre"  (Pr.  Chirii  Pistrui,  p.  85 — 92). 

Ceea  ce  remarcăm  în  schimb  este  lipsa  lucrărilor  literare,  până  în 
1957  avem  doar  o  creaţie,  „In  Ghetsimani"  (Pr.  A.  Naum,  1957,  p.  113 — 
113),  care  făceau  delicul  cititorilor  de  altădată  ai  Calendarului .  .  .  Rămân 
remarcabile  însă  medalioanele  de  ierarhi  publicate  în  diferite  momente 
—  al  Părintelui  Călugăr  pentru  Nicolae  Bălan  fiind  remarcabil  (1959,  p. 
39 — 57),  ca  şi  acela  numit:  „O  despărţire  duioasă  —  la  plecarea  din  Ar¬ 
deal  a  I.P.S.  Mitropolit  Iustin  (1959,  p.  59 — 61).  Cu  caracter  predominant 
liturgic,  deci  practic,  Calendarul  . . .  anului  1960  aduce  lămuriri  şi  Ia  lu¬ 
cruri  de  practică  imediată:  aghiasma  sau  sfeştania  (p.  129 — 130)  sau  „Ci¬ 
mitirele  şi  îngrijirea  lor"  (p.  132 — 135).  Lucruri  care  par  astăzi  desuete 
îşi  aveau,  fără  îndoială,  rostul,  pentru  ca  oamenii  Bisericii  să  nu  fie  ne¬ 
lămuriţi,  şi,  mai  cu  seamă,  să  fie  bine  informaţi  pentru  a  se  apăra  în  caz 
de  nevoie.  E  drept  că  odată  cu  anul  1961  articolele  cu  tentă  pro-comu- 
nistă  sporesc  în  întâietate:  „Un  bilanţ  măreţ  şi  o  perspectivă  luminoasă 
— •  Directivele  Congresului  al  III-lea  al  P.M.R."  (1961,  p.  45 — 56),  sau 
„Agricultura  socialistă"  (1961,  p.  57 — 64),  ba  chiar  nuanţele  articolelor 
par  a  fi  orientate  spre  o  teologie  a  socialului  —  mai  tare  decât  una  mis- 
tico-ascetică  sau  de  exegeză.  Anul  1961  încheie  Semnele  mari  ale  unui 
catehism  bine  făcut  (1953 — 1961)  cu  teme  gen  „Veşmintele  preoţeşti"  (p. 
1 46—151)  sau  „Câţiva  colaboratori  ai  preotului  în  parohie"  (p.  161 — 163) 
pentru  ca  anul  1962  să  deschidă  epoca  unor  articole  nou-testamentare 
sau  legate  de  exegeza  Scripturii  în  general.  Şi  chiar  dacă  1963  marchea¬ 
ză,  pentru  un  articol  scris  cu  tâlc  de  altfel,  „încheierea  colectivizării  agri¬ 
culturii  în  R.P.R."  (p.  66 — 70)  oferă  în  acelaşi  timp  pagini  despre  cre¬ 
dinţa  pe  care  o  mărturisim  cu  adevărat  de  excep.ie,  inclusiv  reluări  de 
texte  întregi  din  Noul  Testament  (p.  133 — 147).  Teme  majore  tratate  vor 
mai  fi:  ecumenismul  (1964);  rugăciunea  (1965);  istorie  naţional  bisericeas¬ 
că  (1968);  cultul  divin  (1970);  închinarea  (1971);  locaşul  (1974)  etc.  din 
1971.  „Calendarul  Bunului  Creştin"  —  care  şi-a  schimbat  numele  în  câte¬ 
va  rânduri,  dar  am  păstrat  acesta  pentru  istoricitatea  lui  şi  pentru  că  re¬ 
flectă  cel  mai  bine  conţinutul  —  dispune  de  cuprins. 

Abia  în  1973,  după  aproape  30  de  ani,  apare  primul  articol  despre 
educaţie  în  şcoală:  „O  şcoală  vie  —  un  locaş  de  educaţie  patriotică"  (1973, 
p.  80 — 86)  şi  acesta  mai  mult  un  „reportaj".  Tot  anul  1973  (p.  174 — 178), 
apoi  1974  (p.  51 — 58)  aduc  articole  monografii  despre  Avram  Iancu  (S. 
Şebu,  1973,  p.  86—93),  Dimitrie  Cantemir  (1974,  p  95—100)  şi  Gheorghe 
Lazâr  (1974,  p.  100 — 103).  Pagini  din  istoria  eparhială  nu  lipsesc  nicioda¬ 
tă,  remarcându-se  mai  ales  cele  cu  privire  la  numiri  de  episcop!  sau 
mitropoliţi,  cu  privire  la  aspecte  din  istoria  tipografiei  eparhiale  (la  125 
de  ani,  un  articol  excelent  al  lui  Ioan  N.  Beju,  1975),  sau  a  altor  sectoare 
de  activitate.  Anul  1975  aduce  primul  articol  care  are  inserat,  ceea  ce  va 
deveni  modă  în  comunism,  telegrama  de  felicitare  adresată  lui  Nicolae 
Ceauşescu,  „întâiul  Preşedinte  al  României"  (1975,  p.  66 — 67  —  prima  po¬ 
ză  a  lui  Ceauşescu  pe  prima  pagină  apare  în  1978)(  Să  nu  uităm  însă  că 

erau  anii  „dezgheţului",  în  care  filozofi  de  marcă  (Andrei  Pleşu,  Gabriel 
Liiceanu)  sau  alyi  oameni  de  cultură  au  muşcat  din  momeala  „comunis¬ 
mului  românesc"  altfel,  cu  totul,  decât  cel  ruso-bolşevic  pe  care-1  înfie¬ 
rase  acelaşi  C.B.C.  în  anii  ’30 — 40.  Poate  această  atitudine  oscilantă  este 
reproşată  întregii  linii  de  politică  bisericească,  dar  ea  nu  a  constituit,  o 
repet,  un  obstacol  în  menţinerea  mărturisirii  de  credinţă  creştine  în  pri¬ 
mul  şi  primul  rând...  De  altfel  în  acelaşi  număr  din  1975  am  descoperit  una 
din  cele  mai  frumoase  predici  pe  care  am  citit-o  în  materialele  pe  care  le 
analizăm:  „Recunoştinţa"  (Luca  17,  12 — 19),  aparţinând  pârint  lui  Grigo- 
rie  T.  Marcu.  Anul  următor,  1976,  aduce  şi  primul  articol  de  ecoteologie, 
după  cum  l-am  numi  astăzi:  „Teologie  şi  ecologie"  (p.  37 — 40)  semnat 
de  I.P.S.  Nicolae  Comeanu  al  Banatului,  iar  odată  cu  împlinirea  a  125  de 
ani  de  la  apariţie  avem  şi  primul  articol  de  reflecţie  asupra  „Calendaru¬ 
lui  Bunului  Creştin":  „îndrumătorul  Bisericesc  până  la  1913"  (19/7,  p.  108 
^-112,  Pr.  Liviu  Streza  —  următorul  articol  pe  această  temă:  „îndrumă¬ 
torul  Bisericesc  de  la  Sibiu  la  130  de  ani  de  la  apariţie",  1981,  p.  130 — 
135,  Prof.  Petru  I.  Dan).  Anii  ’70  se  arată,  prin  temele  abordate,  ani  ai 
reorientării  „îndrumătorului".  Cuvântări  la  instalări  in  parohie,  la  înmor¬ 
mântări,  chipuri  de  preoţi  de  altădată  ne  arată  că  s-a  făcut  în  fond  tre¬ 
cerea  de  la  cateheza  populară  la  editarea  de  materiale  pentru  catehiza.ie 
fluent  realizate  şi  alcătuite.  Sunt  anii  în  care  cei  care  au  îndurat  puş¬ 
cărie  comunistă  reapar  cu  numele  în  presa  bisericească  (Pr.  Zosim  Oan- 
cea  —  1975,  Pr.  Teodor  Bodogae  —  1976),  iar  arhiereii  semnează  „scri¬ 
sori"  de  suflet  în  raport  cu  crezul  lor;  de  exemplu  articolul:  „Îndrumări 
şi  învăvături  arhiereşti:  Pe  drumul  Damascului"  (1979,  p.  36 — 40,  semnat 
le  Nicolae  al  Ardealului).  Chipuri  ca  ale  lui  Badea  Cârlan,  Iudita  Măce- 
lariu  (1979,  p.  111 — 115),  Andrei  Şaguna,  Gh.  Lazăr,  Picu  Procopie  Pă- 
truţ  (1979,  p.  141 — 145)  sau  Gala  Galaction  (1979,  p.  137 — 139)  marcau 
şi  ele  materialul  editat,  apel  la  o  memorie  naţională  afectată  de  false 
internaţionalisme.  Influenţat  de  curentul  „istoricist"  al  vremii,  numerele 
din  1980,  ’81  se  constituie  în  adevărate  „arhive"  cu  privire  la  geto-daci, 
cetăţi  dacice  (Sibiu,  Braşov,  Harghita-Covasna).  Reapare  (1980,  p.  160 — 
165)  oglindită  activitatea  institutului  teologic  universitar  din  Sibiu  (pr. 
prof.  dr.  A.  Moisiu),  ultima  parte  a  almanahului  fiind,  în  conţinut,  ma¬ 
nuale  de  dogmatică  şi  morală.  Socotim  ca  deosebit  de  importantă  contri¬ 
buţia  Calendarului-Indrumător  la  dezvoltarea  literaturii  patristice:  Sf. 
Ioan  Damaschin,  Sf.  Ioan  Gură  de  Aur,  Sf.  Vasile  cel  Mare,  Origen,  Sf. 
Efrem  Şirul,  Fer.  Augustin,  Sf.  Ciprian  şi  Irineu  de  Lyon,  cu  multe  arti¬ 
cole  cu  con.inut  în  analizarea  teologiei  patristice  (larg  tratate  în  nr.  din 
1982).  Tot  anul  1982  marchează  analizarea  pe  larg  a  Decalogului  (p.  184 — 
239)  şi  a  Fericirilor  (p.  240 — 283),  excelente  fiind  şi  materialele  privind 
prezenţa  preotului  în  parohie  („Păstor  şi  păstorire"  —  Gh.  Papuc;  „Preo¬ 
tul  în  scaunul  spovedaniei"  —  Pr.  Liviu  Streza). 

!  Din  1984  reapar  „şematismele",  iar  cele  pe  care  începe  să  le  pre¬ 
zinte  I.P.S.  Antonie  Plămădeală  sunt  de  actualitate  teologică  (!)  stringen¬ 
tă.  Un  exemplu  ar  fi  „Momentul  B.E.M.  în  mişcarea  ecumenică"  (1984, 
p.  1 — 10)  sau  „Cei  ce  învaţă  pe  alţii  să  se  înveţe  mai  întâi  pe  ei  înşişi  — 

cuvânt  către  preoţi"  (1985,  p.  1 — 11;  poate  de  aici  şi  specificul  număru¬ 
lui  —  prezentarea  unor  sfinţi  în  medalioane  de  excepţie).  înalt  Prea  Sfin¬ 
ţitului  ii  aparţine  al  treilea  articol  de  analizare  a  îndrumătorului,  la  134 
de  ani  de  apariţie  neîntreruptă  (1986,  p.  1 — 18).  In  domeniul  actualităţii, 
sunt  excelente:  „Să  rămânem  credincioşi  vocaţiei  preoţeşti  şi  deplinei 
noastre  credinţe"  (1987,  p.  V — IX),  „Cultura  în  ajutorul  vocaţiei  şi  mi¬ 
siunii  preotului"  (1987,  p.  XVI — XXIV)  sau  „Continuitate  şi  reînnoire" 
(P-  36 — 44).  De  altfel  numerele  devin  foarte  atractive  prin  „activismul" 
articolelor,  derutând  uşor  atenţia  cenzorilor  comunişti,  deşi  mesajul  către 
popor  rămâne  clar  naţional-creştin.  Iarăşi  de  excepţie  „Gânduri  pentru 
muicile  preotese"  (Pr.  Gh.  Răţulea,  1987,  p.  80 — -82)  sau  „Gânduri  şi  ex¬ 
perienţe  pastorale  pentru  preoţii  tineri"  (1987).  Tot  in  domeniul  pastoral 
se  remarcă  articolul  Părintelui  Ilie  Moldovan:  „Parohia,  cadru  firesc  al 
vieţii  duhovniceşti  a  credincioşilor  Bisericii  noastre"  (1988,  p.  106 — 108). 

Anul  1990  marchează  trecerea  la  o  nouă  dimensiune  misionară, 
pastoral-catehetică  a  îndrumătorului  sibian.  Dătător  de  ton  este  editoria¬ 
lul  I.P.S.  Antonie  „Sărbătoarea  învierii  Neamului"  (1990,  p.  10 — 11)  în- 
cepându-se  şi  editarea  unor  materiale  de  memorie  afectivă  şi  efectivă, 
multe  sub  semnătura  profesorilor  de  la  Facultatea  de  Teologie  (de  ex.: 
„Adevăruri  care  nu  se  cunosc",  semnat  de  Pr.  Prof.  Univ.  Dr.  Mircea  Pă- 
curariu,  1990,  29 — 32;  precum  şi  „Episcopul  Martir  Nicolae  Popovici", 
semnat  de  Păr.  Nicolae  Neaga,  p.  128 — 129).  Reapar  şi  fragmente  litera¬ 
re.  De  excepţie  „Basm"  a  lui  Geo  Bogza  (despre  naşterea  lui  Mihai  Emi- 
nescu)  (1990,  p.  49). 

Odată  cu  1990  scrisul  la  îndrumător  se  eliberează.  Temele  vizează 
de  acum  familia,  şcoala,  ba  chiar  pa:  ticiparea  la  politic.  Elemente  lega¬ 
te  de  viaţa  pastorală  obligă  la  luări  de  poziue  ferme  (de  ex.:  „Cum  să 
ne  construim  bisericile?  —  Cum  să  nu  ne  construim  bisericile?"  semnat 
de  I.P.S.  Antonie,  1991,  p.  56 — 61).  Reapar  teme  legate  de  activitatea  ca- 
tehetică  în  şcoală  (1991,  p.  89 — 91)  sau  de  educaţie  religioasă  (Pr.  S. 
Şebu,  1991,  p.  93 — 96)  precum  şi  de  contra-reacţia  şcolii:  „Tineretul,  re¬ 
ligia  şi  şcoala?'*  (1992,  p.  88 — 91)  sau  articolul  părintelui  Filaret  Costea: 
„Religia,  o  nouă  ideologie  în  şcoală?"  (1992,  p.  92 — 94)  sau  teme  legate  de 
asisten.ă  socială:  „Solidaritate  filantropică  în  parohie  şi  între  parohii" 
(Pr.  loan  N.  Floca,  1992,  p.  144 — 146).  Şi  multe,  foarte  multe  pagini  de 
restaurare  a  memoriei  istorice  şi  ecclesiale.  Numărul  din  1993  aduce  pe 
tapet  inclusiv  „itinerarul  pastoral"  al  Mitropolitului  Ardealului,  în  fond 
punctele  fierbinţi  ale  unei  geografii  pastorale. 

De  aici  lucrurile  încep  să  semene  cu  „începuturile",  într-o  norma- 
litate  a  presei  bisericeşti  intrând  exclusiv  această  „aşezare"  în  cotidianul 
cu  Iisus  Hristos. 

Pastorala  catehumenală13  prin  „Calendarul  Bunului  Creştin" 

Aşa  am  putea  numi  partea  ultimă  pe  care  o  propunem.  Care  este 
legătura  aşadar  între  pedagogia  (patristic)  creştină  şi  înşirarea  aceasta  de 
nume,  articole,  date. 

1.  Educaţia  patristică  —  aşadar  pedagogia  creştină  —  se  referă  la 
toate  vârstele:  copii,  vârstnici,  bătrâni  şi  la  ambele  sexe.  Concepţia  antică 
păgână,  ca  şi  concepţia  modernă  sau  cea  contemporană  a  „Calendarului 
Bunului  Creştin"  socotea  că  educaţia  trebuie  să  aibă  în  vedere  mai  cu 
seamă  pe  copil.  Se  presupune  că  dacă  cel  mic,  copilul,  a  primit  educaţia, 
ea  este  valabilă  şi  pentru  adolescentul,  maturul  şi  bătrânul  care  vor 
„ieşi"  din  el.  Educaţia  se  dă  odată  pentru  totdeauna,  iar  tinerii  —  cu 
excepţia  unora  ce  vor  purta  pe  umerii  lor,  prea  fragezi,  sau  post-creşti- 
nă  —  oamenii  maturi  şi  bătrânii  nu  mai  privesc  nici  un  fel  de  îndruma¬ 
re  şi  control  din  partea  nimănui,  poate  doar  cu  excepţia  celor  acumulate 
anterior  —  care  vor  învăţa  în  grupuri  restrânse  şi  numai  anumite  ge¬ 
nuri  de  educaţie  —  şi  numai  în  raport  cu  statul  care,  prin  legile  sale  şi 
aparatul  administrativ,  se  presupune  că  face  aşa  numita  educaţie  cetăţe¬ 
nească.  In  concepţia  creştină  nu  e  aşa,  creştinismul  evidenţiind  mereu 
necesitatea  pregătirii  la  toate  vârstele,  educaţie  adecvată  fiecărei  vârste 
dar  orientativ  spre  viaţa  de  obşte.  Educaţia  nu  era  una  a  „saltului  mor¬ 
tal",  ci  o  sumă  neîntreruptă  de  eforturi  pentru  realizarea  „vieţii  în  Hris- 
tos‘ ,  ideal  educaţional  prim  aparţinând  Răsăritului  creştin.  Copil  aşadar, 
este  omul  de  toate  vârstele.  „Noi  suntem  copii.  Pe  noi  Scriptura  ne  alin¬ 
tă  de  multe  ori,  in  multe  feluri,  vorbeşte  despre  noi  în  pilde,  ne  înfăţi¬ 
şează  credinţa  şi  nevinovăţia  cu  diferite  nume" . 34 

Răspunde  Calendarul  ...  la  aceasta?  Sigur  că  da.  In  paginile  sale 
sunt  răspunsuri  pentru  toate  vârstele  şi  pentru  preocupările  tuturor 
vârstelor,  nu  numai  fizice  ci  şi  spirituale.  Nici  o  vârstă  nu  este  dezavan¬ 
tajată,  cu  excepţia  copiilor  în  câteva  prime  numere  din  Calendar  .  . .  Po¬ 
vestirile  pentru  copii  ca  şi  imaginile  abundă.  Adolescenţii  sunt  cei 
pentru  care  se  fac  apeluri  împotriva  fumatului  şi  împotriva  beţiei.  Nu¬ 
velele,  ca  şi  poeziile,  tot  lor  li  se  adresează  în  primul  rând.  Maturii  şi 
bătrânii  sunt  interesaţi,  fără  îndoială,  mai  mult  de  mersul  istoriei.  Băr¬ 
baţilor  şi  femeilor  deopotrivă  se  adresează  textul  editat.  Ceea  ce  am  numi 
astăzi  „sfaturi  pentru  gospodine"  au  o  importanţă  deosebită  şi  cuprind 
o  mare  parte  din  materialul  calendarelor. 

Primul  principiu  se  leagă  inseparabil  de  al  doilea. 

2.  Părinţii  Bisericii  elaborează,  organizează  şi  practică  o  educaţie 
fără  clase  sociale.  Este  poate  cea  mai  revoluţionară  dintre  toate  inovaţiile 
patristice  în  materie  de  educaţie.  Acest  principiu  e  corolarul  firesc  al  u- 
manismului  patristic  cu  teza  in  învăţătura  Sf.  Apostol  Pavel:  „Nu  mai 
este  îndemn,  nici  elan;  nu  mai  este  rob,  nici  slobod;  nu  mai  este  parte 
bărbătească  şi  parte  femeiascâ,  pentru  că  voi  toţi  una  sunteţi  in  Hristos 
Iisus"  (Galateni  3.  28).  Având  tată  pe  Tatăl  ceresc  şl  mamă  Biserica, 
creştinii  —  de  orice  rang  social  —  erau  fraţi  în  ceea  ce  priveşte  „creşte¬ 
rea".  Ce  departe  erau  principiile  educaţiei  homerice  sau  acelea  ale  eupa- 
trizilor  eleni  sau  patricienilor  romani.  Republica  ideală  a  lui  Platon  sau 
statul  cu  etică  nicomahică  a  lui  Aristotel  erau  vagă  amintire.  In  concep¬ 
ţia  creştină  educaţia  nu  mai  era  un  privilegiu  ci  un  mijloc  de  purificare 
şi  de  înălţare  la  Dumnezeu. 

Răspunde  Calendarul-şcoală  la  acest  principiu?  Fără  doar  şi  poate. 
De  aceea  am  insistat  atât  de  mult  asupra  cuprinsului  pentru  a  se  vedea 
că  de  la  plugar  până  la  vlădică,  trecând  prin  apicultor,  pomicultor,  oier 
sau  văcar  (târgurile  cu  datele  lor),  comerciant  mic  sau  mare,  dascăl  etc. 
găseau  în  paginile  „Calendarului  Bunului  Creştin"  ceva  care  să  i  se  adre¬ 
seze,  ceva  care  să-l  intereseze.  Ba,  mai  mult,  prin  nivelul  redactării,  tex¬ 
tul  Calendarului .  .  .  nu  exclude  pe  nimeni  din  rândul  cititorilor  săi.  Nu 
se  caută  realizarea  unui  cititor  de  coloane  ezoterice,  înfăptuirea  unui  cerc 
de  care  să  priceapă  doar  ei  ceea  ce  ţine  de  „Cale,  Adevăr  şi  Viaţă".  Mo¬ 
del  de  articol  adresat  deopotrivă  şi  licenţiatului  şi  abia  alfabetizatului, 
textul  Calendarului . .  .  venea  —  într-o  frumoasă  limbă  românească  —  să 
creeze  cultură,  nu  neapărat  una  de  „masă",  cât  una  accesibilă  tuturor  ce¬ 
lor  ce  alcătuiau  masa.  Că  unele  date  privesc  mai  ales  pe  preoţi  sau  cle¬ 
rici  în  general  este,  am  spune,  normal. 

îndrumările  morale  —  care  nu  lipsesc  din  nici  un  număr  —  vor  să 
atingă,  punctat  doar,  uneori,  realităţi  ale  societăţii  din  lumea  cârciuma- 
rilor  sau  a  cămătarilor  nu  este  pură  întâmplare.  Cum  nu  este  întâmplă¬ 
toare  nici  pomenirea  cu  obstinaţie  a  „familiei"  (chiar  cea  regală)  ca  loc 
al  tuturor  trăirilor. 

3.  Un  alt  principiu  educaţional  este  acela  potrivit  căruia  educaţia 
creştină  —  având  bază  cea  patristică  —  se  ocupă  deopotrivă  şi  cu  trupul 
şi  cu  sufletul.  Numeroase  articole  cu  referire  la  tot  ceea  ce  poate  atinge 
sau  întări  trupul,  recomandările  medicale,  modurile  de  viaţă  propuse 
sunt  dovada  grijii  faţă  de  trup  a  textului  Calendarului . . .  Educaţia  pe 
care  o  propagă  este  una  integrală  şi  unitară,  fără  o  schizofrenie  intre 
trup  şi  suflet.  Mereu  şi  mereu  textul  editat  face  atingerea  cu  această 
problemă,  nici  o  tuşă  a  tabloului  existenţei  umane  nu  este  îngroşată  în 
defavoarea  celeilalte.  Normal  însă  grija  faţă  de  suflet  prevalează  şi  tex¬ 
tele  propuse  spre  meditare  sunt  uneori  de  o  valoare  incontestabilă.  De 
altfel,  dorinţa  de  a  îngădui  prin  lecturare  formarea  unei  culturi  şi  a  unei 
estetici  a  frumosului  —  prin  nuvelă,  poezie  sau  discurs  —  ţine  tot  de 
„cultivarea"  sufletului.  Criticile  care  apar  uneori,  la  adresa  unor  mani¬ 
festări  fizice  (de  ex.  dansul)  nu  se  adresează  trupului  cât  mai  ales  pati¬ 
milor  trupeşti,  pe  drept  prezentate  uneori  caricatural  (chiar  în  carica¬ 
turi!),  dar  accentul  vine  pus  mai  ales  pe  educarea  sufletului.  Chiar  po¬ 
menirea  unor  fapte  de  luptă  din  trecutul  poporului  român  ca  şi  meda¬ 
lioanele  editate  le  putem  considera  ca  trepte  în  realizarea  procesului  de 
formare  duhovnicească  a  „bunului  creştin".  Modelele  oferite,  predele 
vii,  ţin  atât  de  mediul  biblic  cât  şi  de  cel  „imediat",  contemporan,  tangi¬ 
bil  în  fracţiunea  de  timp  în  care  calendarul  stă  pe  masa  cititorului  aş¬ 
teptând  întoarcerea  filelor  sale.  Mereu  apare  Insă  ca  model  al  bunului 
Păstor  — •  bunului  creştin  (în  fond  Nietzsche,  contemporan  cu  Calenda¬ 
rul  .  . .  spunea  că  n-a  existat  decât  un  singur  creştin  şi  acela  a  murit  pe 
cruce)  —  Mântuitorul  Iisus  Hristos. 

De  aceasta  se  prindea  punctul  de  plecare  pe  care  şi-l  propunea  edu¬ 
caţia  creştină  —  pe  care  lucrarea  de  faţă  îl  atinge  —  era  acela  al  „omu¬ 
lui  nou,  duhovnicesc"  aşezat  într-o  paradigmă  de  lume  nouă,  împărăţia 
Cerurilor.  Excelent  este  oglindită  în  colecţia  „Calendarului  Bunului 

Creştin"  metodologia  luării  cu  asalt  a  împărăţiei  Cerurilor.  Mijloace  pe 
care  le  folosesc  educatorii  perioadei  patristice  sunt  în  mare  cele  trei  vir¬ 
tuţi  creştine:  credinţa,  nădejdea  şi  dragostea.  Ori  realizarea  lor  în  mod 
esenţial  se  făcea  prin  intermediul  Sfintelor  Taine  ale  Bisericii.  Tâlcuirea 
unora  din  ele  în  cadrul  larg  studiului  nostru  este  şi  ea  un  sprijin  in  rea¬ 
lizarea  —  fie  şi  numai  deocamdată  în  plan  intelectual  —  practică  a  „o- 
mului  duhovnicesc". 

De  altfel  acesta  este  şi  rolul  spiritual  al  editării  calendarului  creş¬ 
tin  ortodox  la  începutul  fiecărui  Almanah-calendar.  Ace’a  de  a  racorda 
cititorul  dintr-odată  la  paradigma  vieţii  lui  Hristos  —  sfinţii.  Se  realiza 
astfel  acordul  între  ritmul  intim,  personal,  de  căutare  a  lui  Dumnezeu 
şi  căutarea  comunitară  a  lui  Dumnezeu.  Cele  două  ritmuri  liturgice  — 
intern  şi  extern  —  purtau  din  slavă  în  slavă  pe  cel  care  îngăduia  lui 
Dumnezeu  să-l  „tragă"  de  partea  sa. 

Orientarea  educaţiei  creştine  este  prin  urmare  aceasta  spre  viaţa 
veşnică,  iar  scopul  ei  ultim  era  mântuirea.  Această  educa  ie  avea  ca 
„piatră  de  căpătâi"  pe  Hristos,  Pedagogul  Universal.  „Calendarul  Bunu¬ 
lui  Creştin"  n-a  trădat  rolul  pe  care  Andrei  Şaguna  şi  clerul  ardelean 
i-1  dăduse  în  acord  cu  principiile  educa.iei  patristice. 

Astăzi,  la  150  de  ani  de  la  apariţie,  îmi  îngădui  să  citez  o  „spusă" 
consemnată  în  calendarul  din  1918  şi  aparţinând  lui  Karl  Hase:  „Este 
ceva  mai  presus  de  mare,  decât  valurile  şi  furtunile;  un  Christos,  care 
o  domoleşte"  (p.  98).  Aşa  e.35 


Pr.  lect.  drd.  CONSTANTIN  NECULA 

FORMULA  DE  CONCORDIE  DIN  ANUL  433 


Introducere 

La  19  noiembrie  430,  împăratul  Teodosie  II  (408 — 450)  convoca, 
pentru  7  iunie  431,  un  sinod  ecumenic'  pentru  a  rezolva  controversa  doc¬ 
trinară  dintre  patriarhul  Alexandriei,  Sfântul  Chirii  şi  cel  al  Constanti- 
nopolului,  Nestorie.  Din  cauza  întârzierii  episcopilor  sirieni  in  frunte  cu 
Ioan  al  Antiohiei,  sinodul  nu  a  putut  fi  deschis  la  data  stabilită.  Ajuns 
mai  devreme  la  Efes,  Sfântul  Chirii,  având  de  partea  sa  pe  episcopul  lo¬ 
cal  Memnon  şi  pe  Juvenalie  al  Ierusalimului  cu  episcopii  lor,  s-a  hotă¬ 
rât  să  deschidă  sinodul  la  22  iunie,  deşi  cu  o  zi  înainte  sosise  un  mesaj 
de  la  Ioan  al  Antiohiei  care  îşi  anunţa  apropiata  sosire  şi  în  ciuda  pro¬ 
testelor  reprezentantului  împăratului,  comisul  Candidian. 

Cu  155  de  participanţi  (dintre  care  154  erau  episcopi,  iar  diaconul 
Bessula  reprezenta  pe  episcopul  de  Cartagina),  prima  şedinţă  a  analizat 
Epiitola  a  doua  a  lui  Chirii  către  Nestorie,  găsindu-i  conţinutul  ortodox 
şi  în  conformitate  cu  învăţătura  crezului  niceean,  după  care  a  hotărât  de¬ 
punerea  lui  Nestorie  ca  un  „nou  Iuda".  De  remarcat  că  Nestorie  venise 
la  Efes  încă  înainte  de  Sfântul  Chirii  dar,  aşa  cum  era  firesc,  a  refuzat  să 
participe  la  sinodul  condus  de  acesta,  deşi  fusese  invitat  de  mai  multe  ori. 

La  26  iunie  a  sosit  la  Efes  Ioan  al  Antiohiei  cu  aproximativ  50  de 
episcopi.  El  a  deschis  un  contra-sinod  care  a  depus  pe  Sfântul  Chirii  şi 
pe  Memnon  al  Efesuiui  şi  a  rupt  comuniunea  cu  episcopii  participanţi 
la  sinodul  condus  de  ei. 

împăratul  a  încercat  să  adune  ambele  sinoade  într-o  şedinţă  comu¬ 
nă  la  sfârşitul  lunii  iunie,  dar  Sfântul  Chirii  a  refuzat  oferta.  La  9  iulie 
a  sosit  la  Efes  delegaţia  occidentală  formată  din  episcopii  Froiect,  Arca- 
die  şi  preotul  Filip.  Aceştia,  potrivit  dispoziţiilor  primite  de  la  papa  Ce¬ 
lestin  (422 — 432),  s-au  alăturat  sinodului  condus  de  Sfântul  Chirii.  Intr-o 
nouă  şedinţă  sinodală  s-au  reanalizat  hotărârile  luate  la  22  iunie,  de’e- 
gaţii  papei  asigurându-se  că  depunerea  lui  Nestorie  s-a  făcut  în  confor¬ 
mitate  cu  hotărârile  sinodului  apusean  ţinut  la  Roma  în  august  430. 

De-a  lungul  lunilor  iulie  şi  august,  atât  chirilienii  cât  şi  orientalii 
au  depus  plângeri  la  curtea  imperială  încercând  să  atragă  de  partea  lor 
pe  împărat,  dar  fără  un  succes  definitiv,  Teodosie  II  înclinând  când  spre 
o  grupare,  când  spre  alta.  In  sept  mbrie,  Teodosie  a  propus  o  întâlnire  a 
reprezentanţilor  ambelor  grupări  in  faţa  lui  la  Calcedon.  Cu  această  oea- 


*)  Lucrare  de  Seminar  în  cadrul  pregătirii  doctorale,  sub  îndruma¬ 
rea  Arhid.  Prof.  Dr.  Constantin  Voicu,  care  a  dat  şi  acordul  pentru 
publicare. 

zie  orientalii  au  prezentat  o  mărturisire  de  credinţă,  care,  cu  unele  modi¬ 
ficări,  a  stat  la  baza  realizării  concordiei  din  433. 

Nereuşind  nici  de  această  dată  să  aducă  taberele  la  un  numitor  co¬ 
mun,  împăratul  a  hotărât  întemniţarea  lui  Chirii  şi  a  lui  Nestorie,  dar, 
după  scurt  timp,  a  eliberat  pe  Chirii,  iar  în  locul  lui  Nestorie,  care  s-a 
retras  la  Antiohia  intr-o  primă  fază,  a  permis  alegerea  unui  nou  episcop, 
în  persoana  lui  Maximilian.  Biserica  era,  aşadar,  după  sinoadele  de  la 
Efes,  mai  dezbinată  decât  înainte. 

Scurta  relatare  a  evenimentelor  arată  că  situaţia  creată  în  Biserică 
era  foarte  gravă,  dar  desfăşurarea  evenimentelor  ar  fi  permis  realizarea 
unei  împăcări.2  Anatematismele  lui  Chirii,  respinse  categoric  de  orientali, 
nu  au  fost  adoptate  în  mod  oficial  de  sinodul  condus  de  acesta.  De  ase¬ 
menea,  sinodul  orientalilor  a  depus  pe  Sfântul  Chirii  şi  pe  Memnon,  dar, 
faţă  de  persoana  lui  Nestorie  şi  depunerea  acestuia  de  către  chirilieni,  a 
păstrat  tăcerea.  Singurul  document  oficial  emis  de  sinodul  condus  de 
Chirii  a  fost  depunerea  lui  Nestorie,  iar  ceva  mai  târziu,  condamnarea 
lui  loan  al  Antiohiei  şi  a  apropiaţilor  săi.3 

Aşa  cum  arată  scrisoarea  trimisă  mai  târziu  de  Sfântul  Chirii  lui 
Acaciu  de  Bereea,  acesta  şi  sinodul  său  au  preferat  să  reafirme  credinţa 
de  la  Niceea  decât  să  emită  o  nouă  mărturisire  de  credinţă:  «Noi  am  ţi¬ 
nut  Sinodul  numai  pentru  că  am  vrut  adevărata  credinţă  şi  prin  aceasta 
am  întărit  numai  ceea  ce  Părinţii  de  la  Niceea  definiseră.  Ă$>a  am  cin¬ 
stit  tn  unanimitate  acest  mare  şi  sfânt  Sinod  pentru  propovăduirea  unei 
definiţii  exacte  şi  cu  totul  reuşite  a  credinţei  fără  de  cusur».*  în  schimb, 
sinodul  orientalilor  a  aprobat  o  mărturisire  de  credinţă  pe  care  a  pre¬ 
zentat-o  împăratului. 

Pe  de  altă  parte,  toate  părţile  implicate  direct  în  conflict  doreau  pa¬ 
cea.5  Împăratul  dorea  liniştea  Imperiului,  mai  ales  în  Orient  şi  Egipt,  regiuni 
încă  neafectate  serios  de  primejdii  externe  şi  care  constituiau  principa¬ 
lele  resurse  de  venituri  pentru  trezoreria  imperială,  atâta  vreme  cât  Oc¬ 
cidentul  era  sub  amenin.are  externă.  Sfântul  Chirii  părea  să  fi  realizat, 
în  timpul  detenţiei  sale,  că  împăratul  putea  oricând  să-şi  schimbe  poziţia 
acum  favorabilă  lui.  El  nu  putea  uita  că,  iniţial,  Teodosie  II  a  fost  de 
partea  lui  Nestorie,  iar  acesta,  deşi  acum  depus  şi  retras  la  Antiohia, 
avea  prieteni  influenţi  în  capitală. 

De  asemenea,  Sfântul  Chirii  putea  fi  oricând  acuzat  că  a  creat  tul¬ 
burări  la  Efes  in  timpul  sinodului.  Patriarhul  Alexandriei  a  fost  însoţit 
la  Efes  de  călugări  şi  marinari,  care  au  între, inut  o  atmosferă  tensionată, 
intimidând  pe  orientali.  Manifestarea  de  bucurie  pentru  recunoaşterea 
termenului  theotokos  din  seara  zilei  de  22  iunie,  prezentată  cu  atâta  en¬ 
tuziasm  de  Chirii,  pare  a  fi  degenerat  in  lupte  de  stradă  şi  jafuri,  la  care 
s-au  dedat  elemente  turbulente  din  Efes.  împăratul  cunoştea  toate  aceste 
îutâmplări  din  rapoartele  comisarilor  săi  prezenţi  la  Efes. 

'li  Orientalii  se  aflau  insă  în  cea  mai  dificilă  situa. ie.  Depunerea  lor 
hotărâtă,  de  sinodul  chirilian  fusese  recunoscută  de  împărat  şi  de  Biseri¬ 
ca  Occidentală,  ei  fiind  o  minoritate  care,  neconsiderându-se  erotică,  do¬ 
rea  reprimirea  în  Biserică.  A  urmat  o  perioadă  de  doi  ani  de  negocieri. 

la  finalul  cărora  s-a  ajuns  la  unitatea  formală  în  jurul  a  ceea  ce  azi  nu¬ 
mim  formula  de  concordie  din  433. 

Lungul  drum  către  pace 6 

La  31  octombrie  431,  Sfântul  Chirii  a  intrat  în  Alexandria  unde  a 
fost  primit,  precum  odinioară  Sfântul  Atanasie,  de  ovaţiile  mulţimii,  ca 
un  biruitor  asupra  ereticilor.  La  începutul  lunii  noiembrie,  Maximilian, 
noul  arhiepiscop  al  Constantinopolului,  i-a  trimis  lui  Chirii  o  epistolă 
cordială  în  care  îl  informa  de  alegerea  sa  în  scaunul  capitalei  şi  îl  feli¬ 
cita  pentru  lupta  dusă  contra  ereticilor.  Epistola  de  răspuns  a  lui  Chirii 
are  o  deosebită  importanţă  din  punct  de  vedere  dogmatic.  Ea  conţine  o 
atentă  reformulare  a  hristologiei  chiriliene,  respingând  expres  învăţătura 
apolinaristă:  „ Cuvântul  lui  Dumnezeu  s-a  făcut  om  deplin  din  dragoste 
pentru  noi,  fără  să  sufere  vreo  schimbare  sau  înjosire  sau  vreo  confun¬ 
dare,  sau,  aşa  cum  adesea  am  fost  acuzat  că  am  învăţat,  vreo  amestecare, 
ci  întru  totul  rămânând  ceea  ce  a  fost  (adică  Dumnezeu)  chiar  şi  în  ce 
priveşte  umanitatea  Lui,  care  este  întocmai  ca  şi  cea  a  noastră  . . 

Gruparea  sirienilor,  în  frunte  cu  Ioan  al  Antiohiei,  a  rămas  mai 
multe  săptămâni  la  Constantinopol  după  alegerea  lui  Maximilian,  încer¬ 
când  zadarnic  să  obţină  de  la  împărat  exilul  lui  Chirii.  Mai  mult,  în  drum 
spre  casă,  trecând  prin  Ancira,  ei  au  fost  trataţi  de  clerul  şi  credincioşii 
din  acest  oraş  ca  nişte  eretici,  căci  episcopul  local  Teodot,  care  s-a  re¬ 
marcat  în  gruparea  chiriliană  la  Efes,  a  trimis  o  scrisoare  comunităţii 
sale,  informând-o  despre  cele  ce  s-au  petrecut  la  sinod.8 

în  semn  de  protest,  sirienii  au  ţinut  trei  sinoade,  unul  chiar  la  An¬ 
cira  şi  două  în  propriile  teritorii,  la  Tarsul  Ciliciei  şi  la  Antiohia,  în  ca¬ 
re  au  reafirmat  faptul  că  ei  consideră  pe  Sfântul  Chirii  eretic.  Mai  mult, 
Ioan  a  vizitat  pe  bătrânul  episcop  Acaciu  de  Bereea,  care  se  bucura  de 
mare  cinste  în  Biserică,  câştigându-1  de  partea  lui.  Episcopul  de  Con¬ 
stantinopol  nu  s-a  lăsat  impresionat  de  acţiunile  orientalilor,  ci  a  înţeles 
să  pună  în  aplicare  hotărârile  sinodului  chirilian,  demiţând  patru  epis- 
copi  cunoscuţi  ca  susţinători  ai  lui  Nestorie,  anume  pe  Dorotei  de  Mar- 
cianopolis  (care  a  predicat  in  calitate  de  preot  contra  termenului  theo- 
tokos  în  catedrala  din  Constantinopol  în  prezenţa  lui  Nestorie),  Heladius 
din  Tars,  Euterius  din  Tyana,  şi  Himerius  din  Nicomidia. 

împăratul  Teodosie,  văzând  că  tulburările  din  Biserică  în  loc  să  ia 
sfârşit  se  agravează,  a  luat  iniţiativa  începerii  unor  negocieri  de  împă¬ 
care.  După  un  sinod  endemic  ţinut  la  Constantinopol  în  iulie  432  sub  pre¬ 
şedinţia  lui  Maximilian,  a  trimis  epistole  lui  Chirii  şi  lui  Ioan  al  Antio¬ 
hiei,  convocându-i  la  Nicomidia.  Lui  Ioan  i  se  impuneau  în  epistolă  con¬ 
diţiile  reprimirii  în  comuniune:  recunoaşterea  lui  Maximilian  ca  episcop 
legitim  al  Constantinopolului.  ceea  ce  de  fapt  ar  fi  însemnat  recunoaşte¬ 
rea  depunerii  lui  Nestorie  şi  anaCmatizarea  învăţăturii  acestuia  din  urmă. 

Conştient  de  popularitatea  de  care  se  bucurau  Acaciu  de  Bereea  şi 
Simion  Stâlpnicul  în  Orient,  împăratul  le-a  scris  amândurora  indemnân- 
du-i  să  mijlocească  pentru  realizarea  păcii.  Acaciu,  căruia  se  pare  că  im- 


STUDII  ŞI  ARTICOLE 


65 


pârâtul  i-a  trimis  o  solie  pentru  a-1  întreba  dacă  doreşte  să  mijlocească 
împăcarea,  a  avut  un  rol  activ  în  realizarea  păcii.  Nu  avem  nici  o  dova¬ 
dă  că  protagoniştii  schismei  s-au  întâlnit  la  Nicomidia.  Probabil  că  îm¬ 
păratul  însuşi  a  renunţat  la  propria  lui  ini  iativă,  realizând  că  problema 
cu  care  se  confrunta  Biserica  din  timpul  său  era  mai  serioasă  decât  o 
împăcare  între  cei  doi  episcopi.’ 

Pentru  a  consulta  opinia  episcopatului  său,  Ioan  al  Antiohiei  a  con¬ 
vocat  în  septembrie  432,  la  Bereea,  un  sinod.  Au  participat,  alături  de 
episcopul  Ioan,  Acaciu  de  Bereea,  Alexandru  de  Ieropolis,  Macarie  de 
Laodiceea,  Andrei  de  Samosata  şi  Teodoret  al  Cirului,  dar  şi  reprezen¬ 
tantul  împăratului,  tribunul  Aristolau,  care  avea  de  la  împărat  mandatul 
de  a  negocia  cu  orientalii  şi  de  a  raporta  la  curtea  imperială  rezultatele 
discuţiilor.  Aşa  cum  era  de  aşteptat,  orientalii  au  respins  propunerea  îm¬ 
păratului  formulată  în  scrisoarea  către  Ioan  al  Antiohiei  şi  au  hotărât 
că  o  reconciliere  poate  avea  loc  numai  în  condiţiile  respingerii  anatema- 
tismelor  lui  Chirii  şi  a  recunoaşterii  de  către  Chirii  a  crezului  niceean 
şi  a  Epistolei  Sfântului  Atanasie  către  Epictet  drept  singure  standarde  ale 
hristologiei  ortodoxe. 

Orientalii  au  încercat,  prin  impunerea  acestor  condiţii,  o  dublă  ma¬ 
nevră:  darea  la  o  parte  a  hristologiei  Sfântului  Chirii  schiţată  în  anate- 
matisme  şi  impunerea  unor  texte  cu  vădit  caracter  antiapolinarist,  erezie 
de  care  era  suspectat  în  ochii  lor  Sfântul  Chirii.  Crezul  niceean,  aşa  cum 
a  fost  el  reformulat  la  al  doilea  sinod  ecumenic  de  la  Constantinopol, 
viza  şi  erezia  lui  Apolinarie,  iar  epistola  mai  sus  amintită,  atribuită  Sfân¬ 
tului  Atanasie,  se  opunea  primelor  forme  de  apolinarism. 

Hotărârile  acestui  sinod  au  fost  comunicate  lui  Chirii,  printr-o  scri¬ 
soare,  de  către  Acaciu  din  Bereea.  î  i  termeni  împăciuitori  dar  fermi. 
Sfântul  Chirii  a  răspuns  bătrânului  episcop  printr-o  altă  epistolă.  El  a 
respins  propunerea  orientalilor  şi  totodată  acuzaţiile  de  apolinarism  ce 
i  s-au  adus,  reformulând  hristologia  sa  în  termeni  clari.  O  împăcare  în 
viziunea  sa  era  posibilă  numai  prin  recunoaşterea  de  către  orientali  a  de¬ 
punerii  lui  Nestorie  şi,  o  dată  cu  el,  a  învăţăturii  acestuia.  Epistola  lui 
Chirii  a  fost  bine  primită  de  către  Acaciu  de  Bereea,  dar  Alexandru  de 
Ieropolis  l-a  considerat  în  continuare  un  cripto-apolinarist.10  Acesta  a  fost 
momentul  în  care  antiohienii  extremişti,  în  frunte  cu  Alexandru,  s-au 
despărţit  de  Ioan  al  Antiohiei.11  Alexandru  a  spus:  „Mai  bine  să-mi  pierd 
ochii  şi  mâna  dreaptă  decât  să  intru  in  comuniune  cu  Chirii!"12 

In  mod  surprinzător  la  acea  dată,  Rabula  din  Edesa  a  declarat  că 
acesta  a  învăţat  de  la  început  corect.13  E  lesne  de  înţeles  ce  reacţii  a  pro¬ 
dus  printre  orientali  această  opinie,  avându-se  în  vedere  prestigiul  de 
care  se  bucura  în  Orient  scaunul  episcopal  de  la  Edesa.  Teodoret  al  Ci¬ 
rului  de  asemenea  înclina  spre  o  împăcare,  convins  fiind,  probabil  după 
lecturarea  scrisorii  către  Acaciu,  că  Sfântul  Chirii  a  renunţat  la  teologia 
anatematismelor.  Nu  putem  azi  şti  cu  exactitate  ce  anume  a  determinat 
schimbarea  poziţiei  lui  Teodoret  faţă  de  Sfântul  Chirii.  In  afară  de  epis¬ 
tola  acestuia  către  Acaciu  de  Bereea,  se  pare  că  Teodoret  a  cunoscut  doar 
câteva  fragmente  din  opera  Sfântului  Chirii.  Teodoret  era  pregătit  pen- 

tru  o  împăcare,  dar  fără  a  condamna  pe  Nestorie  şi  cu  reprimirea  în  co¬ 
muniune  a  episcopilor  depuşi  pentru  nestorianism. 

Deşi  cu  puncte  de  vedere  diferite,  majoritatea  antiohienilor  rămaşi 
în  jurul  lui  Ioan  al  Antiohiei  înclinau  spre  o  împăcare  cu  gruparea  chi- 
riliană.  După  o  consfătuire  la  Bereea  (decembrie  432),  antiohienii  au  ho¬ 
tărât  să  trimită  la  Alexandria  o  delegaţie  în  frunte  cu  Paul  de  Emesa. 
Alegerea  s-a  dovedit  a  fi  extrem  de  inspirată.  Spirit  împăciuitor,  pose¬ 
dând  reale  talente  diplomatice,  Paul  a  câştigat  s.mpatia  lui  Chirii.  Aces¬ 
ta  scria  lui  Ioan  al  Antiohiei:  „M-am  minunat  de  desăvârşita  curtoazie 
a  acestui  bărbat  şi  am  fost  foarte  întristat  să-l  văd  plecând."14 

Paul  din  Emesa  a  adus  cu  el  o  epistolă  din  partea  lui  Ioan  al  An¬ 
tiohiei  scrisă  pe  un  ton  împăciuitor.  Numindu-1  pe  Chirii  «frate  preaiu¬ 
bit »,  Ioan  se  bucura  de  conţinutul  scrisorii  acestuia  către  Acaciu.  Nu  po¬ 
menea  nimic  de  Nestorie,  dar  cuprindea  mărturisirea  de  credinţă  prezen¬ 
tată  în  faţa  împăratului  la  Calcedon,  cu  un  adaos  privind  principiile  exe¬ 
getice  legate  de  Persoana  Mântuitorului  (vezi  paragraful  6  de  la  pagina 
8).  Chirii  a  purtat  lungi  negocieri  cu  Paul,  întrerupte  de  o  boală  a  epis¬ 
copului  alexandrin.  El  era  de  părere  că  epistola  lui  Ioan  este  evazivă  şi 
că  nu  ar  conţine  o  condamnare  clară  a  lui  Nestorie.  Paul  a  replicat  că 
Ioan  nu  a  intenţionat  să  fie  e/aziv  şi  l-a  asigurat  pe  Chirii  că  „tot  Orien¬ 
tul' “  e  de  acord  cu  depunerea  lui  Nestorie. 

Paul  a  fost  primit  în  comuniune,  rostind  faimoasele  predici  de  Cră¬ 
ciun  şi  Anul  Nou,  în  ovaţiile  mulţimii.15  Se  pare  insă  că  această  euforie 
de  la  început  s-a  risipit  când  Sfântul  Chirii  a  auzit  că  antiohienii  dădeau 
semne  de  nerăbdare  datorită  stagnării  negocierilor.  Chirii  prefera  o  sem¬ 
nătură  din  partea  lui  Ioan,  care  să  certifice  în  scris  restabilirea  comuniu¬ 
nii  decât  simplele  asigurări  verbale  ale  lui  Paul  din  Emesa.  El  a  redac¬ 
tat  o  scrisoare  pentru  Ioan  al  Antiohiei,  pe  care  a  trimis-o  prin  diaconii 
Casius  şi  Amonius. 

La  negocierile  de  la  Alexandria  cu  Paul  de  Emesa  a  participat,  din 
partea  curţii  imperiale,  tribunul  Aristolaus.  Chirii  a  insistat  pe  lângă 
acesta,  la  plecarea  din  Alexandria,  ca  în  cazul  în  care  antiohienii  nu  vor 
primi  depunerea  lui  Nestorie,  să  meargă  direct  la  curtea  imperială  şi  să 
confirme  în  faţa  împăratului  că  antiohienii  sunt  cei  care  nu  doresc  pa¬ 
cea.  In  mod  oarecum  surprinzător,  nu  există  nici  o  dovadă  că  Aristolaus 
ar  fi  făcut  vreo  presiune  asupra  negocierilor  purtate  la  Alexandria  pen¬ 
tru  a  se  ajunge  la  vreun  consens.16 

Delegaţia  lui  Aristolaus  a  ajuns  la  Antiohia  împreună  cu  diaconii 
trimişi  de  Chirii,  în  primăvara  anului  433,  iar  Ioan  a  acceptat  pacea  pro¬ 
pusă  de  Sfântul  Chirii,  precum  şi  depunerea  lui  Nestorie.  Drept  răspuns, 
Chirii  a  scris  celebra  scrisoare  Laetentur  caeli,  care  con.inea  copia  for- 
mulei  de  concordie  trimisă  de  Ioan  al  Antiohiei  prin  Paul  de  Emesa  la 
Alexandria. 

La  23  aprilie,  din  amvonul  său  de  la  Alexandria,  Sfântul  Chirii  a- 
nunţa  cu  mult  entuz.asm  pe  credincioşii  săi  că  împăcarea  cu  orienfalii 
s-a  realizat.  Prin  intermediul  unor  scrisori,  el  a  transmis  vestea  lui  Ma- 
ximilian  al  Constantinopolului  şi  papei  Sixt  III  (432 — 440).  In  scr.soarea 

de  răspuns  papa  scria  Sfântului  Chirii:  „Te  poţi  bucura  precum  învingă¬ 
torul  zdei".11 


Textul  formulei  de  concordie's 

1.  Mărturisim  pe  Domnul  nostru  Iisus  Hristos,  Fiul  lui  Dumnezeu, 
Cel  Unul  născut,  Dumnezeu  desăvârşit  şi  om  desăvârşit 19  { teleion f°  din 
suflet  raţional  şi  trup. 

2.  născut  înainte  de  veci  din  Tatăl  după  dumnezeire,  este  Acelaşi 
(ton  anton,)-7  Care  în  z'lele  de  pe  urmă  pentru  noi  şi  pentru  a  noastră 
mântuire  (s-a  născut)  din  Maria  Fecioara  după  omenitate  şi  Acelaşi  deo- 
fiinţă  cu  Tatăl  după  dumnezeire  şi  deo fiinţă  cu  noi  după  omenitate. 

3.  Căci  s-a  făcut  unirea  a  două  firi-duo  . .  phuseos  henosis. 

4.  De  aceea  şi  mărturisim  un  singur  un  Hristos,  un  Fiu  şi  un  Domn. 

5.  După  acest  înţeles  al  unirii  neamestecate -tes  asugchutou  hendseos 
mărturisim  pe  Sfânta  Fecioară  ca  Muşcătoare  de  Dumnezeu-thcotokon, 
pentru  că  Dumnezeu-Cuvântul  s-a  întrupat  şi  s-a  făcut  om  şi  şi-a  un  t 
Sieşi  chiar  de  la  zămislire  templul  luat  din  ea. 

6.  Noi  ştim  însă  că  bărbaţii  teologi  consideră  unele  din  expresiile 
evanghelice  şi  apostolice  ca  referindu-se  la  o  singură  persoană-henos 
prosopou,  pe  altele  ca  ţinând  de  două  firi-duo  phuseon,  pe  cele  vrednice 
de  Dumnezeu  atribuindu-le  lui  Hristos,  iar  pe  cele  mai  umile,  omeni- 
tăţii  Lui. 

Textul  de  faţă,  fără  paragraful  6,  a  fost  iniţial  prezentat  împăratu¬ 
lui  de  către  partidul  orientalilor,  la  încercarea  eşuată  de  împăcare  de  la 
Calcedon  din  septembrie  431.  Această  primă  versiune  a  fost  păstrată  nu¬ 
mai  în  traducere  latină."2  Acelaşi  text  în  versiune  greacă,  cu  mici  modi¬ 
ficări  şi  cu  un  adaos  (paragraful  6),  a  fost  trimis  lui  Chirii  de  către  Ioan 
al  Antiohiei  prin  Paul  de  Emesa  în  formă  de  epistolă  (vezi  nota  anterioa¬ 
ră),  iar  Chirii  l-a  reprodus  în  scrisoarea  sa  Laetentur  caeli.  De  remarcat 
că  între  forma  trimisă  de  Ioan  şi  cea  acceptată  de  Chirii  există  doar  două 
diferenţe23  de  nuanţă. 

Autorul  acestei  formule  pare  a  fi  Teodoret  al  Cirului24,  cel  mai  im¬ 
portant  teolog  al  grupării  antiohiene.  Acest  lucru  pare  să-l  sugereze  o 
epistolă  trimisă  lui  Teodoret  de  către  Alexandru  de  Ieropolis25,  precum 
şi  compararea  principalelor  idei  hristologice  ale  lui  Teodoret  cu  ce’e  e- 
xistente  în  această  formulă2”.  Bardenhewer27  apreciază  că  „ foarte  probabil “ 
prezenta  formulă  aparţine  lui  Teodoret. 

Analizarea  formulei 

1.  Mărturisim  pe  Domnul  nostru  Iisus  Hristos,  Fiul  lui  Dumnezeu, 
Cel  Unul  născut,  Dumnezeu  desăvârşit  şi  om  desăvârşit  —  teleion  —  din 
suflet  raţional  şi  trup. 

Este  foarte  clar  că  autorul  mărturisirii  doreşte  încă  de  la  început  o 
combatere  clară  a  apolinarismului,  de  aceea  exprimă  deplina  divinitate 
şi  umanitate  a  Fiului  lui  Dumnezeu  întrupat,  cu  explicaţia  ca  umanita¬ 
tea  constă  din  suflet  raţional  şi  trup.24  AnCohienii  suspectau  pe  Chirii  de 

apolinarism,  erezie  pe  care  ei  au  combătut-o  cu  mult  zei  şi  contra  căreia 
şi-au  dezvoltat  teologia  lor. 

2.  născut  înainte  de  veci  din  Tatăl  după  dumnezeire,  este  Acelaşi 
—  ton  anton  —  Care  în  zilele  de  pe  urmă  pentru  noi  şi  pentru  a  noastră 
mântuire  (s-a  născut )  din  Maria  Fecioara  după  amenitate  şi  Acelaşi  deo¬ 
fiinţă  cu  Tatăl  după  dumnezeire  şi  deofiinţă  cu  noi  după  omenitate. 

Al  doilea  aspect  pe  care  antiohienii  doresc  să-l  scoată  în  evidenţă, 
după  sublinierea  deplinătăţii  firilor  Mântuitorului,  este  distincţia  lor.  Du¬ 
pă  divinitate  Logosul  este  veşnic  şi  deofiinţă  cu  Tatăl,  iar  după  umanita¬ 
tea  luată  din  Fecioara  Maria  este  deofiinţă  cu  noi.  Folosirea  termenului 
niceean  „deofiinţă" ,  care  în  prima  jumătate  a  secolului  IV  era  unanim 
acceptat,  are  avantajul  de  a  sublinia  deplinătatea  firilor  Mântuitorului, 
dar  şi  distincţia  dintre  ele.  Se  poate  presupune  că  folosirea  termenului 
„deofiinţă",  chiar  dacă  raportat  acum  şi  la  firea  umană  a  Mântuitorului, 
a  avut  menirea  de  a  sugera  ideea  că  prezenta  mărturisire  de  credinţă  a 
fost  alcătuită  în  spiritul  simbolului  niceean.  Autorul  mărturisirii  va  fi 
avut  în  vedere,  în  momentul  alcătuirii  formei  iniâale  a  acesteia  (cândva 
după  sosirea  orientalilor  în  Efes  la  26  iunie),  că  la  22  iunie  partida  chi- 
riliană  a  recunoscut  simbolul  niceean  ca  unică  mărturisire  a  Bisericii. 

Aşa  cum  s-a  observat  deja  din  comparaţia  versiunilor  acestei  măr¬ 
turisiri  prezente  la  Ioan  şi  la  Chirii,  nu  există  nici  o  diferen.ă  notabilă 
între  ele.  Totuşi,  prezenţa  expresiei  „Acelaşi",  l-a  făcut  pe  Lionel  R.  Wick“ 
ham2''  să  creadă  că  ea  a  fost  introdusă  de  Chirii  in  această  formulă.  In¬ 
tr-adevăr,  o  caracteristică  de  bază  a  hristologiei  lui  Chirii,  care  domină 
conţinutul  formulei  alcătuită  la  Calcedon,  este  sublinierea  neschimbabili- 
tâţii  ontologice  a  firilor  Mântuitorului  după  unire.  Dacă  acceptăm  ipote¬ 
za  lui  Wickham,  înseamnă  că  un  copist  simpatizant  al  reconcilierii  va  fi 
armonizat  versiunea  din  scrisoarea  lui  Ioan  al  Antiohiei  cu  cea  din  epis¬ 
tola  Laetentur  caeli. 

3.  Căci  s-a  făcut  unirea  a  două  firi-duo  .  . .  phuseos  henâsis. 

Prezenţa  expresiei  „două  firi “  (care  mai  apare  o  dată  în  ultimul 

paragraf)  pare  a  fi  orientată  contra  celebrei  formule  Mia  phusis  . .  .  pen¬ 
tru  care  Sfântul  Chirii  a  fost  suspectat  de  apolinarism.30  E  interesant  de 
observat  că  formula  foloseşte  cuvântul  henosis  pentru  a  exprima  unirea 
firilor  şi  nu  sunapheia.  Henosis  desemnează  o  unire  reală,  profundă,  cu 
consecinţe  asupra  părţilor  implicate,  în  vreme  ce  sunapheia  era  folosit 
pentru  a  sublinia  unirea  morală  sau  asocierea  dintre  două  identităţi,  cum 
ar  fi  cea  dintre  un  bărbat  şi  o  femeie.  Să  fie  şi  acest  cuvânt  o  corectură 
făcută  de  Sfântul  Chirii?  E  greu  de  acceptat  acest  lucru  atâta  vreme  cât 
expresia  „două  firi",  pe  care  şi  Chirii  va  fi  înţeles-o  ca  fiind  orientată 
contra  celebrei  lui  expresii,  a  rămas  necorectată.  Mai  degrabă  Teodoret 
a  înţeles  consecinţele  hristologice  care  pot  decurge  din  folosirea  terme¬ 
nului  stinapheia. 

4.  De  aceea  şi  mărturisim  un  singur  Hristos,  Fiu  şi  Domn. 

Cu  alte  cuvinte,  mărturisim  o  persoană  divino-umană.  Teodoret  nu 
spune  încă  „o  persoană “  (expresia  apare  abia  in  ultimul  paragraf),  dar 

ţine  să  sublinieze  că  nu  există  doi  Hristoşi,  doi  Fii  sau  doi  Domni,  aşa 
cum  erau  acuzaţi  antiohienii  că  au  învăţat.  De  remarcat  câ  toate  cele 
trei  numiri  folosite  apar  în  Sfânta  Scriptură, 

5.  După  acest  înţeles  al  unirii  neamestecate  —  tes  asugchutou  he- 
nâseos  —  mărturisim  pe  Sfânta  Fecioară  ca  Născătoare  de  Dumnezeu  — 
theotokon  —  pentru  că  Dumnezeu-Cuvăntul  s-a  întrupat  şi  s-a  făcut  om 
şi  şi-a  unit  sieşi  chiar  de  la  zămislire  templul  luat  din  ea. 

în  această  formulă,  unirea  firilor  e  numită  numai  „neamestecată" , 
subliniindu-se  încă  o  dată  caracterul  antiapolinarist  al  formulei.  Antio¬ 
hienii  accentuau  deplinătatea  umanităţii  Mântuitorului  şi  totodată  dis¬ 
tincţia  firii  umane  de  cea  divină  contra  apolinarismului  care,  nerecunos- 
când  prezenţa  sufletului  raţional  în  umanitatea  lui  Hristos,  socoteau  că 
locul  acestuia  a  fost  preluat  de  Logosul  divin,  amestecând  astfel  firile. 
Formula  calcedoniană  a  mai  adăugat  trei  adverbe,  anume  „neschimbat, 
neîmpărţit  şi  nedespărţit" .  E  important  de  subliniat  că  formula  calcedo¬ 
niană  a  folosit  cele  patru  predicate  contra  monofizismului  („neamestecat 
şi  neschimbat")  şi  a  nestorianismului  („neîmpărţit  şi  nedespărţit" ). 

Astfel  atributul  „neamestecat"  a  fost  orientat  la  Caleedon  contra 
monofizismului  pe  când  în  prezenta  formulă  viza  apolinarismul.  Acest  lu¬ 
cru  a  fost  posibil  pentru  că,  în  ce  priveşte  amestecarea  firilor,  monofizis- 
mul  şi  apolinarismul  aveau  învăţături  apropiate. 

Titlul  de  Născătoare  de  Dumnezeu  este  recunoscut  Fecioarei  Maria 
şi  de  către  antiohieni,  dar  trebuie  subliniat  că  numai  din  perspectiva  u- 
nirii  neamestecate  a  firilor  Mântuitorului.  Theotokologia  Fecioarei  Maria 
este  o  consecinţă  a  unirii  neamestecate  şi  a  însuşirii  firii  umane  de  către 
Dumnezeu-Logosul. 

Precizarea  „s-a  întrupat  şi  s-a  făcut  om"  nu  are  nuanţă  de  pleo¬ 
nasm,  aşa  cum  ar  părea  la  prima  vedere,  ci  este  orientată  tot  contra  apo¬ 
linarismului  care  înţelegea  termenul  „întrupare"  ad  literam,  însemnând 
pentru  ei  asumarea  doar  a  Trupului  de  către  Logos.  Precizarea  „şi  s-a 
făcut  om“  explică  ce  a  însemnat  întruparea,  adică  asumarea  întregii  firi 
umane.  De  remarcat  câ  expresia  e  preluată  din  crezul  niceo-constantino- 
politan. 

Asumarea  firii  umane  a  avut  loc  „chiar  de  la  zămislire ",  precizare 
vădit  antiapolinaristă.  După  anumite  surse,  Apolinarie  ar  fi  susţinut  în 
sens  dinamist,  că  Logosul  s-a  unit  cu  Iisus  după  naşterea  Acestuia  din 
Fecioară.  Deşi  această  acuză  pare  a  fi  o  calomnie  menită  să  discrediteze 
pe  Apolinarie,31  autorul  prezentei  formule  ţine  totuşi  să  precizeze  că  în¬ 
suşirea  firii  umane  a  avut  loc  în  momentul  zămislirii,  nu  mai  târziu. 

Folosirea  cuvântului  „templu",  pentru  a  desemna  firea  umană  a 
Mântuitorului,  a  fost  considerată  ca  o  practică  antiohiană.  In  mod  tradi¬ 
ţional  se  crede  că  termenul  „templu"  era  preferat  de  antiohieni32  pentru 
că  prin  el  se  exprima  mai  bine  ceea  ce  istoria  dogmei  numeşte  Hristologia  lo¬ 
cuirii;  adică  firea  divină  a  Mântuitorului  ar  fi  locuit  în  cea  umană  ca  in¬ 
tr-un  templu,  fără  a  fi  existat  unire  ipostatică.  însă  simpla  lectrrare  a 
operelor  marilor  alexandrini,  precum  Sfântul  Atanasie33  şi  Chirii,3*  scoate 
in  evidenţă  faptul  că  termenul  templu  a  fost  folosit  şi  de  ei  cu  directă 

referire  la  Trupul  sau  omenitatea  Mântuitorului.  De  aceea  nu  e  de  mira¬ 
re  că  Sfântul  Chirii  a  primit  acest  termen  fără  rezerve. 

6.  Noi  ştim  însă  că  bărbaţii  teologi  consideră  une'e  din  expresiile 
evanghelice  şi  apostolice  ca  rejerindu-se  la  o  singură  persoană  —  henos 
prosâpou  —  pe  altele  ca  ţinând  de  două  fri  —  duo  phuseon  —  pe  cele 
vrednice  de  Dumnezeu  atribuindu-le  lui  Hristos,  iar  pe  cele  mai  umile, 
omenităţii  Lui. 

Acest  ultim  paragraf  este  considerat  de  Părintele  Stăniloae  ca  fiind 
un  adaos  făcut  de  Sfântul  Chirii  în  sensul  anatematismei  a  4-a,-5  dar 
care  a  suferit  modificări  din  partea  antiohienilor,  încât  a  rezultat  ceva 
echivoc:  «atribuirea  unora  din  ele  (expresiile  biblice)  persoanei  unice  şi 
altora  celor  două  naturi,  (ceea  ce) . . .  implică  oarecum  considerarea  celor 
două  firi  ca  persoane».36 

Aşa  cum  am  arătat  deja,  intre  textul  formulei  trimise  de  Ioan  al 
Antiohiei  lui  Chirii  şi  textul  trimis  ca  răspuns  de  către  Sfântul  Chirii,  nu 
există  nici  o  diferen  ă  majoră.  Nu  avem  nici  un  motiv  să  credem  că  acest 
ultim  paragraf  a  fost  redactat  de  Sfântul  Chirii,  pentru  că  cel  puţin  în 
forma  pe  care  o  avem  astăzi,  el  pare  a  fi  gândit  contra  anatematismei  a 

4- a.  El  exprimă  însă  un  principiu  de  exegeză  biblică  ce  a  fost  universal 
acceptat  în  Biserică  şi  folosit  printre  alai  de  Sfântul  Atanasie.  Principa¬ 
lul  argument  folo  it  in  Cuvântul  al  treilea  contra  arienilor  este  acela  că 
slăbiciunile  şi  necesită, ile  omeneşti  relatate  de  Sfintele  Evanghelii  în  le¬ 
gătură  cu  Mântuitorul  trebuie  atribuite  firii  Sale  umane  şi  nu  Logosului 
întrupat  cum  făceau  arienii37,  iar  însuşirile  divine,  Logosului,  Ce  s-a  fă¬ 
cut  om,  şi  nu  firii  umane. 

Chiar  dacă  ac  st  paragraf  este  opera  autorului  întregii  formule,  şi 
a  fost  concepută  contra  anatematismei  a  4-a  a  lui  Chirii,  ea  a  putut  fi 
acceptată  de  acesta  pentru  că  vorbeşte  în  mod  explicit  de  «o  singură 
persoană  —  henos  prosopou»,  în  vreme  ce  anatematisma  a  4-a  vizează 
pe  cei  care  prin  atribuirea  diferenţiată  a  expresiilor  biblice  la  cele  două 
firi  ajung  la  concluzia  existenţei  a  «două  persoane»  în  Iisus  Hristos. 

Concluzia  care  cr  d  că  se  impune  este  că  prezenta  formulă  de  con¬ 
cordie  este  redactată  in  mediul  antiohian,  foarte  probabil  de  Teodoret  al 
Cirului.  Putem  doar  presupune  că  Sfântul  Chirii  a  introdus  expres. a  «pe 
Acelaşi»,  deşi  nu  avem  nici  o  dovadă  în  acest  sens.  Formula  a  fost  gân¬ 
dită  ca  o  respingere  clară  a  apohnarismului,  având  la  bază  crezul  mceo- 
constantinopolitan  şi  producţia  hristologică  de  factură  antiohiană.  Teo¬ 
doret  a  ştiut  foarte  bine  să  elimine  concluziile  per.culoase  ale  şcolii  din 
care  făcea  parte,  încât  formula  exprimă  foarte  tine  atât  dualitatea  şi  dis- 
tinc.ia  firilor  Mântuitorului  cât  şi  unitatea  lor  într-o  singură  Persoană. 

5- ar  putea  reproşa  acestei  formule  doar  că  nu  conţine  expresia  «unire 
ipostat’c i»,  care  ar  fi  exprimat  şi  mai  bine  un.tatea  firilor,  dar  în  schimb 
apar  expresii  elocvente,  precum  «s-a  făcut  om»  şi  «şi-a  un  t  Sieşi».  Mi  se 
pare  că  Harnack  are  dreptate  când  spune  că  această  formulă  cuprinde 
mai  multe  elemente  ant.ohiene  dicât  alexandrine.’ 

Antiohienii  au  fost  convinşi  că,  o  dată  ce  Sfântul  Chirii  a  acceptat 
această  formulă  antiapolinaristă,  el  nu  mai  putea  fi  acuzat  de  această 

erezie,  iar  Chirii  a  fost  mulţumit  să  vadă  depunerea  lui  Nestorie  recu¬ 
noscută  de  cel  puţin  o  parte  din  antiohieni.  Chirii  nu  a  renun.at  la  ana- 
tematismele  lui,  dar  le-a  trecut  oarecum  in  tăcere.  în  ce  priveşte  textul 
propriu-zis  al  formulei,  Chirii  l-a  găsit  în  conformitate  cu  crez  al  de  la 
Niceea,39  putându-1  accepta  fără  a  avea  impresia  că  intră  in  eontradicie 
cu  ceea  ce  el  a  scris  până  atunci.  Specialişti  în  opera  Sfântului  Chirii 
consideră,43  în  ciuda  unor  păreri  opuse,41  că  teologia  acestu.a  nu  a  suferit 
nici  o  schimbare  după  433. 

Mulţi  teologi  moderni  vorbesc  despre  compromis  atunci  când  tra¬ 
tează  această  formulă  de  concordie.42  Marrou43  subliniază  înţelepciunea  de 
care  au  dat  dovadă  cei  doi  mari  episcopi,  Sfântul  Chirii  şi  Io  in  al  AnLo- 
hiei.  într-adevăr  putem  socoti  această  pace  prima  mare  reconciliere  cu¬ 
noscută  în  Biserică,  realizată,  e  adevărat,  la  foarte  scurtă  vreme  după  pe¬ 
trecerea  rupturii  şi  de  către  aceiaşi  protagonişti. 

Al,i  autori  consideră  că  formula  ar  fi  putut  la  fel  de  bine  să  fie  ac¬ 
ceptată  şi  de  Nestorie44  şi  astfel  să  fie  şi  el  reprimit  in  comuniune,  dacă 
interes  le  politice  nu  ar  fi  primat.  Simplul  fapt  al  acceptării  de  către 
Sfântul  Chirii  a  unei  formule  ce  provenea  de  la  contrasinodul  orientali¬ 
lor  ţinut  la  Efes,  arată  —  potrivit  lui  Schwarz45  —  că  pentru  patriarhul 
Alexandriei  era  mai  importantă  recunoaşterea  depunerii  rivalului  său 
politic  Nestorie  decât  chestiunile  legate  de  credinţa. 

Formula  nu  a  reuşit  să  mulţumească  deplin  pe  extremiştii  ambelor 
tabere.  Episcopatul  egiptean,  controlat  deplin  de  Sfântul  Chirii,  nu  a 
opus  rezisten  â,  doar  chirilienii  din  afara  Egiptului  au  considerat  că  Sfân¬ 
tul  Chirii  a  capitulat  in  faţa  antiohiemlor.  Mai  mari  probleme  a  întâmpi¬ 
nat  Ioan  al  Antiohiei  cu  episcopii  săi,  mulţi  nedorind  să  subscrie  la  de¬ 
punerea  lui  Nestor.e6  şi  suspectând  mai  departe  pe  Sfântul  Chirii  de 
erezie.  însuşi  Teodoret  a  făcut  acest  lucru  cu  mare  greutate,  abia  la  sino¬ 
dul  ecumenic  de  la  Calcedon.  Din  păcate,  după  mai  pu,in  de  20  de  ani, 
dm  mediile  extremiste  chiriiiene  de  Ia  Constantinopol,  s-a  ridicat  EnLhie 
care,  interpretând  greşit  hristologia  mentorului  său,  a  aruncat  Biserica 
intr-o  nouă  dispută  nristoîogicâ. 

Valoarea  ac  stei  formule  de  concordie  iese  cel  mai  bine  in  eviden¬ 
ţă  prin  faptul  câ  s-a  constituit  ca  unul  din  documentele  de  bază  ce  au 
fost  folosite  la  redactarea  fo:mulei  de  la  Ca'cedon.  Astiel,  primele  16  pi- 
ragrafe  ale  defini  iei  ealcedonienc  nu  sunt  altceva  decât  formula  de  con¬ 
cordie  din  433  cu  unele  modificări.47  Trebuie  însă  neapărat  subliniat  fap¬ 
tul  că  membrii  comisiei  de  redactare  a  definiţiei  de  la  Calcedon  au  pre¬ 
luat  formula  de  co  icordie  din  epistola  Laetentur  caeli  a  lui  Chirii  şi  au 
considerat-o  ca  fiind  opera  acestuia. 


Prep.  drd.  DANIEL  BUDA 

RECONSTITUIREA  UNUI  ADEVAR  CONTROVERSAT: 
ULTIMELE  CLIPE  ALE  VIEŢII  MITROPOLITULUI 
VASILE  MANGRA* 


In  istoria  scurtei  păstoriri  a  mitropolitului  Vasile  Mangra,  1918  este 
anul  unei  mari  cotituri.  Suferind  din  cauza  unor  deficienţe  mai  vechi 
ale  aparatului  cardiovascular,  care  către  vară  s-au  acutizat,  mitropolitul 
a  murit  în  ziua  de  1/14  octombrie  la  Hotel  Bristol  din  Budapesta. 

Dată  fiind  personalitatea  aparte  a  lui  Vasile  Mangra,  in  jurul  mo¬ 
mentului  final  al  vieţii  sale  s-au  ţesut  o  seamă  de  ipoteze,  care  cu  timpul 
au  devenit  clişee  istorice.  Cu  alte  cuvinte,  momentul  morţii  mitropoli¬ 
tului  Mangra  a  fost  atât  de  „exploatat",  încât  pe  baza  lui  s-a  creat  o  ima¬ 
gine  care  ar  exprima  trăsăturile  esenţiale  ale  vieţii  acestuia,  caracteriza¬ 
tă  prin  duplicitarism,  colaboraţionism,  sinamăgire  şi  în  cele  din  urmă 
suicid.  Astfel  creionată,  imaginea  mitropolitului  „de  tristă  amintire"  a 
fost  exploatată  în  favoarea  unor  interese  bisericeşti  după  anul  1918,  când 
sinodul  episcopesc  din  1919  a  decretat  de  „uzurpată"  mitropolia  Tran¬ 
silvaniei  pe  perioada  păstoririi  lui  Vasile  Mangra  şi  în  interese  politice 
de  către  regimul  comunist,  căruia  îi  convenea  să  afle  de  existen  a  unui 
ierarh  „trădător"  în  sânul  Bisericii  Ortodoxe  Române.  Consecinţa  finală 
a  fost  ştergerea  mitropolitului  Mangra  din  Dipticele  acestei  Biserici. 

Imaginea  mitropolitului  „trădător"  şi  „sinucigaş"  s-a  perpetuat  în 
istoriografia  românească  printr-o  serie  le  istorici  care  au  argumentat 
mai  mult  sau  mai  puţin  temeinic  aceste  aspecte.  Astfel,  primul  care  a- 
minteşte  de  „sinuciderea"  lui  Mangra,  Constantin  Kiriţescu,  reda  acest 
presupus  moment  prin  cuvintele:  „Intr-o  cameră  de  hotel,  mitropolitul 
român  Vasile  Mangra,  omul  care-şi  vându-se  neamul  românesc  pentru 
cârja  mitropolitană,  aşa  cum  Iuda  îşi  vânduse  Domnul  pentru  un  pumn 
de  arginţi,  îşi  punea  singur  capăt  vieţii,  înghiţind  o  puternică  doză  de 
veronal".1  De  asemenea,  Teodor  Neş  a  dat  dovadă  de  mult  subiectivism 
atunci  când  afirma:  „ Apropiindu-se  prăbuşirea  Ungariei  şi  văzându-se 
distrus  sub  raportul  moral  şi  naţional,  (Vasile  Mangra  n.n.)  alerga  ca  o 
umbră  prigonită  pe  cheiul  Dunării,  cu  reverenda  umflată  de  vânturile 
reci  de  toamnă,  cu  nervii  plesniţi  de  atâta  încordare  până  în  ziua  de  14 
octombrie  când  fu  găsit  mort  în  camera  sa  din  hotelul  «Central»  din  Bu¬ 
dapesta".*  Oricine  citeşte  aceste  cuvinte  îşi  va  da  uşor  seama  că  descrie¬ 
rea  făcută  lui  Vasile  Mangra  se  aseamănă  cu  cea  a  omului  sinucigaş, 
putând  să  constituie  un  argument  în  plus  la  teza  potrivit  căreia  Mangra 
s-ar  fi  otrăvit  din  cauza  întorsăturii  pe  care  o  luase  războiul. 

In  urma  unor  cercetări  recente  întreprinse  in  arhiva  Arhiepisco¬ 
piei  Sibiului',  adevărul  despre  ultimele  clipe  din  viaţa  mitropolitului 


*)  Publicată  cu  recomandarea  Pr.  Prof.  Dr.  Mircea  Păcurariu. 

ne  apare  în  nuanţe  mult  mai  credibile,  mai  apropiate  de  realitate,  fără 
a  avea  pretenţia  că  acestea  ar  da  un  caracter  definitiv  cu  privire  la 
moartea  Iui  Vasile  Mangra.  Pe  parcursul  studiului  nostru  ne  vom  referi 
în  principal  la  Protocolul  încheiat  pe  data  de  1/14  octombrie  în  camera 
304  a  Hotelului  Bristol  de  pe  strada  Maria  Vâleria  din  Budapesta  (astăzi 
nu  mai  există,  pe  locul  lui  fiind  construit  un  alt  hotel),  dar  şi  a  cuprin¬ 
sului  celorlalte  documente  aflate  în  dosarul  intitulat  Lăsănuintul  lui 
Mangra  din  arhiva  menţionată. 

în  răstimpul  dintre  vara  anului  1916,  când  a  fost  ales  mitropolit 
al  Transilvaniei,  şi  toamna  lui  1918,  starea  sănătăţii  lui  Vasile  Mmgra 
nu  cunoscuse  nici  o  alertă  gravă.  însă  cei  care  ii  stăteau  prin  preajmă 
n-au  putut  să  nu  observe  randamentul  fizic  scăzut  ca  urmare  a  dureri¬ 
lor  de  inimă  mărturisite  mereu  înaintea  medicilor  săi,  care  în  acest  sens 
i-au  recomandat  pe  lângă  tratamentul  specific  şi  refacerea  cu  ajutorul 
băilor  de  la  Karlsbad  şi  Tâtrâfurdo. 

Din  cauza  aceloraşi  probleme  de  sănătate,  Vasile  Mangra  a  amânat 
în  vara  anului  1918  convocarea  sinodului  episcopesc,  însă  firea  sa  me¬ 
reu  activă  n-a  putut  renunţa  şi  la  rezolvarea  celorlalte  probleme  admi¬ 
nistrative  ce  vizau  buna  funcţionare  a  mitropoliei.  Astfel  că,  la  20  au¬ 
gust  /  2  septembrie  el  a  convocat  Consistoriul  mitropolitan,  propunând 
acestuia  să  reflecteze  asupra  a  22  de  puncte,  printre  care  se  afla  şi  cel 
referitor  la  necesitatea  convocării  Congresului  Naţional  Bisericesc  (CNB), 
primul  din  timpul  păstoririi  sale.4  Faptul  că  mitropolitul  era  bolnav  ne-o 
relevă  şi  o  scrisoare  primită  de  acesta  de  la  Dr.  Groza  din  Siria  (Arad), 
care  arâtându-se  satisfăcut  că  ierarhul  său  renunţase  la  ideea  convocării 
sinodului  episcopesc,  îl  sfătuia:  „  .  . .  sunt  însă  şi  motive  subiective,  care 
mă  fac  să  privesc  cu  bucurie  hotărârea  Esc[elenţei]  Voastre.  Anume, 
nu  era  consult  să  Vă  expuneţi  la  oboseli  şi  irita^iuni  tocmai  în  preajma 
primului  Congres  ce  aveţi  a-1  conduce,  atunci  când  starea  sanitară  a 
Esc[elenţei]  Voastre  şi  dealtfel  reclamă  odihnă  şi  linişte".5 

Dar,  ca  şi  cum  prezicerile  acelui  cititor  în  stele  din  părţile  Beiu- 
şului,  pe  care  tânărul  Vincenţiu  Mangra  îl  consultase  pe  vremea  când 
era  la  liceu  în  Oradea,  trebuiau  să  se  împlinească,  viaţa  sa  urma  să  fie 
legată  încă  „de  mari  chinuri  şi  de  multe  necazuri"/’ 

In  ziua  de  joi,  27  septembrie,  mitropolitul  Vasile  a  plecat  din  Si¬ 
biu  cu  trenul  Ia  Budapesta,  pentru  a  inştunţa  pe  prim  >1  ministru  We 
kerle  Sândor  şi  pe  ministrul  Cultelor  şi  Instrucţiunii  Publice  Zichy  Jâ- 
nos,  că  în  urma  întârzierii  deciziei  din  partea  Împăratului,  n-a  putut 
convoca  CNB  la  termenul  stabilit,  ci  are  să-l  convoace  pe  un  alt  termen, 
Cei  doi  episcopi  sufragani,  Ioan  I.  Papp  al  Aradului  şi  Dr.  Miron  Cristea 
al  Caransebeşului,  au  fost  şi  ei  avizaţi  despre  acest  lucru,  urmând  să  se 
întâlnească  toţi  în  capitala  ţării,  unde  aveau  să  se  pună  de  acord  asupra 
termenului  de  convocare  a  CNB-ului.  Ei  au  decis  într-un  final  ca  acesta 
să  fie  convocat  pe  21  octombrie  /  3  noiembrie  şi  urma  ca  Vasile  Mangra 
să  comunice  data  desfăşurării  lui  celor  doi  miniştri  în  ziua  de  1/14  oc¬ 
tombrie. 

Fluctuanta  sănătate  a  mitropolitului  a  dat  semne  alarmante  pe  la 
orele  şase  din  dimineaţa  acelei  zile.  El  a  chemat  la  sine  pe  asesorul  Dr. 

George  Popa,  pe  care  l-a  pus  în  gardă  cu  faptul  că  toată  noaptea  s-a 
simţit  rău  şi  „crede  că  se  apropie  sfârşitul".  La  auzul  acestor  cuvinte 
Popa  l-a  rugat  pe  medicul  Dr.  Aurel  Demian  să  vină  să-l  examineze  pe 
mitropolit.  După  ce  a  constatat  că  acesta  făcuse  o  criză  cardiacă,  medi¬ 
cul  i-a  administrat  intramuscular  mai  multe  medicamente,  insă  totul  s-a 
dovedit  a  fi  în  zadar. 

Conştient  de  iminenţa  sfârşitului,  Vasile  Mangra  a  cerut  în  mod 
repetat  să  fie  chemat  preotul  paroh  al  bisericii  române  din  localitate, 
Ghenadie  G.  Bogoievici,  pentru  a-1  împărtăşi.  Până  la  venirea  lui,  mi¬ 
tropolitul  a  comunicat  asesorului  Popa  unde  se  află  testamentul  său, 
după  care  a  făcut  mai  multe  dispoziţii,  iar  ultimele  sale  cuvinte  au  fost: 
„Vă  rog  să  continuaţi  lucrările  începute  (cele  privitoare  la  convocarea 
Congresului  n.n.)  întru  interesul  Bisericii  cu  toată  înţelepciunea  şi  lepă¬ 
darea  de  sine“.  Apoi,  respiraţia  i  s-a  îngreunat,  iar  decesul  a  survenit 
la  ora  9  dimineaţa. 

Protocolul  încheiat  cu  prilejul  acestui  eveniment  trist,  de  către 
episcopul  Miron  Cristea,  George  Popa  şi  Aurel  Demian,  aminteşte  de 
banii  (3.  572  coroane)  şi  de  obiectele  pe  care  defunctul  le  avea  asupra 
sa.7  Toate  au  fost  apoi  expediate  Consistoriului  de  la  Sibiu  împreună  cu 
textul  Protocolului  care,  după  cum  am  putut  observa,  dezminte  ipoteza 
sinuciderii  mitropolitului. 

Asupra  problemei  împărtăşirii  lui  Vasile  Mangra  au  planat  ace¬ 
leaşi  semne  de  întrebare  ca  şi  asupra  împrejurărilor  morţii.  După  cum  se 
poate  observa,  în  procesul-verbal  se  menţionează  doar  că  la  dorinţa  ex¬ 
presă  a  mitropolitului  „s-a  chemat  şi  protosincelul  Gţhenadie]  Bogo.e- 
vici  pentru  a-1  îmăprtaşi  cu  Sfintele  Taine"  şi  că  mitropolitul  în  tot 
acest  timp  „a  aşteptat  nerăbdător  pe  numitul  protosincel  şi  a  rostit  mai 
multe  rugăciuni."  Nu  se  precizează  însă  dacă  mitropolitul  a  fost  cu  cer¬ 
titudine  împărtăşit,  ceea  ce  lasă  loc  interpretărilor.  Astfel  credem  că, 
deşi  cuvintele  Telegrafului  Român  faţă  de  acest  lucru  exprimă  poziţia 
oficială  a  Bisericii,  ele  nu  ni  se  par  convingătoare:  „Vasile  Mangra  (  . . .  ] 
după  scurtă  bolire,  împart  jşit  (subl.  ns.),  cu  Sfintele  Taine,  a  adormit 
întru  Domunl .  .  ."8  îndoiala  noastră  în  fa, a  acestei  afirmaţii  are  ca  bază 
o  însemnare  dintr-un  alt  protocol,  cel  al  răposaţilor  din  parohia  ortodoxă 
română  din  Budapesta.  Aici,  din  capitolul  A  fost  provuzut  (împărtăşit 
n.n.)  cu  Sfintele  Taine?  reiese  că  mitropolitul  nu  a  mai  putut  beneficia 
de  ultima  „împreunare  cu  Hristos“.9  Afla.i  în  faţa  situaţiei  de  a  alege 
afirmaţia  sau  negaţia  drept  adevăr,  noi  optăm  pentru  aceasta  din  urmă. 
Motivul  il  constituie  faptul  că  observaţia  negativă  a  fost  făcută  de  preo¬ 
tul  care  urma  să-l  împărtăşească  pe  Vasile  Mangra,  Ghenadie  Bogoie- 
vici,  cel  a  cărui  nume  figurează  şi  în  testamentul  mitropolitului  cu  în¬ 
sărcinarea  de  a-1  înmormânta.10  Nu  cunoaştem  care  a  fost  cauza  pentru 
care  Bogoievici  nu  a  putut  ajunge  la  timp  optim  ca  să-şi  împărtăşească 
ierarhul.  Dacă  am  fi  înclinaţi  să  credem  că  distanţa  a  fost  un  factor  prin¬ 
cipal,  trebuie  să  amintim  că,  drumul  de  la  sediul  parohiei  ortodoxe  ro¬ 
mâne  de  pe  strada  Hollo,  presupunând  că  acolo  s-ar  fi  aflat  in  acel  mo¬ 
ment  preotul  paroh,  până  pe  Maria  Vâleria  s-ar  fi  putut  parcurge  in  cel 

mult  45  de  minute  pe  jos,  iar  cu  trăsura  într-o  jumătate  de  oră.  Prin 
urmare,  această  ipoteză  cade  de  la  sine.  La  fel,  bazându-ne  pe  noile  des¬ 
coperiri,  ni  se  pare  nefondată  supoziţia  conform  căreia,  mitropolitul  a 
fost  trecut  în  acel  protocol  al  răposaţilor  ca  neîmpărtăşit,  fiindcă  era  în 
interesul  autorităţilor  sâ-1  treacă  astfel,  avându-se  in  vedere  poziţia  fer¬ 
mă  pe  care  a  luat-o  faţă  de  unele  hotărâri  guvernamentale,  chiar  şi  du¬ 
pă  trecerea  lui  în  rândurile  Partidului  Muncii.  Dacă  pe  lângă  faptul  că 
mitropolitul  se  afla  în  bune  relaţii  cu  clasa  politică  maghiară,  mai  re- 
ammtjm  şi  de  situaua  confuză  creată  de  război,  credem  ca  vom  fi  destul 
de  realişti  atunci  când  afirmăm  că  ultima  „grijă"  a  oamenilor  politici  ar 
fi  fost  intervenţia  la  preotul  Bogoievici,  ca  în  final,  acesta  să  se  supună 
dorinţei  lor,  de  a-1  înmatricula  pe  Vasile  Mangra  ca  neimpărtăşit,  Ase¬ 
menea  viziune  ar  trebui  să  o  avem  şi  asupra  actului  înmormântării,  un¬ 
de  n-au  fost  prea  multe  personalităţi  politice  maghiare.  Problemele  cu 
care  se  confruntau  erau  mult  mai  importante  decât  o  înmormântare,  fie 
ea  şi  a  unui  mitropolit. 

O  altă  problemă  asupra  căreia  s-au  ridicat  semne  de  întrebare  es¬ 
te  legată  de  hotărârea  Consistoriului  arhidiecezan  din  Sibiu  de  a  nu  adu¬ 
ce  acasă  rămăşiţele  pământeşti  ale  mitropolitului.  Nu  există  o  însemna¬ 
re  precisă  privind  această  decizie,  dar  chiar  în  lipsa  ei,  prin  coroborarea 
mai  multor  documente  ne-am  putut  forma  o  imagine  despre  adevăratul 
mers  al  lucrurilor. 

Imediat  după  încetarea  din  viaţă  a  mitropolitului,  episcopul  Miron 
Cristea  a  telegrafiat  Consistoriului  sibian  înştiinţându-1  că  dacă  ar  dori 
ca  înmormântarea  să  aibă  loc  la  Budapesta,  evitând  cheltuielile  mari, 
să-i  răspundă  pe  adresa  preotului  Bogoievici.11  Dar  intenţia  sa  era  să 
transporte  la  Sibiu  trupul  lui  Mangra,  prin  intermediul  unei  firme  de 
pompe  funebre.12  In  acest  sens,  asesorii  consistoriali  s-au  întrunit  într-o 
şedimă  de  urgenţă  în  ziua  de  1/14  octombrie.  Actele  acestei  şedinţe,  în 
afară  de  lista  cu  cei  prezenţi13  şi  a  persoanelor  cărora  trebuia  să  li  se  facă 
cunoscut  tristul  eveniment,  nu  menţionează  că  s-ar  fi  luat  vreo  decizie 
concretă  în  această  problemă.  Totuşi,  în  ziua  următoare  Oficiul  de  casă 
al  Consistoriului  a  eliberat  pe  numele  lui  Lazăr  Triteanu  suma  de  12  000 
coroane,  bani  care  erau  destinaţi  pentru  acoperirea  cheltuielilor  de  în¬ 
mormântare  a  mitropolitului.14  Avizat  probabil  de  acest  lucru,  marţi  în 
3/16  octombrie  Dr.  George  Popa  il  înştiinţa  pe  vicarul  arhiepiscop  esc 
Dr.  Eusebiu  Roşea  că  in  ziua  următoare  soseşte  la  Sibiu  cu  trupul  ne¬ 
însufleţit  al  lui  Vasile  Mangra.15  Ce  s-a  întâmplat  în  răstimpul  zilelor 
de  marţi  şi  miercuri  nu  ştim,  însă  mitropolitul  n-a  mei  ajuns  să  fie 
adus  acasă,  ci  a  fost  înmormântat  în  cimitirul  Kerepesi  din  Budapesta. 

Considerată,  până  mai  ieri,  drept  o  moarte  controversată,  cercetă¬ 
rile  recente  aruncă  o  altă  lumină  asupra  ultimelor  clipe  din  viaţa  m.tro- 
politului.  Pe  baza  acestor  descoperiri  putem  infirma  supozi  ia  potrivit 
căreia  ierarhul  transilvănean  s-ar  fi  sinucis.  Desigur,  cercetările  pe  care 
le  vom  întreprinde  in  viitor,  vor  avea  menirea  să  aducă  detalii  asupra 
sfârşitului  de  viaţă  a  lui  Vasile  Mangra.  De  asemenea,  nu  ne  putem  as¬ 
cunde  satisfacţia  sufletească  de  faptul  că,  la  împlinirea  a  85  de  ani  de 
la  moartea  sa,  cuvintele  potrivit  cărora:  „Istoria  va  pronunţa  verdictul 


yo 


REVISTA  TEOLOGICA 


asupra  răposatului  mitropolit  Vasile  Mangra.  Şi  cărţile  se  vor  deschide 
şi  faptele  sale  se  vor  vedea  şi  judecătorul  imparţial  va  pronunţa  sen¬ 
tinţa"16,  încep  să  primească  un  contur. 

ANEXE 

Scrisoarea  episcopului  Miron  Cristea  al  Caransebeşului  către  Con- 
sistoriul  arhidiecezan  din  Sibiu  prin  care  acesta  îl  înştiinţează  de  moar¬ 
tea  mitropolitului  Vasile  Mangra  şi  de  dispoziţiile  ce  le-a  făcut  cu  acest 
prilej. 


Venerat  Consistoriu  arhidiecezan, 

Murind  înalt  pr[ea]  [Sfinţia]  sa  mitropolitul  şi  arhiepiscopul  Va¬ 
sile  Mangra  astăzi,  luni  în  1/14  oct[ombrie]  1918,  aici  în  Budapesta  şi 
fiind  şi  eu  prezent  în  B  [uda]  pesta  —  mi-am  ţinut  de  datorita  a  face 
unele  dispoziţiuni  urgente  şi,  până  când  Consistoriul  competent  va  pu¬ 
tea  să  hotărască  cele  de  lipsă  în  privinţa  înmormântării  lui. 

Despre  cele  dispuse  am  luat  protocolul,  pe  care  în  alăturare  sub  ./. 
îl  transpunem  V[eneratului]  Consistoriu  spre  cuvenita  orientare. 

întrucât  V[eneratul]  Consistoriu  arhid  [iecezan]  nu  va  putea  trimi¬ 
te  eventual  esmişii  săi,  cu  instruc.ii  speciale,  osemintele  repausatului  se 
vor  transporta  la  Sibiu  prin  mijlocirea  unei  întreprinderi  de  pompe 
funebre. 

Părintele  protosincel  Ghen[adie]  Bogoievici  va  fi  însărcinat  să  facă 
aici  cuvenitele  slujbe  prescrise. 

Cazul  mor, ii  s-a  comunicat  şi  Preasfinţiei  Sale  episcopului  de  la 
Arad  Ioan  I.  Papp. 

Budapesta,  1/14  oct[ombrie]  1918 

Cu  arhierească  binecuvântare 
Dr.  E  [  lie]  Miron  Cristea 
episcop 

Arhiva  Arhiepiscopiei  Sibiu,  Fond  Consistoriu,  clasa  II,  doc.  15/1918 

Protocolul  din  1/14  octombrie  încheiat  cu  ocazia  morţii  mitropolitului 
Vasile  Mangra 


PROTOCOL 

luat  la  1/14  octombrie  1918  în  Budapesta,  Hotel  „Bristol",  odaia 
n[umâ]rul  304  la  orele  10  a[nte]  m[eridianj  fiind  prezenţi  Dr.  Miron 
Cristea  episcopul  Caransebeşului,  Dr.  George  Popa  jude  reg[esc]  la  tablă 
şi  asesor  în  consist  [oriul]  metropolitan  şi  Dr.  Aurel  Demian  medic  in 
Arad. 

înalt  Prea  Sfinţia  Sa  Arhiepiscopul  şi  Mitropolitul  Vasilie  Mangra 
a  plecat  joi  in  27  septembrie  st  [il]  nou  din  Sibiu  la  Budapesta,  pentru  a 
comunica  guvernului  ţării,  că  în  urma  întârzierii  rezoluţiei  prea  înalte. 

n-a  putut  convoca  Congresul  naţional  bisericesc  la  termenul  statutar,  ci 
are  să-I  convoace  pe  un  alt  termen.  Despre  aceasta  a  avizat  şi  Pfrea] 
S[finţiile]  Lor  episcopul  Ioan  I.  Papp  şi  Dr.  Miron  Cristea,  rugându-i 
să  convină  toţi  trei  în  Budapesta.  Aici  apoi  sosind  şi  venind  şi  P[rea] 
S  [finţiile]  Lor,  au  consultat  afacerea  şi  au  convenit  în  planul,  ca  Con¬ 
gresul  naţional  bisericesc  să-l  convoace  Escfelenţa]  Sa  pe  ziua  de  21  oct[om- 
briej  (3  noiembrie)  a  [nul]  cfurent],  A  rămas  apoi  ca  l[nalt]  P[rea] 
Sffinţia]  Sa  mitropolitul  sa  comunice  azi  în  1/14  octombrie  Demnu¬ 
lui]  ministru  prezident  şi  D[omnului]  ministru  de  culte  şi  instrucţiune 
publică  hotărârea  de  a  convoca  Congresul  pe  acest  termen. 

Dimineaţa  la  orele  6  a  chemat  Ia  sine  pe  asesorul  consistoriului 
mitropolitan  Dr.  George  Popa  ales  secretar  mitrop  [olitan]  şi  i-a  comu¬ 
nicat,  că  toată  noaptea  s-a  simţit  rău  şi  crede  că  se  apropie  sfârşitul. 
Chemat  fiind  medicul  Dr.  Demian  din  loc,  a  constatat  slăbirea  inimii  şi 
a  aplicat  mai  multe  iniecţiuni  {injecţiuni  n.n.).  La  dorinţa  Esc[elenţei] 
Sale  s-a  chemat  şi  protosineelul  G[henadie]  Bogoievici  pentru  a-1  îm¬ 
părtăşi  cu  Sfintele  Taine.  Esc[elenţa]  Sa  a  aşteptat  nerăbdător  pe  nu¬ 
mitul  protosincel  şi  a  rostit  mai  multe  rugăciuni.  In  răstimp  a  comuni¬ 
cat  asesorului  Dr.  George  Popa,  că  testamentul  său  se  află  în  casa  wert- 
henniană  de  la  reşedinţă.  A  făcut  mai  multe  dispoziţiuni  neînsemnate, 
fiind  în  continuu  la  prezenţă  şi-a  spus  şi  următoarele:  «Vă  rog  să  con¬ 
tinuaţi  lucrările  începute  întru  interesul  Bisericii  cu  toată  înţelepciunea 
şi  lepădarea  de  sine."  (subl.  ns.). 

întru  acestea  respirarea  i  s-a  tot  mai  îngreunat  şi  Ia  orele  9  dem[i- 
neaţa]  fără  agonie  şi-a  închis  liniştit  ochii,  dându-şi  sufletul. 

Dr.  G[eorge]  Popa  avizând  despre  cazul  trist  pe  P[rea]  [Sfinţia] 
Sa  Ep[isco]pul  Dr.  Miron  Cristea  aflător  în  B  [uda]  pesta,  acesta  s-a 
prezentat  în  camera  mortuară  împreună  cu  Dr.  Aurel  Demian,  care  exa¬ 
minând  corpul  Esc[elenţei]  Sale,  şi  ca  unul  care  au  cunoscut  pe  Esc[e- 
lenţa]  Sa,  constată  moartea  întâmplată. 

După  aceasta  P  [rea]  [Sfinţia]  Sa  Ep[isco]pul  Dr.  Miron  Cristea 
împreună  cu  asesorul  Dr.  G[eorge]  Popa  au  luat  dispoziţiunile  că  trupul 
Escfelenţei]  Sale  a  răposatului  mitropolit  să  fie  transpus  cât  de  cu  gra¬ 
bă  la  Sibiu. 

In  considerarea  că  I[nalt]  P[rea]  Sfinţitul  mitropolit  a  murit  de¬ 
parte  de  reşedinţa  sa,  cei  prezenţi  şi-au  ţinut  de  datorinţă  a  constata 
obiectele  aflătoare  în  odaia  mortuară  şi  anume: 

1)  o  cruce  de  aur  simplă  şi  cu  lanţ  simplu; 

2)  un  orologiu  de  argint  simplu; 

3)  bani  (Escfelenţa]  sa  a  spus  D[octo]rului  Popa  că  are  în  port- 
moneu  3.000  cor[oane],  constatăm  însă  [că]  se  află  de  tot  3.572  co- 
r[oane]), 

4)  cheile  de  la  casa  werthenniană  manuală  din  reşedinţă. 

Toate  acestea  le-a  luat  în  primire  dr.  G[eorge]  Popa  pentru  a  le 
preda  la  timpul  său  consistoriului  arhidiecezan  din  Sibiu. 

5)  veşminte:  2  perechi  pantaloni,  1  rând  de  reverenzi  negre,  1  re¬ 
dingotă  neagră,  1  pardesiu  negru,  1  pardesiu  sur,  1  palton  cu  pelerină, 
2  perechi  ghete  şi  alte  mărunţişuri,  pe  care  le-am  pachetat  tot  împreu¬ 
nă  în  2  geamantane,  (unul  mai  mare  şi  unul  de  mână)  care  s-au  predat 
biroului  de  espediţie  a  [1]  hotelului  pentru  a  fi  espedate  la  Sibiu. 

'  Cu  aceasta  protocolul  s-a  încheiat  şi  subscris.  ’  '  .(I* 


r;  ;iG  !oo 

.  jimv  i?  •  den 

Dr.  George  Popa 


1  Desusţscrişii] :  ‘ 

Dr.  Elie  Miron  Cristea  .  •  * 

Episcopul  Caransebeşului 

Dr.  Aurel  Demian 


Arhiva  Arhiepiscopiei  Sibiu,  Fond  Consistoriu,  clasa  II,  (2 — 15),  doc. 

15/1918. 

PREDICĂ  LA  ZIUA  NAŢIONALĂ  A  ROMÂNIEI* 
(1  Decembrie) 


Iubiţi  credincioşi, 

Ieri,  30  noiembrie,  credincioşii  ortodocşi,  mai  cu  seamă  grecii,  au 
prăznuit  pe  Sfântul  Apostol  Andrei,  „cel  întâi  chemat"  la  apostolie  sau 
la  misiune  de  către  Mântuitorul  Iisus  Hristos.  In  chip  deosebit,  el  a  fost 
prăznuit  şi  de  credincioşii  români  de  pretutindeni,  căci  Sfântul  Apostol 
Andrei  poate  fi  considerat  —  şi  pe  bună  dreptate  —  ca  un  adevărat 
„apostol"  al  neamului  nostru,  de  vreme  ce  el  a  fost  primul  vestitor  al 
cuvântului  Evangheliei  la  unii  din  strămoşii  noştri  geto-daci  în  terito¬ 
riile  dintre  Dunăre  şi  Marea  Neagră,  adică  în  Dobrogea  de  azi. 

Iată  că  azi  sărbătoarea  Bisericii,  a  credincioşilor  ortodocşi,  se  îm¬ 
preună  cu  Ziua  naţională,  cea  a  tuturor  românilor,  ziua  in  care,  la  1 
Decembrie  1918,  prin  hotărârea  Adunării  naţionale  româneşti  de  la  Alba 
Iulia  —  sau  Bălgrad  —  se  făurea  statul  naţional  român  unitar.  Este  fi¬ 
resc  ca  sărbătoarea  de  ieri  a  Bisericii  să  se  împreune  cu  cea  de  azi,  a 
Statului,  căci  aceste  două  instituţii,  Biserica  şi  Statul,  sau  credinţa  şi 
neamul,  s-au  identificat,  s-au  contopit  în  decursul  istoriei  noastre  bimi¬ 
lenare  într-o  unitate  de  nezdruncinat. 

Dacă  in  această  măreaţă  zi  a  neamului  nostru  se  aducem  aminte  cu 
veneraţie  şi  recunoştinţă  de  făuritorii  României  Mari  din  1918,  nu  tre¬ 
buie  să  uităm  că  Biserica,  prin  smeriţii  ei  slujitori  de  altădată,  şl-a  adus 
contribuţia  ei  sinceră  şi  totală  la  pregătirea  şi  apoi  la  realizarea  unirii 
statale.  Dacă  atâtea  veacuri  n-a  existat  o  unitate  politică,  statală,  a  ro¬ 
mânilor  de  pretutindeni,  de  pe  ambele  versante  ale  Carpaţilor,  datorită 
vitregiei  vremurilor,  în  schimb  am  avut  o  unitate  de  limbă,  de  credinţă, 
de  datini  şi  obiceiuri,  o  unitate  culturală  şi  artistică,  pe  care  a  creat-o 
şi  a  menţinut-o  Biserica!  Să  ne  gândim  la  ierarhii,  preoţii,  călugării, 
dascălii,  zugravii  de  icoane  şi  de  biserici,  copiştii  de  manuscrise  ori  meş¬ 
terii  tipografi,  dar  şi  la  miile  de  credincioşi  ţărani  sau  ciobani  care  tre¬ 
ceau  dintr-o  parte  în  cealaltă  a  Carpaţilor,  ducând  cu  el  acelaşi  grai,  a- 
ceeaşi  credinţă  şi  acelaşi  suflet  românesc!  Să  ne  aducem  aminte  de  evla- 
vioşii  domni  munteni  şi  moldoveni,  ctitori  de  lăcaşuri  sfinte  in  ţările  lor, 
dar  care  n-au  uitat  nici  pe  fraţii  lor  de  un  neam  şi  o  limbă  din  Transil¬ 
vania  românească  ajunsă  în  stăpânirea  altora.  In  aceste  momente  solem¬ 
ne  pentru  întreaga  suflare  românească,  gândurile  noastre  se  îndreaptă  cu 

*  Rostită  in  catedrala  arhiepiscopală  din  Alba  Iulia,  la  1  Decem¬ 
brie  1998. 

recunoştinţă  spre  marii  ctitori  şi  binefăcători  ai  unor  biserici  ardelene, 
ca  Ştefan  cel  Mare  şi  Sfânt,  ctitorul  bisericilor  vlădiceşti  de  la  Vad  şi 
Feleac,  Mihai  Vodă  Viteazul,  făuritorul  primei  noastre  unităţi  statale, 
care  a  ridicat  o  nouă  catedrală  mitropolitană  în  Alba  Iulia  sau  domni¬ 
torul  martir  Constantin  Brâncoveanu,  ctitorul  mănăstirii  de  la  Sâmbăta 
de  Sus  şi  al  bisericilor  din  Făgăraş  şi  Ocna  Sibiului  şi  atâţia  alţii.  Dar 
să  nu-i  uităm  nici  pe  smeriţii  călugări  ardeleni  care,  alungaţi  din  propria 
lor  ţară  de  autorităţile  habsburgice  în  a  doua  jumătate  a  veacului  al 
XVIII-lea,  şi-au  găsit  adăpost  la  fraţii  lor  din  mănăstirile  Neamţ,  Căldă- 
ruşani,  Cemica,  Horezu,  Argeş,  Cozia  şi  atâtea  altele,  ori  au  ctitorit  ei 
înşişi  schituri  şi  mănăstiri,  precum  Cheia,  Predeal,  Suzana,  Stânişoarav 
în  Ţara  Românească,  Cocoş  în  Dobrogea,  sau  biserici  de  mir  în  diferite 
sate  şi  oraşe,  până  în  Basarabia. 

De  asemenea,  domnii  şi  mitropoliţii  din  Ţara  Românească  şi  din 
Moldova  au  rânduit  să  se  tipărească  diferite  cărţi  de  slujbă  şi  de  învă¬ 
ţătură  pe  care  le-au  împărţit  în  dar  preoţilor  şi  bisericilor  româneşti  din 
Transilvania  cum  a  fost  cunoscuta  Cazanie  a  mitropolitului  Varlaam  al 
Moldovei,  din  1643,  ori  Biblia  de  la  Bucureşti,  din  1688.  Au  vegheat  la 
păstrarea  credinţei  ortodoxe,  considerată  de  strămoşii  noştri  drept  „le¬ 
gea  românească"  din  Transilvania,  în  faţa  multor  încercări  ale  autori¬ 
tăţilor  de  stat  de  atunci  de  a-i  trece  pe  români  la  catolicism,  iar  mai  târ¬ 
ziu  la  calvinism,  urmărindu-se,  prin  aceasta,  şi  „deznaţionalizarea"  lor. 
Iată  cum  a  înţeles  Biserica  să  lucreze  pentru  păstrarea  unităţii  de  cre¬ 
dinţă,  ca  prin  ea  să  se  menţină  şi  unitatea  de  neam! 

Dar,  iubiţi  credincioşi,  este  bine  să  ştim  că,  in  momentele  de  răs¬ 
cruce  ale  istoriei  noastre,  slujitorii  Bisericii  strămoşeşti,  fie  preoţi  de 
mir,  fie  călugări,  n-au  pregetat  a  fi  alături  de  popor,  chiar  cu  arma  în 
mână,  atunci  când  ţara  şi  neamul  erau  în  primejdie  şi  era  necesar  aju¬ 
torul  lor.  Aşa  se  face  că  istoria  ne  înfăţişează  chipuri  de  preoţi  care  au 
luptat  în  oastea  lui  Mihai  Viteazul,  în  oştile  ţărăneşti  ale  lui  Horia,  Tu- 
dor  Vladimirescu  şi  mai  cu  seamă  a  lui  Avram  Iancu.  Ierarhi  şi  mulţi 
preoţi  de  frunte  din  Ţara  Românească  şi  din  Moldova  au  contribuit  efec¬ 
tiv  la  realizarea  unirii  noastre,  într-o  primă  fază  in  1859,  prin  alegerea 
unui  singur  domn  în  ambele  Principate,  in  persoana  lui  Alexandru  Ioah 
Cuza.  Biserica  a  binecuvântat  Războiul  de  independenţă  din  1877  şi  l-a 
sprijinit  prin  sutele  de  colecte  organizate  în  parohiile  din  vechea  Româ¬ 
nie,  dar  şi  din  Transilvania,  pentru  sprijinirea  răniţilor,  orfanilor  şi  vă¬ 
duvelor  de  război. 

Era  firesc  atunci,  ca  în  virtutea  unor  asemenea  tradiţii  de  luptă, 
de  iubire  de  neam  şi  de  pământul  strămoşesc,  Biserica  să  fie  prezentă  şi 
la  realizarea  unirii  din  1918.  Trebuie  să  spunem,  însă,  că  intre  anii  1916 
— 1918,  când  România  s-a  implicat  in  primul  război  mondial,  neamul 
românesc  de  pretutindeni  s-a  hrănit  cu  „pâine  de  lacrimi",  după  cuvin¬ 
tele  psalmistului  (cf.  Ps. ,  79,  6).  Alături  de  eroii  neamului  care  şi-au 
jertfit  viaţa  pentru  neam  şi  ţară  în  părţile  de  sud  ale  Transilvaniei,  pe 
Jiu  şi  pe  Olt,  la  Turtucaia,  la  Mărăşti,  Mărăşeşti  şi  Oituz,  alături  de  su¬ 
tele  de  mii  de  ţărani  jefuiţi  de  bunurile  lor  in  teritoriile  cotropite  de 
armate  străine,  alături  de  ostaşii  de  neam  român  din  Transilvania  şi  Ba- 

nat,  din  Bucovina  şi  Basarabia  care  au  fost  obligaţi  să  lupte  în  armatele 
austro-ungare  şi  ruseşti  pentru  o  cauză  străină  intereselor  neamului  lor, 
au  dat  un  greu  tribut  de  sânge  şi  slujitorii  Bisericii,  fie  cei  din  vechea  Ro¬ 
mânie,  fie  cei  din  provinciile  amintite  subjugate  de  străini.  In  Transilva¬ 
nia,  aproape  150  de  preoţi  au  fost  aruncaţi  în  închisorile  maghiare,  alţi 
peste  200  au  fost  deportavi  în  sate  din  jude.ul  Şopron,  din  Ungaria  de  vest, 
câţiva  in  nordul  Serbiei  de  azi,  toţi  fiind  consideraţi  „duşmani  ai  statului 
austro-ungar“;  câţiva  dintre  ei  au  murit  în  închisori,  in  deportare  sau  la 
scurt  timp  după  eliberare.  In  vechea  Românie,  vreo  20  de  preoţi  au  fost 
împuşcaţi  din  dispoziţia  autorităţilor  militare  germane  sau  austro-ungare 
de  ocupaţie,  ori  au  murit  în  urma  schingiuirilor  şi  suferinţelor  îndurate; 
alţii  au  murit  în  deportare,  în  Germania;  tot  la  20  se  ridică  şi  numărul 
preoţilor  împuşcaţi  sau  morţi  în  Dobrogea  şi  în  judeţele  vestice  ale  Munte¬ 
niei,  datorită  trupelor  bulgăreşti  care  au  ocupat  vremelnic  aceste  teritorii. 

In  schimb,  am  avut  şi  preoţi  şi  călugări  eroi  în  vechea  Românie, 
eea  de  până  în  1918.  Peste  250  de  preoţi  au  fost  mobilizaţi  şi  trimişi  pe 
front  în  calitate  de  „confesori  militari",  din  care  unii  şi-au  pierdut  viaţa, 
alături  de  fiii  lor  sufleteşti;  peste  200  de  călugări  şi  călugăriţe  —  mai 
aleş  din  Moldova  —  au  îngrijit,  cu  multă  dragoste  şi  dăruire,  soldaţii  ră¬ 
niţi  pe  câmpurile  de  luptă,  în  calitate  de  infirmieri,  câţiva  dintre  ei  pier- 
zându-şi  viaţa  din  cauza  bolilor  contractate. 

Dar  slujitorii  Bisericii  au  fost  prezenţi  şi  la  Adunările  naţionale  de 
la  Chişinău,  din  27  martie  1918,  de  !a  Cernăuţi,  din  28  noiembrie  1918 
şi  mai  cu  seamă  de  la  Bălgrad  —  Alba  Iulia,  din  1  Decembrie  1918,  în 
cadrul  cărora  s-a  proclamat  unirea  necondiţionată  a  acestor  provincii  ro¬ 
mâneşti  cu  ţara  mamă. 

Intre  cei  1.228  de  delegaţi  oficiali  la  Marea  Adunare  Naţională  de 
la  Alba  Iulia  se  numărau  şi  mulţi  slujitori  ai  Bisericii:  ierarhi,  profesori 
de  teologie,  consilieri  eparhiali,  protopopi,  preoţi  parohi  şi  chiar  stu¬ 
denţi  teologi.  Lucrările  Adunării  au  fost  prezidate  de  venerabilul  patriot 
Gheorghe  Pop  de  Băseşti,  împreună  cu  episcopii  de  Arad  şi  Oradea.  în 
Marele  Sfat  al  naţiunii  române,  constituit  atunci,  ca  şi  în  Consiliul  diri- 
gent,  au  fost  aleşi,  de  asemenea,  şi  slujitori  ai  Bisericii.  Iar  episcopii 
Miron  Cristea  de  la  Caransebeş  —  viitorul  patriarh  —  şi  Iuliu  Hossu 
de  la  Gherla  au  fost  aleşi  in  delegaţia  de  patru  persoane  care  a  prezentat 
Actul  unirii  la  Bucureşti. 

Iată  cum  a  in.eles  Biserica  să-şi  facă  datoria  faţă  de  neam  în  mo¬ 
mentele  de  răscruce  ale  istoriei,  dăruind  României  întregite  mucenici  şi 
erai,  deşi  astăzi  atâţia  nechemaţi  şi  adversari  declaraţi  ai  ei  încearcă  să-i 
conteste  meritele  şi  jertfele  de  sânge! 

1«  .  -  ■  Iubiţi  credincioşi,  .  • 

Unirea  din  1918  a  fost  opera  întregului  popor  român,  de  pe  am¬ 
bele  versante  ale  Carpaţilor,  de  pe  ambele  maluri  ale  Prutului.  Ea  a  fost 
îndelung  pregătită  în  curgerea  veacurilor,  iar  realizarea  ei  s-a  făcut  nu¬ 
mai  prin  jertfă,  prin  sânge  şi  prin  lacrimi:  sângele  celor  care  au  murit 
la  datorie,  pe  câmpurile  de  luptă  şi  lacrimile  atâtor  mame,  soţii  şi  copii 

care  şi-au  pierdut  fiii,  fraţii  sau  tatăl.  Am  putea  spune  ca  în  anii  de  du¬ 
rere  1916 — 1918  fiecare  român  şi-a  adus  partea  lui  de  contribuţie  şl  de 
suferinţă  la  făurirea  României  mari!  Fiecare  român  a  înţeles  atunci  că 
a  sosit  ceasul  libertăţii  şi  al  unităţii,  a  înţeles  că  un  bun  român  şi  un 
bun  fiu  al  Bisericii  strămoşeşti  are  o  supremă  datorie  morală,  aceea  de 
a  se  jertfi  pentru  neam  şi  ţară!  Generaţia  anului  1918  a  dovedit  lumii 
întregi  că  era  hotărâtă  să  înlăture  lanţurile  asupririi  naţionale  şi  sociale 
şi  să  trăiască  într-o  Românie  pe  veci  unită! 

Prin  jertfa  sângeroasă  de  pe  cruce  s-a  ajuns  la  înviere;  prin  jertfa 
atâtor  români  s-a  ajuns  la  învierea  neamului  românesc.  Se  împlineau 
cuvintele  profetului  Isaia,  reproduse  şi  de  Sfânta  Evanghelie  de  la  Ma¬ 
tei:  „Poporul  ce  stătea  în  întuneric  a  văzut  lumină  mare  şi  celor  ce  şe¬ 
deau  în  latura  şi  în  umbra  morţii  lumină  le-a  răsărit"  (Is.,  9,  1  şi  Mat. 
4,  16).  Pilda  marilor  mucenici  şi  eroii  din  anii  1916 — 1918  trebuie  să  ne 
călăuzească  pe  to.i  cei  de  azi,  dar  şi  pe  cei  de  mâine!  Ei  sunt  o  pildă 
pentru  oamenii  politici  ai  acestor  zile  care,  din  nefericire,  pun  mai  pre¬ 
sus  interesele  personale  sau  ale  partidului  căruia  îi  aparţin,  decât  in¬ 
teresele  ţării!  Pildă  pentru  slujitorii  Bisericii,  de  dăruire  şi  de  jertfă 
pentru  păstoriţii  lor,  în  vederea  realizării  aspiraţiilor  majore  ale  nea¬ 
mului  întreg!  Pildă  pentru  credincioşi  şi,  mai  cu  seamă,  pentru  cei  ti¬ 
neri,  de  dragoste  de  neam  şi  de  pământul  strămoşesc  dusă  până  la  jert¬ 
firea  propriei  vieţi  pe  altarul  patriei!  Fiecare  familie  are,  printre  înain¬ 
taşii  ei,  asemenea  eroi,  iar  dacă  azi  avem  o  ţară  liberă  şi  unită,  aceasta 
se  datorează  jertfei  lor!  Să-i  pomenim  în  rugăciunile  noastre,  să  ne  ru¬ 
găm  pentru  odihna  sufletelor  lor  şi,  inspirându-ne  din  faptele  şi  erois¬ 
mul  lor,  să  contribuim,  prin  unitatea  noastră,  dar  mai  ales  prin  munca 
şi  prin  dăruirea  noastră,  la  propăşirea  neamului  şi  a  ţării!  Amin. 


Pr.  Prof.  Dr.  MIRCEA  PACURARIU 


PREDICA  LA  DUMINICA  DINAINTEA  NAŞTERII  DOMNULUI 
NOSTRU  IISUS  HRISTOS 

:  r  .4  .  .  ‘  V  ,  «.  J-  !  -  ->1; 

Prea  Cucernici  Părinţi,  '  ~  lT'  '  ■  i  UL  ■  r  •  ' ' 

/ubiţi  credincioşi, 


Astăzi,  cu  voia  lui  Dumnezeu,  ne  găsim  în  ajun  de  praznic  împără¬ 
tesc  şi  în  acelaşi  timp  în  Duminica  dinaintea  naşterii  după  trup  a  Dom¬ 
nului  nostru  Iisus  Hristos. 

Minunatele  cântări  bisericeşti  şi  colindele  străbune  vor  răsuna 
sublim  in  inimile  şi  casele  noastre,  pregătindu-ne  cu  migală  sfântă  pen¬ 
tru  a-L  primi  pe  dumnezeiescul  Prunc,  care  vine  din  veşnicie,  aşa  pre¬ 
cum  L-au  anunţat  proorocii. 

La  plinirea  vremii,  Dumnezeu  a  trimis  în  lume,  pe  Unul  Născut 
Fiul  Său  cel  iubit,  şi  astfel  aşteptarea  cea  de  veacuri  a  întregii  ome¬ 
niri,  nu  a  fost  zadarnică.  Ori  de  câte  ori  se  anunţă  că  vine  cineva  in¬ 
tr-un  oraş  sau  într-o  familie,  oamenii  se  întreabă:  Cine  este  cel  care 
vine?  Pentru  ce  vine?  şi  cum  trebuie  să  ne  pregătim  ca  să-l  primim  aşa 
cum  se  cuvine.  • — •  Aceste  întrebări,  par  fireşti  şi  pentru  noi,  acum  când 
ne  pregătim  că  prăznuim  venirea  în  lume  a  Domnului  nostru  Iisus  Hristos. 
Cel  mai  relevant  răspuns  la  aceste  întrebări  îl  vom  afla  în  padinile 
de  aur  ale  Sfintei  Scripturi.  Deci,  cine  este  cel  ce  vine?  Este  Cel  fă¬ 
găduit  de  Dumnezeu,  care  vine  spre  a  ne  împăca  cu  Tatăl  cel  ceresc. 
—  Având  o  viziune  peste  veacuri,  patriarhul  Avram  îl  numeşte:  „îm¬ 
păciuitorul  căruia  i  se  vor  supune  popoarele",  iar  Moise  îl  numeşte: 
„prooroc  mare",  iar  David  ii  spune:  „Preot  în  veac  după  rânduiala  lui 
Melchisedec".  Ezechiil  proorocul  îl  numeşte:  „păstorul  poporului",  iar 
Isaia  proorocul,  cel  ce  a  trăit  cu  aproape  nouă  sute  de  ani  în  urma  ve¬ 
nirii  Lui  în  lume  îl  numeşte:  „înger  de  mare  sfat,  sfeşnic  minunat,  Dum¬ 
nezeu  tare,  Biruitor,  Domn  al  păcii,  părinte  al  veacului  ce  va  să  fie"  (Is. 
IX,  5). 

Am  înşirat  mai  sus,  doar  un  mic  şir  de  numiri,  prin  care  profeţii 
Vechiului  Testament,  au  vestit  venirea  în  lume  a  Fiului  lui  Dumnezeu. 

Iubiţi  credincioşi,  ne  bucurăm  cu  toţii  de  acest  luminat  praznic, 
fiindcă  vine  la  noi  însuşi  Mântuitorul,  care  este  îndreptătorul  vieţii 
noastre.  —  El  este  oaspetele  divin  pe  care  L-a  aşteptat  omenirea  vea¬ 
curi  de-a  rândul,  şi  iatâ-1  acum,  Ei  este  cu  noi  şi  ne  îmbrăţişează  cu 
dragostea  lui  nemărginită.  Prin  venirea  LUI,  noi  oamenii  ne-am  izbă¬ 
vit  din  robia  păcatului,  dându-ni-se  puterea  de  a  dobândi  mântuirea  cea 
pierdută.  De  altfel,  întreaga  Sa  viaţă  a  fost  un  mare  dar  oferit  nouă,  iar 
jertfa  Sa  de  pe  cruce  a  fost  o  jertfă  de  răscumpărare,  bine  primită 
înaintea  lui  Dumnezeu. 

De  la  naşterea  Sa  în  peştera  sărăcăcioasă  a  Betleemului  şi  până  la 
înălţarea  Sa  la  cer,  Mântuitorul  a  lucrat  numai  şi  numai  pentru  mân¬ 
tuirea  oamenilor:  pe  cei  zdrobiţi  i-a  mângâiat,  robilor  le-a  adus  slobozire,  pe 
cei  bolnavi  i-a  vindecat,  orbilor  le-a  dat  vedere,  pe  cei  morţi  i-a  înviat. 

Pentru  noi  creştinii,  nu  este  un  nume  mai  scump,  decât  numele 
lui  Iisus.  Numele  Său  este  mai  scump  decât  al  părinţilor,  al  fraţilor 
sau  al  prietenilor,  fiindcă  El  este  cel  ce  ne  face  cel  mai  mare  bine  şi  ne 
ajută  în  cele  mai  grele  împrejurări  ate  vieţii.  La  El  alergăm  şi  ne  ru¬ 
găm:  „Doamne,  Iisuse  Hristoase,  Fiul  lui  Dumnezeu,  miluieşte-ne“. 

El  ne-a  chemat  şi  ne  cheamă  mereu,  zicându-ne:  „Veniţi  la  Mi¬ 
ne  toţi  cei  osteniţi  şi  împovăraţi  şi  Eu  vă  voi  odihni  pe  voi". 

In  Sfânta  Scriptură,  întâlnim  adeseori  amintite  două  numiri,  ce  i 
s-au  dat  lui  Iisus  Hristos-Fiul  Omului  şi  Fiul  lui  Dumnezeu,  numiri  ce 
atestă  marele  adevăr  de  credinţă  că  El  este  Om  adevărat  şi  Dumnezeu 
adevărat.  Ca  Fiu  al  Omului,  Iisus  a  fost  profeţit  încă  de  proorocul 
Daniil,  care  spune:  „Şi  iată  pe  norii  cerului  venea  cineva  ca  Fiul  Omu¬ 
lui  şi  El  a  înaintat  până  la  Cel  vechi  de  zile  şi  a  fost  dus  în  faţa  Lui. 
Şi  Lui  i  s-a  dat  stăpânirea,  slava  şi  împărăţia  şi  toate  popoarele,  nea¬ 
murile  şi  limbile  îi  slujeau  Lui“  (Daniil  VII,  13 — -14). 

întruparea  Fiului  lui  Dumnezeu  este  cel  mai  mare  fapt  istoric  care 
nu  mai  poate  fi  tăgăduit  niciodată. 

Evanghelia  care  s-a  citit  astăzi  Ia  Sf.  Liturghie,  ne  înfăţişează 
„CARTEA  NEAMULUI  LUI  IISUS  HRISTOS",  Fiul  lui  David,  Fiul  lui 
Avraam,  înşiruindu-ni-se  de  trei  ori  câte  patrusprezece  generaţii,  astfel: 

1.  —  de  la  Avraam  la  David  =  14; 

2.  —  de  la  David  până  la  strămutarea  în  Babilon  =  14; 

3.  —  de  la  strămutarea  în  Babilon  până  la  Hristos  =  14. 

întrebarea  ce  şi-au  pus-o  mulţi  este:  • —  de  ce  a  fost  necesar  să  se 

amintească  un  număr  atât  de  mare  de  înaintaşi?  —  Părinţii  Bisericii  ne 
răspund  clar,  că  acest  lucru  s-a  făcut  tocmai  pentru  a  se  arăta  adevărul 
că  Iisus  Hristos  a  fost  cu  adevărat  Om,  faţă  de  aceia  care  în  vremurile 
de  demult  şi  chiar  în  cele  mai  apropiate  de  noi,  au  tăgăduit  existenţa 
istorică,  ca  om,  a  Fiului  lui  Dumnezeu! 

La  începutul  Evangheliei  sale,  Sf.  Ev.  Ioan  ne  relatează:  „Cu¬ 
vântul  trup  S-a  făcut  şi  s-a  sălăşluit  între  noi  şi  am  văzut  slava  Lui, 
Slavă  ca  a  Unuia  Născut  din  Tatăl,  plin  de  har  şi  de  adevăr"  (Ioan  1,  14). 

Evanghelistul  Luca,  la  cap.  II,  v.  1 — 2,  face  o  precizare  istorică 
foarte  importantă,  afirmând  că  marele  eveniment  al  Naşterii  Domnu¬ 
lui  s-a  petrecut  pe  vremea  cezarului  Octavian  Augustus,  iar  cârmui- 
tor  al  Siriei  era  Quirinius. 

Renumiţii  scriitori  şi  istorici  din  acel  timp  Iosif  Flaviu,  Tacit  şi 
Svetoniu,  prin  scrierile  lor  bine  documentate,  n-au  făcut  decât  să  con¬ 
firme  cele  relatate  de  către  Sf.  Evanghelişti. 

In  lumina  celor  de  mai  sus,  Cartea  Neamului  lui  Iisus  rămâne 
peste  veacuri  un  incontestabil  document  istoric,  care  reflectă  şi  întă¬ 
reşte  adevărul  întrupării  Fiului  lui  Dumnezeu. 

Iubiţi  credincioşi,  bucuria  noastră  de  Crăciun  este  şi;  aceea  că 
Cel  ce  ne  cercetează,  Cel  ce  vine  la  noi  în  chip  de  prunc  nevinovat  es¬ 
te  însuşi  Fiul  lui  Dumnezeu.  —  Ca  unui  Dumnezeu  i  s-au  închinat  pas¬ 
torii  şi  i-au  adus  daruri  magii.  —  Noi  mărturisim,  cum  spune  evan¬ 
ghelistul  Ioan  că  „El  este  cu  adevărat  Fiul  lui  Dumnezeu"  (loan  I,  14). 

Sunt  foarte  multe  locuri  în  Sf.  Scriptură,  care  adeveresc  fără  pu¬ 
tinţă  de  tăgadă,  divinitatea  lui  Iisus.  —  Am  să  mă  opresc  doar  la  măr¬ 
turisirea  sutaşului  care  l-a  urmat  pe  drumul  Golgotei,  şi  care  impre¬ 
sionat  de  atâta  bunătate  şi  toate  cele  petrecute  la  răstignirea  Sa  pe 
cruce,  a  exclamat:  „Cu  adevărat  acest  om  este  Fiul  lui  Dumnezeu"! 

Unind  cele  două  mărturisiri  despre  Iisus,  marele  apostol  al.  nea¬ 
murilor  Pavel,  scria  odinioară  Romanilor:  „Fiul  Său  cel  născut  din 
sămânţa  lui  David,  după  trup,  care  a  fost  rânduit  Fiu  al  lui  Dumnezeu 
intru  putere,  după  Duhul  sfinţeniei,  prin  învierea  Lui  din  morţi  Iisus 
Hristos,  Domnul  nostru"  (Romani  I,  3 — 4). 

Iubiţi  credincioşi,  cunoscând  cine  este  Cel  ce  vine  la  noi  în 
aceste  sărbători,  se  cuvine  să  ne  pregătim  fiecare  pentru  primirea  Lui 
după  cuviinţă.  Să  fim  cu  toţii  conştienţi  că  la  Crăciun,  noi  nu  prăz- 
nuim  numai  amintirea  naşterii  in  timp  a  Domnului  nostru  Iisus  Hris¬ 
tos.  Crăciunul  nu  aduce  cu  sine  numai  amintirea  unui  eveniment 
istoric  de  o  importanţă  crucială,  ci  el  este  şi  o  mare  sărbătoare  a  cre¬ 
dinţi.  Din  acest  minunat  prilej  să  ne  silim  ca  în  mod  tainic  Hris¬ 
tos  să  se  nască  şi  în  ieslea  sufletelor  noastre  şi  să-l  primim,  cu  senin 
în  suflet  pe  Mântuitorul  nostru  şi  azi  şi  mâine  şi-n  tot  restul  vieţii. 

Să  nu  uităm  că  mama  noastră  bună,  Biserica,  ne  învaţă  să  cân¬ 
tăm  spunând,  la  prezent:  „HRISTOS  SE  NAŞTE,  MÂRITI-L!  HRISTOS 
DIN  CERURI,  INTÂMPINAŢI-L!  —  HRISTOS  PE  PĂMÂNT,  ÎNÂL- 
ŢAŢI-VĂ!".  Să  ne  străduim  cu  toţii  a  alunga  din  inima  noastră  toată 
vrajba  şi  ura,  să  ne  iubim  mai  mult  şi  să  ne  îmbrăcăm  in  haină  de 
sărbătoare  duhovnicească  pentru  a  se  sălăşlui  între  noi,  mărirea  lui 
Dumnezeu,  pacea  şi  buna  înţelegere.  Să  facem  din  inima  noastră  un 
Betleem  cald  şi  primitor  şi  să-L  chemăm  pe  Pruncul  Iisus,  rugându-1 
astfel:  „Vino  Doamne  Iisuse  Hristoase  Mântuitorule,  alungă  de  la  noi 
pe  tot  vrăjmaşul  şi  pismaşul. 

împacă  viaţa  noastră.  Doamne,  miluieşte-ne  pe  noi  şi  lumea  Ta  şi 
mântuieşte  sufletele  noastre,  ca  un  bun  şi  de  oameni  iubitor". 

NAŞTEREA  LUI  HRISTOS  SĂ  NE  FIE  DE  FOLOS,  şi  de  acum 
până-n  vecie  mila  Domnului  să  fie!. 

A  M  IN! 

...  -  '•  Pr.  MIHAIRUSU 


Din  actualitatea  internă 


PĂRINTELE  dumitru  stAniloae  la  o  sută 

ŞI  LA  ZECE  ANI  (1903—1993) 


Lumea  teologică  românească  a  celebrat  dublul  eveniment  printr-un 
„an  Stăniloae"  concretizat  în  simpozioane  (Durau,  Bucureşti,  Sibiu, 
Cluj  şa),  reeditări  din  opera  Părintelui,  volume  de  studii  originale  de¬ 
dicate  gândirii  sale  (câteva  semnalate  în  prestigioasa  rubrică  a  Î.P.S. 
Antonie  din  „Telegraful  Român",  nr.  45 — 46,  a.c.),  seri  literar-artistice 
chiar.1  Se  cuvenea  ca  şi  „Revista  Teologică"  să-şi  aducă  o  cât  de  mo¬ 
destă  contribuţie  la  aniversarea  şi  comemorarea  patriarhului  teologiei 
româneşti,  având  şi  un  motiv  aparte.  Fără  îndoială,  alte  periodice  —  în 
primul  rând  „Telegraful  Român",  dar  şi  „Gândirea"  sau  revistele  teo¬ 
logice  din  capitală  —  sunt  mult  mai  legate  de  personalitatea  Părintelui 
Stăniloae,  însă  „Revista  Teologică"  are  totuşi  privilegiul  de  a  fi,  după 
evidenţele  disponibile,  locul  primei  apariţii  din  îndelungata  şi  prolifica 
sa  publicistică.  în  1926,  încă  student  la  Cernăuţi,  debutează  în  revista 
sibianâ  (nr.  8 — 10)  cu  studiul  de  mici  proporţii  „Munca  şi  proprietatea 
în  Testamentul  Nou". 

Deşi  nici  tema,  nici  conţinutul  lucrării  nu  anunţă  anvergura  ope¬ 
rei  de  mai  târziu,  debutul  arată  o  preocupare  pentru  realităţile  vremii 
şi  prezenţa  Evangheliei  în  lume,  întrucât  tânărul  teolog  încearcă  să 
răspundă  unor  critici  aduse  creştinismului,  în  speţă  cel  apostolic,  de  pe 
poziţii  marxiste.  Doi  reprezentanţi  de  frunte  ai  marxismului  vest-euro- 
pean  dinainte  de  primul  război  mondial,  Eduard  Bemstein  şi  Karl 
Kautsky  (in  Die  Vorlaufer  der  neueren  Sozialismus,  citând  de  fapt  pe 
A.  Winterstein,  Die  christliche  Lehre  vom  Erdengut),  la  care  se  referă 
autorul,  critică  comunităţile  creştine  primare  pentru  că  ar  fi  practicat 
doar  un  comunism  al  consumului  de  bunuri,  cu  păstrarea  proprietăţii 
particulare  asupra  mijloacelor  de  produc. ie.  Replica  tânărului  Stăni¬ 
loae  —  prezentând,  pe  rând,  atitudinea  faţă  de  muncă,  apoi  cea  faţă  de 
proprietate  a  Mântuitorului,  Sf.  Ap.  Pavel  şi  a  celorlalţi  apostoli  — 
este  aceea  că  revoluţia  creştinismului  nu  este  una  economică,  ci  mora¬ 
lă,  deşi  poate  avea  şi  implicaţii  economice  profunde,  precum  în  cazul 
Bisericii  primare  din  Ierusalim  (şi  nu  în  vederea  unui  succes  economic: 
autorul  constată  că  forma  de  viaţă  economică  practicată  —  mai  degra¬ 
bă  sărăcie  în  comun,  prin  vânzarea  bunurilor,  decât  de  proprietate  co¬ 
mună  asupra  mijloacelor  de  producţie  —  a  dus,  în  vreme  de  foamete, 
la  necesitatea  colectelor  despre  care  relatează  FA  şi  2  Cor.).  Va  relua 
problema  peste  câţiva  ani,  cu  altă  tratare,  afirmând  soluţia  creştină. 

după  modelul  comuniunii  Sfintei  Treimi,  la  aporia  spiritual-economico- 
politică  individualism  vs.  socialism  (nr.  1 — 2,  1934). 

In  total,  până  în  1944,  anul  ultimei  apariţii  aici,  în  seria  iniţială, 
Părintele  Stâniloae  a  publicat  în  „Revista  Teologică"  12  studii,  pe  care 
posteritatea  le  va  reţine  probabil  mai  mult  din  interes  biografic,  deşi 
ele  arătau  deja  preocupări  teologice  tot  mai  largi,  de  la  noile  curente 
ale  teologiei  protestante  (nr.  7 — 8,  1929),  la  metafizica  lui  Lucian  Blaga 
(nr.  11 — 12,  1934),  metafizica  timpului  din  perspectivă  creştină  (nr.  12, 
1937)  şi  primele  elaborări  ale  recentrării  gândirii  despre  om  şi  isto¬ 
rie  în  hristologie  (nr.  11 — 12,  1941)  reprezentată  de  capodopera  „Iisus 
Hristos  sau  restaurarea  omului".  Merită  semnalat  că  în  articolul  amin¬ 
tit  mai  sus,  „Pentru  depăşirea  individualismului  şi  socialismului"  (text 
al  unri  conferinţe  publice),  mijesc  deja  formulările  triadologiei  perso¬ 
naliste  dezvoltate  pe  larg  în  anii  ’60 — ’70. 

Fără  îndoială,  cea  mai  importantă  contribuţie  a  Părintelui  Stăniloae 
în  paginile  „Revistei"  o  reprezintă  publicarea  traducerii  neîntrecu¬ 
tului  comentariu  liturgic  al  Sf.  Maxim  Mărturisitorul,  Mistagogia  (sub 
titlul  lămuritor  „Cosmosul  şi  sufletul,  chipuri  ale  Bisericii",  dat  de  tra¬ 
ducător;  nr.  4 — 5,  6 — 8,  1944).  Această  scriere,  pe  cât  de  restrânsă  ca 
dimensiuni,  pe  atât  de  importantă  pentru  înţelegerea  cultului  şi  spiri¬ 
tualităţii  ortodoxe,  a  fost  reeditată  abia  in  anul  2000,  de  către  EIBM- 
BOR,  fără  îmbunătăţiri  care  ar  fi  fost  posibile,  întrucât  P.  Stăniloae  a 
colaborat  Ia  ediţia  Mistagogiei  în  limba  neo-greacă2  cu  o  inlroducere  şi 
comentarii,  încă  inedite  la  noi!  Or,  comentariile  din  notele  la  traduceri 
sunt  adesea  de  cea  mai  mare  valoare,  consideră  exegeţii  (de  pildă  An- 
drew  Louth)  şi  chiar  Părintele  le  aprecia  undeva.  Probabil  multe  dintre 
aceste  note  constituie  germenii  unora  dintre  studiile  ulterioare,  cum  se 
poate  constata,  bunăoară,  în  cazul  unor  paragrafe  din  „Chipul  nemuritor 
al  lui  Dumnezeu"  care  preiau  câteodată  ad-litteram  note  întregi  însoţi¬ 
toare  ale  traducerii  la  Ambigua  şi  epistolele  hristologice  maximiene3. 
Este  adevărat  că  îngrijitorii  noii  ediţii  au  adăugat,  „în  loc  de  postfaţă", 
două  studii  ale  Părintelui  despre  simbolismul  liturgic,  fără-indoială  in¬ 
spirate  şi  din  viziunea  Sf.  Maxim.  Nedumereşte  şi  faptul  că  aceştia  n-au 
socotit  de  cuviinţă  să  noteze  reeditarea  şi  locul  primei  apariţii  („scăpări 11 
editoriale  de  acest  gen  şi  de  multe  alte  genuri,  sunt  din  nefericire,  a- 
proape  regula  în  publicistica  post-decembristă).  Poate  pentru  că  Părin¬ 
tele  însuşi,  citând  Mistagogia  în  primul  din  studiile  amintite,  ca  şi  în 
„Spiritualitate  şi  comuniune  in  Liturghia  Ortodoxă",  nu  face  trimitere  la 
propria  sa  traducere? 

Nu  ştim  ce  înseamnă  această  omisiune.  In  orice  caz,  P.  Stăniloae 
nu  mai  revine  în  paginile  revistei  sibiene  (desfiinţată  în  1947;  reînfiin¬ 
ţată  in  1956  sub  numele  de  „Mitropolia  Ardealului";  revenită  la  denu¬ 
mirea  iniţială  in  1991)  decât  foarte  târziu  şi  pasager,  în  1978,  cu  un  arti¬ 
col  (conferinţă  publică?)  dedicat  aniversării  Marii  Uniri,  despre  „tradiţii 
şi  idealuri  comune  ale  românilor,  maghiarilor  şi  saşilor  din  Transilva¬ 
nia",  în  fapt  amintiri  personale  şi  evocări  despre  influenţa  Ortodoxiei 
asupra  celorlalte  culte  din  spaţiul  transilvan.  Il  mai  regăsim  apoi  abia 

în  1986  (nr.  6),  omagiind  cu  „câteva  amintiri"  cea  de  a  60-a  aniversare 
a  I.P.S.  Mitropolit  Antonie,  iar  în  1988  (nr.  1),  într-o  ultimă  apariţie, 
prezintă  „un  panegiric  poetic  ia  moartea  lui  Petru  Movilă",  cu  ocazia 
unei  comemorări  a  ierarhului  kievian.  Mai  există  două  interviuri  cu 
Părintele,  de  mare  interes,  traduse  şi  publicate  la  Sibiu  în  preajma  eve¬ 
nimentelor  din  decembrie  '89  (respectiv  în  nr.  5,  1989  şi  nr.  1,  1990),  de 
redactorul  de  atunci,  Pr.  Prof.  Ioan  Ică,  dar  apărute  iniţial  în  alte  părţi. 

„Anul  Stăniloae"  n-a  marcat  doar  centenarul  naşterii  ci  şi  prima 
decadă  post-Stăniloae.  Moment  potrivit  pentru  un  prim  bilanţ  al  valo¬ 
rificării  moştenirii  lăsate.  Evaluările,  oricât  de  prudente,  se  lasă  însă 
aşteptate.  O  excepţie  o  face  editorialul  lui  Radu  Preda  din  „Renaşterea" 
clujeană  (nr.  11),  care  subliniază  destule  neîmpliniri.  Nu  e  momentul 
să  le  comentăm.  Poate  numai  o  idee,  care  îl  priveşte  şi  pe  cel  comemo¬ 
rat,  despre  singurătatea  teologului  de  cursă  lungă,  pentru  a  parafraza 
titlul  unei  ecranizări  cândva  cunoscute.  Deşi  a  făcut  parte  dintr-o  gene¬ 
raţie  remarcabilă  („generaţia  Stăniloae''  a  propus  I.P.S.  Antonie,  încă 
acum  zece  ani)  de  teologi  unversitari,  părinţi  duhovniceşti  şi  oameni  de 
cultură,  în  care  influenţele  reciproce  au  fost  inevitabile  şi  semnificative, 
opera  Părintelui  pare  mai  degrabă  rezultatul  unui  efort  solitar.  în  afară 
de  iniţierea  şi  realizarea  primelor  patru  volume  ale  Filocaliei,  la  care  a 
colaborat  cu  Părintele  Arsenie  Boca  (chiar  şi  în  acest  caz,  numai  în  pri¬ 
vinţa  redactării  şi  editării)4,  P.  Stăniloae  elaborează  singur  şi  cu  refe¬ 
rinţe  rarisime  la  alţi  confraţi  români.  Desigur,  participă  la  opere  colecti¬ 
ve,  precum  „învăţătura  de  credinţă"  din  1952  sau  „Manualul  de  Teolo¬ 
gie  Dogmatică"  din  1958  (nemenţionat  în  colectivul  de  autori  datorită 
arestării)  şi  publică,  evident,  alături  de  toţi  ceilalţi  colegi,  în  aceleaşi 
periodice  sau  volume  teologice  eparhiale,  pe  teme  solicitate  îndeobşte  de 
nevoile  pastorale,  misionare  sau  ecumenice  ale  BOR  în  acele  perioade 
(invoc  în  acest  sens,  cu  modestie,  chiar  o  mărturisire  personală).  Colec¬ 
ţia  „Părinţi  şi  Scriitori  Bisericeşti"  este  o  altă  dovadă  în  acest  sens.  Dar 
în  scrierile  sale  răzbat  mult  mai  direct  influenţe,  preocupări  şi  răspun¬ 
suri  faţă  de  autori,  inclusiv  ortodocşi  (precum  îndreptările  unor  exage¬ 
rări  ale  lui  VI.  Lossky  —  cu  privire  la  ceea  ce  teologul  rus  numea  „cele 
două  iconomii",  a  Fiului  şi  a  Duhului  — ,  sau  N.  Affanasiev  —  cu  pri¬ 
vire  la  eclesiologia  euharistică)  şi  opere  străine,  mai  ales  din  Apus,  de¬ 
cât  faţă  de  aportul  confra.ilor.  Un  singur  schimb,  polemic,  l-a  avut  în 
anii  ’50  cu  unul  dintre  succesorii  la  catedra  de  Dogmatică  de  la  Sibiu, 
P.  Isidor  Todoran,  în  legătură  cu  rolul  mântuitor  al  Maicii  Domnului.0 
Poate  în  diverse  locuri  să  se  fi  referit  voalat,  printre  rânduri,  la  idei  şi 
pozi,ii  din  mediul  eclesial  şi  teologic  intern.  De  pildă,  referirea  la  „Mo¬ 
rala  creştină,  generală  şi  specială",  din  primele  rânduri  ale  introducerii 
la  ceea  ce  apărea  ca  volumul  al  treilea  al  manualului  de  „Teologie  Mo¬ 
rală  Ortodoxă  pentru  institutele  teologice"  din  1981,  con.ine,  cred,  o  a- 
preciere  (uşor)  negativă  la  adresa  metodei  scolastice  a  volumelor  ante¬ 
rioare. 

Există  pentru  această  solitudine  din  perioada  bucureşteană  a  ca¬ 
rierei  Părintelui  câteva  explicaţii  la  îndemână.  Fără  nici  o  îndoială,  ple- 

carea  forţată  şi  mereu  regretată  de  la  Sibiu,  relativa  marginâlizare  din 
capitală  (după  reforma  învăţământului  teologic  din  1948  predă  la  cursu¬ 
rile  de  magisteriu;  Filocalia  îşi  încetează  apariţia),  apoi  detenţia6,  toate 
în  atmosfera  „luptei  de  clasă"  din  perioada  sovietizării  României,  au 
marcat  negativ  nu  doar  viaţa  cotidiană  ci  şi  scrisul  P.  Stâniloae.  (Că  Pă¬ 
rintele  a  ştiut  să  câştige  în  plan  duhovnicesc  din  aceste  dure  încercări 
nu  ne  îndoim,  dar  nu  avem  căderea  să  facem  asemenea  aprecieri).  Nu 
este  de  ignorat  nici  atitudinea  ostilă  din  partea  unor  colegi  de  breaslă  şi 
de  generaţie,  critici  faţă  de  „misticismul"  isihast  (omfalopsihit,  cum  era 
luat  în  derâdere)  care  îi  alimenta  viziunea  teologică.  Cu  toate  că  s-a  bu¬ 
curat  de  o  revenire  in  prim-planul  teologiei  după  1965,  că  a  beneficiat 
de  posibilitatea  unor  călătorii  şi  colaborări  în  străinătate,  că  din  1976  a 
putut  relua  editarea  Filocaliei  şi  că,  în  continuare,  a  publicat  trilogia 
dogmatică-spirituală-liturgică  (1978,  1981,  respectiv  19  8  77),  Părintelui 
Stâniloae  i  s-a  recunoscut  importan'a  mai  întâi  în  afara  ţării,  inclusiv 
prin  distincţii  academice,  şi  abia  apoi,  mai  ales  după  1990,  în  ţară!  Dacă 
într-un  fel  acest  lucru  e  firesc,  întrucât  distanţa  oferă  întotdeauna  o 
perspectivă  mai  bună,  din  alt  punct  de  vedere,  cel  al  presupusei  cola¬ 
borări  nemijlocite  în  acelaşi  câmp  al  teologiei,  se  ridică  un  semn  de  în¬ 
trebare  nu  mai  puţin  firesc.  A  nu  recunoaşte  poate  însemna  a  nu  cu¬ 
noaşte.  Lucrările  sale  au  fost,  desigur,  citite,  citate  şi  comentate,  mai 
ales  de  cei  pe  care  i-a  îndrumat.  Dar  valorificarea  într-un  fel  sau  altul, 
singura  care  oferă  şi  o  cunoaştere  pertinentă,  pretinde  ceva  mai  mult. 
Aşa  cum  observam,  însă,  bilanţurile  privind  valorificarea  cam  lip  esc. 

Oricum,  ceea  ce  nu  trebuie  moştenit  şi  cu  atât  mai  puţin  „valori¬ 
ficat"  este  modalitatea  de  a  face  teologie  de  unul  singur,  impusă  într-o 
anumită  măsură  de  împrejurările  regimului  trecut.  In  multe  privinţe 
constrângerile  aceluia  au  creat,  paradoxal,  chiar  un  mediu  mai  lucrativ 
şi,  încă  mai  straniu,  poate  chiar  mai  colegial  decât  cel  de  astăzi  (să  ob¬ 
servăm  doar  cvasi-dispariţia  conferinţelor  şi  congreselor  teologice,  cu 
participare  ortodoxă  sau  interconfesională,  ori  situaţia  precară,  atât  edi¬ 
torial  cât  şi  în  substanţă,  a  revistelor  teologice  centrale  —  câte  dintre 
ele  sunt  expresia  unei  comunităţi  academice,  nu  doar  spaţiu  tipografic 
pentru  nevoile  dosarelor  de  concurs?!  —  dar  nu  numai  a  lor).  Odată  cu 
reintegrarea  teologiei  româneşti  in  comunitatea  academică  mondială,  ca¬ 
racterizată  şi  în  domeniul  ştiinţelor  umaniste  de  o  tot  mai  accentuată 
specializare,  sofisticare  metodologică,  interdisciplinaritate  şi  competiţie 
pentru  susţinere  materială  de  neimaginat  altădată,  nimeni,  oricât  de  eru¬ 
dit  şi  dotat  ar  fi,  nu  mai  poate  coperi  singur  nici  măcar  întregul  câmp 
al  vreuneia  dintre  disciplinele  teologice.  Insă,  mult  mai  mult  decât  atât, 
s-ar  cuveni  să  ţinem  cont  de  specificul  prioritar  duhovnicesc  al  verita¬ 
bilei  teologii  ortodoxe,  nelăsând  ca  acesta  să  dispară  în  erudiţie  (in  cel 
mai  bun  caz;  în  realitate,  nu  acesta  pare  a  fi  pericolul  major)  şi  să  cău¬ 
tăm  realizarea  a  ceea  ce  am  putea  numi,  cu  o  expresie  inspirată  din  P. 
Stâniloae,  transparenţa  Bisericii  în  viaţa  teologică  universitară.  Nu  orice 
colectivitate,  chiar  func.ională  şi  eficientă,  este  Trupul  lui  Hristos.  Fără 
o  confruntare,  sinceră,  angajată  şi  colaborantâ,  a  realităţilor,  în  parie 
moştenite,  în  parte  create,  cu  paradigma  euharisticâ,  noile  generaţii  de 

teologi  ortodocşi  români  nu  avem  cum  să  ne  împropriem  darurile  pe 
care  Dumnezeu  vrea  să  ni  le  împărtăşească  şi  prin  persoana  şi  opera  ce¬ 
lui  pe  care  l-am  celebrat  de-a  lungul  acestui  an.  ■' 

In  spiritul  înnodării  tradiţiei  „Revista  Teologică"  îşi  oferă  spaţiul 
unui  eseu  omagial,  semnat  nu  de  o  personalitate  deja  împlinită  a  teolo- 
gieL  noastre  ci  de  una  în  .  plină  formare.  Sperăm  să  fie  de  bun  augur  şi 
pentru  autor  şi  pentru  moştenirea  Părintelui  Dumitru  Stăniloae. 

Lect.  SEBASTIAN  MOLDOVAN 

Note  bibliografice: 

1.  Cea  din  24  noiembrie,  din  aula  Facultăţii  „Andrei  Şaguna",  în¬ 
chinată  nu  doar  Părintelui  Stăniloae  ci  şi  lui  Vasile  VoiculescU  şi  reali¬ 
zată  de  un  grup  de  studenţi  ca  recitaluri  alternate  din  fragmente  ale  teo¬ 
logului  şi  sonete  ale  poetului,  sub  genericul  „îndrăzneşte  să  crezi  că  te 
iubim!",  nu  va  fi  de  uitat,  cu  atât  mai  mult  cu  cât  s-au  adăugat  un  me¬ 
morial  Pr.  Prof.  Aurel  Jivi,  la  un  an,  şi  un  memorial  Dumitru  Andrei, 
student  în  anul  IV,  la  doar  câteva  zile!  Mulţumesc  şi  aici  Părintelui  lect. 
dr.  Nicolae  Moşoiu  pentru  iniţiativa  şi  sprijinul  în  realizarea  acestei  ru¬ 
brici  a  irRevistei“  dedicate  „anului  Stăniloae". 

2.  Publicată  în  1973  ca  prim  volum  al  unei  binecunoscute  serii  de 
izvoare  patristice,  Epi  tas  pegas,  condusă  de  Panayotis  Nellas. 

3.  Publicarea  traducerilor  în  cauză  la  mult  timp  după  apariţia  vo¬ 
lumului  amintit  nu  trebuie  să  deruteze,  date  fiind  vicisitudinile  editoria¬ 
le  în  perioada  comunistă. 

4.  In  treacăt  spus,  recunoaşterea  publică  a  ajutorului  primit  de  la 
P.  Arsenie  contrazice  remarcile  minimalizatoare  ale  d-nei  Lidia  Ionescu 
Stăniloae  din  memoriile  dedicate  tatălui. 

5.  Critica  făcută  de  Părintele  mărturisirii  publice  şi  dezlegării  ob¬ 
şteşti  practicate,  tot  în  acea  vreme,  la  Mănăstirea  Vladimireşti  se  cuvine 
tratată  în  altă  perspectivă  decât  cea  avută  în  vedere  aici. 

6.  1958 — 1963.  V.  articolul  lui  G.  Enache,  „Arestarea  şi  condam¬ 
narea  lui  Dumitru  Stăniloae"  în  revista  Rost,  nr.  9,  2003,  p.  5 — 7,  unde 
este  reprodusă  fişa  biografică  din  dosarul  penal. 

'  7.  Se  cuvine  amintit  aici  că  Dogmatica  a  fost  publicată  formal  ca 
un  manual  „pentru  Institutele  de  teologic"  şi  ca  atare  „alcătuit  conform 
programei  analitice  aprobate  de  Sfântul  Sinod",  cum  se  precizează  în 
pagina  de  gardă.  Prin  urmare,  nu  Părintele  este  responsabil  de  structu¬ 
ra  ei  tipic  scolastică,  semnalată  ca  o  scădere  de  unii  exegeţi  actuali.  Pă¬ 
rintele  a  depăşit  mult  în  conţinut  limitele  structurii,  dar  nu  avea  cum 
s-o  modifice.  Este  adevărat  şi  că  nu  promovează  o  „purificare"  progra¬ 
matică  a  gândirii  sale  de  influenţele  heterodoxe  denunţate  de  un  G.  Flo- 
rovsky  ca  pseudomorfoze  ale  teologiei  ortodoxe  post-patristice;  aşa,  de 
pildă,  numărul  Tainelor,  sensul  păcatului  strămoşesc  ori  întreita  slujire 
a  Mântuitorului.  Ar  fi  interesantă  ■  în  acest  sens  compara. ia  cu  cealaltă 
mare  Dogmatică  ortodoxă  a  secolului  trecutV  cea  a  P.  Justin  Popovici. 


O  TEOLOGIE  A  FRUMUSEŢII  SMERITE*  * 

O  scurtă  prezentare  a  receptării  teologiei  părintelui  Dumitru  Stă- 
niloae  in  lumea  creştină  contemporană 

încă  de  la  începutul  anilor  80  ai  secolului  trecut  părintele  Dumi¬ 
tru  Stâniloae  era  considerat  cel  mai  mare  teolog  ortodox.  Această  opinie, 
aparţinând  cunoscutului  teolog  ortodox  şi  scriitor  francez  Olivier  Cle¬ 
ment,  era  însoţită  de  «profeţia»  că  opera  marelui  teolog  român  se  va 
afirma  —  pe  măsura  traducerii  ei  în  limbile  occidentale  —  ca  „una  din 
creaţiile  majore  ale  gândirii  creştine  din  a  doua  jumătate  a  secolului 
XX."1. 

O  primă  bibliografie  sistematică2  a  scrierilor  părintelui  Dumitru 
Stăniloae  reţine:  90  de  cărţi,  33  de  traduceri,  275  de  articole  teologice, 
22  de  recenzii,  16  prefeţe,  35  de  cuvântări  comemorative,  437  de  artico¬ 
le  de  ziar,  17  interviuri,  15  predici  publicate  şi  60  de  convorbiri  sau  in¬ 
terviuri  înregistrate  la  radio  şi  televiziune3.  O  privire  atentă  a  acestei 
bibliografii  descoperă  nu  numai  abundenţa  „dar  şi  profunzimea  şi  diver¬ 
sitatea  scrierilor  sale:  traduceri,  cercetări  de  manuscrise,  prezentări  ale 
aproape  tuturor  temelor  teologice  intr-un  mod  academic  şi  savant,  dar 
şi  popular  şi  jurnalistic,  discuţii  despre  artă,  icoane  şi  poezie"4. 

Viziunea  sa  creatoare,  personală  este  dominată  de  un  impresionant 
„efort  de  recuperare  a  unităţii  teologiei  prin  resolidarizarea  dogmaticii 
cu  spiritualitatea  şi  a  amândurora  cu  liturgicul"3.  Volumele  monumen¬ 
talei  sale  trilogii  Dogmatică-Spiritualitate-Liturghie  (1978,  1981,  1986) 
—  un  adevărat  opus  magnum  ce  conturează  temele  şi  instituţiile  sale  teo- 
logico-filosofice  —  „alcătuiesc  un  amplu  şi  fastuos  comentariu  existen¬ 
ţial  şi  neopatristic  al  «experienţei  lui  Dumnezeu»  în  dogmele,  în  mis¬ 
tica  şi  Liturghia  ortodoxe,  o  viziune  despre  om  şi  cosmos  in  perspectiva 
dialogului  spiritual  infinit  al  omului  cu  Dumnezeul-Iubire  al  Comuniunii 
Treimice  in  Iisus  Hristos  Cel  întrupat  şi  înviat"6. 

Autor  al  uneia  din  cele  mai  importante  opere  teologice  ale  seco¬ 
lului  trecut7,  „părintele  Dumitru  Stâniloae  este  astfel  nu  numai  un  «ti¬ 
tan  al  teologiei  româneşti  contemporane»,  ci  şi  un  «clasic»  al  teologiei 
secolului  XX,  atât  al  celei  panortodoxe,  cât  şi  ecumenice'*3. 

Cu  o  mereu  sporită  uimire  vor  vorbi  despre  persoana  şi  opera  pă¬ 
rintelui  Dumitru  Stăniloae  contemporanii  săi  teologi,  filosofi,  scriitori, 
gânditori,  oameni  de  credinţă  şi  de  cuvânt. 

Deşi  în  mare  parte  incă  necunoscut  în  Occident  —  prin  traducerea 
numai  fragmentară  a  Dogmaticii  sale  —  1985,  părintele  Stâniloae  era 


*  Prelegere  susţinută  în  cadrul  simpozionului  din  6  noiembrie  2003 
la  Seminarul  Teologic  Ortodox  „Dumitru  Stăniloae"  Braşov  şi  publicată 
la  recomandarea  Arhid.  Prof.  Dr.  Ioan  I.  Ică  Jr.  „  .  ;  .. 

considerat  de  teologul  protestant  Jiirgen  Moltmann,  ca  fiind  „un  teolog 
panortodox"  şi  „cel  mai  creativ  şi  influent  teolog  ortodox  contemporan"9. 

Unul  dintre  cei  mai  influenţi  gânditori  ai  secolului  trecut.  Martin 
Heidegger  se  va  referi  cu  generozitate  la  părintele  Stăniloae  ca  la  al 
doilea  ca  importanţă  gânditor  creştin  al  secolului  trecut,  filosoful  ger¬ 
man  neputând  renunţa  „pentru  sine  la  locul  întâi"10. 

Personalitatea  şi  învăţătura  marelui  teolog  va  fi  însă  marcantă 
pentru  lumea  românească,  pentru  spiritualitatea  şi  cultura  română,  ast¬ 
fel  încât  I  P.S.  sa  Dr.  Antonie  Plămădeală  va  vorbi  de  o  «Genera.ie  Stă¬ 
niloae»  în  sensul  unui  „curent  cultural  pe  care  Părintele  profesor  l-a 
iniţiat  şi  l-a  conturat"  (Alexandru  Du lu)n.  Personalităţi  ale  culturii  şi 
spiritualităţii  româneşti  il  recunosc  drept  călăuzitor  prin  deschiderea 
de  largi  perspective  filosofiei  ortodoxe  române  (Alex.  Duţu),  prin  des¬ 
coperirea  de  noi  sensuri  şi  înţelesuri  în  teologia  sa  —  o  teologie  a  lumii 
şi  a  persoanei,  o  teologie  a  armoniei,  echilibrului  şi  omeniei  —  părin¬ 
tele  Stăniloae  descoperind  mai  ales  felul  cum  se  reflectă  aceste  din  urmă 
elaborări  „în  alcătuirea  sufletului  românesc'*12.  Amintitele  dimensiuni 
teologico-filosofice  ale  Ortodoxiei  româneşti,  în  viziunea  părintelui  Stă¬ 
niloae,  sunt  şi  „cel  mai  mare  dar  oferit  spiritualităţii  europene  de  ro¬ 
mâni"  (Ioan  Beju)13. 

„Izvorul  Stăniloae  nu  va  seca  niciodată.  Va  rămâne  veşnic  viu", 
tocmai  pentru  că  „ne-a  învăţat  taina  apropierii  de  Dumnezeu" l4. 

Două  volume  omagiale  vin  să  confirme  aceste  spuse.  Ele  sunt 
«cărţi»  despre  şi  pentru  părintele  Stăniloae15,  care  s-a  impus  în  con¬ 
ştiinţa  contemporanilor  săi  „ca  un  m  Irturisitor  al  iubirii  divine  şi  al 
demnităţii  umane"1*.  Mărturiile,  evocările  şi  amintirile  adunate  în  volum 
la  Editura  Trinitas  din  Iaşi,  în  anul  aniversării  a  100  de  ani  de  la  naş¬ 
tere  şi  a  10  ani  de  la  trecerea  la  viaţa  veşnică  sunt  ale  celor  ce  l-au  cu¬ 
noscut  şi  preţuit  „nu  numai  ca  teolog,  ci  şi  ca  om  de  aleasă  demnitate, 
profundă  spiritualitate  şi  vastă  cultură"17.  Cel  dintâi  volum  apărea  la 
Sibiu  in  1993  ca  un  substanţial  Festschrift  interna .ional  (peste  600  p.)  la 
împlinirea  vârstei  de  90  de  ani,  eveniment  transformat  însă  într-un 
Denkschrift.  Miza  acestuia,  prin  cea  mai  amplă  secţiune  a  sa,  constă  în 
relansarea  în  actualitate  a  temei  fundamentale  „de  care  va  rămâne  le¬ 
gat  numele  său  în  teologia  şi  cultura  română  şi  ecumenică.  Persoana  se 
realizează  în  comuniune,  comuniunea  e  bucurie,  iar  bucuria  se  cere  îm¬ 
părtăşită"18.  Realitate  deopotrivă  eshatologică  şi  istorică,  persoana  este 
responsabilitate  (afirmă  părintele  Stăniloae),  iar  lumea  o  „arhitectură 
de  responsabilităţi"  (M.  Bahtin)19.  Categorie  teologică  şi  politică  prin 
excelenţă  creştină,  persoana  —  prin  „echilibrele  pe  care  le  impune  între 
divin  şi  uman,  solitar  şi  solidar,  activ  şi  contemplativ"  —  poate  sta  „la 
baza  Europei,  ca  proiect  spiritual  şi  nu  doar  economic"20. 

Viziunea  teologică  a  părintelui  D.  Stăniloae,  centrată  pe  unitatea 
relaţională  şi  dialogică  dintre  persoană  şi  comuniune,  deschisă  generos 
asupra  existenţei,  spre  concret  şi  viaţă,  se  cere  racordată  deci  la  timpul 
actual  şi  la  exigenţele  lui,  într-o  nouă  lume  dominată  de  cu  totul  alte 

paradigme,  o  lume,  mai  presus  de  orice,  „a  unei  gigantice  mutaţii  de 
civilizaţie"21.  In  acest  context  radical  schimbat  şi  receptarea  teologiei 
sale  „va  fi  un  proces  constant  şi  fără  capăt"22. 

Temele  sau  ariile  teologice  în  care  se  concentrează  gândirea  şi 
scrisul  marelui  teolog  român  au  fost  identificate  şi  prezentate  succint  de 
regretatul  părinte  profesor  Ion  Bria23,  recunoscut  exeget  al  operei  pă¬ 
rintelui  Stăniloae.  Cele  principale  sunt:  „teologia  ca  mod  de  cunoaştere 
a  lui  Dumnezeu,  valoarea  ei  pentru  metafizică,  filosofie  şi  cultură;  ex¬ 
plicarea  sintetică  a  dogmaticii  ortodoxe  în  stil  contemporan;  traducerea 
şi  comentarea  Filocaliei;  spiritualitatea  (ascetica  şi  mistica)  răsăriteană; 
sensul  şi  caracterul  ortodoxiei  române"24. 

In  opera  sa,  străbătută  de  dorinţa  de  a  conferi  învăţăturii  dogma¬ 
tice  un  fundament  spiritual,  de  a  crea  o  sinteză  între  teologie  şi  spiri¬ 
tualitate  „descoperim  ideile  scânteietoare  ale  unui  om  inspirat  de  Duhul 
lui  Dumnezeu,  care  au  contribuit  la  înnoirea  teologiei  şi  la  impactul  ei 
asupra  culturii  contemporane".25 

Astăzi,  la  un  deceniu  de  la  trecerea  sa  la  cele  veşnice  „acest  im¬ 
pact  devine  evident  —  la  nivel  teologic  —  prin  influenţa  pe  care  Hr.s- 
tos  şi  dimensiunea  cosmică  a  mântuirii  o  au  asupra  multora  dintre  teo¬ 
logii  diferitelor  biserici  creştine11.26 

Alături  de  teologi  ortodocşi  români  —  chiar  înaintea  lor  —  şi  pe 
măsura  traducerii,  in  ultimul  timp,  din  ce  în  ce  mai  mult  în  limbi  străi¬ 
ne  —  teologia  părintelui  D.  Stăniloae  a  devenit  pentru  teologi  romano- 
catolici,  anglicani,  protestanţi  şi  neoprotestanţi,  obiectul  a  numeroase 
teze  de  doctorat  în  Franţa,  Marea  Britanie,  Statele  Unite  ale  Americii, 
Polonia,  Grecia  şi  Germania.27 

Contribuţia  în  domeniul  eclezologiei  a  fost  studiată,  într-o  primă 
teză,  încă  în  1988,  de  teologul  anglican  R.  Roberson  şi  susţinută  la  Insti¬ 
tutul  Pontifical  Oriental  din  Roma28.  Tot  la  Roma,  la  Universitatea  Pon¬ 
tificală  «Sfântul  Toma»  (Angelicum),  în  martie  1997  părintele  benedic¬ 
tin  Maciej  Bielawski  —  monah  catolic  polonez  —  a  susţinut  teza  sa  con¬ 
sacrată  viziunii  filocalice  despre  lume  a  părintelui  Stăniloae29,  găsind  în 
opera  sa  „o  explicaţie  coerentă,  profund  patristică,  sistematic  articulată 
şi  polemic  exprimată  asupra  lumii,  cu  alte  cuvinte  un  mod  de  a  imagi¬ 
na  pe  Dumnezeu,  cosmosul  şi  omul  într-un  echilibru  spiritual  desăvârşit 
—  tocmai  intr-o  epocă  a  tuturor  dezechilibrelor  —  în  prelungirea  intui¬ 
ţiilor  majore  ale  Sfinţilor  Părinţi  ai  tradiţiei  Filocaliei  răsăritene"30. 

„Conceptul  de  îndumnezeire  —  theosis  în  teologia  lui  Dumitru 
Stăniloae"  este  titlul  tezei  de  doctorat  a  teologului  baptist  Emil  Bartoş, 
susţinută  la  Universitatea  din  Wales  în  ianuarie  199731  şi  publicată  în 
traducere  românească  în  anul  1999  la  editura  Institutului  Biblic  din 
Oradea.  Aceeaşi  temă  a  îndumnezeirii  omului,  în  gândirea  părintelui 
Dumitru  Stăniloae  —  tratată  însă  în  cadrul  ei  firesc  eclezial,  ascetic  şi 
sacramental  —  a  constituit  şi  subiectul  tezei  de  doctorat  susţinută  la 
Institutul  de  Teologie  Ortodoxă  Saint  Serge  din  Paris,  sub  îndrumarea 
părintelui  Boris  Bobrinskoy  şi  a  lui  Olivier  Clâment,  de  către  P.S.  Ioa- 
chim  Giosanu32,  actualul  episcop  vicar  de  Roman.  O  fericită  coincidenţă 

a  făcut  ca  în  anul  2003,  anul  sărbătoririi  centenarului  naşterii  părintelui 
Dumitru  Stăniloae,  să  fie  publicată  deopotrivă  în  limba  germană33  şi  în 
traducere  românească34  teza  de  doctorat  a  teologului  evanghelic  dr.  Jiir- 
gen  Henkel,  susţinută  la  începutul  anului  2001  la  Facultatea  de  Teologie 
Evanghelică  a  Universităţii  Friedrich-Alexander  din  Erlangen,  în  care 
teologia  părintelui  Stăniloae  este  prezentată  ca  „o  nouă  formulare  a  în¬ 
văţăturii  ortodoxe  clasice  despre  îndumnezeire"  tocmai  prin  „ancorarea 
trinitară  a  îndumnezeirii  şi  respingerea  oricărei  mistici  a  identităţii".?3 

Teologia  română  a  secolului  al  XXI-lea  nu  poate  fi  imaginată  fără 
Dogmatica  părintelui  Stăniloae  şi  fără  legătura  organică  dintre  aceasta 
şi  Filocalie.  Acestea  sunt  concluziile  tezei  de  doctorat  despre  „dinamica 
teologiei  în  dezvoltarea  tradiiiei  în  viziunea  părintelui  Stăniloae",  sus¬ 
ţinută  de  pr.  asist.  Nicoiae  Moşoiu  în  iunie  1999  la  Facultatea  de  Teolo¬ 
gie  «Andrei  Şaguna»  din  Sibiu36,  teză  care,  potrivit  spuselor  păr.  prof. 
Ion  Bria,  poate  constitui  un  bun  început  al  redresării  teologiei  române 
contemporane37. 

Analiza  contribuţiei  părintelui  Stăniloae  la  „dezbaterile  contempo¬ 
rane  legate  de  coexistenţa  substanţialităţii  şi  a  relaţionalităţii  la  nivel 
ontologic,  atât  uman,  cât  şi  divin"38  —  realizată  în  cadrul  unei  teze  de 
doctorat  susţinută  de  Silviu  Eugen  Rogobete  la  Londra  (Univ.  Brunei) 
în  1998  —  descoperă  faptul  că  „privită  prin  prisma  conceptelor  de  «su¬ 
biect»  şi  «Realitate  Personală  supremă»  —  centrale  pentru  gândirea  sa 
şi  înţelegerii  teologiei  sale  ca  întreg  —  aceasta  apare  ca  o  reafirmare 
creativă  şi  plină  de  viaţă  a  iubirii  eterne"39  dintre  om  şi  Dumnezeu,  dintre 
Dumnezeu  şi  om  mai  bine  zis40.  „Afirmarea  fără  echivoc  a  unei  ontologii  â 
iubirii"  —  iubirea  este  baza  existentei,  deci  creatoarea  ei  —  cuvinte  coro¬ 
lar  al  întregii  sale  opere,  ce  poate  fi  cuprinsă  astfel  în  acest  singur  cuvânt: 
Iubire41  —  este  şi  un  răspuns  plin  de  înţelepciune  şi  creativitate,  o  încer¬ 
care  apologetică  „de  a  face  cunoscută  credinţa  creştină  unei  generalii 
având  obsesia  omului  şi  a  relaţiilor  interumane"42. 

„Despre  părintele  Stăniloae  nu  se  poate  însă  vorbi  şi  nu  se  poate 
diserta  despre  teologia  lui  —  ne  asigură  un  teolog  ortodox  contemporan43 
—  făcând  abstracţie  de  Filocalie,  făcând  abstracţie  de  Comentariul  la 
Liturghie  şi  glosând  foarte  cărturăreşte  şi  intelectual  pe  marginea  câ¬ 
torva  capitole  din  Dogmatica  sa .  .  .  măreţia  părintelui  Stăniloae,  faptul 
care  îl  face  pe  el  să  fie  un  mare  teolog  reprezentativ  al  Tradiţiei  este 
în  primul  rând  acela  că  la  el  Dogmatica,  de  pildă,  este  o  în¬ 
florire  a  unei  tulpini  care  integrează  şi  dimensiunea  liturgică  şi  di¬ 
mensiunea  mistică  şi  dimensiunea  eclezială  în  acelaşi  timp.  Părintele 
Stăniloae  nu  ar  fi  fost  Părintele  Stăniloae  —  marele  teolog  —  dacă  nu 
ar  fi  tradus  Filocalia,  dacă  nu  ar  fi  tălmăcit  şi  comentat  scrierile  Sfin¬ 
ţilor  Părinţi.  Doar  această  cufundare  creatoare  şi  această  adâncire  în 
sursele  fundamentale  ale  credinţei  ortodoxe,  care  sunt  Tradiţia  şi  Scrip¬ 
tura  şi  viaţa  duhovnicească  a  Bisericii,  i-a  permis  părintelui  Stăniloaş 
să  fie  ceea  ce  este.  Cine  crede,  de  pildă  că  poate  glosa  despre  persona¬ 
lismul  teologic  al  Părintelui  Stăniloae,  fără  să  facă  ocolul  care  trece 
prin  Pateric,  fără  să  aibă  experienţa  vieţii  de  comuniune  sacramentală 
şi  liturgică  a  Bisericii,  se  înşală.  Pentru  că  Părintele  Stăniloae  vorbeşte 

despre  faptul  că  Dumnezeu  este  persoană,  omul  este  persoană.  Dar,  în 
ultimă  instanţă,  singurele  persoane  realizate  cu  adevărat  sunt  sfinţii. 
Noi  suntem  în  drum  spre  personalizare,  in  drum  spre  realizare  persona¬ 
lă.  Sfinţii  sunt  cei  în  care  vedem  rezultatul  comuniunii  personale  a  omu¬ 
lui  cu  Dumnezeu,  comuniune  personală  care  se  realizează  încă  de  aici. 
Sfinţii  sunt  cei  pe  a  căror  faţă  putem  citi  ceea  ce  se  va  întâmpla  cu  noi 
în  împărăţia  slavei  Treimii"4*.  „Iar  părintele  Stăniloae  a  readus  (după  Şcoa¬ 
la  de  la  Neamţ)  pe  sfinţi  printre  noi“  (Alex.  Duţu)45. 

O  teologie  a  frumuseţii  smerite  ■  • in,; ■>.  ■  ■  .1  .  ■ 

Pătrunderea  in  dimensiunile  amintite  ale  gândirii  părintelui  Stă¬ 
niloae  determină  convingerea  unuia  dintre  exegeţii  operei  sale  că  „există 
ceva  profund  şi  măreţ  în  modul  său  de  a  face  teologie",45  tocmai  datori¬ 
tă  faptului  că  „în  cazul  părintelui  Stăniloae  viaţa  şi  activitatea  sa  teo¬ 
logică  sunt  strâns  legate  între  ele"4’.  Şi  desigur  via  .a  sa  spirituală,  du¬ 
hovnicească,  „viaţa  sa  înaintea  lui  Dumnezeu,  de  martor  al  Său"48  sau 
în  spusele  unui  alt  «veteran»  al  secolului  XX  Ernst  Junger:  „Dumnezeu 
• —  martirul  şi  martiriul  meu".49 

Cunoaşterea  sa  vine  din  interiorul  sacrificiului.  Este  cunoaştere 
contemplativă  dobândită  pe  calea  ascezei  —  singura  ce  duce  la  adevărul 
veşnic  —  şi  care  cunoaştere  este  Filocalia,  dragostea  de  frumuseţe,  frumu¬ 
seţea  iubitoare5".  Este  cred  relevant  de  re.inut  aici  afirmaţia  teologului 
grec  Stelian  Papadopulos  că  odată  cu  „pătrunderea"  sa  în  teologia  Sfân¬ 
tului  Grigorie  Palama,  Filocalia  a  devenit  pentru  părintele  Stăniloae 
„mediul  natural  in  care  a  vrut  să  trăiască",  îmbinând  fericit  şi  firesc  via¬ 
ţa  ascetică  şi  viaţa  mistică51.  „Orice  creştin  este  un  mistic"  ii  plăcea 
părintelui  să  spună  fără  încetare52.  Sau  prefaţând,  cu  un  an  înaintea 
mutării  sale  la  Domnul,  ediţia  a  Il-a  a  primelor  volume  din  Filocalia 
românească  (ajunsă  în  1991  la  cel  de-al  12-lea  volum),  părintele  Stăni¬ 
loae  remarcă  tocmai  acest  fapt,  că  drumul  progresiv  al  vieţii  duhovni¬ 
ceşti  —  cel  descris  cu  „recomandări  din  cele  mai  concrete"  de  părinţii 
filocalici  —  „este  cel  al  curăţirii  omului  de  patimile  ce-1  închid  in  ego¬ 
ismul  satisfacţiilor  trecătoare,  închis  orizontului  vieţii  spirituale  mereu 
mai  bogate  şi  veşnice.  Şi  el  nu  este  un  drum  inventat  de  om,  ci  este 
calea  înfăţişată  de  viata  lui  Iisus  Hristos  şi  în  care  poate  înainta  cel 
ce  crede  în  El.  Hristos  însuşi  este  personificarea  acestei  «căi»  sau  El  în¬ 
suşi  este  «calea»  şi  a  înainta  în  ea  e  una  cu  a  înainta  în  El  spre  ţinta 
desăvârşirii  la  care  a  înălţat  El  umanitatea  asumată  prin  biruirea  cu 
răbdare  a  slăbiciunilor  şi  patimilor  noastre  primite  de  bună  voie  şi  a 
suportării  cu  iubire  a  duşmăniilor  până  la  răstignire  având  ca  rezultat 
învingerea  morţii  şi  veşnicia  ca  viaţă  fericită  a  Lui  ca  om  şi  a  celor  ce 
se  vor  alipi  Lui  prin  credinţă".  Filocalia  este  „trăirea  în  Hristos  prin 
puterea  lui  Hristos  pe  care  îl  au  trăitorii  in  ei  prin  rugăciune  tot  mai 
deasă.  Este  calea  spre  cea  mai  înaltă  nobleţe  omenească,  este  singura 
cale  care  promovează  unirea  oamenilor  între  ei  în  Hristos,  opusă  dezbi¬ 
nărilor  care  aduc  atâta  suferinţă  omenească".55  „Sunt  sigur  —  mărturi¬ 
sea  păr.  Stăniloae  —  că  dacă  n-aş  fi  citit  Filocalia  —  şi  am  adăuga:  şi 

traduce  şi  explica,  făcând  ca  Sfinţii  Părinţi  să  vorbească  româneşte  şi 
spre  înţelesul  nostru  —  n-aş  fi  scris  ceea  ce  este  mai  bun  în  ceea  ce-am 

■  a  u 

scris .... 

De  aceea  opera  sa  —  desfăşurată  pe  parcursul  „celei  mai  tulburi" 
jumătăţi  a  veacului  trecut  şi  purtând  inevitabil  „pecetea  vremii  sale" 
—  „nu  a  fost  alterată  în  substanţa  sa  de  «spiritul  veacului»;  dimpotrivăi 
ea  a  rodit  din  efortul  unei  reflecţii  ce  încerca  să  găsească  un  răspuns  la 
acest  «mal  du  siecle».  Tocmai  acest  lucru  face  din  ea  o  operă  a  viitoru¬ 
lui".55 

Gândirea  părintelui  Stăniloae  —  originală,  vie  şi  profundă  —  in¬ 
spirată  de  Sfinţii  Părind  este  a  unui  om  care  —  străbătând  aproape  în 
întregime  însângeratul  veac  XX  (1903 — 1993)  —  a  încercat,  prin  întoarce¬ 
rea  la  izvoarele  credinţei  creştine,  „să  reflecteze  şi  să  comunice  conţinu¬ 
tul  lor"  semenilor  săi.54  Raţia  de  apă  vie  a  contemporanilor  săi  împreună 
pătimitori  a  fost  asigurată,  putem  spune. 

Privind  lumea  cu  ochii  lui  Dumnezeu  (privirea  dumnezeiască  este 
totul  în  viaţa  duhovnicească)  apare  ca  esenţial  tocmai  faptul  că  „in  în¬ 
treaga  sa  activitate  părintele  Stăniloae  a  fost  extrem  de  limpede  şi  pro¬ 
fund.  încă  odată,  trebuie  să  avem  în  minte  imaginea  măreaţă  a  părin¬ 
telui  Stăniloae  traducând  Filocalia  şi  scriindu-şi  frumoasele  pagini  ale 
Dogmaticii  sale  într-o  epocă  întunecată,  literalmente  deşartă  şi  pustii-r 
toare  a  îndelungatei  dominaţii  comuniste  în  România".57 

Şi  într-adevăr  lucrarea  tainică,  în  duh,  a  înnoirii  „este  prin  întoar¬ 
cere".  Prin  întoarcere  la  izvoare,  „unde  pururea  izvorăşte  apă  nouă,  cu¬ 
rată,  limpede"  şi  „unde  în  curgerea  istoriei  noastre  pământeşti  vom  găsi 
mereu  apă  proaspătă.  Tocmai  pentru  că  Izvorul,  pentru  cei  „ce  au  iubit 
arătarea  lui  Hristos"  (2  Tim.  4,  8)  este  „acolo  unde  Domnul,  pentru  veşni¬ 
cie  a  înnoit  Omul,  împărţind  apostolilor  şi  celor  ce  erau  împreună  cu  ei, 
ca  nişte  limbi  de  foc,  duhul  adevărului,  duh  pe  care  până  astăzi  îl  cerem 
spre  înnoire  în  Sfintele  Liturghii  şi  slujbele  noastre  bisericeşti".58 

Tâlcuind  congenial  cu  Sfin'ii  Părinţi,  în  duh  şi  adevăr,  tainele  lui 
Dumnezeu  şi  sensurile  lumii,  gândirea  părintelui  Stăniloae  nu  încetea¬ 
ză  astfel  a  fi  un  izvor  ce  ne  dăruie  apă  limpede  şi  răcoritoare59. 

„Lumea  e  minată  de  puterea  cuvântului  adevărat"  ne  amintea 
oarecând,  spre  sfârşitul  anilor  70  ai  veacului  trecut,  părintele  Andrei 
Scrima.  „Nimeni  şi  nimic  nu-1  va  împiedica  să  izbucnească  Ia  timpul 
său,  pentru  a  aduce  roadă  însutită,  dincolo  de  toate  aşteptările  omului". 
Tocmai  pentru  că  in  „fiinţa  sa  cea  mai  adâncă,  cuvântul  ţine  de  condi¬ 
ţia  germinală;  El  reprezintă  sămânţa  vieţii  ce  a  devenit  conştiinţă,  ce  as¬ 
piră  deci  la  împărtăşire,  Ia  schimb  de  suflet.  Nu  din  întâmplare,  ci  ca 
un  fel  de  privilegiu  lingvistic  în  graiul  românesc  «cuminecare»  evocă  în 
acelaşi  timp  împărtăşirea  şi  comunicarea".60 

„Mijlocul  spiritual  principal  prin  care  omul  se  comunică  altora  şi 
alţii  se  comunică  lui  ca  izvoare  complementare  de  sensuri,  de  simţiri, 
mijlocul  de  îmbogăţire  şi  de  întărire  reciprocă  este  cuvântul  . .  .  Oame¬ 
nii  se  adapă  spiritual  unul  pe  altul  prin  cuvinte,  dar  dintr-o  trebuinţă 
zidită  in  ei  de  o  putere  mai  presus  de  ei .  . .  Omul  însuşi  vine  în  cel  ce-i 
aude  cuvintele,  el  însuşi  se  deschide  celui  ce  i  le  comunică.  Omul  însuşi 

e  apă  vie,  prin  faptul  că  se  dă  pe  sine  însuşi  şi  adapă  pe  cel  căruia  i  se 
dă  prin  cuvânt".61  Sau  în  tâlcuirea  sa  la  Capetele  teologice  şi  practice 
ale  Sfântului  Simeon  Noul  Teolog:  „numai  cuvântul  viu,  comunicat 
nouă  de  cineva  care  crede  ne  transmite  şi  viaţa  lui,  deci  şi  via.a  lui 
Hristos,  când  viaţa  lui  e  îmbibată  de  viaţa  lui  Hristos  şi  când  e  primit 
cu  credinţă".62 

Printr-un  singur  cuvânt  «dialog»  părintele  Stăniloae  „descrie  deo¬ 
potrivă  Treimea  şi  lumea".63  Sfânta  Treime,  „intersubiectivitatea  divină" 
este  o  comuniune  deplină  şi  un  dialog  desăvârşit64.  Structura  onto-dia- 
logică65  domină  întreaga  viziune  a  marelui  teolog.  „La  început  a  fost  un 
dialog  şi  la  sfârşitul  fără  de  sfârşit  va  fi  tot  un  dialog".66  Biserica,  „trup 
tainic  al  Domnului  în  Duhul  Sfânt"  este  definită  de  părintele  Stăniloae 
ca  fiind:  „ inferioritatea  reciprocă  a  celor  ce  se  afla  în  inferioritatea  re¬ 
ciprocă  a  Persoanelor  Sfintei  Treimi,  interioritate  adusă  în  noi  prin  Hris¬ 
tos  făcut  om"67,  „printre  noi  şi  în  noi . .  .“,68  Biserica  se  naşte  tocmai  din 
„această  intrare  totală  a  lui  Dumnezeu  în  universul  omului"  —  Hristos 
a  venit  pentru  a  asuma  lumea  până  la  capăt,  „spre  a  rămâne  pentru 
totdeauna  unit  cu  omul:  în  căutarea  şi  în  izbânzile  acestuia,  in  efortul 
şi  în  neliniştile  lui  mari"  —  iar  adevărata  misiune  a  Bisericii  este  „să 
se  păstreze  transparentă  la  prezenţa  Domnului  său,  pentru  ca  pe  El  şi 
doar  pe  El  sâ-L  manifeste"69.  Ea  „reproduce  pe  plan  uman,  istoric,  co¬ 
muniunea  Treimii".70.  „Biserica  fiind  trupul  lui  Hristos,  peste  care  se 
odihneşte  ca  şi  peste  Capul  ei,  Duhul  Sfânt  (iar  aceasta  e  valabil  şi 
pentru  membrii  Bisericii),  prin  Capul  ei  şi  prin  Duhul  Sfânt  se  află  în 
relaţie  imediată  cu  Tatăl.  în  felul  acesta  ne  împărtăşim  to,i  în  Fiul  şi  în 
Duhul  Sfânt  de  izvorul  ultim  şi  absolut  al  existen.ei  care  este  Tatăl,  dar 
nu  după  natură  ca  Fiul  şi  Duhul  Sfânt,  ci  după  har.  Ne  împărtăşim  de 
acest  izvor  ultim  prin  amândouă  razele  ce  provin  din  El  şi  care  sunt 
unite  între  ele,  pentru  a  ne  împărtăşi  de  acest  izvor  în  ambele  forme  de 
revelare  şi  de  comunicare  a  Lui".71 

Răspunsul  iubirii  noastre  este  în  timp  şi  spaţiu.  Numai  Dumnezeu 
răspunde  imediat:  „în  Dumnezeu,  in  sânul  SLntei  Treimi,  există  cerere 
de  dragoste  şi  răspunsul  dragostei  imediat"  spune  părintele  Stăniloae 
citat  de  Olivrr  Clement27.  Aceasta  este  eternitatea.  Eternitatea  „este  Ci¬ 
neva".  în  explicarea  t.mpului  şi  spaţiului  ca  „proiecţia  în  crea.ie  a  a- 
cestei  respiraţii  de  dragoste  care  vine  din  sânul  însuşi  al  Sfintei  Treimi, 
Olivier  Clement  vede  o  intuiţie  genială  a  părintelui  Stăniloae 3. 

Toate  reflecţiile  prezente  in  opera  părintelui  Stăniloae,  „considera¬ 
ţiile  sale  despre  timp  şi  spahiu  şi  despre  raţionalitatea  sau  un.tatea  lu¬ 
mii,  îşi  au  originile  şi  inspiraţia  în  această  intuiţie  a  d.alogului".74  Ru¬ 
găciunea  însăşi  —  „adiere  suflată  de  Duhul  Sfânt  in  suflet" “7i  —  rugă¬ 
ciunea  lăuntrică  aşadar,  „constă  în  căutarea  şinei  proprii  şi  a  întâlnirii 
prin  ea  cu  Dumnezeu",76  „întâlnire  care  —  potrivit  spuselor  părintelui 
Stăniloae  —  e  dialog  cu  Dumnezeu  în  rugăciune,  dialog  ce  se  petrece  în 
acest  abis...  nesfârşit  al  şinei  sau  al  inimii".77  „Dumnezeu  se  face  pre¬ 
zent  in  suflet  ca  partener  de  dialog". 71 

Variaţiuni  pe  tema  dialogului,  reflecţiile  părintelui  Stăniloae  dau 
strălucire,  frumuseţe,  teologhisirii  sale.  Frumuseţea  cere  întotdeauna  re¬ 
petiţie.  Frumuseţea  e  infinită79. 

Centru  de  greutate  şi  cheie  a  înţelegerii  gândirii  părintelui  Stâni- 
loae:  cuvântul  dumnezeiesc,  „gratuitate  desăvârşită,  căutând  nu  tnum- 
ful  său"  (păr.  A.  Scrima),  frumuseţea  —  netriumfătoare  după  potrivirea 
omenească  —  frumuseţea  kenotică,  a  smereniei,  duhovnicească,  tămă¬ 
duitoare  întruchipată  în  lucrarea  mântuitoare  a  lui  Iisus  Hristos  0.  „Hris- 
tos,  frumuseţea  mântuitoare",  frumuseţea  care  va  salva  lumea,  potrivit 
cuvintelor  enigmatice  şi  profetice  ale  lui  Dostoievski. 

După  fiecare  carte  încheiată  (şi  am  văzut  că  bibliografii  au  numă¬ 
rat  90),  părintele  Stăniloae  mărturisea  că,  dacă  ar  fi  să  o  scrie  din  nou, 
ar  scrie  cu  totul  altfel.  Şi  nu  este  vorba  de  acribie.  Aceasta  n-a  lipsit 
marelui  teolog.  Ci  sentimentul  insuficientei  cuvântului,  oricât  de  meşte¬ 
şugit,  „de  a  exprima  adevărul  inepuizabil  despre  Dumnezeu",  justificata 
temere  a  „mărginitului  de  a  se  Încumeta  in  cuprinderea  nemărginitu¬ 
lui",  temerea  ca  nu  cumva  cititorul  „să  limiteze  adevărul  la  ceea  ce  a 
fost  prins  în  cuvânt".  De  aceea  „scrisul  părintelui  este  smerit,  are  con- 
ştiin.a  limitelor  expresiei  umane,  ale  cuvântului  omenesc''81.  „Orice  cu¬ 
vânt  uman  despre  Dumnezeu  poartă  întotdeauna  în  sine  ascunzişurile  şi 
ambiguităţile  limbajului",  ne  aminteşte  Enzo  Bianchi12. 

Fraza  părintelui  Stăniloae,  nereclamând  pentru  sine  „deplinătatea 
şi  nici  nota  de  formulare  suficientă  şi  ultimă . . .  lasă  întotdeauna  loc 
pentru  o  formulare  nouă,  mai  completă,  mai  bogată'1.83  „Flori  crescute 
din  adâncimile  misterului  Lui  negrăit"  („Solo  El  Misterio  nos  hace  vivir" 
ar  spune  F.  Garcia  Lorca),  „gândurile  şi  cuvintele  noastre  despre  Dum¬ 
nezeu  sunt  în  acelaşi  timp  catafatice  (spun  ceva)  şi  apofatice  (sugerează 
negrăitul)".84 

in  prologul  traducerii  în  neogreacă  a  primului  volum  din  Teologia 
Dogmatică  Ortodoxă,  părintele  Stăniloae  spunea  sugestiv:  „am  dorit  aici 
să  redau  imaginea  lui  Dumnezeu,  aşa  cum  îl  simţim  noi  credinc  oşii  în 
rugăciunile  noastre,  mereu  prezent  şi  lucrator,  încălzind  cu  prezenţa  Lui 
sufletele  noastre  şi  înălţându-ne  pe  noi  până  la  gradul  de  trăire  duhov¬ 
nicească  la  care  Dumnezeu  Însuşi  devine  perceptib.l,  nu  ca  obiect  al 
formulelor  teoretice,  despărţite  de  om,  ci  unind  firea  omenească  cu  tai¬ 
na  Sa  cea  dătătoare  de  viaţă”.85 

Cuvântul  părintelui  btăniloae  aduce  deci  la  lumină  nu  o  informa¬ 
ţie  oarecare  teoretică,  „ci  lucruri  trăite  de  el  însuşi  —  în  expenen,a  e- 
clezială  a  rugăciunii,  am  adăuga  —  adevăruri  care  s-au  întrupat  în  sine, 
în  viaţa  sa  lăuntrică.  Cuvântul  lui  este  mărturie  de  via.ă,  inrâdăcinân- 
du-se  in  experienţa  vie  a  Bisericii  dintotdeauna  şi  a  Bisericii  timpului 
Său".86 


Epilog 

Dar  timpul  lui  Dumnezeu,  timpul  Bisericii  este  «astăzi»  (un  nune 
■aeternum  cum  ne  spune  părintele),  iar  cel  mai  nimerit  final  al  acestei 
prelegeri  este  un  cuvânt  adresat  tinerilor  de  părintele  Stăniloae  cu  pu*- 

ţin  înainte  de  trecerea  sa  la  cele  veşnice.  Acest  cuvânt  este  un  îndemn 
astăzi,  aici  şi  acum,  pentru  tinerii  noştri  elevi  şi  pentru  noi  deopotrivă: 
„Cartea  ne  face  bucurie.  Cărţile  ne  aduc  lumină.  Chiar  astăzi  —  mărtu¬ 
risea  părintele  —  am  citit  Epistola  I  a  Sfântului  Ioan,  unde  Evanghelis¬ 
tul  face  identitatea  între  iubire  şi  lumină.  Dacă  vrem  să-1  înţelegem  pe 
celălalt,  trebuie  să-l  iubim;  şi  dacă  îl  iubim,  ni  se  luminează  adâncurile 
lui.  Nu  există  lumină  in  afara  iubirii!  .  .  .  Am  spus  că  de-aş  avea  lumea 
toată,  dacă  nu  este  o  persoană  care  mă  iubeşte,  nu  am  nici  o  mulţumire. 
Mulţumirea  e  lumină  —  lumina  iubirii.  Iubirea  e  lumină  şi  amândouă 
sunt  via.ă,  şi  nu  o  via  ă  trecătoare,  ci  viaţă  veşnică  şi  o  lumină  nesfârşi¬ 
tă,  mereu  mai  bogată,  apoi  trebuie  să  iubim.  Dar  nu  putem  iubi  pe  om 
dacă  nu  iubim  pe  Dumnezeu.  Dacă  omul  nu  e  veşnic,  nu  e  acelaşi  lucru. 
Numai  pentru  că  omul  este  veşnic,  îl  iubesc .  .  .  Spune  şi  un  gânditor 

francez  de  astăzi,  Gabriel  Marcel . când  spui  unui  om  «te  iubesc»,  nu 

se  poate  să  nu  gândeşti  că  el  va  fi  veşnic".67 

Un  citat  mai  lung  din  părintele  Stăniloae  —  care,  alături  de  cele¬ 
lalte  —  constituie  oricum  partea  cea  mai  importantă  a  acestei  prelegeri. 

.  '  »  i 

•  Pr.  drd.  ADRIAN  DAN  DETEŞANU 

Din  actualitatea  ecumenică 


RAPORTUL  FINAL  AL  COMISIEI  SPECIALE 
PENTRU  PARTICIPAREA  ORTODOXA 
LA  CONSILIUL  ECUMENIC  AL  BISERICILOR* 


—  PARTEA  I  — 


GHID  AL  RAPORTULUI 

Raportul  este  prezentat  pe  trei  secţiuni: 

SECŢIUNEA  A:  schiţează  contextul  in  care  Comisia  Specială  şi-rc 
asumat  sarcina  încredinţată,  demonstrăndu-se  că  a  căutat  să-şi  raporteze 
activitatea  la  procesul  implementării  documentului  „Spre  o  înţelegere  şi 
o  viziune  comună  a  CEB“  [Towards  a  Common  Understanding  and  Vi¬ 
sion  of  the  WCC] 

SECŢIUNEA  B:  expune  cele  cinci  teme  speciale  pe  care  le -a. 
abordat. 

SECŢIUNEA  C:  prezintă  rezoluţii  şi  recomandări  care  necesită 
decizii. 


*  Textul  raportului  a  fost  publicat  în  “The  Ecumenical  Review’Ţ 
voi  55,  nr.  1,  ianuarie  2003,  pp.  4 — 38. 

Oferim  spre  publicare  traducerea  primei  părţi,  urmând  ca  a  doua 
parte  însoţită  de  prezentarea  unor  reacţii  la  acest  raport  să  fie  publicată 
în  Revista  Teologică  nr.  1/2004. 

Menţionăm  faptul  că  am  respectat  grafia  din  original,  chiar  dacă 
uzanţele  noastre  nu  permit  ca,  de  exemplu,  să  se  scrie  „bisericile  orto¬ 
doxe"  când  e  vorba  de  instituţii,  cu  literă  mică,  aşa  cum  apare  încă  de  la 
începutul  secţiunii  A,  dar  în  raport  se  doreşte  să  se  facă  distincţie  clară 
între  Biserica  cea  una,  sfântă,  sobornicească,  apostolească,  şi  biserici,  ce- 
rându-se  chiar  precizarea  raportului  dintre  Biserică  şi  biserici;  aceasta 
nu  exclude,  aşa  cum  este  în  original,  scrierea  cu  majusculă  atunci  când 
este  vorba  despre  o  anumită  biserică  locală.  De  asemenea  precizăm  că  s-a 
redat  cuvântul  „fellowship"  prin  „comunitate"  (CEB  este  o  comunitate 
ffellowship]  de  biserici),  chiar  dacă  nu  se  acoperă  integral  sensul  din 
original. 

Dedicăm  această  traducere  şi  prezentarea  care  va  urma  centenarului 
naşterii  Părintelui  Profesor  Academician  Dumitru  Stăniloae,  cel  care  a 
manifestat  o  preocupare  constantă  pentru  reliefarea  locului  Ortodoxiei 
în  Comunitatea  ecumenică  şi  pentru  refacerea  unităţii  văzute  a  Bisericii. 

Anumite  chestiuni  trebuie  să  fie  explicate  mai  detaliat,  de  aceea 
s-au  ataşat  la  raport  patru  anexe: 

ANEXA  A:  oferă  „Un  cadru  pentru  rugăciunea  comună  la  întru¬ 
nirile  CEB“; 

ANEXA  B:  oferă  mai  multe  informaţii  despre  luarea  deciziilor  prin 
consens; 

ANEXA  C:  conţine  „O  propunere  pentru  schimbări  la  normele 
Consiliului  Ecumenic  al  Bisericilor ",  identificând  mai  ales  noile  criterii 
teologice  pentru  bisericile  care  vor  să  devină  membre  CEB; 

ANEXA  D:  conţine  lista  cu  numele  membrilor  Comisiei  Speciale 
şi  ai  comitetului  său  de  coordonare. 

Comitetul  central  va  fi  invitat: 

—  să  recepteze  raportul; 

—  să  se  pronunţe  asupra  rezoluţiilor  din  secţiunea  C. 

SECŢIUNEA  A 

I.  ISTORIE  ŞI  EVOLUŢIE 

1)  Comisia  Specială  formată  din  60  de  membri  a  fost  creată  de  către 
a  VlII-a  Adunare  generală  a  CEB  care  a  avut  loc  în  Harare,  Zimbabwe, 
în  1998.  Decizia  Adunării  de  a  crea  Comisia  s-a  datorat  exprimării  tot 
mai  pronunţate  de  către  bisericile  ortodoxe  a  îngrijorărilor  privind  CEB. 
Aceasta  a  culminat  într-o  întâlnire  a  bisericilor  ortodoxe  în  Tesalonic, 
Grecia,  în  mai  1998.  îngrijorările  principale  ale  ortodocşilor,  după  cum 
au  fost  rezumate  la  acea  întâlnire,  includeau  unele  activităţi  ale  CEB, 
„anumite  evoluţii  în  cadrul  unor  biserici  protestante  membre  ale  Consi¬ 
liului  care  se  reflectă  în  dezbaterile  CEB“,  lipsa  progresului  în  discuţiile 
teologice  ecumenice,  şi  percepţia  că  structura  actuală  a  CEB  face  ca  o 
participare  ortodoxă  semnificativă  să  devină  din  ce  în  ce  mai  dificilă  şi 
pentru  unii  chiar  imposibilă.  Odată  cu  acceptarea  înfiinţării  Comisiei  Spe¬ 
ciale,  Adunarea  generală  de  la  Harare  a  luat  act  de  faptul  că  „şi  alte  bi¬ 
serici  şi  familii  de  biserici"  au  îngrijorări  similare  acelora  exprimate  de 
ortodocşi. 

2)  Comisia  este  unică  în  istoria  CEB  fiind  formată  dintr-un  număr 
egal  de  reprezentanţi  numiţi  de  bisericile  ortodoxe  împreună  cu  cele  pre- 
calcedoniene,  şi  din  reprezentanţi  ai  altor  biserici  care  aparţin  CEB  de¬ 
semnaţi  de  comitetul  central.  Co-moderatorii  Comisiei  au  fost:  Mitropoli¬ 
tul  Chrysostomos  al  Efesului  (Patriarhia  Ecumenică  a  Constantinopolu- 
lui)  şi  Episcopul  Rolf  Koppe  (Biserica  Evanghelică  din  Germania). 

3)  în  prezentările  din  sesiunea  de  inaugurare  a  Comisiei,  modera¬ 
torul  comitetului  central  al  CEB,  Catholicosul  Aram  I  al  Bisericii  Apos¬ 
tolice  Armene  (Cilicia,  Liban),  a  subliniat  faptul  că  „prezenţa  ortodoc¬ 
şilor  în  CEB  a  extins  orizontul  vieţii  şi  mărturiei  Consiliului",  iar  bise¬ 
ricile  ortodoxe,  la  rândul  lor,  ..au  fost  imbogăţite  prin  implicarea  lor  ecu- 
menică",  în  timp  oe  secretarul  general  al  CEB,  Konrad  Raiser,  a  spus  că 

această  Comisie  a  însemnat  prima  dată  când  CEB  a  creat  un  organism  ofi¬ 
cial  „cu  participare  în  egală  măsură  din  partea  bisericilor  ortodoxe  şi 
a  celorlalte  biserici  membre  ale  CEB“,  El  a  mai  spus  că  „niciodată  în  cei 
50  de  ani  de  istorie,  CEB  nu  şi-a  luat  mai  în  serios  membrii  ortodocşi 
decât  a  făcut-o  prin  această  decizie". 

4)  Comisia  s-a  întrunit  în  plen  de  patru  ori:  în  Morges,  Elveţia  (de¬ 
cembrie  1999),  Cairo,  Egipt  ca  oaspeţi  ai  Papei  Shenouda  al  III-lea  şi  ai 
Bisericii  Ortodoxe  Copte  (octombrie  2000);  în  Berekfurdo,  la  invitaţia 
episcopului  Gustav  Bolcsksei  şi  a  Bisericii  Reformate  din  Ungaria  (noiem¬ 
brie  2001)  şi  în  Helsinki,  Finlanda,  găzduită  de  Episcopul  Voitto  Huotari 
şi  Biserica  Luterană  Evanghelică  a  Finlandei  (mai  2002)  unde  repre¬ 
zentanţi  ai  Patriarhiei  Ortodoxe  Greceşti  a  Ierusalimului  au  fost  prezenţi 
pentru  prima  dată.  Observatori  din  partea  Bisericii  Ortodoxe  Georgiene 
au  fost  prezenţi  la  întâlnirile  din  Morges  şi  Cairo.  întâlniri  la  nivel  de 
sub-comitet  au  fost  găzduite  de  Seminarul  Teologic  Sfântul  Efrem  din 
Damasc,  Siria,  de  Academia  Ortodoxă  din  Vilemov,  Republica  Cehă, 
şi  de  Academia  Ortodoxă  din  Creta,  Grecia. 

5)  Comisia  a  căutat  cu  seriozitate  să  împlinească  dubla  misiune 
dată  de  Adunarea  de  la  Harare.  Astfel,  a  căutat  să  „studieze  şi  să  anali¬ 
zeze  întregul  spectru  de  probleme  legate  de  participarea  ortodoxă  la 
CEB“  şi  „să  facă  propuneri  (comitetului  central  al  CEB)  cu  privire  la  mo¬ 
dificările  necesare  de  structură,  stil  şi  conduită  (ethos)  ale  Consiliului". 
Pentru  realizarea  acestor  obiective,  membrii  au  avut  acces  la  un  dosar  cu 
materiale  de  bază,  incluzând  declaraţii  şi  rapoarte  de  la  toate  conferin¬ 
ţele  cheie  privind  participarea  ortodoxă  la  CEB  de-a  lungul  istoriei,  dife¬ 
rite  propuneri  pentru  activitatea  viitoare  a  CEB,  ca  şi  cuprinsul  numă¬ 
rului  din  octombrie  1999  al  The  Ecumenical  Review  dedicate  temei: 
„Participarea  Ortodoxă  în  mişcarea  ecumenică".  O  ediţie  dublă  a  The 
Ecumenical  Review,  publicată  în  aprilie  2002,  cuprindea  multe  studii  cu 
privire  la  cult,  botez  şi  eclesiologie,  unele  dintre  acestea  fiind  bazate  pe 
prezentări  făcute  în  cadrul  Comisiei  Speciale.  Comisia  a  avut  la  dispoziţie 
şi  alte  colecţii  de  lucrări  în  funcţie  de  activitatea  sa,  majoritatea  aces¬ 
tora  fiind  disponibile  pe  web-site-ul  Consiliului. 

6)  Datorită  existenţei  unui  adevărat  sentiment  de  comuniune,  Co¬ 
misia  a  avut  curajul,  ori  de  câte  ori  a  fost  cazul,  „să  spună  adevărul  în 
dragoste",  întrucât  convingerile  ferm  susţinute  a<u  fost  apărate  cu  tărie. 
Cu  toate  acestea,  întreaga  activitate  s-a  caracterizat  printr-un  adânc  res¬ 
pect  pentru  diferitele  spiritualităţi,  reciproc  exprimat,  şi  prin  dorinţa 
adevărată  de  a  înţelege  şi  a  aplana  diferenţele  confesionale,  făcând  posi¬ 
bilă  atingerea  scopului  activităţii  depuse. 

II.  CE  FEL  DE  CONSILIU  ÎŞI  DORESC  BISERICILE  MEMBRE 
ÎN  LUMINA  ACCEPTĂRII  LA  HARARE  A  DOCUMENTAŢIEI  CUV 
[ Common  Understanding  and  Vision] 

7)  Cei  peste  cincizeci  de  ani  de  când  se  lucrează  împreună  nu  tre¬ 
buie  să  fie  ignoraţi,  ci,  dimpotrivă,  trebuie  fructificaţi  în  continuare  prin 
propuneri  vizând  mişcarea  ecumenică.  S-a  învăţat  mult  în  toţi  aceşti 

ani  şi  bisericile  s-au  îmbogăţit  prin  participarea  la  călătoria  comună  spre 
unitatea  creştină.  Prin  aprecierea  acestei  comuniuni  s-a  subliniat  inten¬ 
ţia  de  a  rămâne  împreună  şi  de  a  munci  mai  intens  pentru  a  îndeplini 
chemarea  comună. 

8)  Consiliul  pare  să  fi  fost  câteodată  prizonier  al  diferitelor  moduri 
birocratice  de  procedură,  cu  toate  că  revizuirea  articolului  III  din  Con¬ 
stituţie,  după  Harare,  se  referă  la  chemarea  reciprocă  a  bisericilor  către 
obiectivul  unităţii  văzute. 

9)  Deşi  Consiliul  joacă  un  rol  decisiv  în  a  ajuta  bisericile  membre 
să  lucreze  împreună  pentru  a-şi  îndeplini  chemarea  comună,  următoarele 
afirmaţii  ar  trebui  luate  în  considerare: 

—  Bisericile  membre  aparţinând  CEB  sunt  subiectul  căutării  uni¬ 
tăţii  văzute,  nu  Consiliul; 

—  Bisericile  membre  aparţinând  CEB  învaţă  şi  iau  decizii  doctri¬ 
nare  şi  etice,  nu  Consiliul; 

—  Bisericile  membre  aparţinând  CEB  proclamă  consensul  doctri¬ 
nar,  nu  Consiliul; 

—  Bisericile  membre  aparţinând  CEB  se  dedică  rugăciunii  pentru 
unitate  şi  să  se  angajeze  într-o  întâlnire  care  are  drept  scop  găsirea  unui 
limbaj  cu  rezonanţe  ale  credinţei  creştine  comune  în  alte  tradiţii  bi¬ 
sericeşti; 

—  Bisericile  membre  aparţinând  CEB  sunt  responsabile  pentru 
dezvoltarea  şi  educarea  sensibilităţilor  şi  a  limbajului  care  le  va  permite 
să  rămână  în  dialog. 

10)  într-o  lume  împărţită  într-un  mod  brutal,  bisericile  şi-au  dez- 
voltart  culturi  eclesiale  diferite,  dar  odată  ce  au  acceptat  disciplina  co¬ 
munităţii  CEB  sunt  chemate  să  recunoască  necesitatea  de  a  mărturisi 
împreună  credinţa  creştină,  unitatea  în  Hristos,  şi  o  comunitate  care  să 
nu  aibă  alte  limite  decât  întreaga  omenire. 

11)  Comisia  îşi  imaginează  un  Consiliu  care  va  menţine  bisericile 
împreună  într-un  spaţiu  ecumenic: 

—  în  care  încrederea  poate  fi  construită; 

—  unde  bisericile  îşi  pot  testa  şi  dezvolta  modul  cum  înţeleg  lumea, 
propriile  practici  sociale,  şi  tradiţiile  liturgice  şi  doctrinare,  aflându-se 
faţă  în  faţă  şi  adâncindu-şi  relaţiile; 

—  unde  bisericile  vor  crea  în  mod  liber  reţele  de  susţinere  şi  de  ser¬ 
vicii  diaconale,  şi  îşi  vor  pune  reciproc  la  dispoziţie  resursele  materiale; 

—  unde  prin  dialog  bisericile  vor  continuă  să  înlăture  barierele 
care  le  împiedică  de  la  a  se  recunoaşte  reciproc  ca  biserici  ce  mărturisesc 
o  credinţă,  oficiază  un  botez  şi  săvârşesc  o  Euharistie,  pentru  a  înainta 
spre  o  comuniune  de  credinţă,  viaţă  sacramentală  şi  mărturie. 

SECŢIUNEA  B:  ' 

In  activitatea  sa  Comisia  a  identificat  cinci  zone  de  studiu  care 
au  fost  investigate  intens  în  sub-comisii  şi  în  plen. 

III .  ECLESIOLOGIA  ■  , 

12)  Problemele  eclesiologice  îmbrăţişează  toate  subiectele  analizate 
de  Comisia  Specială:  răspunsul  la  problemele  sociale  şi  etice,  rugăciunea 
comună  în  cadrul  întrunirilor  CEB,  chestiunile  legate  de  calitatea  de 
membru  şi  de  reprezetare  precum  şi  de  modul  de  a  lua  decizii  împreună. 

13)  A  deveni  membru  al  CEB  înseamnă  a  accepta  provocarea  de  a 
prezenta  unul  altuia  ce  înseamnă  să  fii  Biserică;  de  a  descrie  ce  înseamnă 
„unitatea  văzută  a  Bisericii*1;  şi  cum  văd  bisericile  membre  natura  vieţii 
şi  mărturisirii  pe  care  le  împărtăşesc  acum  prin  participarea  la  CEB. 
întrebarea  este  cum  se  raportează  Biserica  la  biserici. 

14)  Consideraţiile  eclesiologice  sunt  determinante  atât  pentru  baza* 
cât  şi  pentru  constituţia  CEB.  Cum  înţeleg  de  fapt  bisericile  care  aparţin 
comunităţii  CEB  angajamentul  de  a  mărturisi  credinţa  trinitară  expri¬ 
mată  în  bază?  Cum  înţeleg  ele  intenţia  exprimată  în  constituţie  „de  a  se 
îndruma  reciproc  spre  obiectivul  unităţii  văzute  într-o  credinţă  şi  într-o 
comuniune  euharistică,  exprimată  în  cult  şi  în  viaţa  comună  în  Hris- 
tos,  prin  mărturisire  şi  slujire  a  lumii,  şi  de  a  avansa  spre  această  uni¬ 
tate  aşa  încât  lumea  să  poată  să  creadă"? 

15)  Răspunsul  la  aceste  întrebări  este  influenţat  de  existenţa  a 
două  concepţii  eclesiologice,  şi  anume  a  acelor  biserici  (precum  cea  Or¬ 
todoxă)  care  se  identifică  pe  ele  însele  cu  Biserica  cea  una,  sfântă,  so¬ 
bornicească  şi  apostolească,  şi  acelea  care  se  consideră  a  fi  „părţi"  ale  Bi¬ 
sericii  celei  una,  sfântă,  sobornicească  şi  apostolească.  Aceste  două  poziţii 
eclesiologice  influenţează  recunoaşterea  reciprocă  de  către  biserici  a  Bo¬ 
tezului,  precum  şi  capacitatea  sau  neputinţa  de  a  se  recunoaşte  reciproc 
ca  biserici.  Acestea  influenţează,  de  asemenea,  şi  modul  în  care  bise¬ 
ricile  înţeleg  scopul  mişcării  ecumenice,  al  instrumentelor  sale  —  inclu¬ 
zând  CEB  şi  al  documentelor  pe  care  se  întemeiază. 

16)  In  cadrul  celor  două  puncte  eclesiologice  principale  de  pornire, 
există  de  fapt  o  serie  de  păreri  asupra  relaţiei  dintre  Biserică  şi  biserici. 
Existenţa  acestor  păreri  diferite  ne  invită  să  punem  următoarele  între¬ 
bări.  Bisericilor  ortodoxe:  „Există  loc  pentru  alte  biserici  în  eclesiolo- 
gia  ortodoxă?  Cum  s-ar  putea  descrie  acest  spaţiu  şi  limitele  sale?".  Bi¬ 
sericilor  din  tradiţia  Reformei:  „Cum  înţelege,  cum  menţine  şi  exprimă 
biserica  dvs.  apartenenţa  la  Biserica  cea  una,  sfântă,  sobornicească  şi 
apostolească?" 

17)  Studierea  acestor  întrebări  ar  putea  conduce  la  o  înţelegere 
mai  clară  a  modului  în  care  bisericile  care  aparţin  comunităţii  CEB  se 
raportează  una  la  alta  şi  la  Consiliul  Ecumenic,  Le-ar  invita,  de  aseme- 


*  In  limba  engleză  "basis”,  termenul  se  referă  la  mărturisirea  de- 
credinţă  minimală,  obligatorie  pentru  toţi  membrii  CEB:  „Consiliul  Ecu¬ 
menic  al  Bisericilor  este  o  comunitate  de  biserici  care  îl  mărturisesc  pe- 
Demnul  Iisus  Hristos  ca  Dumnezeu  şi  Mântuitor  potrivit  Scripturilor,  şi  de 
aceea  caută  să  îndeplinească  împreună  chemarea  lor  comună  spre  slava 
lui  Dumnezeu  Celui  Unu,  Tatăl,  Fiul  şi  Sfântul  Duh"  (n.  tr.).  * 

nea,  la  o  reflecţie  asupra  implicaţiilor  includerii  Botezului  în  numele 
Tatălui,  şi  al  Fiului  şi  al  Sfântului  Duh,  ca  un  criteriu  pentru  calitatea 
de  membru  în  Consiliu. 

18)  Pentru  a  continua  discuţiile  începute  în  Comisia  Specială  asu¬ 
pra  eclesiologiei,  următoarele  aspecte  vor  trebui  să  fie  aprofundate  în 
continuare: 

a)  cum  înţeleg  bisericile  „unitatea  văzută'1 ,  „unitate  şi  diversitate'1 
şi  angajamentul  pe  care  îl  fac  „să  se  îndrume  reciproc  spre  unitatea 
văzută"; 

b)  dacă  Botezul  ar  trebui  inclus  în  baza  CEB; 

c)  rolul  CEB  de  a  încuraja  bisericile  să-şi  respecte  reciproc  bo^ 
tezul  şi  să  se  îndrepte  spre  o  recunoaştere  reciprocă; 

d)  natura  comuniunii  de  viaţă  experimentată  în  cadrul  CEB:  ce 
înseamnă  cuvântul  „comuniune"  (koinonia)  folosit  în  acest  context? 

Odată  cu  studierea  acestor  probleme  de  eclesiologie  este  nevoie 
să  se  clarifice  înţelesul  teologic  al  termenilor  (de  ex.  eclesial,  eclesiastic, 
Biserică,  biserici,  koinonia,  ş.a.)  pentru  a  evita  confuzii  şi  neînţelegeri 
inutile. 

19)  Discuţii  viitoare  vor  putea  avea  ca  premise  ceea  ce  s-a  reali¬ 
zat  de-a  lungul  a  mai  mulţi  ani,  incluzând  declaraţia  de  la  Toronto;  de¬ 
claraţia  de  la  New  Delhi  împreună  cu  răspunsul  ortodox;  declaraţia  de 
la  Canberra;  înţelegerea  şi  viziunea  comună  a  CEB;  Botez,  Euharistie  şi 
Slujire  (BEM)  şi  răspunsurile  bisericilor.  Este  important  să  fie  luate  în 
seamă  şi  studiile  de  eclesiologie  existente  deja.  Conducerea  CEB  este 
rugată  să  promoveze  efortul  depus  atât  în  structurile  CEB,  cât  şi  prin 
încurajarea  bisericilor  de  a  continua  procesul  de  reflectare  şi  răspuns  la 
această  activitate  laborioasă. 

20)  Unele  dintre  problemele  identificate  vor  fi  studiate  în  cadrul 
programelor  în  curs  de  dezvoltare  ale  Comisiei  Credinţă  şi  Constituţie 
cu  privire  la  eclesiologie  şi  botez.  Comisiei  Credinţă  şi  Constituţie  i  se 
cere  în  cadrul  dezvoltării  textului  de  convergenţă  despre  „Natura  şi  Scopul 
Bisericii,*  să  studieze  tema  concretă  a  relaţiei  Bisericii  cu  bisericile,  şi  să 
asigure  angajarea  principalelor  curente  ale  tradiţiei  creştine  în  acel  studiu. 

21)  Se  recomandă,  de  asemenea,  ca  subiectele  de  eclesiologie  care 
au  fost  identificate  de  Comisia  Specială,  să  formeze  o  parte  importantă 
a  următoarei  adunări  generale  a  CEB. 

PROBLEME  SOCIALE  ŞI  DE  ETICĂ 

22)  La  îneputul  secolului  al  XXI-lea,  oamenii  de  pe  întreg  mapa-* 
mondul  sunt  confruntaţi  cu  provocări  fără  precedent:  globalizarea  econo¬ 
mică,  războaie  şi  purificări  etnice,  mase  mari  de  refugiaţi,  xenofobie  cres¬ 
cândă,  ameninţări  ale  mediului,  violări  ale  drepturilor  fundamentale  ale 


*  Acest  document  de  studiu  a  fost  publicat  în  Revista  Teologică, 
nr.  3,  2003,  pp.  66 — 105  [n,  tr.]. 

omului,  rasism,  şi  noile  posibilităţi  ale  tehnologiei  împreună  cu  amenin¬ 
ţările  pe  care  le  aduc. 

23)  Dată  fiind  confruntarea  cu  necesitatea  de  a  dezvolta  o  etică  creş¬ 
tină  care  să  corespundă  problemelor  şi  strădaniilor  curente,  este  de  da¬ 
toria  fiecărei  biserici  să-şi  formuleze  propria  învăţătură  morală.  în  ace¬ 
laşi  timp,  Comisia  Specială  recunoaşte  CEB  ca  pe  un  forum  de  prim  or¬ 
din  pentru  a  formula  şi  analiza  problemele  morale  ale  bisericilor  şi  so¬ 
cietăţii. 

24)  Mulţi  creştini  din  toată  lumea  mulţumesc  lui  Dumnezeu  pen¬ 
tru  rolul  pe  care  CEB  l-a  jucat  ca  apărător  al  drepturilor  omului  şi  ca 
participant  la  luptele  împotriva  rasismului,  mizeriei  economice,  ocupării 
nedrepte  de  teritorii,  şi  politicii  forţei  brute.  Sublinierea  tuturor  acestor 
teme,  a  însemnat  o  angajare  pentru  o  „teologie  a  vieţii11.  Bisericile  au  fost 
învăţate  să  ajute  refugiaţii  de  război,  pe  cei  flămânzi  şi  pe  cei  săraci, 
şi  pe  victimele  marginalizate  social  prin  intoleranţă  şi  asuprire  politică. 

25)  Cu  toate  acestea,  Comisia  Specială  a  fost  creată  in  parte  din 
cauza  nemulţumirilor  exprimate  de  către  ortodocşi  şi  de  către  alţii,  pri¬ 
vind  căile  pe  care  anumite  probleme  sociale  şi  etice  au  ajuns  pe  agenda 
CEB,  şi  modurile  în  care  au  fost  tratate.  Mai  exact,  s-a  constatat  că  bise¬ 
ricile  sunt  forţate  să  trateze  subiecte  pe  care  le  consideră  fie  „străine11, 
fie  nepotrivite  pentru  a  fi  discutate  intr-un  forum  mondial.  Se  crede,  de 
asemenea,  că  CEB  a  căutat  mai  degrabă  să  „predice11  bisericilor  decât  să 
fie  instrumentul  reflecţiei  lor  comune.  Observaţiile  şi  recomandările 
care  urmează  reprezintă  o  încercare  de  a  aborda  aceste  nemulţumiri. 

26)  Ţinând  cont  de  perspectivele  obţinute  din  analiza  socială  şi  po  ¬ 
litică,  Comisia  afirmă  că  formarea  judecăţilor  morale  asupra  proble¬ 
melor  sociale  şi  etice  trebuie  să  fie  o  continuă  discernere  a  voii  lui  Dum¬ 
nezeu  înrădăcinată  în  Scriptură  şi  Tradiţie,  viaţa  liturgică,  reflecţia  teo¬ 
logică,  urmărindu-se  mereu  asistenţa  Sfântului  Duh. 

27)  Consiliul  nu  poate  vorbi  în  locul  bisericilor,  nici  nu  Ie  poate  cere 
acestora  să  adopte  anumite  poziţii.  Totuşi,  poate  continua  să  ofere  ocazii 
pentru  ca  toate  bisericile  să  se  consulte  reciproc,  şi  să  comunice  de  câie 
ori  este  posibil. 

28)  Prin  urmare,  bisericile  membre  nu  trebuie  să  înţeleagă  câ  toate 
subiectele  discutate  în  interiorul  propriilor  lor  forum-uri  pot  fi  incluse 
pe  agenda  CEB.  Toate  părţile  trebuie  să  aibă  pricepere  şi  sensibilitate 
pentru  a  discerne  care  sunt  subiectele  ce  trebuie  să  rămână  în  cadrul 
consiliilor  din  bisericile  particulare  şi  care  pot  fi  discutate  împreună 
într-un  mod  profitabil. 

29)  Este  decisiv  ca  rezultatul  unui  asemenea  dialog  şi  cooperări  să 

rezulte  clar  că  provine  dintr-o  perspectivă  creştină  distinctă,  îmbrăţi¬ 
şând  valorile  Evangheliei.  Bisericile  îşi  asumă  un  „rol  profetic"  atunci 
când  descriu  şi  reacţionează  la  situaţiile  din  lume  exact  in  lumina  Evan¬ 
gheliei.  Se  cere  mai  multă  reflecţie  asupra  a  ceea  ce  înseamnă  pentru 
bisericile  care  sunt  in  asociere  să  se  angajeze  în  acest  fel.  Vocea  prote¬ 
tică  nu  poate  fi  separată  de  rolul  pastoral,  care  include  susţinere,  încu¬ 
rajare  şi  mângâiere  (I  Cor.  14,  3).  ...  ■  . 

30)  Consiliul  este  un  instrument  necesar  şi  folositor  în  faţa  proble¬ 
melor  sociale  şi  etice  când  ajută  bisericile  să: 

a)  reafirme  că  sunt  în  relaţie  de  colegialitate  prin  mărturisirea  co¬ 
mună  a  lui  Iisus  Hristos  ca  Dumnezeu  şi  Mântuitor,  spre  slava  lui  Dum¬ 
nezeu  Cel  Unul,  Tată,  Fiu  şi  Sfânt  Duh. 

b)  reînnoiască  angajamentul  de  a  sta  împreună  pentru  a  susţine 
dragostea  reciprocă,  căci  dragostea  este  esenţială  pentru  a  dialoga  în  li¬ 
bertate  şi  încredere; 

c)  recunoască  faptul  că  diferenţele  ce  vin  din  răspunsurile  biseri¬ 
cilor  la  problemele  morale,  provenind  din  mărturisirea  Evangheliei  în 
diferite  contexte,  nu  trebuie  să  fie  insurmontabile; 

d)  recunoască  faptul  că  dialogul  axat  pe  probleme  sociale  şi  etice 
presupune  că  ele  nu  sunt  mulţumite  doar  „să  fie  de  acord  pentru  a  nu  fi 
de  acord11  asupra  propriilor  lor  învăţături  morale,  ci,  că  vor  să  confrunte 
în  mod  deschis  diferenţele  lor,  analizându-le  în  lumina  doctrinei,  vieţii 
liturgice  şi  a  Sfintei  Scripturi. 

31)  Apar  mereu  subiecte  noi  şi  fără  precedent,  pentru  care  nu  se 
găsesc  modele  de  aplicare  directă  a  învăţăturilor  morale  în  tradiţiile  bi¬ 
sericilor,  nici  în  analizele  şi  formulările  lor  etice.  Această  situaţie  este  va¬ 
labilă  mai  ales  în  sfera  bioeticii  şi  bio-tehnicii.  Bisericilor  li  se  cere  să  ar¬ 
ticuleze  o  abordare  etică,  creştină,  de  exemplu  referitor  la  donare,  fer¬ 
tilizarea  in  vitro,  cercetările  din  domeniul  geneticii.  Experienţele  şi  re¬ 
flecţiile  altora  din  cadrul  mai  larg  al  mişcării  ecumenice  oferă  resurse 
valoroase  şi  adesea  indispensabile. 

32)  Modul  în  care  o  biserică  (sau  bisericile  împreună)  îşi  ordonează 
şi  îşi  structurează  propria  cale  în  luarea  de  decizii  asupra  problemelor 
morale  este  în  sine  un  subiect  etic  de  primă  importanţă.  Cine  decide  ce 
şi  prin  ce  mijloace?  Formele  de  luare  a  deciziilor  şi  comunicare  formează 
deja  o  etică  socială  şi  influenţează  învăţătura  morală  şi  practică.  Structu¬ 
rile,  funcţiile  şi  rolurile  exprimă  valori  morale.  Căile  prin  care  se  exer¬ 
cită  puterea,  conducerea  şi  accesul  au  dimensiuni  morale.  A  ignora  acest 
lucru  înseamnă  a  nu  se  înţelege  de  ce  problemele  morale  pot  produce 
atât  de  uşor  separaţii. 

33)  CEB  trebuie  să  monitorizeze  în  mod  constant  procedurile  de 
abordare  a  subiectelor  sociale  şi  etice  propuse  pentru  deliberarea  comună. 
De  exemplu,  cum  s-ar  putea  determina  ca  o  anumită  problemă  să  fie  di- 
recţionată  spre  CEB  pentru  discuţii  printr-o  cerere  «bisericească»  au¬ 
tentică,  mai  degrabă  decât  prin  acţiunea  unui  grup  de  presiune. 

34)  Mai  mult,  procedurile  de  a  discuta  asemenea  subiecte  trebuie 
să  fie  îmbunătăţite  continuu  într-un  mod  care  să  permită  Consiliului 
să-şi  exercite  rolul  de  a  face  posibilă  formarea  unei  opinii  comune  între 
biserici,  şi  să  evite  cauzarea  sau  adâncirea  separaţiilor.  Metoda  consen- 
rului  ar  trebui  să  determine  întregul  proces  de  analiză  la  fiecare  nivel: 
organismele  de  conducere,  personalul,  participanţii  (cf.  anexa  B,  sec¬ 
ţiunea  II).  Prin  urmare  nu  ar  trebui  rezervat  doar  pentru  sfârşitul  pro¬ 
cesului. 

35)  Comisia  Specială  speră  că  folosirea  luării  de  decizii  prin  con¬ 
sens,  cu  o  creştere  a  încrederii  reciproce,  va  face  posibil  ca  toţi  să  par- 

ticipe  mai  uşor  în  mod  deplin  Ia  discutarea  oricăror  subiecte  importante 
de  etică  sau  sociale.  .  ■ 

V.  RUGĂCIUNEA  COMUNA  ...  ■  -  ‘  .7'^  •'  .  • 

36)  La  începutul  unui  nou  mileniu  umanitatea  este  confruntată  cu 
realităţi  noi,  obstacole  şi  provocări  noi.  Este  îndeobşte  cunoscut  faptul  că 
trăim  într-o  lume  a  tensiunilor,  antagonismelor,  războaielor  şi  a  zvonu¬ 
rilor  de  războaie  (Mat.  24:6).  in  astfel  de  circumstanţe,  izolarea  şi  distru¬ 
gerea  nu  pot  constitui  căi  de  urmat  pentru  bisericile  creştine.  Conti¬ 
nuarea  şi  întărirea  dialogului  şi  cooperării  existente  între  bisericile  creş¬ 
tine  este  o  datorie  urgentă.  Izolarea  şi  lipsa  unităţii  sunt  anomalii  care 
pot  fi  înţelese  numai  ca  rezultate  ale  păcatului  şi  răului.  In  tradiţia  bi¬ 
blică  şi  bisericească  păcatul  şi  răul  au  fost  descrise  ca  dezmembrare,  dez¬ 
organizare  şi  disoluţie  a  unităţii  create  de  Dumnezeu.  Această  divizare 
duce  la  egoism  şi  înţelegere  sectară  a  Evangheliei  creştine. 

37)  Angajamentul  creştin  contemporan  pentru  unitatea  văzută  — 
prin  întindere,  profunzime  şi  mijloace  —  este  o  realitate  nouă  în  istoria 
bisericească.  La  fel,  posibilitatea  de  a  ne  ruga  împreună  într-un  cadru 
ecumenic  este,  de  asemenea,  o  nouă  încercare  având  scopul  specific  şi 
concret  de  a-i  însoţi  şi  întări  pe  creştini  în  călătoria  lor  spre  unitate. 
Pentru  a  progresa  în  dialog,  creştinii  trebuie  să  invoce  împreună  ajutorul 
dumnezeiesc. 

38)  Calea  creştină  este  întotdeauna  întemeiată  şi  legată  de  rugă¬ 
ciune.  De  aceea,  la  baza  oricărui  efort  pentru  unitatea  creştină  şi  colabo¬ 
rare  se  află  şi  rugăciunea.  înaintea  fiecărei  etape  importante  a  operei  Sale 
de  mântuire,  Domnul  nostru  Iisus  Hristos  s-a  rugat  Tatălui,  învăţându-ne 
că  avem  datoria  de  a  cere  intervenţia  Iui  Dumnezeu  pentru  a  putea  de¬ 
păşi  orice  separare  dureroasă  şi  să  oferim  o  mărturie  comună  a  Evanghe¬ 
liei  creştine.  Rugăciunea  lui  Iisus  pentru  unitate  ne  impresionează  pro¬ 
fund  şi  ne  solicită  —  „Dar  nu  numai  pentru  ei  Mă  rog,  ci  şi  pentru  cei  ce 
prin  cuvântul  lor  vor  crede  în  Mine,  pentru  ca  toţi  să  fie  una;  aşa  cum 
Tu,  Părinte,  eşti  întru  Mine  şi  Eu  întru  Tine,  tot  astfel  şi  ei  să  fie  una 
întru  Noi,  ca  lumea  să  creadă  că  Tu  M-ai  trimis “  (Ioan,  17,  20-21). 

39)  Decenii  de  experienţă  a  rugăciunii  comune  şi  împărtăşire  du¬ 
hovnicească  în  cadrul  CEB,  constituie  o  moştenire  ce  nu  poate  fi  ignorată 
cu  uşurinţă.  Mulţi  creştini  au  aceeaşi  experienţă  pe  plan  local;  Săptă¬ 
mâna  de  rugăciune  pentru  unitatea  creştinilor  este  unul  dintre  cele  mai 
larg  răspândite  exemple  ale  unei  astfel  de  experienţe.  Astăzi  unele  bise¬ 
rici  ar  afirma  cu  uşurinţă  că  nu  mai  săvârşesc  cultul  în  acelaşi  mod  in 
care  au  făcut-o  acum  50  de  ani.  Deşi  au  fost  puse  la  încercare  la  început, 
s-au  îmbogăţit  datorită  experienţei  rugăciunii  comune.  Au  primit  cu  re- 
cunoştină  multe  daruri  de  la  alte  tradiţii  creştine.  în  timpul  acestor  de¬ 
cenii,  prin  rugăciunea  lor  comună,  dialog  şi  mărturisire  comună,  bise¬ 
ricile  au  avansat  înspre  unitate,  şi  unele  chiar  au  ajuns  la  acorduri  care 
duc  spre  „comuniunea  deplină". 

40)  Faptul  de  a  se  ruga  împreună  a  descoperit,  de  asemenea,  multe 
din  încercările  existente  de-a  lungul  drumului  spre  unitate.  Aceasta  se 

datorează  în  parte  moştenirilor  confesionale  şi  culturale  care  determină 
diferite  moduri  de  a  săvârşi  cultul.  Mai  mult,  rugăciunea  comună,  aşa 
cum  s-a  dezvoltat  în  CEB,  a  creat  dificultăţi  pentru  unele  biserici.  într-ade- 
văr,  în  rugăciunea  comună  se  simte  mai  profund  durerea  despărţirii 
creştinilor. 

41)  Comisia  Specială  s-a  ocupat  cu  unele  dintre  aceste  dificultăţi, 
identificând  probleme  de  eclesiologie,  teologie,  practică  euharistică  şi  alte 
subiecte  sensibile.  Cu  toate  că  aceste  dificultăţi  nu  pot  fi  minimalizate,  che¬ 
marea  Ia  rugăciunea  comună  rămâne  de  primă  importanţă.  Este  necesară  o 
cale  de  a  continua,  care  le  va  permite  tuturor  să  se  roage  împreună  în  mod 
deplin,  pe  drumul  9pre  unitatea  vizibilă.  In  acest  sens,  Comisia  Specială 
a  pregătit  cadrul  anexat  pentru  rugăciunea  comună  de  la  întrunirile  CEB 
(Anexa  A). 

42)  în  acest  scop,  o  distincţie  clară  este  propusă  între  rugăciune 
comună  „confesională**  şi  „interconfesională**  la  întâlnirile  CEB.*  „Ru¬ 
găciunea  comună  confesională**  este  rugăciunea  unei  confesiuni,  unei 
comuniuni  sau  denominaţiuni  din  cadrul  unei  confesiuni.  Identitatea 
sa  bisericească  este  clară.  Este  oferită  ca  un  dar  comunităţii  adunate, 
de  o  delegaţie  a  participanţilor,  invitânidu-i  pe  toţi  să  pătrundă  în  du¬ 
hul  rugăciunii.  Este  condusă  şi  prezidată  în  acord  cu  propria  practică  şi 
înţelegere.  „Rugăciunea  comună  interconfesională**  este  de  obicei  pre¬ 
gătită  pentru  anumite  evenimente  ecumenice.  Este  o  ocazie  de  a  celebra 
împreună  având  ca  sursă  de  inspiraţie  o  varietate  de  tradiţii.  O  aseme¬ 
nea  rugăciune  este  înrădăcinată  în  experienţa  pe  care  o  are  deja  comu¬ 
nitatea  ecumenică,  precum  şi  în  darurile  reciproce  făcute  de  bisericile 
membre.  Dar  nu  pretinde  a  fi  modul  de  a  săvârşi  cultul  al  unei  anumite 
biserici  membre,  sau  a  vreunui  fel  de  biserică-hibrid  sau  super-biserică. 
înţeleasă  şi  practicată  în  mod  corespunzător,  această  distincţie  poate 
elibera  diferitele  tradiţii  pentru  a  se  exprima  fie  în  integritatea  lor,  fie 
în  combinaţie,  fiind  tot  timpul  evident  faptul  că  creştinii  încă  nu  sunt 
uniţi  deplin,  şi  că  organismele  ecumenice  la  care  participă  nu  sunt  ele 
însele  biserici  (vezi  Anexa  A,  15-18). 

43)  Astfel,  obiectivele  consideraţiilor  ataşate  sunt  orientate  în  două 
direcţii:  una  este  aceea  de  a  clarifica  faptul  că  „rugăciunea  comună  inter- 
confesională**  de  la  întâlnirile  CEB  nu  este  cultul  unui  organism  biseri¬ 
cesc.  Cealaltă  este  să  se  facă  recomandări  practice  pentru  rugăciunea  co¬ 
mună  de  la  întâlnirile  CEB,  despre  cum  să  se  folosească  limbajul,  simbo¬ 
lurile,  imaginile  sau  ritualurile  în  moduri  în  care  să  nu  cauzeze  ofense 
din  punct  de  vedere  teologic,  eclesiologie  sau  spiritual.  în  măsura  în  care 
aceste  obiective  pot  fi  realizate,  rugăciunea  comună  poate  deveni  ceva  la 
care  toate  tradiţiile  pot  participa  cu  conştiinţa  împăcată,  şi  cu  deplinătate 
teologică  şi  spirituală.  Cu  toate  că  speranţa  Comisiei  Speciale  este  că  a- 
ceastă  muncă  va  facilita  progresul,  se  ştie  că  pentru  unele  biserici,  să  te 


*  Cuvintele  „confesiune",  „confesional"  şi  interconfesional  sunt  fo¬ 
losite  ca  termeni  tehnici,  recunoscându-se  faptul  că  sunt  imperfecţi.  Nu 
toate  bisericile  se  definesc  drept  confesiuni. 

rogi  alături  de  creştini  din  afara  propriei  tradiţii  nu  este  doar  incon- 
fortabil,  ci  se  consideră  a  fi  chiar  imposibil  (Anexa  A  8-10). 

44)  Săvârşirea  Euharistiei  la  evenimente  ecumenice  a  fost  un  lucru 
dificil  pentru  comunitatea  de  biserici  din  CEB.  Nu  toţi  se  pot  împărtăşi 
de  la  aceeaşi  masă  şi  există  o  varietate  de  păreri  şi  discipline  pentru  bise¬ 
ricile  din  CEB  în  ceea  ce  priveşte  oferirea  şi  primirea  Euharistiei.  Indi¬ 
ferent  de  concepţia  despre  Euharistie  şi  cum  poate  sau  nu  să  fie  oferită, 
durerea  de  a  nu  se  putea  împărtăşi  toţi  la  aceeaşi  masă  este  simţită  de 
către  toţi.  Urmând  modelul  de  a  distinge  între  rugăciunea  comună  con¬ 
fesională  şi  interconfesională,  poate  fi  potrivită  săvârşirea  confesională 
a  Euharistiei  cu  ocazia  adunărilor  generale  şi  cu  prilejul  altor  eveni¬ 
mente  majore.  Biserica  gazdă  (sau  grupul  de  biserici  care  pot  găzdui 
împreună)  trebuie  să  aibă  o  identitate  clară.  Cu  toate  că  va  trebui  să  fie 
evident  faptul  că  CEB  nu  poate  găzdui  Euharistia,  aceste  celebrări  euha- 
ristice  confesionale,  chiar  dacă  nu  sunt  parte  din  programul  oficial,  pot 
fi  anunţate  public,  cu  o  invitaţie  de  a  participa,  adresată  tuturor. 

45)  Grija  unuia  faţă  de  altul  în  cadrul  CEB  înseamnă  adesea  con¬ 
ştientizarea  modurilor  în  care  ne-am  putea  ofensa  fără  să  vrem.  In  acest 
sens,  aceste  consideraţii  caută  să-i  facă  mai  atenţi  pe  cei  care  planifica 
rugăciunea  în  comun  la  posibilele  zone  de  îngrijorare.  Dar  aceste  consi¬ 
deraţii  nu  sunt  atotcuprinzătoare  şi  trebuie  receptate  cu  intenţia  sinceră 
de  a  dezvolta  oportunităţi  ca  toţi  participanţii  să  se  roage  deplin.  După 
cum  arată  în  mod  clar  acest  cadru,  rugăciunea  comună  din  cadrul  întâl¬ 
nirilor  CEB  ar  trebui  să  fie  rezultatul  unei  planificări  serioase  şi  sensi¬ 
bile,  nefiind  o  sarcină  ce  poate  fi  împlinită  la  întâmplare. 

VI.  MODELUL  CONSENSULUI  IN  LUAREA  DECIZIILOR 

46)  Comisia  Specială  a  ajuns  repede  la  concluzia  că  o  schimbare  în 
procedurile  de  luare  a  deciziilor  în  organismele  de  conducere  ale  CEB  ar: 

a)  intensifica  participarea  tuturor  membrilor  la  diferite  întâlniri; 

b)  apăra  drepturile  tuturor  bisericilor,  regiunilor  şi  grupărilor,  mai 
ales  ale  celor  care  au  o  opinie  minoritară; 

c)  oferi  un  context  mai  propice  cooperării  şi  mai  armonios  pentru 
luarea  deciziilor; 

d)  oferi  reprezentanţilor  mai  mult  „spaţiu"  pentru  a  discerne  voia 
lui  Dumnezeu  în  ceea  ce  priveşte  bisericile,  CEB  şi  întreaga  umanitate. 

47)  După  ce  a  examinat  mai  multe  modele,  Comisia  Specială  crede 
că  CEB  ar  trebui  să  adopte  metoda  consensului,  aşa  cum  este  descrisă  in 
anexa  B  a  acestui  raport. 

48)  Motivele  pentru  schimbare  sunt  elaborate  în  paragrafele  1-7 
ale  anexei  B.  Modelul  consensului  care  se  recomandă  este  descris  în 
paragrafele  8 — 20.  Unele  posibile  dificultăţi  ale  procedurii  de  luare  a  deci¬ 
ziilor  prin  consens  sunt  subliniate  în  paragrafele  25 — 32,  fiind  date  şi  so¬ 
luţii  la  aceste  posibile  dificultăţi. 

49)  Următoarea  definiţie  a  metodei  consensului  a  fost  adoptată  de 
Comisia  Specială: 

a)  Metoda  consensului  este  un  proces  de  căutare  a  înţelegerii  co¬ 
mune  a  unei  întruniri  fără  a  decide  prin  vot.  Se  ajunge  la  un  consens 
atunci  când  apare  una  dintre  următoarele  posibilităţi: 

1)  toţi  sunt  de  acord  (unanimitate); 

2)  cei  mai  mulţi  simt  de  acord,  iar  cei  care  nu  sunt  de  acord  sunt 
mulţumiţi  că  discuţia  a  fost  atât  deplină  cât  şi  corectă  şi  că  propunerea 
exprimă  „spiritul  general  al  întâlnirii";  de  aceea  minoritatea  încuviin¬ 
ţează; 

3)  se  recunoaşte  că  sunt  opinii  variate  şi  se  ajunge  la  înţelegerea 
ca  acestea  să  fie  înregistrate  în  conţinutul  propunerii  (nu  numai  în  pro- 
cesul-verbal); 

4)  s-a  căzut  de  acord  ca  problema  să  fie  amânată; 

5)  s-a  căzut  de  acord  că  nici  o  decizie  nu  poate  fi  luată. 

b)  Prin  urmare,  procedurile  consensului  permit  oricărei  familii  sau 
altui  grup  de  biserici,  printr-un  purtător  de  cuvânt,  să  aibă  obiecţii  faţă 
de  orice  propunere  adresată  şi  căreia  I  s-a  dat  curs  înainte  de  adoptarea 
propunerii.  Aceasta  implică  faptul  că  familia  sau  grupul  de  biserici  pet 
opri  adoptarea  oricărei  propuneri  până  când  sunt  mulţumiţi  că  îngrijoră¬ 
rile  lor  au  fost  ascultate  în  întregime. 

c)  Deoarece  consensul  nu  implică  întotdeauna  unanimitatea,  şi  în¬ 
trucât  vor  fi  rare  cazurile  când  procedurile  de  luare  a  deciziilor  prin  con¬ 
sens  sunt  aplicate  şi  nu  au  succes,  va  opera  un  mecanism  ce  va  permite 
întâlnirii  să  înainteze  către  o  decizie.  Regulile  CEB  revizuite  vor  tre¬ 
bui  să  specifice  modul  cum  funcţionează  acest  mecanism  şi  să  asigure  că 
procedurile  nu  sunt  alterate.  Acest  proces  de  revizuire  trebuie  să  includă 
consultarea  Comitetului  permanent  (v.  paragraf.  51  infra); 

d)  în  cadrul  modelului  de  luare  a  deciziilor  prin  consens  cei  care 
sunt  în  minoritate  au  dreptul  de  a  le  fi  consemnată  opoziţia  întemeiată 
la  o  propunere,  fie  în  procesul-verbal,  fie  în  raportul  întâlnirii,  sau  chiar 
în  amândouă,  dacă  ei  cer  aceasta. 

50)  Unele  chestiuni  s-ar  rezolva  mai  bine  printr-o  procedură  de  vot, 
chiar  atunci  când  procedura  consensului  va  fi  devenit  modelul  dominant 
al  luării  de  decizii.  Aceste  chestiuni  includ  unele  aspecte  financiare  şi 
bugetare  şi  unele  decizii  administrative.  Alegerile  trebuie  să  fie  conduse 
potrivit  normelor  care  sunt  specifice  alegerii  particulare.  Chiar  dacă 
aceste  norme  includ  elemente  din  modelul  consensului  pot,  de  asemenea, 
să  includă  punctual  şi  votul.  Desemnarea  personalului  care  răspunde 
de  programe  se  va  numi  în  mod  obişnuit  prin  consens.  Pe  măsură  ce 
aceste  norme  sunt  revăzute  şi  corectate  ar  trebui  să  aibă  loc  consultarea 
comitetului  permanent  (descris  infra)  asupra  participării  ortodoxe. 

51)  O  mare  parte  a  discuţiei  asupra  luării  deciziilor  s-a  centrat  asu¬ 
pra  ideii  de  „paritate"  între  participanţii  ortodocşi  şi  alţi  reprezentanţi. 
Comisia  Specială  susţine  stabilirea  unui  comitet  permanent  în  următoa¬ 
rele  condiţii: 

a)  Odată  cu  încheierea  activităţii  Comisiei  Speciale  asupra  parti¬ 
cipării  ortodoxe  in  cadrul  CEB,  comitetul  central  va  stabili  un  nou  orga- 

nism  care  va  purta  numele  de  comitetul  permanent  pentru  participarea 
ortodoxă  la  CEB.  In  august  2002,  comitetul  central  urma  să  stabilească 
comitetul  de  conducere  al  prezentei  Comisii  Speciale  pentru  a  îndeplini 
acest  rol  până  la  următoarea  adunare  generală  a  CEB; 

b)  După  următoarea  adunare  generală  [Porto  Alegre,  Brazilia,  feb. 
2006,  n.tr.]  noul  comitet  central  va  numi  comitetul  permanent  constând 
din  14  membri,  dintre  care  jumătate  vor  fi  ortodocşi;  din  numărul  total, 
cel  puţin  jumătate  vor  fi  membri  ai  comitetului  executiv  al  CEB; 

c)  Membrii  ortodocşi  ai  comitetului  central  vor  numi  cei  şapte  mem¬ 
bri  ortodocşi,  iar  ceilalţi  membri  ai  comitetului  central  vor  numi  pe  cei¬ 
lalţi  şapte.  Toţi  membrii  comitetului  permanent  vor  fi  aleşi  în  mod  obiş¬ 
nuit  din  cadrul  bisericilor  membre  ale  CEB.  Cei  împuterniciţi  pot  sub¬ 
stitui  membrii  absenţi.  Urmând  procedura  Comisiei  Speciale  observatorii 
(norma  III.6.C)  din  bisericile  care  nu  sunt  membre  sau  ai  bisericilor  în 
asociere  cu  CEB,  pot  fi  invitaţi  de  comitetul  permanent; 

d)  Doi  co-moderatori  vor  fi  numiţi  dintre  membrii  comitetului  per¬ 
manent,  unul  numit  de  membrii  ortodocşi  ai  comitetului  central,  iar  celă¬ 
lalt  de  către  ceilalţi  membri  ai  comitetului  central; 

e)  Comitetul  permanent  va  fi  responsabil  de: 

1)  continuarea  autorităţii,  mandatului,  preocupării  şi  dinamicii  co¬ 
misiei  speciale; 

2)  consiliere  în  vederea  ajungerii  la  consens  în  problemele  pro¬ 
puse  pe  agenda  CEB; 

3)  concentrarea  atenţiei  asupra  problemelor  de  eelesiologie. 

f)  Comitetul  permanent  va  consilia  şi  va  face  recomandări  orga¬ 
nismelor  de  conducere  ale  CEB,  incluzând  chestiuni  privind  îmbunătă¬ 
ţirea  participării  ortodoxe  în  întreaga  viaţă  şi  activitate  a  Consiliului; 

g)  Comitetul  permanent  va  raporta  comitetului  central  şi  comitetu¬ 
lui  executiv. 

52)  Principiul  parităţii  a  determinat  Comisia  Specială  să  discute 
ideea  de  a  avea  doi  moderatori  în  organismele  de  conducere  ale  CEB 
(unul  ortodox  şi  unul  din  altă  tradiţie)  şi  doi  vice-moderatori  (din  nou 
unul  din  fiecare  categorie).  Un  număr  considerabil  de  membri  ai  comi¬ 
siei  au  propus  ca  această  idee  să  fie  discutată  in  comitetul  central.  Au 
mai  fost  propuse  şi  alte  sugestii,  ca  de  exemplu  alternarea  unui  ortodox 
şi  a  unui  «ne-ortodox»  în  funcţia  de  moderator.  Când  se  acţionează  în 
vederea  obţinerii  consensului,  rolul  persoanei  care  conduce  este  crucial. 
El  sau  ea  trebuie  să  testeze  atmosfera  întâlnirii  de-a  lungul  derulării 
discuţiilor,  trebuie  să  fie  atent(ă)  să  se  respecte  drepturile  tuturor,  şi  să 
ajute  întâlnirea  să-şi  formuleze  decizia  finală.  Moderatorii  au  nevoie  de 
anumite  calităţi,  şi  acestea  vor  fi  îmbogăţite  dacă  se  urmează  un  proces 
de  pregătire,  înainte  de  a  prelua  această  sarcină. 

VII .  CALITATEA  DE  MEMBRU  ŞI  REPREZENTAREA 

53)  Ulterior  înfiinţării  Comisiei  Speciale,  comitetul  executiv  al 
CEB  a  organizat  un  grup  de  studiu  separat  care  să  investigheze  chestiuni 
privind  apartenenţa  şi  reprezentarea  şi  să  facă  recomandări.  Acest  grup 

de  studiu  privind  calitatea  de  membru  este  format  şi  din  membri  ai  co¬ 
mitetului  central  şi  din  cei  ai  Comisiei  Speciale  fiind  paritate  între  orto¬ 
docşi  şi  reprezentanţii  altor  biserici  membre.  Acest  grup  a  întocmit  deja 
rapoarte  provizorii  către  comitetul  executiv  şi  le-a  împărtăşit  Comisiei 
Speciale  la  întâlnirile  în  plen.  îşi  va  prezenta  raportul  final  comitetului 
executiv  pentru  a  fi  supus  comitetului  central  la  întâlnirea  fixată  pentru 
august  2002. 

54)  Toate  rapoartele  grupului  de  studiu  privind  apartenenţa  au  fost 
puse  la  dispoziţia  tuturor  membrilor  Comisiei  Speciale.  întâlnirile  gru¬ 
pului  de  studiu  au  fost  astfel  programate  încât  să  alterneze  cu  întâlnirile 
Comisiei  Speciale,  astfel  încât  în  fiecare  etapă  a  dezvoltării  activităţii 
Comisiei  Speciale,  Comisia  a  fost  informată  asupra  lucrărilor  grupului 
de  studiu,  şi  în  fiecare  stadiu  al  activităţii  grupului  de  lucru,  acesta  a  be¬ 
neficiat  de  comentariile,  discuţiile  şi  sfaturile  Comisiei  Speciale. 

55)  Având  încurajarea  Comisiei  Speciale,  ariile  de  interes  ale  gru¬ 
pului  de  studiu  privind  calitatea  de  membru  au  fost: 

a)  listarea  criteriilor  teologice  cerute  celor  ce  vor  să  fie  admişi  ca 
membri  ai  CEB; 

b)  formularea  a  noi  moduri  de  grupare  a  bisericilor  pentru  împli¬ 
nirea  obiectivelor  reprezentării  şi  participării  la  Consiliu; 

c)  analizarea  a  noi  modele  de  apartenenţă  incluzând  modelul  fa¬ 
milial  şi  de  apartenenţa  regională; 

d)  evaluarea  noilor  moduri  de  a  intra  în  relaţie  cu  Consiliul. 

56)  Comisia  a  propus  grupului  de  studiu  să  includă  în  recomandă¬ 
rile  sale  către  comitetul  executiv  două  posibilităţi  pentru  bisericile  care 
vor  să  intre  în  relaţie  cu  CEB: 

a)  biserici  membre  ale  comunităţii  CEB; 

b)  biserici  în  asociere  cu  CEB. 

Bisericile  membre  aparţinând  comunităţii  CEB  sunt  bisericile  care 
sunt  de  acord  cu  baza  CEB,  îşi  confirmă  angajamentul  lor  la  obiectivele 
şi  funcţiile  Consiliului,  şi  se  conformează  criteriilor  teologice  şi  organi¬ 
zatorice. 

Bisericile  în  asociere  cu  CEB  sunt  bisericile  care  sunt  de  acord  cu 
baza  Consiliului  şi  sunt  acceptate  pentru  a  avea  acest  statut.  Asemenea 
biserici  pot  trimite  reprezentanţi  Ia  adunarea  generală  şi  comitetul  cen¬ 
tral,  cu  dreptul  de  a  lua  cuvântul,  având  consimţământul  moderatorului, 
dar  nu  au  şi  drept  de  vot.  Asemenea  biserici  pot  fi:  invitate  să  participa 
la  activitatea  comisiilor,  grupurilor  consultative  şi  altor  organisme  con¬ 
sultative  ale  Consiliului,  în  calitate  de  consultanţi  şi  consilieri.  Biseri¬ 
cile  care  vor  Să  fie  în  asociere  cu  CEB  ar  trebui  să-şi  susţină  în  scris  mo¬ 
tivele  pentru  care  cer  această  relaţie,  motive  care  trebuie  să  fie  apro¬ 
bate  de  comitetul  central. 

Comisia  încurajează  grupul  de  studiu  privind  calitatea  de  membru 
să  ofere  în  raportul  final  mai  multe  clarificări,  definind  mai  exact  rela¬ 
ţia  ce  revine  acestor  biserici  în  asociere  cu  Consiliul  în  acord  cu  discuţia 
3n  plen  a  Comisiei  Speciale  din  Jarvenpaa. 

57)  Comisia  şi  grupul  de  studiu  pentru  apartenenţă  a  recomandat 
ca  prezenta  categorie  de  biserici  asociate,  conform  normei  1.5. a. 2,  să  fie 
eliminată  în  favoarea  unei  noi  categorii  de  relaţie  cu  CEB  intitulată  „bi¬ 
serici  în  asociere  cu  Consiliul  Ecumenic  al  Bisericilor11.  Comisia  şi  grupul 
de  studiu  au  recomandat  ca  prezenta  categorie  de  „participare  prin  asociere" 
[associate  membership]  în  virtutea  mărimii,  conform  normei  I.5.a.l  („bi¬ 
serici  mici")  să  fie  încorporată  în  prezentarea  bisericilor  membre  apar¬ 
ţinând  comunităţii  CEB,  păstrându-se  totuşi  restricţiile  privind  parti¬ 
ciparea  bisericilor  mici  (v.  anexa  C). 

58)  Comisia  şi  grupul  de  studiu  pentru  calitatea  de  membru  pro¬ 
pune  ca  noile  biserici  membre  să  fie  primite  la  întrunirile  comitetului 
central  şi  nu  la  adunarea  generală.  Cererea  pentru  alăturarea  la  CEB  va 
fi  prezentată  la  o  întrunire  a  comitetului  central,  cu  o  perioadă  provizo¬ 
rie  de  participare  la  activitatea  Consiliului  şi  de  interacţiune  cu  comu¬ 
nitatea  locală  a  bisericilor  membre,  şi  cu  luarea  deciziei  privind  cererea 
la  următoarea  întrunire  a  comitetului  central.  Această  schimbare  de  pro¬ 
cedură  va  cere  o  revizuire  a  articolului  II  din  constituţie. 

59)  Analizând  problema  apartenenţei,  Comisia  şi  grupul  de  studiu 
urivind  calitatea  de  membru  au  luat  în  considerare  fie  apartenenţa  con¬ 
fesională,  fie  apartenenţa  regională,  dar  le-au  respins  pe  amândouă  de¬ 
oarece  ar  putea  duce  la  diminuarea  percepţiei  faptului  că  întregul  număr 
de  membri  deţin  activitatea  Consiliului.  Totuşi,  grupul  de  studiu  şi  Comi¬ 
sia  îndeamnă  bisericile  să  colaboreze  la  nivel  local  sau  după  confesiune 
in  vederea  apartenenţei  la  CEB. 

60)  Comisia  şi  grupul  de  studiu  propun  ca  bisericile  să  se  grupeze, 
de  ex.  după  criterii  geografice  sau  confesionale,  sau  conform  altor  mo¬ 
dele,  pentru  a  face  nominalizări  pentru  comitetul  central.  Se  va  aştepta 
ca  astfel  de  persoane,  dacă  sunt  alese,  să-şi  dezvolte  un  sentiment  mai 
mare  de  responsabilitate  faţă  de  cei  care  i-au  nominalizat. 

61)  Comisia  Specială  ia  act  de  activitatea  depusă  de  grupul  de  stu¬ 
diu  privind  calitatea  de  membru  despre  care  a  realizat  rapoarte  interi¬ 
mare  şi  apreciază  munca  sa,  şi  în  special  îşi  exprimă  acordul  cu  propu¬ 
nerile  de  modificare  a  normelor,  incluzând  criteriile  teologice  propuse 
de  grupul  menţionat,  recunoscând  faptul  că  normele  şi  constituţia  pot 
cere  modificări.  Propunerile  de  modificare  sunt  ataşate  la  acest  raport, 
anexa  C. 

SECŢIUNEA  C 

Câteva  dintre  propunerile  enumerate  mai  jos  pot  cere  schimbări  în 
normele  şi  constituţia  CEB,  dacă  sunt  adoptate  de  comitetul  central  şi  de 
adunarea  generală: 

1.  Propune  Consiliului  să  treacă  la  metoda  consensului  în  luarea 
deciziilor  aşa  cum  este  descrisă  în  paragraful  49,  ţinând  cont  de  faptul 
că  un  număr  limitat  de  probleme  vor  trebui  să  fie  decise  prin  vot  aşa  cum 
este  menţionat  in  paragraful  50,  şi  de  nevoia  pentru  un  proces  de  tranzi¬ 
ţie  care  să  ducă  la  folosirea  noilor  procedee. 

2.  Propune  să  fie  înfiinţat  un  comitet  numit  „Comitetul  permanent 
pentru  participarea  ortodoxă  la  CEB“,  format  din  14  membri  dintre  care 
jumătate  vor  fi  ortodocşi  (v.  paragr.  51  b,  c).  Până  la  următoarea  adunare 
generală  se  propune  ca  actualul  comitet  de  conducere  al  comisiei  speciale 
pentru  participarea  ortodoxă  la  CEB  să  îndeplinească  acest  rol.  Atribu¬ 
ţiile  acestui  comitet  sunt  precizate  în  paragraful  51  e,  f  şi  g. 

3.  Cere  Consiliului  să  asigure  condiţii  pentru  ca  metoda  consen¬ 
sului  să  fie  folosită  în  fiecare  stadiu  în  abordarea  temelor  sociale  şi  etice 
(v.  parag.  34)  şi  să  faciliteze  schimbul  şi  discutarea  informaţiilor  şi  îm¬ 
părtăşirea  cunoştinţelor  specializate  în  procesul  decizional  din  domeniul 
social  şi  etic,  nu  în  ultimul  rând  relativ  la  chestiunile  menţionate  în  para¬ 
graful  31. 

4.  încurajează  Comisia  Credinţă  şi  Constituţie: 

a)  să  continue  studiile  de  eclesiologie  cu  referire  specială  la  pro¬ 
blemele  identificate  în  paragraful  18  incluzând:  (1)  unitate  văzută  şi  di¬ 
versitate;  (2)  botezul  şi  comuniune  eclesială; 

b)  să  analizeze  problema  specifică  a  relaţiei  Bisericii  cu  bisericile, 
asigurând  angajamentul  curentelor  majore  ale  tradi  iilor  creştine  în  a- 
ceastă  analiză  (v.  paragr.  20); 

c)  să-şi  asume  prezentarea  problemelor  eclesiologice  care  sunt 
identificate  de  Comisia  Specială  la  următoarea  adunare  generală  (v.  pa¬ 
ragraful  21). 

5.  Receptează  documentul  intitulat  „Un  cadru  pentru  rugăciune  co¬ 
mună  la  întrunirile  CEB“  (anexa  A)  şi  îl  recomandă  acelora  care  plani¬ 
fică  rugăciunea  comună  la  întrunirile  CEB. 

6.  Cere  comitetului  permanent  pentru  participarea  ortodoxă  să 
analizeze  cum  pot  fi  tratate  cel  mai  bine  următoarele  puncte  identificate 
de  sub-comitetul  care  se  ocupă  de  rugăciunea  comună  în  cadrul  struc¬ 
turilor  programatice  ale  Consiliului: 

a)  analizarea  naturii  eclesiale  a  rugăciunii  comune; 

b)  analizarea  problemelor  sensibile  care  continuă  să  apară  în  ru¬ 
găciunea  comună  la  întrunirile  CEB; 

c)  dezvoltarea  neîntreruptă  a  vieţii  de  rugăciune  comună  în  comu¬ 
nitatea  CEB; 

d)  folosirea  cadrului  anexat  la  planificarea  rugăciunii  comune  la  în¬ 
trunirile  CEB,  reflecţia  în  lumina  acestei  experienţe  şi,  o  îmbunătăţire 
viitoare  a  acestui  cadru  în  funcţie  de  necesităţi. 

7.  Recomandă  în  acord  cu  propunerile  grupului  de  studiu  privind 
calitatea  de  membru,  aşa  cum  este  descris  în  paragrafele  56-57,  ca  în 
viitor  să  existe  două  modalităţi  de  raportare  la  CEB: 

a)  biserici  care  aparţin  comunităţii  CEB; 

b)  biserici  în  asociere  cu  CEB. 

8.  Primeşte  cu  satisfacţie  propunerea  membrilor  grupului  de  stu¬ 
diu  pentru  revizuirea  normelor  CEB  privitor  la  calitatea  de  membru  şi 
în  particular  susţine  adăugarea  criteriilor  teologice  pentru  bisericile 

membre  care  aparţin  comunităţii  CEB,  exact  aşa  cum  sunt  formulate  în 
anexa  C,  crit.,  1.3  a. 

9.  Recomandă  ca  bisericile  să  fie  acceptate  să  adere  la  comunitatea 
CEB  la  întâlnirile  comitetului  central  şi  nu  la  adunarea  generală.  Cere¬ 
rea  de  a  se  alătura  CEB-ului  ar  putea  fi  prezentată  la  o  întâlnire  a  comi¬ 
tetului  central,  cu  o  perioadă  de  participare  la  activitatea  Consiliului 
şi  de  interacţiune  pe  plan  local  cu  bisericile  membre,  decizia  privind  ce¬ 
rerea  de  aderare  urmând  a  fi  luată  la  următoarea  întâlnire  a  comite¬ 
tului  central. 


—  Continuarea  în  Revista  Teologică  nr.  1,  2004  — 

Traducere  şi  note:  Pr.  Lect.  Dr.  NICOLAE  MOŞOIU 


ERATA 

In  precedentul  număr  al  Revistei  Teologice  (an  XIII  (8),  nr.  3, 
iulie  -  septembrie,  2003)  la  pagina  66  se  va  citi  titlul  traducerii:  „Na¬ 
tura  şi  Scopul  Bisericii.  Un  stadiu  pe  calea  spre  o  declaraţie  comună11, 
aşa  cum  apare  şi  în  cuprinsul  revistei  (coperta  3)  şi  contorm  origina¬ 
lului  din  limba  engleză:  “The  Nature  and  Purpose  of  the  Church. 
A  stage  on  the  way  to  a  common  statement11,  fără  adaosul  „Docu¬ 
mentul  unităţii" .  (n.  red.). 

